
Robert Hawthorne, duce de Killingsworth, a fost vreme de 
opt ani prizonier într-o cumplită închisoare in urma uneltiri- 
lor vicleanului său frate geamăn, John, care nu s-a dat în lături 
de la nici o fărădelege pentru a-i lua locul. Si cum asemăna- 
rea dintre ei este totală, nimeni nu şi-a dat seama de acest lu- 
cru. Dar printr-o evadare îndrăzneață, Robert ii plăteşte cu 
aceeaşi monedă şi crede că de acum se poate bucura, în sfârşit, 
de ceea ce îi aparține de drept. Însă descoperă că prima sa zi 
de libertate este şi ziua nunţii lui John. Cum nu poate încă 
să dezvăluie adevărul, Robert este nevoit să se însoare cu o 
femeie pe care nu o văzuse în viața lui. 

Victoria Alexandria Lambert ştie că trebuie să se mărite cu 
Robert, duce de Killingsworth, considerat partida sezonului 
londonez. E drept că Torie nu il iubeşte, dar încheie această 
căsătorie avantajoasă pentru că asta aşteaptă familia de la ea. 
În ziua nunţii, iși dă seama că Robert este complet schimbat, 
descoperind curând un bărbat mult mai fermecător, mai atent 
și mai senzual decât nobilul rece cu care era logodită. Cum ar 
putea fi acelaşi om? 

Cu toate că atracţia pe care o simte faţă de Torie este aproape 
irezistibilă, principiile morale ale lui Robert îl determină să 
o ţină la distanță, până când va găsi o cale prin care să îşi do- 
vedească identitatea. Prin urmare, Torie se decide să devină o 
tentație căreia soțul ei să nu îi poată rezista... 

A. M 


Lucia, îți dedic această carte pentru că ani la rând 
ai fost Obi-Wan Kenobi al meu, nelăsându-mă să cad 
pradă „laturii întunecate“ a scriiturii mele. 

Îți mulțumesc nu doar pentru că m-ai călăuzit pe 
complicatul traseu al acestei poveşti, ci şi pentru că eşti 
un redactor remarcabil. 


Capitolul 1 
KONO 


Londra, 1852 


Robert Hawthorne se uita fix în oglindă la chipul pe care nu-l 
văzuse de opt ani. Un chip pe care abia îl mai recunoștea. Ultima 
dată când îl privise, nu văzuse decât înfățișarea neîntinată a unei 
vieţi nepuse la încercare, trăsături ale feței lipsite de riduri, de per- 
sonalitate și de profunzime. Un chip ca o foaie de hârtie pe care 
viaţa încă nu așternuse nici un rând. Acum, din nefericire, trăsătu- 
rile spuneau povestea incredibilă a unei cruzimi greu de imaginat. 

Agonia îi brăzdase cute adânci în colţurile ochilor și ale gurii. 
Dar nu fusese o agonie fizică, ci mai degrabă o agonie sufletească, ce 
poate lăsa urme la fel de adânci, uneori chiar mai adânci, iar pecetea 
sa putea fi văzută de oricine ar fi îndrăznit să se uite. Într-adevăr, 
chinul fizic și emoţional prin care trecuse devenise vizibil odată cu 
trecerea timpului. 

Favoriţii negri, ce fuseseră cândva fini precum părul unui nou-năs- 
cut, acum erau groși, aspri și neîngrijiţi. lar pielea avea o paloare 
aproape bolnăvicioasă — dar cum să fi fost altfel, de vreme ce de ani 
buni nu mai fusese mângâiată de razele soarelui? 

Acea paloare bolnăvicioasă putea deveni o mică problemă. Dar 
studiind chipul pe care îl privea în oglindă, Robert își dădu seama 
că ochii îl șocau cel mai tare. Nu culoarea de un albastru precum 
cerul înainte de apus, când ziua e pe cale să facă loc nopții - nu, 
culoarea era întocmai cum și-o amintea -, ci fereastra pe care ochii 
o deschideau către sufletul lui se schimbase dramatic. În ochii lui 
se citea povestea unei cumplite trădări. Iar asta putea deveni, de 
asemenea, o mică problemă, pentru că un bărbat rareori putea să 
ascundă adevăratul caracter ce i se citea în ochi. În orice caz, nu un 
om bun. 


—— Lorraine Heath 


Robert își mută privirea de la propria reflexie din oglindă 
la bărbatul pe care îl legase de pat cu cordoanele de mătase pe care 
le luase de la halatele agățate în dulap. Ochii bărbatului aveau 
aceeași nuanță de albastru strălucitor, dar ardeau de furie ames- 
tecată cu ură. Se întrebă cum de nu își dăduse seama niciodată ce 
sentimente se citeau în acei ochi. Îi privise adesea în primii 18 ani 
din viață. Măcar o dată ar fi trebuit să vadă monstrul care sălăş- 
luia în ei. 

- De ce, John? întrebă el cu vocea răgușită din pricina anilor în 
care nu îi fusese îngăduit să vorbească. De ce m-ai ținut prizonier? 
Ce ţi-am făcut ca să merit un tratament atât de crud? 

Batista cu monogramă pe care Robert i-o îndesase în gură îl 
împiedica pe John să scoată mai mult decât niște mârâituri. Poate 
că era nedrept, dar Robert nu voia ca fratele lui să înceapă să strige 
şi să cheme servitorii în ajutor. Se îndoia oricum că John i-ar fi dat 
un răspuns sincer. Însă întrebările îl chinuiseră mai bine de trei 
mii de zile: când măsurase celula în lung și în lat, când zăcuse în 
hamac, când auzise urletele celor care se abandonaseră sentimen- 
tului de libertate dat de nebunie. 

Era înspăimântător cât de des fusese tentat să se lase și el în 
voia cântecului de sirenă al smintelii. Dar reuşise să evadeze, ajun- 
gând, în cele din urmă, să își înfrunte nemesisul, pe care nu știuse 
niciodată că îl avea, iar când aflase, deja fusese prea târziu. Acum 
avea doar o vagă idee despre ce urma să facă pentru a recâștiga 
ceea ce îi fusese furat. 

Nu putea nega că John fusese dintotdeauna cam afurisit, râ- 
zând fericit de fiecare dată când făcea un lucru rău. Ticăloşiile lui 
treceau mereu drept farse nevinovate. Cât fuseseră mici, John îi 
dusese pe toți de nas. Însă pe Robert nu-l încălzea cu nimic gândul 
că nu doar el se lăsase păcălit de John. 

Robert încercă să găsească un dram de satisfacţie în efortul 
prizonierului său de a scăpa de legăturile ce-i țineau încheieturile 
şi gleznele imobilizate de cei patru stâlpi ai somptuosului pat în 
care se născuse. Dar simți doar o profundă şi imensă dezamăgire, 
de parcă s-ar fi privit în adâncul sufletului și l-ar fi găsit fără viaţă, 
pustiu, lipsit de valoare. 


8 


————— Masca dragostei 


- Am crezut că suntem mai mult decât fraţi. Am considerat că 
eram prieteni. Ne destăinuiam unul celuilalt. Mi-aş fi pus viața în 
mâinile tale. Mai mult, m-aș fi sacrificat de bunăvoie... 

Trase adânc aer în piept printre dinţii încleștaţi şi se uită în altă 
parte, căci suferinţa era prea greu de suportat. Își iubea fratele. Da, 
în mod straniu, încă îl iubea — era chemarea sângelui. Iar acea iu- 
bire necondiționată era tocmai motivul pentru care trădarea îl ră- 
nise atât de tare. Dacă nici în John nu putea avea încredere, atunci 
în cine putea să se încreadă? Preţ de o clipă, fu recunoscător că 
părinţii lor nu mai erau în viață şi nu aveau să afle niciodată adevă- 
rul despre cele întâmplate. Dar această recunoștință era trecătoare, 
la fel ca viaţa însăși, și tot ce își dorea era să dea timpul înapoi, să 
se întoarcă la minunatele zile ale tinereţii, când singura lui grijă era 
să se ridice la nivelul aşteptărilor tatălui său, lucru care, în mod ui- 
mitor, îi reușea întotdeauna. 

Dacă se gândea prea mult la situația de față, începea să se 
simtă derutat și pierdea din vedere ceea ce își propusese să 
facă. Era crucial să recapete ce i se cuvenea de drept. Și nu doar 
pentru el, ci pentru istoricul întregii lui familii. Nu putea să în- 
toarcă spatele obligaţiilor și datoriei de onoare care îi reveneau. 
Trebuia să îndrepte lucrurile. Datora asta atât trecutului, cât și vii- 
torului familiei. 

Mânat de o putere pe care nici nu ştiuse că o are până în clipa 
în care totul îi fusese furat, se concentră asupra a ceea ce avea de 
făcut fără întârziere, fiind conștient că trebuie să își ducă sarcina la 
îndeplinire cât mai curând posibil. 

- Nu te mai zvârcoli, John, nu o să reușești decât să te rănești. 
Crede-mă, vorbesc din experienţă. Nu cred că vrei să fii slăbit când 
vei primi ceea ce meriți. Fii pe pace, am să dau dovadă de mai multă 
milă decât ai dat tu dovadă faţă de mine, dar trebuie să iau măsuri 
pentru a mă apăra, pentru a-mi apăra moștenirea și moștenitorii. 

Robert clătină din cap cu o expresie de tristețe și neîncredere. 

După atâta vreme, tot nu reușea să înţeleagă exact cum se ajun- 
sese aici. 

- Nu-mi dau seama cum de ţi-a mers înșelătoria. Cât timp ai 
uneltit să scapi de mine și să-mi iei locul? Trebuie să fi fost un plan 
bine ticluit, cu detalii nenumărate. Aproape că îţi admir isteţimea. 

Robert puse oglinda pe noptieră şi se aplecă asupra unui teanc 
de cărți cu care, fără îndoială, fratele său se delectase înainte de 
a adormi. 

Ambele plăceri - cea de a citi orice carte dorea și cea de a moțăi 
în linişte - aveau să îi fie interzise, împreună cu multe alte lucruri. 
Robert îndreptă oglinda ca să se poată vedea mai bine în ea în timp 
ce stătea pe scaunul cu spătar înalt, îmbrăcat în catifea vişinie, pe 
care îl trăsese în dreptul patului. Pentru o clipă, se întrebă când 
fusese modernizată casa, de când era iluminată cu gaz şi ce alte 
schimbări avea să mai descopere. 

Îl tulbura faptul că viaţa își urmase cursul de parcă nimic nu 
ar fi fost nelalocul lui. Însă același gând îi aduse alinare, pentru că 
insemna că la fel urma să se întâmple de acum înainte: viaţa avea 
să își urmeze cursul fără ca vreo persoană, în afară de cei doi fraţi 
germeni, să își dea seama că avuse loc un schimb incredibil. Luă o 
foarfecă pe care o găsise în camera de garderobă de lângă dormitor 
şi își tăie pletele negre şi aspre până când lungimea părului ajunse 
în dreptul urechilor, coborând apoi spre ceafă. 

- Nici urmă de păduchi, murmură el. Unul dintre temeiurile izo- 
ării, presupun. Oamenii se ţin izolaţi unul de celălalt și așa nu se 
răspândesc nici bolile, nici rebeliunea. Deșteaptă socoteală! 

Nu și pentru cei închiși. Puţini dintre ei puteau îndura neajun- 
surile captivității. Era de neînțeles chiar și pentru el cum de izbu- 
tise să rămână întreg la minte. Nu voia să se gândească la faptul că 
poate, în realitate, nu izbutise să facă asta și că evadarea era doar 
o iluzie, iar când avea să se trezească, urma să-și dea seama că încă 
era prizonier în culoarul D, galeria 3, celula 10. 

Alungă iute acele gânduri neliniștitoare şi se concentră asupra 
a ceea ce ştia că e real. Se privi cu atenție în oglindă și își studie 
pletele cârlionțate pe care tocmai le scurtase. Tunsoarea nu era nici 
pe departe perfectă, dar asta nu îl îngrijora din cale-afară. A doua 
zi de dimineaţă, urma să îi ceară valetului să facă retușurile nece- 
sare. Se îndoia că servitorul avea să sufle vreo vorbă dacă i s-ar fi 
părut că tunsoarea stăpânului era mai neîngrijită ca de obicei. La 
urma urmei, cine s-ar fi îndoit de un duce? 

Robert își scurtă barba cu foarfeca, apoi luă vasul de bărbierit 
şi începu să întindă spumă din abundență. Inspiră mirosul plăcut, 

care îi aminti de prima dată când valetul îl bărbierise, în timp ce 
tatăl său îl privea cu mândrie. 

- Eşti pe cale să devii un tânăr gentleman tare chipeș, îi spusese 
tatăl lui. 

Robert îi împărtășea părerea, dar nu din vanitate, ci pentru că 
ştia că se străduise mult să aibă acea înfățișare și chiar reușise. 

Nu-şi amintea ca tatăl lui să-i fi spus aceleași cuvinte lui John 
când acesta fusese, la rândul lui, bărbierit pentru prima dată. Poate 
și asta jucase un rol în toată povestea. John fusese mereu al doi- 
lea. Al doilea născut, al doilea în preferinţele tatălui lor, al doilea pe 
linia de succesiune. 

Robert aruncă o privire spre fratele lui mai mic. John venise pe 
lume cu doar un sfert de ceas după el, dar în altă zi și în alt an. 
Robert se născuse pe 31 decembrie, înainte de miezul nopţii, în 
timp ce John venise pe lume în prima zi a anului următor. Dar, 
când era vorba de dreptul primului născut, minutele contau la fel 
de mult ca anii. 

- Nu pot să spun că mă dau în vânt după favoriţii tăi, sunt prea 
lungi și stufoşi. Asta e ultima modă sau eşti un rebel, ca întot- 
deauna, și faci lucrurile după pofta inimii, fără să dai doi bani pe 
ce se cuvine sau nu? Robert se întoarse spre John și se aplecă dea- 
supra lui, apoi continuă: Sau pe ce e legal sau nu? Cum poate ieși 
adevărul la iveală, când totul se rezumă la cuvântul tău împotriva 
cuvântului meu? Vezi, asta e dilema mea. Și tocmai din acest motiv 
sunt nevoit să te tratez, pentru început, la fel de nedrept cum m-ai 
tratat tu. 

Ignorând gemetele înfundate ale lui John, Robert se întoarse 
spre vasul de bărbierit, luă briciul și începu să radă cu mare grijă 
ce mai rămăsese din barbă, lăsându-și favoriţii aproape la fel pre- 
cum cei ai lui John. În următoarele zile, după ce avea să arunce o 
privire prin Londra, urma să adopte un stil mai pe placul său. Însă 
nu voia ca înfățișarea lui să difere prea mult de a lui John, de teamă 
că lumea avea să suspecteze că era ceva în neregulă cu el. Urma să 
repare o nedreptate care dura deja de ani buni. 

Acum însă își dorea cu disperare să facă o baie fierbinte cu săpu- 
nuri parfumate. Dar pentru asta ar fi trebuit să le ceară servitorilor 
să-i aducă apă caldă, așa fu nevoit să amâne această plăcere până a 


li 


~ Lorraine Heath 


doua zi de dimineață. În seara aceasta urma să se spele cât de bine 
putea, doar cu apa pe care o avea la dispoziție în dormitor şi în ca- 
mera de garderobă. 

- Ca să explic de ce sunt atât de palid voi fi nevoit să le spun 
tuturor că nu sunt în apele mele. Asta trebuie să fac până ce voi 
putea ieşi să mă bucur de razele soarelui. Tu, în schimb, pari să te 
bucuri de o sănătate de fier. Însă acest lucru se va schimba în cu- 
rând, frate! 

Robert termină cu bărbieritul şi lipi lama ascuţită a briciului 
de gâtul fratelui său. Nu știa exact ce reacţie ar fi vrut să-i smulgă: 
teamă, remușcare, părere de rău. John se arătă însă şi mai revoltat, 
de parcă el fusese cel trădat. 

- De ce nu m-ai omorât pur și simplu, John? Pentru că n-ai fi 
putut privi acest chip întocmai ca al tău în timp ce îi luai viaţa? 
Sau poate ai devenit sentimental la gândul că am împărțit cândva 
același pântec? Oare asta te-a oprit? Sau a fost cu totul altceva 
la mijloc? 

Mâhnit peste măsură, Robert luă briciul de la gâtul lui John. 
Cum se ajunsese aici? 

Plecă de lângă pat și începu să se pregătească în grabă. Avea 
multe de făcut până la răsăritul soarelui şi nu îi rămăsese prea mult 
timp. John dormea când Robert reuşise să se furișeze în reşedinţa 
din Londra și apoi în dormitorul fratelui său. Acum avea să îi facă 
lui John exact ce îi făcuse John lui. Se întoarse spre pat. 

— De ce m-ai drogat și m-ai întemnițat? E o întrebare stupidă... 
Ai făcut-o ca să devii tu duce în locul meu. 

Istoria Angliei era plină de poveşti despre bărbaţi care îi uci- 
seseră pe cei care stătuseră în calea visului lor de a purta coroana 
regală. Își uciseseră nepoții în turnuri, își măcelăriseră frații pe 
câmpul de bătălie și își omorâseră taţii în timp ce dormeau. Pentru 
unii, un titlu nobiliar era la fel de prețuit ca tronul. Câtă vreme ges- 
tul mișelesc nu era descoperit, pe cine interesa cine şi cum ajun- 
sese primul pe linia de succesiune? 

— Dar cum ai reușit s-o scoţi la capăt, pentru numele lui Dum- 
nezeu? Tata și mama nu au bănuit nimic? Nici servitorii? Prietenii 
mei, cunoștințele mele? Cineva trebuie să-și fi dat seama că te 

prefăceai că erai în locul meu. Și ce explicație ai dat când numai 
unul dintre noi s-a întors acasă după acea noapte de chefuit? 

leșiseră în oraș ca să-și sărbătorească ziua de naştere. Împlini- 
seră 18 ani. Robert își aminti că băuse, își aminti parfumul unei 
femei, apoi se trezise singur, închis într-o temniță. Își aminti că 
mai întâi fusese furios, dar apoi fusese iute cuprins de disperare. 
Până când aflase adevărul despre ce i se întâmplase... 

- Mare noroc ai că mama şi tata s-au îmbolnăvit și au murit la 
puţin timp după ce te-ai descotorosit de mine. Mă rog ca nu cumva 
să-i fi otrăvit cu mâna ta. Mă tem că n-aș putea niciodată să te iert 
pentru că le-ai scurtat vieţile, dragul meu frate! Mă văd nevoit să 
recunosc Însă că am apreciat faptul că ai lăsat să mi se strecoare 
ziarul în care le era anunțată moartea şi că mi-ai trimis un bilet 
scurt. Altfel, aș fi irosit timp prețios căutându-i prin casă în loc să 
vin direct la tine în cameră. 

Un plic îi fusese strecurat printre gratiile celulei. Cu greu îi 
venise să creadă că o persoană din exterior comunicase cu el și fu- 
sese surprins că altcineva în afară de cel care îl întemnițase știa 
unde se află. Văzuse plicul cum fluturase și căzuse la pământ. În plic 
găsise o bucată de ziar tăiată din The Times, în care se anunța moar- 
tea neașteptată a ducelui şi a ducesei de Killingsworth. Scria că 
fuseseră răpuși de gripă. Pe atunci, Robert încă încerca să înţeleagă 
ce i se întâmplase și cum ajunsese în situația de a fi prizonier, 
așa că citise articolul de trei ori, cu o detaşare totală, de parcă în 
el era vorba despre persoane pe care abia dacă le cunoştea. Desfă- 


cuse apoi biletul care însoțea tăietura din ziar. Conţinea doar câ- 
teva cuvinte: 


M-am gândit că e bine să ştii şi tu. 
Robert Hawthorne, duce de Killingsworth 


Fixase cu privirea acele cuvinte până când începuseră să-i joace 
inaintea ochilor şi să își piardă conturul, dar tot nu le găsise nici o 
noimă. Însă, când în sfârșit le înțelesese, cu greu îi venise să creadă 
ce implicații aveau acele cuvinte. 

- Trebuie să-ți acord credit pentru planul strălucit pe care 
l-ai urzit. Ţi-a fost mult mai ușor să-l faci dispărut pe John în 
locul lui Robert. Cine ar fi vrut să-i dea de urmă lui John? Până 
la urmă, el era doar al doilea moștenitor. Cred că asta te-a deran- 
jat mereu. Te-a iritat şi faptul să ştii că dispariția lui John nu ar 
fi agitat apele. În schimb, dacă ar fi dispărut Robert, lucrurile ar fi 
stat cu totul altfel, nu-i așa? Ar fi fost nevoie de dovezi de netă- 
găduit că sunt mort înainte să-mi iei rolul de moștenitor. Așa că, 
lepădându-te de mine, ai fost nevoit să te lepezi și de tine. De 
John. Dacă ai fi rămas cine eşti, ai fi avut mari bătăi de cap, tot 
planul tău s-ar fi complicat, pentru că nu puteai deveni duce decât 
la moartea mea. Și, așa cum am mai spus, se pare că n-ai reușit să 
mă ucizi, lucru pentru care ar trebui, probabil, să-ţi rămân etern 
îndatorat, nu? Sper însă că o să mă scuzi pentru că nu îmi arăt de- 
plina recunoștință. 

Băgă mâna în sân şi scoase masca maro din piele tare pe care o 
purtase în timpul îndrăzneței sale evadări. Era făcută astfel încât, 
când deținutul și-o punea pe cap, masca îi acoperea fața până peste 
bărbie, lăsând la vedere doar ochii. În felul acesta, nimeni nu îi 
putea afla identitatea. 

— Cred că în momentul acesta au descoperit deja că prizonierul 
D3-10 a evadat. Îți aduci aminte când am făcut turul închisorii îm- 
preună cu tata? Construcţia abia fusese terminată și încă nu fusese 
dată în folosinţă. Sigur îți aminteşti. Oare acela a fost momentul 
când ai început să uneltești? 

Robert arătă spre plăcuța de alamă de pe pieptul cămășii, ştiind 
că, în scurt timp, ambele aveau să fie purtate fratele lui. 

- În închisoare, oamenii își pierd numele. Iar fără nume, un om 
e redus la nimic. La nimic, pur și simplu. Devine doar un număr. 
Prizonierul D3-10. Prizonierul de pe culoarul D, galeria 3, celula 
10. Acum, acel prizonier a dispărut. Mă întreb dacă gardianul pe 
care l-ai mituit - căci nu mă îndoiesc că ai mituit pe cineva ca să îţi 
atingi scopul - va veni să-ţi spună ce s-a întâmplat. Sau va fugi de 
teamă că se va afla ce a făcut? Orice-ar fi, pentru mine nu contează, 
pentru că vei ajunge la Pentonville înainte de răsăritul soarelui, 
purtând asta pe cap. 

Își privi fratele imobilizat, plimbându-i masca prin fața ochilor. 

- Ştiu la ce te gândești. Crezi că își vor da seama că ești tu în 
locul meu. 

Râse pentru prima dată după mulţi ani, dar sunetul pe care îl 
scoase fu lipsit de căldură sau de bucurie. Robert se întrebă dacă acel 
râs îl înfioră și pe John la fel cum îl înfioră pe el însuși. Și dacă nu 
cumva era mai aproape decât crezuse de pragul nebuniei. 

- Asta e frumuseţea planului meu. Ei nu vor ști că în locul 
meu ești tu pentru că n-au văzut niciodată cum arăt. Nu au de 
unde să ştie că azi-dimineață aveam părul lung și fața acoperită 
de barbă. Pentru că singurul moment când un deţinut nu poartă 
masca este când acesta e singur în celulă. Singur, mereu singur. 
În celulă muncim, în celulă dormim, în celulă mâncăm. Sistemul 
inovator de separare pentru reabilitarea criminalilor, pus la punct 
de Anglia, e iadul pe pământ, John! Iar în curând vei simţi asta pe 
pielea ta. Eram obligaţi să ne acoperim feţele și când eram scoși să 
facem mișcare în curtea închisorii. Și era interzis să vorbim între 
noi. Separarea și izolarea sunt la ordinea zilei, şi nimeni nu are 
voie să încalce regula. Ai idee cum e să nu poți să împărtășeşti ni- 
ciodată gândurile cu cineva? Să nu poţi să faci o glumă, să nu poţi 
adresa un zâmbet, să nu poți scoate un hohot de râs? Să nu poţi 
mărturisi nimănui o temere sau o grijă? lată, îţi împărtășesc din 
experiența mea! Poartă masca și ține-ţi gura! Nici măcar nu în- 
cerca să le spui că nu e locul tău acolo! Nu te vor asculta. Nu le 
spune că e o greșeală! Nu te vor asculta. Singurele momente când 
o să-ţi poți folosi vocea vor fi când vei intona imnurile religioase 
la capelă, în fiecare zi. În acele momente, bărbaţii plâng de bucurie 
că li se dă ocazia să-și înalțe glasurile. 

Robert privi spre mult detestata mască în aceeași nuanţă de 
maro ca tunica și pantalonii pe care îi purta. Reuşise să evadeze 
tocmai în timpul șederii în capelă. Stranele erau înalte, iar fiecare 
deținut ocupa câte una. Într-o seară, la rugăciune, Robert obser- 
vase că, dacă își pleca privirea şi capul, nu-i mai vedea pe gardieni 
și, în consecinţă, nici ei nu îl mai vedeau pe el. Devenea invizibil 
pentru câteva momente. Apoi, săptămâni la rând, folosise acele mo- 
mente ca să desprindă cu răbdare scândurile din pardoseala stranei 
lui. În acea seară, reușise, în sfârșit, să scoată suficiente scânduri 
cât să aibă loc să se strecoare inăuntru. Se târâse apoi pe sub capelă 

până ce ajunsese în zona clădirii principale. Reușise să iasă prin- 
tr-o gură de ventilație și ajunsese din nou afară, respirând aerul 
libertății. 

Îl privi pe John şi arătă din nou spre mască. 

- O s-o porţi, frate, pentru că, dacă refuzi, te vor bate până când 
accepţi s-o pui pe cap. În timp, vei dori chiar tu s-o porţi, ca să as- 
cunzi urmele rușinoase ale bătăilor încasate. Vei fi absolut singur și 
te vei întreba în permanenţă când voi veni după tine. Şi fii pe pace, 
frate, voi veni. Imediat ce îmi voi da seama cum pot dovedi că eu 
sunt Robert, iar tu ești John. Roagă-te să găsesc cât mai repede la 
o soluţie! 

Cineva bătu la ușă, lui Robert începu să îi bată inima așa de tare, 
că aproape simți că îi sare din piept. La auzul ciocănitului în ușă, 
John începu să se zbată, încercând cu disperare să se elibereze din 
strânsoare și să strige, dar ţipetele de ajutor îi erau înăbușite de ba- 
tista făcută căluş. Robert îl reduse la tăcere luându-i perna de sub 
cap şi punându-i-o pe faţă. Trase apoi draperiile groase din catifea 
din jurul patului și se duse spre ușă. 

- Nu mă simt prea bine. Ce vrei? întrebă el fără să deschidă ușa. 

- Regret că vă deranjez, Excelenţa Voastră, dar domnul Matthews 
tocmai a sosit și e foarte agitat. Spune că trebuie să vă vadă neîn- 
târziat într-o chestiune privitoare la închisoarea Pentonville. E 
foarte insistent... 

- Spune-i domnului Matthews să mă aștepte la intrarea din 
spate și ocupă-te să nu fie nici un servitor în acea aripă a casei. 

- Toţi servitorii dorm. 

Toţi în afară de cel de dincolo de ușă. Prea bine. 

- Transmite-i domnului Matthews mesajul meu și du-te și tu 
la culcare. 

- Am înţeles, Excelență. 

Robert ascultă pașii majordomului care se îndepărta. Se întoarse 
lângă pat, trase draperiile, puse perna la loc şi îi zâmbi fratelui 
său geamăn. 

- Trebuie să recunosc, John, că domnul Matthews se dovedeşte 
a fi un aliat loial. Cât te-a costat să-l iei în slujba ta și să te asiguri 
că prizonierul D3-10 nu va mai ieși din închisoare? 

Robert tresări brusc când își privi fratele, iar preț de o clipă, 
aproape că se răzgândi și fu cât pe ce să-i spună: „Hai să stăm de 
vorbă şi să lămurim împreună lucrurile. Eu sunt moștenitorul 
de drept, dar o să am grijă de tine. Dintotdeauna avusesem de 
gând să mă ocup de nevoile tale“. Dar apoi se văzu în oglindă. 
Fratele lui îi răpise opt ani din viaţă. Robert nu avea de gând 
să fie la fel de crud și să-și lase fratele să sufere la fel de mult în 
iadul de la Pentonville. Dar nu i-ar fi stricat să petreacă acolo câ- 
teva săptămâni. 


Câteva ore mai târziu, Robert se trezi din somn, tresărind. Era 
dezorientat, iar inima îi bubuia în piept. Patul era prea moale, iar ca- 
mera i se părea prea mare. Încet-încet, își aminti de cele întâmplate. 

Evadase. 

Se ascunsese în beznă. 

Se strecurase în casă. 

Îşi găsise fratele adormit, fără să bănuiască nimic. 

Gardianul sosise puţin după miezul nopţii, ca să îl informeze pe 
duce că prizonierul D3-10 evadase. Momentul când îi dăduse lui 
John un pumn zdravăn care îl lăsase fără cunoștință îi domolise 
furia pe moment, dar acum îl cuprinsese din nou şi cu greu reuşi să 
o domolească. Mocnea de prea mult timp. Se folosise de ea noaptea 
trecută, dar şi ca să își pună în aplicare planul de răzbunare. 

Întotdeauna crezuse că gustul răzbunării era dulce, așa că nu mică 
îi fu mirarea să simtă că răzbunarea e amară. Dar nu avea să-și în- 
găduie să se simtă vinovat. John primise întocmai ce merita. Așa 
era corect și nu avea de gând să se învinovăţească pentru ce făcuse. 
Cruzimea fratelui său îl osândise la chinurile iadului. 

Robert încă zăcea în pat, ascultându-și suflarea agitată și sim- 
ţindu-și bătăile inimii în tâmple. Dinspre fereastră, se auzea cânte- 
cul duios al ciocârliei. Oare asta îl trezise? 

Îşi relaxă mușchii tensionați și inspiră adânc mirosul pur al ae- 
rului din jur. Dacă ar fi fost un sentimental, poate că ar fi lăcrimat. 
Dar se temea că orice urmă de sentimentalism avută cândva fusese 
smulsă din el cu brutalitate. 

Chiar şi așa, nu putea să nu se bucure de mirosul de curat și 
de confortul pe care i-l oferea salteaua moale din puf, care aproape 

că îi mângâia spatele. În noaptea asta, avea de gând să se bucure 
de senzațiile oferite de trupul cald și moale al unei femei. Avea de 
gând să se bucure de toate plăcerile de care urzelile fratelui său îl 
privaseră, cu toate că nu-i greșise cu nimic. Dar un lucru din toată 
această poveste nu-i dădea pace. 

Făcuse oare ceva să merite tratamentul nedrept de care avu- 
sese parte? Nu comisese nici o crimă, nu făcuse niciodată nici un 
rău nimănui. Se dusese la școală și învățase cu conștiinciozitate. 
Deprinsese regulile de etichetă şi de protocol, precum și bunele 
maniere. Se pregătise cum se cuvenea pentru a fi un demn succesor 
al tatălui său, după ce ducele urma să plece dintre cei vii, deși cre- 
zuse întotdeauna că tatăl lui avea să se bucure de o viaţă lungă. Îşi 
îndeplinise îndatoririle întocmai așa cum se cuvenea să o facă un 
moștenitor onorabil. 

Fusese un prim născut exemplar. Era oare posibil ca John să se 
fi întors împotriva lui tocmai pentru că el se străduise atât de mult 
să îi facă pe ai lor mândri de el? Sau unicul motiv fusese că el era 
primul născut? Nu că ar fi putut controla asta. La drept vorbind, 
mai nimic din viaţa lui de până acum nu fusese sub controlul lui. 
Avusese obligaţii, iar datoria lui era să le accepte și să le ducă la bun 
sfârșit, fără să-și neglijeze vreodată responsabilitățile. 

Cu toate acestea, fusese pedepsit pe nedrept și se trezise în pos- 
tura deloc plăcută de a trebui să demonstreze cine este şi de a lua 
măsuri ca să se asigure că titlul de duce urma să îi revină lui. Nu se 
îndoia că John avea să îl trădeze din nou, dar intenţiona ca în acel 
moment să fie pregătit să-i facă față. Nu avea de gând să fie prins 
din nou cu garda jos. 

Își relaxă mușchii, savurând senzaţia de lux pe care i-o dădea 
mătasea ce îi aluneca pe piele, şi își puse brațele sub cap, privind 
baldachinul de deasupra patului în vreme ce primele raze ale 
dimineţii începeau să lumineze dormitorul. Nu trăsese draperiile 
de la ferestre, nici pe cele din jurul patului. Voia ca nimic să nu-l 
îngrădească. Și avea planuri mărețe pentru prima sa zi și cea dintâi 
noapte în calitate de duce de Killingsworth. 

O baie fierbinte cu săpun din lemn de santal. Urmată de pro- 
soape calde cu care să se infășoare și să-şi maseze ușor trupul. 

Haine curate. 

Un mic dejun fierbinte și indestulat, pe care să-l savureze citind 
The Times. 

O plimbare liniștită, la pas, prin Londra. 

O plimbare călare, la trap, prin Hyde Park. 

O plimbare cu trăsura. 

Încă o masă îndestulată. 

Încă o baie. 

Alte haine curate. 

Apoi o noapte de dezmăţ, ca să-și sărbătorească libertatea abia 
recâștigată. 

O sticlă din vinul cel mai fin. 

Un trabuc. Poate o mână la un joc de cărți. 

Apoi o femeie. O femeie frumoasă. O femeie cu forme volup- 
tuoase și păr mătăsos. Avea să afle, în sfârşit, cum e să devină una 
cu o femeie, să pătrundă adânc în ea, să se piardă în căldura și 
moliciunea ei, așteptând ca tensiunea din el să își găsească, în sfâr- 
şit, eliberarea. 

În această noapte urma să obțină totul, după ce nu îi fusese per- 
mis nimic atâta amar de vreme. O va face a lui iar şi iar, până ce 
avea să se simtă sătul, epuizat, incapabil să se mai miște. 

În noaptea următoare, urma să o ia de la capăt. Și în urmă- 
toarea. Avea de recuperat toată tinereţea. Și abia apoi urma să se 
ocupe de obligaţiile lui de duce. 

Dar mai întâi trebuia să se ocupe de trupul și de bărbăţia lui. 

Se îngrijorase o clipă, când i-l ducea pe brațe domnului 
Matthews pe fratele său, după ce îl lăsase inconștient dintr-o lo- 
vitură. Îi fusese teamă că planul lui se avea să se ducă pe apa sâm- 
betei. Îl recunoscuse pe gardian. Era unul dintre cei mai cruzi. În 
schimb, Matthews îl luase pe Robert drept bărbatul care îl plătea. 
Frica gardianului fusese evidentă, fiindcă se tot bâlbâia cerând ier- 
tare pentru evadarea prizonierului. Robert chiar se întrebă dacă 
doar banii îl ţineau în slujba lui John. Matthews acceptase bu- 
curos explicația lui Robert, care spusese că prizonierul venise la 
el acasă ca să-i facă rău și că trebuia dus înapoi la Pentonville și 
întemnițat la fel ca înainte. 

Ca un deţinut fără șansa de a simţi din nou gustul libertăţii. 

Un sentiment de vinovăţie îi intunecă un pic bucuria din acea 
dimineaţă, dar Robert alungă acel gând. Nimic nu avea să îi strice 
ziua, chiar dacă era un gest egoist. Merita toate acestea: băutura, 
femeile, plăcerea trupească ce-i fusese refuzată atâta vreme, răs- 
făţul. Câtă vreme John ştia să își țină gura închisă şi faţa ascunsă, 
avea să supravieţuiască fără mari probleme până când Robert urma 
să găsească cea mai bună soluţie pentru a spune şi a dezvălui ade- 
vărul despre ce se întâmplase. 

Ușa dintre dormitor și camera de baie se deschise, iar Robert îşi 
tinu respiraţia. Următorul test se apropia cu repeziciune. 

Auzise cândva teoria că, de fapt, servitorii nu îşi privesc cu ade- 
vărat stăpânii și se uită mereu în jos sau în lături. Dacă teoria s-ar 
confirma, totul urma să fie bine. Dacă nu, ei, bine, ar avea motive 
în plus de îngrijorare. 

Servitorul intră în liniște în cameră. Era valetul lui. Sau, mai 
precis, valetul fratelui său. 

Robert își dădu seama că se afla în încurcătură, căci nu-l recu- 
noştea pe acel bărbat. Era înalt, suplu, se ținea bine și, deşi părea 
tânăr, avea o chelie în care se reflecta lumina soarelui ce pătrundea 
în încăpere. 

Se așteptase să îl vadă pe Edwards, fostul și loialul lui valet. 
Realiză însă că era normal ca Edwards să fi fost dat afară. El ar fi 
putut observa diferențele subtile dintre Robert și John, iar John 
n-ar fi riscat asta pentru nimic în lume. În același timp, acest valet 
al cărui nume nu-l știa putea, la rândul lui, să sesizeze diferențele 
dintre ducele de azi și cel de dinainte. Cum ar fi simplul fapt că du- 
cele de azi nu îi știa numele. 

- Bună dimineaţa, Excelența Voastră, spuse valetul în timp ce 
traversa încăperea. 

- Bună dimineaţa. 

Robert blestemă în gând. Cuvintele îi fuseseră ezitante, nesi- 
gure și nu avuseseră deloc tonul unui bărbat stăpân pe situație şi 
conştient de valoarea pe care i-o dădea rangul, dacă nu și altceva. 

Deodată, valetul se opri în mijlocul camerei, de parcă ar fi ob- 
servat că era ceva în neregulă. Privi spre pat, dar nu spre bărbatul 
din pat. Își roti apoi privirea de jur împrejur, cuprinzând tavanul, 
ferestrele, pereţii, podeaua, iar Robert se întrebă dacă nu cumva 

și bărbatul afiat în fața lui se simţea la fel ca el, ca și cum pereții 
camerei se strângeau ameninţător în jur. Ar fi trebuit să tacă, să îşi 
ţină gura. | 

- Sunt un pic mirat că draperiile au fost deja trase, spuse servi- 
torul. Cred că așteptați cu nerăbdare această zi. 

- Întocmai. 

Nu fusese greu să spună adevărul. Era pentru prima dată după 
mulți ani când se trezea şi aștepta cu nerăbdare ce avea să îi ofere 
ziua ce abia începuse. 

- V-am pregătit baia. 

Servitorul se duse către dulap, îl deschise și începu să aleagă 
hainele. 

Lui Robert i-ar fi plăcut să mai lenevească, poate chiar să ceară 
să-i fie adus micul dejun la pat. Se gândi apoi că, la cât de mult avea 
de gând să mănânce, cel mai bine era să stea la masă, așa că ieși de 
sub aşternuturi. Cum stătea în picioarele goale pe podea, purtând o 
cămașă de noapte pe care o scosese la repezeală dintr-un sertar, se 
simțea din cale-afară de expus. 

Servitorul avea să îl măsoare cu privirea, iar când o va face... 

Dar acum era duce. Închise ochii şi își aminti de vocea impu- 
nătoare a tatălui său, care nu permitea nimănui să-i conteste au- 
toritatea, chiar și înainte să moștenească titlul de la tatăl lui. Era 
stăpân pe el. Încrezător. lar Robert nu trebuia decât să îi urmeze 
exemplul și să îi aplice învățămintele. Se simţi dintr-odată mult 
mai liniștit. Putea să facă asta. Urma să facă asta. Deschise ochii. 

- Aș vrea să ies la o plimbare în parc cu trăsura în dimineaţa 
aceasta. Dă instrucțiuni să fie pregătiţi caii. 

Servitorul se întoarse ușor înspre el, iar sprâncenele i se arcuiră 
atât de mult încât păreau să îi ajungă direct pe chelie. Robert își 
dădu seama că bărbatul ar vrea să îi spună ceva, dar nu îndrăznea. 

- Ce este, omule? vru el să ştie, folosind tonul nerăbdător la care 
apela tatăl lui când un servitor nu reacționa suficient de repede. 

- Cu tot respectul, Excelenţa Voastră, nu sunt sigur că veți avea 
timp să ieșiți la plimbare în această dimineaţă. 

- De ce nu, mă rog? Trebuie să iau parte la vreo întâlnire ce nu 
suportă amânare? 

- La nunta dumneavoastră, Excelenţă. 

Capitolul 2 
HUO 


Acum, când momentul mult așteptat în sfârșit sosise, Torie 
Lambert își dori ca această clipă să nu fi venit. Din nefericire, își 
dădu seama că nu mai simțea emoția ce o cuprinsese cu o noapte 
înainte, când se pregătea de culcare. De luni întregi aștepta cu ne- 
răbdare nunta cu ducele de Killingsworth. Acum însă parcă nu mai 
era atât de sigură că aceasta era căsătoria pe care și-o dorea. Era un 
gând ciudat, dar pe care nu îl putea alunga. 

Scoase un oftat și se privi în oglindă în timp ce camerista se 
agita în jurul ei, ca un fluture care nu își dădea seama încotro 
era lumina. Îi aranjă părul castaniu-închis și făcu ultimele retușuri 
la cununa din flori de portocal, care ţinea fixat vălul din dantelă de 
Horniton, chicotind și spunând cât de frumoasă era stăpâna în 
această zi, cea mai specială din viața ei. 

Torie nu putea nega că era o zi specială, și tocmai din acest 
motiv i se părea teribil de straniu să aibă dintr-odată atâtea în- 
doieli. Logodna și apropiata ei căsătorie erau evenimentele cele 
mai discutate din Londra. Toată lumea vorbea despre faptul că ea, 
fiica fără rang nobiliar a unui moșier, reușise să-i fure inima unuia 
dintre cei mai doriţi burlaci din aristocrație, care avea și un titlu 
important. Se bârfise mult pe seama legăturii lor, de parcă Torie ar 
fi reuşit ceva excepţional. Însă ea nu vedea nimic ieșit din comun 
în ce făcuse și în ceea ce se întâmplase. Ea doar îi zâmbise duce- 
lui și purtase conversații care, în cea mai mare parte, păruseră să 
îl încânte. 

Ținea foarte mult la Killingsworth, dar, la urma urmei, ce ştia 
cu adevărat despre el? Nu știa mare lucru. Era din cale-afară de pri- 
ceput la șarade, dansa bine, îi plăcea să facă plimbări lungi. Și, da, 
era foarte chipeș, fără doar și poate. Torie nu era genul de femeie 
care să își aleagă bărbatul în primul rând după fineţea obrazului și 
frumuseţea trăsăturilor, dar cu siguranţă nu o deranjase că ducele 
era extrem de plăcut ochiului. 

Avea cei mai uimitori ochi albaștri în care, e drept, prea rar se 
întâmpla să se ghicească o urmă de veselie. Categoric, ducele era 

un bărbat serios. Însă acei ochi superbi o făceau să se simtă spe- 
cială atunci când o fixau cu atâta intensitate și o făceau să roșească. 
El nu își destăinuia niciodată gândurile în astfel de momente, 
de parcă s-ar fi jenat de ele, iar ea se întreba dacă nu cumva amân- 
doi se gândeau la aceleași lucru: cum ar fi să se sărute, să se sărute 
cu adevărat. 

Comportarea lui față de ea fusese fără cusur. Buzele lui nu îi 
atinseseră decât mâna înmănuşată. Chiar și când o ceruse în căsă- 
torie, iar ea acceptase, nu mersese mai departe. Însă în noaptea ce 
urma, ei bine, în această noapte avea să o sărute cu adevărat, fără 
ca materialul vreunui veșmânt să stea între buzele lui și pielea ei. 

Simți cum o căldură plăcută pune stăpânire pe ea la gândul 
apropierii lor intime și se gândi că poate de aici pleca starea ei 
de neliniște. De la faptul că își dădea seama că foarte curând va 
fi aproape jenant de intimă cu un bărbat pe care îl plăcea foarte 
mult, dar pe care nu îl iubea. Sau, cel puţin, nu credea că îl iubește. 
Dragostea nu era, oare, un sentiment care face trupul şi sufletul să 
ardă, să vibreze? 

Sigur că se gândise la nuntă în fiecare zi din ultimele șase luni. 
La nuntă, nu la alesul ei. 

Se gândise la rochii, la fuste, la voaluri, la invitaţii şi la tru- 
sou. Toate detaliile nunții, și nu erau deloc puţine, o copleșiseră 
atât de tare, că abia dacă acordase atenţie căsătoriei propriu-zise 
sau nopții nunţii. lar acum, când momentul mult așteptat sosise, 
simţea că venise prea devreme, că totul se întâmpla prea repede și 
că încă nu era întru totul pregătită să facă un pas atât de impor- 
tant. La drept vorbind, chiar era speriată. 

- Victoria, te rog să nu te mai încrunţi. Strici complet efectul 
rochiei, o mustră mama ei. 

Femeia era chiar lângă ea, cu mâinile în șoldurile generoase, care 
îi fuseseră de mare ajutor când le dăduse naștere celor două fiice. 
Stătea cu picioarele depărtate, arătând ca un căpitan de vas care 
ştia că nimeni n-ar îndrăzni să-l înfrunte sau să nu-i dea ascultare. 

~- Tatăl tău a cheltuit o grămadă de bani pentru ținuta asta a ta, 
continuă ea. Rochia și voalul seamănă foarte bine cu cele purtate 
de regina Victoria când s-a măritat cu dragul ei Albert. 

Adoraţia mamei ei față de regină o irita uneori. Cinstit vorbind, 
cine o auzea ar fi putut crede că Marea Britanie nu mai avusese o 
femeie pe tron. Iar soțul oricărei femei era adorat, în afară de cel al 
propriei sale mame. 

- Totul e minunat, mamă, și chiar apreciez că tata a făcut așa o 
cheltuială pentru ca această zi să fie memorabilă. Doar că... 

Vocea i se pierdu, dar era deja prea târziu. 

- Zi ce-ai de zis, domnişoară! 

Torie încercă să respire adânc, dar corsetul cu balene abia dacă 
îi permitea să tragă suficient aer în piept cât să nu se sufoce. Așa că 
respiră scurt de două ori înainte de a face mărturisirea: 

- Am îndoieli cu privire la nuntă. 

- Cum așa? Doar ai ales cele mai frumoase flori şi panglici, fu 
reacţia surorii ei în vârstă de 17 ani, care stătea lângă ea. 

- Nu mă refer la detaliile legate de ornamente, Diana. Mă refer 
la nunta propriu-zisă, la jurămintele de credință, la ideea de a de- 
veni soţie. 

Mama lor pufni într-un mod deloc demn de o lady şi care mai 
curând amintea de originea ei modestă decât de actualul ei sta- 
tut social. 

- Prea târziu, fata mea. 

Torie sperase ca mama ei să-i dea un sfat care să-i fie de ajutor. 
Până la urmă, avea suficientă experiență cu bărbaţii, căsnicia și... 
îndatoririle unei neveste față de bărbatul ei. 

- Dar, mamă, am fost atât de ocupată cu pregătirile pentru 
nuntă, că nu am avut timp să mă pregătesc pentru ce-mi rezervă 
viața de femeie măritată. Din nefericire, abia acum îmi dau seama 
că nu sunt sigură că îl iubesc. 

Ceea ce tocmai spusese suna groaznic, aşa că se grăbi să repare 
greșeala: 

- De fapt, nu îl iubesc atât de mult cât ar trebui. 

Mama ei o dădu la o parte pe cameristă și veni lângă Torie. 
Începu să îi umfle poalele rochiei ici și colo, de parcă o rochie mai 
înfoiată avea să îi alunge fiicei ei teama și îndoielile. 

- Dragostei i se dă prea mare importanţă, spuse ea. Îţi zic 
eu care sunt cele mai bune lucruri la care poate spera o femeie 
măritată: să aibă parte de un soț cumsecade, generos cu banii ei 

de cheltuială și rapid când își îndeplineşte îndatoririle conjugale 
în pat. 

Torie văzu în oglindă cum Diana rămâne cu gura căscată la 
auzul cuvintelor neașteptat de vulgare care tocmai le auzise. 

La fel ca Diana, Torie ştia că pur și simplu nu se cade să vorbeşti 
despre ce se întâmplă între o femeie și un bărbat între așternuturi. 
Și în nici un caz cu voce atât de tare încât să audă toată lumea. 

Torie închise repede gura, își umezi buzele și îşi făcu curaj să re- 
pete ce șușotiseră ea şi prietenele ei cu ceva vreme în urmă. 

- Credeam că noaptea nunţii durează toată noaptea. 

- Cerule mare, nu! Dacă ești norocoasă, se termină în mai puţin 
de zece minute. 


- Şi dacă nu? 
- Atunci asta e, trebuie să înduri. Oricum, tânărul tău duce 


pare un bărbat cât se poate de viril. Sunt sigură că nu o să-i ia mult 
timp să își facă treaba, deci nu văd de ce ţi-ai face atâtea griji pen- 
tru o problemă care aproape sigur nu o să apară. Mama ei începu 
apoi să-și facă vânt cu mâinile, de parcă s-ar fi încins brusc. Ah, 
n-ar trebuie să discut despre chestiuni atât de intime, adăugă ea. 

_ Ba da! exclamă Torie şi se întoarse spre ea. Habar nu am la 
ce să mă aştept. Am o idee vagă, dar nu știu sigur ce se întâmplă 
între un bărbat și o femeie după ce nunta se încheie, iar lămpile 
se sting. 

Femeia începu să-și facă și mai tare vânt, agitându-şi frenetic 
mâinile. 

- E ceva prea intim, nu pot să discut despre asta. 

- Minunat! Acum sunt îngrozită de-a dreptul la gândul că ur- 
mează să mi se întâmple ceva ce o mamă nici nu-i poate povesti 
fiicei ei. 

Mama încetă să-şi mai miște mâinile. Îşi încreți fruntea în timp 
ce se uita fix la fiica cea mare. Privirea aceea păru să dureze o eter- 
nitate. În cele din urmă, o mângâie pe Torie pe obraz. 

- În curând, o să afli singură. Crede-mă, nu ai de ce să fii speriată. 
Gândeşte-te la actul acela doar ca la o neplăcere care te împiedică 
să adormi atât de repede cât ţi-ai dori. 

- Doare? 

- Doare un pic, dar numai prima dată sau în primele două dăţi, 
până când corpul femeii se învață cu cel al bărbatului. 

- Poate ar trebui să existe o școală pentru așa ceva, interveni 
Diana. 

Mama fetelor oftă adânc. 

- Diana... 

- Sincer, mamă, dacă e așa și corpul trebuie să învețe, nu e școala 
locul potrivit? Dacă trupul unei femei nu poate să se înveţe cu cel al 
bărbatului? Şi, de fapt, cu ce anume trebuie să se învețe? 

Torie se abţinu cu greu să nu zâmbească atunci când auzi cum 
sora ei o necăjește pe mama lor. Obrajii femeii erau roşii ca focul. 

- Chiar nu-mi face plăcere să discut despre asta. Până la urmă, 
tatăl vostru e cel cu care o fac, şi este o chestiune foarte perso- 
nală. Sunt convinsă că ducele va avea grijă ca totul să fie cât se poate 
de plăcut. 

~ Dar mă iubeşte? întrebă Torie, revenind la partea cea mai se- 
rioasă a problemei. 

- Cred că ține foarte mult la tine. 

- Nu e același lucru cu dragostea. 

- Încearcă să ai parte de dragoste fără afecțiune, fata mea. O să 
vezi că nu funcționează prea bine. 

Torie nu avea nici o îndoială că ducele ținea la ea, dar uneori 
nu îi dădea pace gândul că viitorul ei soț ţinea mai degrabă la banii 
și la proprietăţile care aveau să îi revină în urma căsătoriei cu ea. 
Tatăl ei era proprietarul a 4 000 de acri de teren, care îi asigurau 
un venit mai mult decât îndestulător, suficient de mare pentru 
o zestre datorită căreia Torie devenise o partidă strălucită și i se 
deschiseseră ușile în cercuri care până de curând fuseseră inac- 
cesibile familiei ei. lar mama ei se îngrijise degrabă ca nobilimea 
să afle că fiica ei cea mare va dispune, la căsătorie, de o avere 
considerabilă. 

Torie îşi dorise dintotdeauna să facă o partidă bună, dar acum 
se temea că ţinuse ştacheta prea jos. O partidă bună. Ce plictisi- 
tor suna! 

Nu putea nega că relația ei cu ducele era cât se poate de tihnită, 
dar fără pic de pasiune. Fără emoție adevărată, fără lucruri ui- 
mitoare. Avusese parte de mai multă bucurie și de emoție când își 

alesese rochia de mireasă decât când acceptase cererea în căsăto- 
rie. Lunile care trecuseră fuseseră ca un vârtej, pline de întâlniri cu 
croitorese, cu bucătari, cu florari, cu vânzători de produse de pa- 
petărie. Abia avusese timp să respire. Nu realizase nici o clipă 
că nerăbdarea plină de speranţă pe care o simţea cu fiecare decizie 
pe care o lua nu o cuprindea și la gândul că urma să își petreacă 
restul vieţii alături de duce. Și ce avea să se facă dacă o aştepta o 
viață lungă? 

- ÎL iubeşti pe papa? întrebă Torie. 

- in mult la tatăl vostru. S-a purtat frumos cu mine în toţi 
aceşti ani și, cum v-am mai spus, o femeie nu poate spera la 
mai mult. 

- Nu mi se pare îndeajuns. Sunt pe punctul de a mă mărita și 
chiar nu mi se pare îndeajuns să ţin la cineva. 

Torie nu înţelesese până în acel moment că a ţine la cineva 
nu era același lucru cu dragostea. Atunci ce era dragostea? Un sen- 
timent greu de definit, pe care încă nu îl cunoscuse. Sigur, își iubea 
părinţii, își iubea sora, dar nu iubise niciodată un bărbat care nu 
îi era rudă. Nu era oare nevoie de timp pentru ca dragostea să se 
înfiripe și apoi să rodească? Nu presupunea, oare, ca îndrăgos- 
tiții să simtă că nu ar putea trăi unul fără celălalt? Mama ei scoase 
un oftat adânc, de parcă s-au fi chinuit să ridice un cufăr plin 
cu necazuri. 

- Dă-mi voie să-ți spun că ai citit prea multe cărți de Jane 
Austen în ultima vreme. Faci confuzie între dragostea romantică 
din cărţile ei și realitatea căsniciei, iubirea dintre soț şi soție. Bine 
ar fi ca tinerele să nu aibă voie să citească asemenea cărți, care le 
creează o imagine nerealistă asupra curtării. 

- Vai, eu pur şi simplu îl ador pe domnul Darcy, spuse Diana 
cu mâna pe inimă și cu o expresie visătoare pe chip. E un suflet 
chinuit. 

- Un individ prea mândru, replică mama ei. Şi asta e întreaga 
idee a poveștii. 

~ Nu sunt de acord cu tine. Ideea poveștii este că Elizabeth se 
îndrăgostește nebunește de el, iar el de ea. 

- Ce prostie! Femeile nu caută dragostea. Caută să își aranjeze 
o căsătorie avantajoasă, iar la capitolul acesta sora ta mi-a depășit 

toate așteptările. Speram să își găsească un viconte și uite cum 
a prins un duce! Dacă ai fi cu capul pe umeri, domnişoară, ai lua 
exemplu de la ea! 

- Eu nu o să mă mărit, anunţă Diana cu glas hotărât, trântin- 
du-se pe scaun. 

O expresie de groază nemărginită cuprinse chipul mamei. 

- Termină cu prostiile! Bineînţeles că o să te măriţi. 

- Ba nu! De ce să mă mulțumesc cu un singur bărbat toată 
viața? Cum poți să fii sigură care e bărbatul potrivit, cel cu care me- 
rită să îi petreci tot restul vieții? Bărbaţii sunt atât de diferiți între 
ei. Poate că azi vreau unul vesel, iar mâine o să am chef de unul 
ceva mai melancolic. 

- Eu zic că ar trebui să te preocupi să găsești un bărbat care s-ar 
mulțumi cu o femeie care nu ştie de capul ei. 

Torie își înăbuși râsul. Se bucura că sora ei mai mică se străduia 
să înveselească atmosfera întunecată de proasta ei dispoziţie. 

Diana avea un mod straniu de a privi viaţa și îi plăcea la nebu- 
nie să o tachineze pe mama lor, care putea fi foarte ușor provocată. 

- Haide, mamă! zise Diana. O viață trăită cu un singur bărbat 
e ca și cum ai mânca în fiecare zi același fel de mâncare. După un 
timp, devine teribil de plictisitor, chiar dacă la început era prefera- 
tul tău. La un moment dat, te saturi de el, 

- Cerule! Ce te-a apucat de vorbeşti așa? Ce lucruri absurde poți 
să spui! 

- Dar chiar nu știu cum reușește o lady să ştie azi de ce anume 
ar avea chef mâine. 

- Spui prostii! 

Pe de altă parte, Torie începea să se teamă că sora ei pusese 
degetul pe rană. Ea însăși voia altceva decât i se servise, numai 
că masa fusese deja pusă, iar mâncarea era gata preparată. Nu 
prea avea cum să trimită totul înapoi la bucătărie fără a insulta 
bucătarul. 

- Dar dacă după ce se mărită, continuă sora ei, Torie va cunoaște 
un bărbat pe care îl va plăcea mult mai mult decât pe duce? Ce o să 

facă atunci? 

- Acesta e motivul pentru care o fată nu trebuie să se gră- 
bească să accepte o cerere în căsătorie. Pentru că își asumă riscul 

să nu mai poată face nimic când ti apare în cale un bărbat care i se 
pare mai potrivit. 

- Dar ce ar trebui să facă dacă se întâmplă asta? 

- Trebuie să-l uite pe celălalt, pe bărbatul cu care nu e măritată. 

- ȚȚi s-a întâmplat să cunoşti un bărbat și să-ţi doreşti să te fi 
măritat cu el în locul lui papa? întrebă Diana. 

Mama lor închise ochii pentru o clipă. 

- Voi două o să mă băgaţi în mormânt. 

Deschise apoi ochii și o țintui pe fiecare dintre cele două fiice cu 
o privire tăioasă. 

- Încetați imediat cu prostiile! Victoria ia de bărbat un tânăr din 
cale-afară de fermecător. 

Lui Torie nu îi scăpă faptul că mama ei omisese să răspundă la 
întrebarea Dianei. Oare chiar cunoscuse pe cineva după ce se mări- 
tase? Oare ce ar trebui să facă dacă avea să i se întâmple şi ei același 
lucru? Din moment ce nu era îndrăgostită de duce, era foarte pro- 
babil să îi iasă în cale cineva de care... și nu ar suporta acest lucru, 
pentru că nu și-ar încălca jurămintele faţă de soț, deci nu i-ar ră- 
mâne altceva de făcut decât să-şi înăbușe sentimentele. Nici una 
din variante nu i se părea corectă. 

- E fermecător pentru că e duce, replică Diana. 

- Începi să mă enervezi, Diana. 

- Ai fi la fel de dornică să o vezi măritată dacă n-ar avea titlu? 

- Nu pricep de ce vorbim despre toate astea azi și nu am vorbit 
acum șase luni, când ducele i-a cerut mâna. 

- Pentru că acum Torie are îndoieli pe care atunci nu le avea. 

- Toate miresele au îndoieli în ziua nunții. Și e la fel pentru 
miri, dacă vrei să ştii. Amândoi sunt pe cale să facă un pas extrem 
de important, iar faptul că momentul așteptat chiar a sosit le dă o 
stare de neliniște. 

Femeia o privi pe Torie în ochi. 

- Ții la el? 

Oare chiar ținea? Îl plăcea destul de mult. Compania lui ti făcea 
plăcere, deşi în unele momente... 

- Uneori e absent, recunoscu ea. 

- E normal, draga mea. Nu locuieşte cu noi. Dar după ziua de 
azi, plecările lui vor fi mai rare. 

- Nu la asta mă refer. E absent în unele momente când e cu 
mine în aceeaşi cameră. Stă chiar lângă mine, dar pare... departe. 

- Vorbeşti în şarade. Nu poate să nu fie lângă tine când e lângă 
tine. 

- Nu ştiu cum să mă exprim ca să mă fac înțeleasă, mamă. Dar 
în ultima perioadă se întâmplă din ce în ce mai des să fie absent, 
iar asta mă nelinișteşte. E ca și cum se gândește intens la ceva, iar 
gândurile îl poartă departe de mine. Apoi se întoarce spre mine, mă 
priveşte, și pe fața lui parcă s-ar citi surpriza că mă găseşte acolo, 
alături de el. 

- Din ce zici, pare doar uşor distrat. 

- Distrat e un cuvânt potrivit, probabil, dar tot nu sunt sigură 
că lucrurile sunt atât de simple. 

- E duce, Victoria. Are patru proprietăți de care trebuie să se 
îngrijească, nenumărați servitori, arendași, toate grijile... E de 
înţeles că îl apasă din când în când toate responsabilitățile pe care 
le are. Iar în acele momente, pare că nu se gândeşte prea mult 
la tine. Uneori, tatăl vostru nici nu mă bagă în seamă. Nu ai de ce 
să-ți faci griji. 

- Probabil, dar... 

- Victoria, mă calci pe nervi! Eu şi tatăl tău ne-am spetit mun- 
cind pentru ca voi să aveţi o viaţă mai bună decât am avut noi. 
Dorinţele mi s-au îndeplinit. Dincolo de așteptări, pot să spun. 
Fii fericită! 

Torie ar fi vrut să o întrebe ce avea să se aleagă de propriile ei 
visuri. Se temu însă că era deja prea târziu să țină cont de ele. I se 
păruse atât de romantic că un tânăr duce o cucerise, dar acum... 

- Urmează să-i fii prezentată reginei, schimbă mama ei subiec- 
tul, schimbând totodată poziția voalului, trăgându-l un centime- 
tru mai în stânga și un centimetru mai în dreapta, peste umerii lui 
Torie. Nu are cum să nu observe că îi porți numele, iar când veți 
deveni prietene apropiate - și nu am nici o îndoială că așa se va în- 
tâmpla -, o să mă invite și pe mine la palat. 

- Dar, mamă, eu nu am rang nobiliar. 

- Începând de azi, vei fi ducesă, draga mea. Va dori să te cu- 
noască. Nu am nici o îndoială. 

Era un alt vis al mamei lor. Visa ca fiicele ei să aibă onoarea 
de a fi prezentate reginei. Tori începu să simtă că totul se învârtea în 
jurul dorințelor și visurilor mamei sale. Părea că tot ce își dorea 
ea şi lucrurile la care visa nu aveau loc în propria ei viaţă. 

Se privi din nou în oglindă și se întrebă cine era femeia din fața 
ochilor ei. Oare o mai văzuse vreodată? Se cunoștea oare cu adevă- 
rat? Sau fusese mereu doar o reflexie a dorințelor mamei sale? 


Capitolul 3 
EI 


„Doar nunta dumneavoastră, Excelenţă.“ 

Cuvintele valetului îl izbiseră pe Robert drept în inimă. Își fă- 
cuse o sumedenie de calcule şi luase în considerare o mulțime 
de posibilități când plănuia evadarea și recuperarea drepturilor ce îi 
reveneau prin naștere. Gândul că fratele său ar fi căsătorit sau pe 
cale să se căsătorească nici nu-i trecuse prin minte. 

Dar din clipa în care acele cuvinte fatidice fuseseră rostite, în sufle- 
tul lui Robert începuse o grea luptă cu sine. lar acum valetul îl pre- 
gătea pentru cea mai specială zi din viața unui om. 

O nuntă. Nunta lui. 

Nu, nunta fratelui său. 

Sau nu, nu mai era a fratelui. 

Dar nu trebuia să fie? Nu trebuia să fie nunta lui John? 

Sau era, pur și simplu, nunta ducelui de Killingsworth? 

Deosebirea era subtilă, dar extrem de importantă, iar el cuge- 
tase adânc, evaluând cu atenţie situaţia. În cele din urmă, hotă- 
râse că nu avea de ales. Era nevoit să acţioneze conform planurilor 
deja făcute. 

lar acum Robert stătea în fața bisericii, încercând să se împace 
cu gândul că luase decizia de a merge înainte și de a permite ca 
ceremonia să aibă loc. Îşi spusese că oricum cele mai multe căsni- 
cii din aristocrație se bazau pe alte considerente decât dragostea. 
Era vorba, de cele mai multe ori, de avantaje politice, de câștiguri 


bănești, de un tată dornic să se descotorosească de o fiică, de un 
ai 

bărbat care avea nevoie disperată de un moștenitor. Nu se îndoia 
că mireasa, oricine ar fi fost ea, consimţise să se mărite cu ducele 
de Killingsworth datorită titlului său și poziției sale sociale, nu 
pentru că îl dorea pe bărbatul din spatele titlului. Cu alte cuvinte, 
consimțise să se mărite cu un duce, nu cu John. Prin urmare, fata 
avea să primească exact ce ea sau tatăl ei îşi dorise. 

Urma să se mărite cu ducele de Killingsworth. 

E drept că în fața ochilor îi va apărea alt bărbat. Ducele de azi 
avea să fie altul decât ducele de ieri. Dar acesta era doar un mic in- 
convenient ce nu trebuia să o încurce în nici un fel. Lui Robert i 
se părea de neconceput gândul că ea ar fi simțit cu adevărat vreun 
dram de afecțiune faţă de John. În același timp, nu îndrăznea să 
spere că avea să ajungă să țină la el. Ştia, încă de pe vremea când 
crescuse suficient ca să își cunoască îndatoririle ce îi reveneau în 
calitate de moștenitor, că urma să se însoare. Știa, tot de atunci, că 
nu avea să-și aleagă soţia în funcție de ideile romantice ale poeților, 
ci după cât de potrivită ar fi fost femeia respectivă să devină ducesă 
de Killingsworth. 

Însurătoarea era o îndatorire. Iar găsirea unei femei care să îi 
completeze poziția socială în aristocrație era o obligaţie. Faptul 
că John își asumase această sarcină în locul lui îl scutise pe Robert de 
datoria de a o face chiar el. În același timp, îl punea în postura ne- 
plăcută de a nu şti absolut nimic despre tânăra mireasă. Se gândea, 
desigur, că aleasa lui John era tânără. Și se întreba ce știa ea despre 
John. Nu prea multe, probabil, din moment ce fusese de acord să 
se mărite cu el. 

Aşadar, la noapte urma să aibă o soție. El, cel care încă nu cu- 
noscuse plăcerea trupească și trepida de nerăbdare, ușurare şi spe- 
ranţă. Avea să se bucure de noul lui rol în calitate de soț și să aibă 
grijă ca şi ea să se bucure. 

Alături de Robert stătea un bărbat înalt și brunet, cam de 
aceeași vârstă cu el. Robert era aproape sigur că bărbatul acela era 
marchizul de Lynmore. Era cavalerul lui de onoare și părea convins 
că Robert era cine se presupunea că era. Prin urmare, nu avea de 
ce să i se prezinte, așa cum intenționase. Nici să-i facă discret cu 
ochiul și să îi spună: „Ia ascultă, bătrâne, îmi pari destul de cunos- 
cut. Cine ziceai că ești?" 

Incertitudinea era un dezavantaj pe care trebuia să îl accepte 
și să îl depășească. Însă avantajul acelei zile era faptul că John se 
ocupase de tot ce era necesar și toată lumea știa ce avea de făcut. 
Robert nu fusese nevoit să dea nici măcar un ordin. Valetul știuse 
cu exactitate cu ce să îl îmbrace pentru ceremonie: o redingotă de 
un roșu burgund și o pereche de pantaloni cu câteva tonuri mai 
deschişi. Îl ajutase să se pregătească după ce îi retuşase tunsoarea. 
Vizitiul trăsurii ce purta emblema ducală știuse exact când și unde 
să îl ducă, iar la sosire, îi arătase trăsura deschisă aflată în apro- 
piere și îi spusese că avea să fie folosită după ceremonie, ca să-i 
transporte pe duce și pe noua sa ducesă. Pe treptele bisericii, îi 
ieşise în întâmpinare un bărbat care îl condusese exact unde tre- 
buia. Una peste alta, părea că ziua avea să treacă mult mai ușor 
decât ar fi crezut. 

Profită de momentele de așteptare de dinaintea sosirii mi- 
resei ca să-i studieze pe cei prezenţi la ceremonie. Simţi că îl ia 
amețeala. Atâtea chipuri, atâţia oameni... Stăteau în strane des- 
chise, fără pereţi despărțitori între ele. Îl studiau. Iar unii se aple- 
cau să îi șoptească ceva persoanei de alături. Era o scenă la care 
asistase de multe ori în tinerețe, dar totul îi părea dintr-odată ciu- 
dat și derutant. 

Oare ce-și spuneau? Oare ce gândeau? 

Trebuia să își repete că tot ce vedea în jur era firesc, că era nor- 
mal ca oamenii să stea unii lângă ceilalți, fără a le fi interzis să se 
vadă. Că era firesc să poată discuta între ei fără opreliști. Că nu 
avea cine să le refuze plăcerea de a fi unii în compania celorlalți. 

Mulţi dintre cei care îl priveau erau în vârstă. Pe unii credea că 
îi recunoaște. Erau prieteni de-ai tatălui și bunicului său. Erau oa- 
meni care, la fel ca ei, își dăduseră încuviințarea pentru construi- 
rea închisorii Pentonville, în 1842, şi pledaseră pentru sistemul de 
detenție unde cuvântul de ordine era izolarea. Erau oameni care se 
considerau gânditori moderni, în pas cu vremurile. 

Lui Robert nu-i scăpă ironia faptului că acele convingeri ajun- 
seseră să-l afecteze direct pe el. 

Acei oameni nu aveau să experimenteze niciodată ceea ce 
abătuseră asupra altora. Însă Robert avusese parte de acea expe- 
rienţă. După calculele lui, odată ce avea să dovedească cine este 

să-şi ocupe locul ce îi revenea în Camera Lorzilor, urma să pledeze 
pentru cei încarcerați în această epocă luminată care, din punctul 
său de vedere, numai luminată nu era. 

Izolarea nu ajuta deloc la reformarea deținuților, așa cum afir- 
maseră acei oameni. Dimpotrivă, îi înnebunea. Chiar și pe el îl pur- 
tase adesea până pe buza prăpastiei. Fusese la un pas să își piardă 
minţile. El, unul, nu credea că făcuse pasul cel fără de întoarcere, 
dar în multe momente își pusese întrebări, avusese îndoieli, nu fu- 
sese sigur cum de reuşise să-și țină mințile în frâu în acea casă a 
nebunilor și a disperării. 

Dintr-odată, muzica de orgă crescu în intensitate, iar surpriza 
aproape că îl lăsă fără aer. 

O orgă asemănătoare răsuna și în capela de la Pentonville și, 
pentru o clipă, simţi că se întoarce în timp și că simte din nou oroa- 
rea izolării și a singurătăţii. 

Îl trecură sudori reci şi se simți expus, vulnerabil. Nu își dăduse 
seama cât de mult ajunsese să își ascundă identitatea, cât de mult 
se obișnuise ca persoanele din jur să nu ştie cine era, să nu îl vadă la 
față, să privească lumea prin îngustele despicături din dreptul ochi- 
lor. Nu-l mai înconjura nimic din toate lucrurile cu care se învățase 
în ultimii opt ani. Crezuse că avea să se bucure că lepădase straiele 
de deținut. În schimb, își dădu seama că îi lipsea alinarea pe care o 
găsea în lucrurile pe care le cunoştea şi care erau previzibile. 

Nu voia să se întoarcă la Pentonville. Doar că era complet ne- 
pregătit pentru ce i se întâmpla. Gândise cu totul altfel primele 
sale ieșiri în lume. Plănuise ca după evadare să invite grupuri mici, 
câteva persoane alese cu grijă. Nici un moment nu luase în calcul 
o biserică ticsită de lume. Mai ales că nici nu îi cunoştea pe mulți 
dintre cei prezenţi. 

Voia să fugă, să evadeze, doar că de data asta nu putea. Nu mai 
avea cum să își facă loc prin bucăţile de pardoseală. Sub el nu avea 
să se deschidă o gaură prin care să se strecoare. Trebuia să stea 
drept și să facă faţă situaţiei. Orice s-ar fi întâmplat, nu avea cum 
să fie mai rău decât ce avusese de îndurat cu o zi înainte. 

Era timpul. Era timpul să continue farsa începută de fratele său. 

Își concentră întreaga atenție asupra unei copile care se îndrepta 
spre altar și arunca în jur petale de flori. Două tinere doamne o 

urmau indeaproape. Erau încântătoare. Zămbeau şi erau cut se 
poate de graţioase. Robert se întrebă dacă trebuia să ştie cine erau 
şi dacă se cuvenea să le vorbească. Dumnezeule, spera că nul Era 
teribil de stângaci când trebuia să fie fermecător și să poarte un di 
alog politicos cu femeile sau cu oricine altcineva. Tinerele se apro- 
piară, iar el le salută doar cu o înclinare a capului. 

Privirea i se opri asupra unei femei şi a unui bărbat despre 


e că era tatăl ei și o însoțea spre altar. Fără îndoială, 


care presupus 
r trena din 


era mireasa lui. Purta o rochie din satin și dantelă, ia 
satin era împodobită cu flori. Un voal dantelat parcă îi mângâia 
umerii și îi ajungea până la mijloc. Ar fi trebuit să-i recunoască pe 
mireasă și pe tată ei? Se ştiau oare de când era tânăr? Oare ce rang 
avea tatăl? 

- Dă-mi voie să spun, Killingsworth, că eşti un bărbat norocos. 
Cu adevărat norocos, murmură Lynmore. 

Când tânăra femeie ajunse lângă el, alături de tatăl ei, 
Robert recunoscu faptul că avea perfectă dreptate cavalerul său 
de onoare. 

Ea era incredibil de frumoasă. Voalul din dantelă îi dădea un aer 
diafan, fără să-i ascundă complet trăsăturile. Avea părul negru, ri- 
dicat şi prins, așa că nu putu să-și dea seama cât de lung sau de des 
era. Câteva şuviţe cârlionțate îi încadrau faţa. Ochii închişi la cu- 
loare erau aţintiţi asupra lui, iar Robert se întrebă dacă erau cumva 
căprui sau negri. Greu de zis. Era scundă, abia dacă îi ajungea până 
la umeri. Și părea atât de tânără! 

Sau era doar o impresie pentru că el se simţea teribil de bătrân? 

Gândul îi zbură apoi la John. Ştia că, la căderea nopții, fratele 
său avea să se izbească de ușa ferecată a temniţei sale, să se dea 
cu capul de pereți și de podea, să caute disperat o scăpare, mai ales că 
ştia ce urma să facă Robert alături de femeia pe care el şi-o alesese 
ca soţie. 

Asta era adevărata oroare a închisorii Pentonville. Imaginile 
greu de îndurat pe care propria imaginație le plăsmuia din pricina 
izolării, a liniștii și a singurătăţii. 

Era nevoie de hotărâre, de control și de concentrare ca să ţii 
coșmarurile la distanță. Dar uneori, oricât de mult își dorea, Robert 

nu găsea nici o soluție ca să scape de coşmaruri. Se simțea prea slå- 
bit, prea obosit, prea plin de răni din pricina bătăilor încasate. 

Da, în această noapte cel care avea să sufere era fratele lui. 

Arhiepiscopul puse o întrebare, tatăl miresei răspunse, iar 
Robert își dădu seama că nu se putea lăsa în continuare în voia 
amintirilor despre iadul pe care îl îndurase. Trebuia să se concen- 
treze asupra prezentului, în special a momentului pe care îl trăia 
chiar acum. Dacă ar fi bănuit cineva că i-a luat locul fratelui său, 
s-ar fi văzut nevoit să dea explicații mult mai devreme decât era 
pregătit. Ar fi fost obligat să explice propria uneltire înainte de a o 
demasca pe cea a lui John. Iar asta i-ar fi adus un mare dezavantaj. 
Trebuia să rămână prudent şi atent ca să-și dea seama care era cea 
mai bună strategie. 

Își dădu seama că în jur era o linişte deplină. Nimeni nu scotea 
nici un sunet. Păreau să aștepte cu toții ceva din partea lui, iar el 
se temu că ceremonia ajunsese deja în acel punct în care trebuia să 
știe el însuși ce avea de făcut, fără ajutorul altcuiva. 

- Oferiți-i miresei braţul, Excelenţă, îi șopti arhiepiscopul. 

Desigur. Tatăl miresei tocmai i-o încredinţase lui Robert. Cu- 
noştea partea aceasta din ceremonie, căci asistase la câteva căsăto- 
rii, în calitate de invitat. Era simplu. Îi oferi miresei braţul. 

Ea zâmbi. Fu un zâmbet incredibil de dulce și de vesel, iar ochii 
ei scânteiau de fericire. Sclipeau atât de intens, că voalul nu avea 
cum să mascheze speranţa, credinţa și afecțiunea ce i se citeau 
în priviri. 

„O, Sfinte Dumnezeule!“ Ce greşeală făcuse, ce prost judecase 
întreaga situaţie! Tânăra nu voise să se mărite cu un duce, ci cu 
John. Oricât de ciudat părea, ea ţinea la John. După căldura cu care 
îl privea, chiar îl iubea. 

Era un aspect al căsătoriei pe care nu-l luase niciodată în calcul. 
Consecințele a ceea ce urma să facă aproape că îl îngenuncheară. 

În toate uneltirile lui, în toate planurile făcute cu grijă în orele 
petrecute în hamacul din celulă, în întreaga lui strategie de evadare 
și de răzbunare, omisese un singur lucru: că i-ar fi putut frânge 
inima unei tinere nevinovate. 

Trebuia să iasă pur și simplu din biserică, șoptind câteva cu- 
vinte de scuze și regret. Ar fi fost mai bine să o pună acum într-o 

postură jenantă pe fata de lângă el decât să o îngrozească și să o 
umilească mai târziu. 

Dar dacă părăsea ceremonia și iși abandona mireasa în fața al- 
tarului, urma să se pună într-o situaţie şi mai dificilă decât cea din 
prezent. Oamenii urmau să întrebe de ce nu dorise să meargă până 
la capăt cu nunta. 

Mai mult, astfel de gesturi atrăgeau în general consecinţe grave, 
iar el nu avea absolut nici o idee ce ar fi putut să se întâmple. Ştia 
doar că nu se afia în postura de a le face faţă în timp ce încerca să 
rezolve problema succesiunii. Îşi blestemă fratele, se blestemă pen- 
tru că nu-și gândise bine planurile și îşi blestemă viitoarea soție. 
Cu toate că ea nu avea nici o vină în toată treaba asta, era un ele- 
ment în plus într-o situație deja foarte complicată. 

Robert nu vedea altă cale. Trebuia să lase ceremonia să conti- 
nue. Nu și mariajul. Avea să caute scuze ca să stea departe de această 
femeie, ca ea să rămână castă. Şi, odată ce reușea să demonstreze 
că el este adevăratul duce, ce avea să facă? 

Urma să își elibereze fratele din temniță, să anuleze această 
căsătorie ridicolă și, în generozitatea lui, să-i înapoieze lui John 
iubirea vieții lui. Urma să facă asta ca să fie corect nu faţă de el, 
ci mai ales față de ea. Căsătoria cu alt bărbat decât cu cel cu care 
intenționase să facă pasul avea să o pună într-o situaţie dezono- 
rantă. Și mai era expresia de adoraţie cu care îl privea. 

Da, încă era posibil ca planul lui să funcţioneze. Poate că nu 
avea să meargă ca uns, așa cum își dorise, dar lucrurile urmau să 
se rezolve până la urmă. Misiunea lui era să-și demonstreze legiti- 
mitatea ca moștenitor al titlului, iar pentru asta, trebuia să fie cât 
mai convingător. Apoi toată lumea avea să scape din încurcăturile 
provocate de fratele lui. 

Își aminti din nou de mireasă și se forță să-i ofere un zâmbet 
pe care îl dorea liniștitor. Ea își puse mâna pe braţul lui și pășiră 
amândoi în faţă, către arhiepiscopul care începuse să rostească vor- 
bele care în curând aveau să le pecetluiască soarta. 

Robert o privi pe furiș pe femeia care trebuia să fie mireasa lui 
John, dar era pe cale să devină a lui. Oricum era mult mai inte- 
resantă și plăcută privirii decât bătrânul arhiepiscop. Ochii erau 
trăsătura ei dominantă. Erau mari și migdalaţi, aproape exotici. 

Se întrebă ce detalii mai ascundea voalul din dantelă. Oare genele 
erau la fel de lungi precum păreau sau era o iluzie oferită de dan- 
telă? Avea mici pistrui pe faţă? Sau riduri fine ce se formau atunci 
când râdea? Zâmbea adesea sau doar la ocazii speciale, cum era 
momentul în care îi ieșea în întâmpinare bărbatului cu care urma 
să se mărite? 

Nu ştia mare lucru despre femei. Cele pe care le cunoscuse fu- 
seseră fie mame, fie guvernante sau servitoare. Nu ştia cum reac- 
ționau, ce așteptări aveau. 

Își puse fel şi fel de întrebări ridicole despre femeia de lângă el: 
ce culori îi plăceau, care erau mâncărurile ei preferate, cum îi plăcea 
să se distreze? 

lar cea mai importantă întrebare dintre toate era cum de ajun- 
sese aici? Ce o făcuse să își dorească să fie mireasa lui John? Ce 
văzuse la fratele lui? Oare el avea și părți bune? Cândva ar fi răs- 
puns „da“ la această întrebare, dar, după tot ce se întâmplase și 
după tot ce îi făcuse fratelui lui, John pierduse şi ultima fărâmă de 
bunăvoință din partea lui Robert. Totuşi, n-ar fi fost oare mai bine 
să nu-și fi dorit atât de mult să se răzbune și să-i fi dat fratelui său 
prilejul să se scuze, să explice, să facă tot ce se cuvenea? Căci o făp- 
tură angelică precum cea care îi stătea alături sigur n-ar fi îndrăznit 
să facă un pact cu diavolul. 

Ea își întoarse ușor capul și îl privi. Colţurile gurii i se ridicară, 
iar ochii se umplură de căldură. Lui i se strânse inima și îşi dori 
ca adorația din privirea ei să fie îndreptată spre el, nu spre fra- 
tele lui. Din nou, Robert simţea că John chiar îi răpise totul. Dacă 
Robert o lua de soţie pe iubita fratelui său, nu era asta justiţie po- 
etică? Dacă ajungea să pună stăpânire nu doar pe trupul, ci şi pe 
sufletul și inima ei? Să și le însușească de parcă ar fi fost ale lui de 
drept, așa cum fratele lui își însușise titlurile, moștenirea, poziţia 
în familie și în societate? Trebuia să cugete la asta. Să întoarcă 
situaţia pe toate fețele. Cu siguranţă, asta urma să-l ţină treaz 
nopţile, când avea să-și dorească atât de mult să poată dormi în 
sfârșit fără griji. 

li zambi din nou femeii, sperând că surâsul reușea să ascundă 
îndoielile şi periculoasele lui gânduri despre trădare. 

Se strădui apoi să fie atent la ceremonie. Se puse în genunchi 
când trebui să o facă, repetă cuvinte care pentru el nu însemnau 
nimic, dar le rosti de parcă însemnau totul. 

Şi află un lucru extrem de important: pe mireasă o chema 
Victoria Alexandria Lambert. Așa un nume mare, cu rezonanţă, 
pentru o femeie atât de mică și delicată! 

Arhiepiscopul spuse ceva despre un inel. Robert se întoarse 
spre cavalerul de onoare, apoi rămase cu privirea aţintită asupra 
podoabei delicate, din argint, din palma lui înmănuşată. Trebuia 
să fi ştiut. Să fi fost pregătit pentru asta. Era inelul mamei sale. Îl 
luă, căutând cu disperare ultimele puteri cu care să termine ceea 
ce începuse. Se rupse de tot şi de toate până în momentul rostirii 
jurămintelor și abia atunci înţelese că el şi ea erau de-acum uniți și 
porneau împreună pe un nou drum. 

Arhiepiscopul anunţă apoi că poate săruta mireasa. Să o sărute 
pe Victoria Alexandria Hawthorne, noua ducesă de Killingsworth. 

Robert își aminti de nunta unui văr îndepărtat și procedă la 
fel cum îl văzuse atunci pe mire. Ridică încet voalul. Dumnezeule 
mare! Descoperit, chipul era și mai frumos decât se întrezărea de 
sub dantelă. Genele ei erau la fel de lungi precum păruseră. Ochii 
erau căprui, scăldați în lumini aurii. Nu văzuse niciodată niște ochi 
ca ai ei. Obrazul îi era lipsit de orice pată, de pistrui, de riduri fine 
săpate de griji și de gânduri negre. Buzele îi erau pline și umede, iar 
Robert se întrebă de câte ori sărutase fratele lui aceste minunăţii. 
Oare ea avea să observe vreo diferenţă la forma gurii lui, la atinge- 
rea buzelor lui, la aroma sărutului lui? 

Se uită în ochii ei și văzu cu mirare că în ei tremurau lacrimi. Se 
blestemă la gândul că ea plângea de bucurie, deşi era victima fără 
voie a unei înșelătorii. Ea credea că el îi împărtășise dragostea pe 
care i-o purta, că îi jurase credință bărbatului care îi ceruse mâna. 
Plângea pentru că era fericită, încântată că avea să fie soţia lui până 
când moartea urma să îi despartă. Plângea pentru că își dorise 
acest moment - pecetluit cu jurămintele lor și cu un sărut - mai 
mult decât orice pe lume. 


- Îmi pare rău, îl auzi șoptind în timp ce o sărută ușor pe colțul 
gurii ei atât de ademenitoare. 

Ea păru surprinsă nu doar de cuvintele lui, ci și de gest. Clipi 
des, lacrimile îi dispărură din ochi, iar fruntea i se încruntă. lar el 
înţelese că făcuse o gravă eroare de judecată, care avea să-l decon- 
spire. Însă chiar atunci se auzi vocea tunătoare a arhiepiscopului 
care îi prezenta adunării pe ducele și ducesa de Killingsworth, iar 
Robert nu avu de ales şi își conduse soția spre ieşirea din biserică. 


Capitolul 4 
HEND 


Torie stătea în trăsura deschisă, încercând să nu se simtă jig- 
nită de faptul că soțul ei aproape că îmbrățişa partea lui de trăsură 
şi își ferea privirea de a ei de parcă şi-ar fi dorit să fie cât mai de- 
parte de ea. 

Semnaseră certificatul de căsătorie în sacristia bisericii, după 
care se îndreptaseră spre trăsură. Cum nunțile nobilimii atrăgeau 
mereu o mulțime de curioși, fuseseră nevoiți să își croiască drum 
prin puhoiul din fața bisericii ca să ajungă la trăsură. Ea îl ţinuse de 
braț, iar el îşi ținuse pălăria pe cap, de teamă că o să îi zboare. Le 
făcuseră oamenilor cu mâna în timp ce trăsura se îndepărta, dar ea 
simţise că întregul ritual nu îl încântase câtuşi de puțin. lar după 
ce mulțimea rămăsese în urmă, el păruse să uite că ea era așezată 
lângă el. 

Torie încercă să se agaţe de starea de fericire de mai devreme şi 
să ignore copleșitorul sentiment că era ceva în neregulă. Poate îl 
dezamăgise peste măsură. Poate nu îi plăcuse rochia ei. Sau pieptă- 
nătura. Când i se alăturase în faţa altarului, o privise de parcă nu-şi 
dăduse seama exact cine era. 

Poate îi simţise îndoielile. Ea nu ştia cum să își ascundă adevă- 
ratele sentimente. Cu toate că fața îi fusese acoperită de voal, era 
posibil ca el să-i fi citit îndoiala în priviri. 

O îndoială pe care reuşise să o alunge însă foarte repede, pen- 
tru că văzuse aceeași îndoială în apele limpezi ale ochilor lui şi 
voise să-l asigure că totul va fi bine. Măcar unul din ei trebuia să 
creadă asta pentru ca mariajul lor să reușească. Așa că îi zâmbise cu 

afecțiune, cu toată speranţa într-un viitor fericit. Gestul ei păruse 
că îi dă şi lui încredere, iar atunci el îi oferise braţul. 

După ce se aşezaseră în faţa arhiepiscopului, Torie tot la Ro- 
bert fusese atentă, aproape nevenindu-i să creadă că urma să îi de- 
vină soție. 

Era incredibil de chipeș acum, în biserică. Culoarea hainei îi 
scotea în evidență trăsăturile și uimitoarea nuanţă de albastru a 
ochilor. Fiecare apus îi amintea de el în clipa în care cerul făcea loc 
nopții, când albastrul era cel mai intens. Griul deschis al lavalierei 
îi dădea un aer de nobleţe. 

Dar acum nu mai erau în biserică și nu mai era nevoie să se 
concentreze amândoi asupra ceremoniei. Erau liberi să își acorde 
reciproc atenţie. Dar el stătea într-o parte, privind în jur, în timp 
ce traversau străzile aglomerate. Se uita de parcă nu mai fusese în 
viaţa lui în Londra. 

Ea știa deja, după perioada în care îi făcuse curte şi în timpul 
petrecut împreună când planificau nunta, că trebuie să se înveţe cu 
obiceiul lui de a rămâne cu privirea pironită în gol. Cu toate aces- 
tea, acele momente o nelinișteau profund. 

- E din cauza lui John? întrebă ea șoptit. 

El își întoarse capul încruntat, cu un fel de teamă în privire, 
lucru întru fără noimă. 

— Ce e cu John? o întrebă el, cu un glas hârâit, care venea parcă 
din adâncul unui puț fără fund. 

Ea îi zâmbi cu căldură, simțindu-i încordarea, dar fără a putea 
înțelege motivul. Își dorea cu toată fiinţa ei să îl poată linişti cumva. 

- Pari cufundat în melancolie, și mă întrebam dacă e din cauza 
fratelui tău. Mi-am imaginat că te gândeşti la el. Ştiu cât de deza- 
măgit ai fost când ai primit scrisoarea în care dădea de ştire că nu 
va putea veni la nuntă, dar îmi place să cred că, deşi nu e aici, e cu 
gândul alături de noi. 

Trăsăturile lui se inmuiară, teama parcă îi dispăru din privire, iar 
asprimea ridurilor din jurul ochilor pe care până acum nu i le obser- 
vase se domoli. Oare lumina soarelui i le scosese în evidenţă? Nu, nu 
putea fi acesta motivul. Se plimbaseră impreună cu trăsura în nenu- 
mărate zile insorite şi nu le observase. 

- Da, răspunse el în cele din urmă, cu glas stins. Sunt sigur că e 
cu gândul alături de noi. 

Torie îi strânse ușor mâna. 

- Poate îi vom face cândva o vizită în America. 

- În America, repetă el, de parcă nu auzise în viața lui de acea 
țară. 

Își imaginase că doar miresele erau neliniştite în ziua nunții, 
dar se pare că mama ei avusese dreptate mai devreme, când îi spu- 
sese că și mirii au îndoieli şi temeri. 

N-ar fi crezut asta despre Robert. Părea mereu atât de încreză- 
tor şi de sigur pe el! Dar acum părea... pierdut. 

— Mi-ar plăcea să mă plimb pe plantaţia lui din Virginia. Îmi 
place atât de mult când îmi citeşti scrisorile de la el! Descrie cu 
atâta dragoste împrejurimile... 

- Virginia... 

Ea râse ușor. 

- De ce repeți tot ce spun? 

Aproape că putu să simtă pe chip atingerea privirii lui intense. 
Încercă să îi descifreze expresia. Ochii lui păreau cumva diferiţi. 
Erau la fel de albaștri ca data trecută când îl văzuse, dar ceva se 
schimbase. Părea ezitant, de parcă s-ar fi temut ca nu cumva să 
facă un pas greşit, de parcă n-ar fi ştiut la ce să se aștepte din par- 
tea ei. 

- Cred că sunt un pic tulburat, spuse el. Amploarea şi impor- 
tanța a tot ce s-a întâmplat... Nu știu cum de nu am realizat mai 
devreme că se întâmplă cu adevărat. 

- Eu am realizat de dimineaţă, în timp ce mă îmbrăcam. Au apă- 
rut grijile, îndoiala... Mama m-a asigurat că e normal să mă simt 
așa. Vieţile noastre tocmai au luat un alt curs. 

- În feluri pe care nici nu cred că ni le putem imagina. 

- Eu, una, o să fiu bucuroasă când vom termina cu toate 
obligaţiile acestei zile. 

- Şi care ar fi acelea? 

— Întâi de toate, dejunul pregătit de mama. 

- Dar am mâncat înainte să vin la biserică. 

Ea râse ceva mai mult și mai sincer. 

- Ce ștrengar eşti! Ştii foarte bine că mă refer la dejunul nos- 
tru de nuntă, la recepţia pentru invitaţii care contează cu adevărat, 
cum spune mama. 

- A, da, uitasem. 

- Eu aș vrea să uit. 

- Crezi că ne-ar simți lipsa dacă n-am participa? 

- Mai mult ca sigur. În plus, mama va fi cumplit de jignită. E 
atât de încântată că am avansat în ierarhia socială! 

- Ei, bine, nu vrem să o punem într-o situație umilitoare. 

- Întocmai. Plus că nu cred că îţi dorești să-i cazi în dizgrație 
după ce ai făcut așa o treabă minunată fermecând-o tocmai pe ea, 
care nu e deloc uşor de fermecat. Totuși, poate vom reuși să stăm 
doar puţin. La urma urmei, nu se stă la masă. 

Ochii lui străluceau de parcă încercau să descifreze ceva extrem 
de important. 

- Îmi pare rău, dar nu sunt familiarizat cu astfel de evenimente. 

- Cum poți spune așa ceva când am vorbit la nesfârșit despre asta? 

- Amintește-mi. 

Ea își dădu ochii peste cap. 

- Bărbaţii! Mama m-a avertizat că foarte rar se întâmplă ca un 
bărbat să asculte cu adevărat o femeie. 

- Mama ta e o femeie din cale-afară de înţeleaptă, și îţi cer ier- 
tare pentru lipsa de interes de mai devreme. Te-ar deranja să-mi 
repeți acum ce mi-ai spus în dățile trecute? Un dejun în picioare nu 
sună deloc tentant. 

- Dar e la modă. Toată lumea l-a adoptat. Mâncarea e pusă pe o 
masă mare, în bibliotecă. Domnii le pun doamnelor gustările 
pe farfurii, apoi toată lumea stă în cerc în timp ce mănâncă. Totul e 
ca mâncarea să fie preparată astfel încât să poată fi consumată cu 
ușurință stând în picioare. 

- Probabil că e mai bine că am mâncat înainte să plec de acasă. 

Păru atât de serios, încât ea nu putu să nu-i zâmbească. 

- Te-aș ruga din suflet să-mi pui pe farfurie cele mai mici porții 
cu putință. Încă am noduri în stomac după ce am stat atât timp în 
biserică, în fața atâtor oameni care mă priveau. 

- Aș fi spus că o femeie atât de frumoasă ca tine e obișnuită să 
aibă parte de o asemenea atenție. 

Fiori de plăcere o cuprinseră. Era prima oară când îi spunea că 
e frumoasă. De fapt, dacă se gândea bine, era prima dată când îi 
făcea un compliment. 

- Pentru asta te-ai căsătorit cu mine? Pentru frumusețea mea? 

- Din mai multe motive. Nu le pot explica. 

- Încearcă măcar. 

— Complimentele mele sunt atât de rare încât vrei mai multe? 

Replica lui amabilă o făcu să roşească. 

- Sigur că nu. Doar mă gândeam că după nuntă mirele și mi- 
reasa ar trebui să-și acorde atenţie unul celuilalt. 

- Nu prea am fost atent la ritual și la ceremonie. Mă tem că 
te-am pus într-o postură neplăcută. 

- Ah, Robert, mai curând eu te-am pus pe tine într-o postură 
neplăcută. Tu te-ai născut să duci o astfel de viață. Eu o voi duce 
abia de acum, după măritiș. 

- Tu n-ai putea niciodată să pui pe cineva într-o postură 
neplăcută. 

Vorbele îi veneau din inimă, iar ea simţi asta și roşi. 

— lată că am reușit tocmai ce aș fi vrut să evit. Am reuşit să te 
fac să te simţi stânjenită. 
— Nu cred că te-am auzit vreodată lingușind cu atâta naturalețe. 
- Îţi cer scuze dacă am folosit cuvintele nepotrivite. Încă nu 
m-am învăţat cu nou meu rol de soţ. Nu mi-e prea clar cum trebuie 
să mă comport. 

— Fii tu însuţi, Robert. Căci la tine ţin atât de mult. 

— Cât de mult? 

Ea îi strânse din nou mâna. 

- Incredibil de mult. Azi sunt cea mai fericită femeie din Londra. 

- Chiar așa? 

- Ce-ai păţit? Pari dintr-odată nesi 
S-a întâmplat ceva ce ar trebui să știu? 

Robert o privi de parcă era 
cale să se sfârșească. 

- Ce s-a întâmplat, Robert? 

El se uită la mâna ei pusă peste a lui. 

- Nimic important. 

- Dar văd clar că ești tulburat. 

- Am multe pe cap, asta-i tot. 


gur. Niciodată n-ai fost așa. 


pe punctul să anunţe că lumea era pe 

- Se spune că dacă vorbeşti deschis despre necazurile tale, le 
înjumătățeşti. 

- Nu cred că e cazul în situația de faţă, spuse el afișând un zâm- 
bet timid. 

- Poate mai târziu. 

Îi era groază de posibilul răspuns, dar ea simţi că trebuia să îi 
pună întrebarea: 

- Are vreo legătură cu motivul pentru care ţi-ai cerut scuze 
chiar înainte să mă săruți? 

El încuviință ușor din cap. 

- Mă tem că va veni o zi când vei regreta amarnic că te-am luat 
de soţie. 

- Nu fi ridicol! Nu voi regreta niciodată ziua în care m-am mări- 
tat cu bărbatul la care ţin atât de mult. 

Robert se uită în altă parte, de parcă era prea dureros să o 
privească. 

Ea nu plănuise să-și înceapă mariajul în acest fel. Trebuia să fie 
o ocazie fericită. 

Torie îi atrăsese atenţia ducelui în sezonul anterior, când mama 
ei apelase la un văr și îi ceruse să o introducă pe fiica ei în înalta 
societate. Torie ajunsese la 20 de ani, trecuse de floarea tinereţii, 
iar mama ei se temea că fata ei nu avea să își găsească un soţ potri- 
vit. Dar găsise. La primul ei bal, dansase cu ducele de Killingsworth, 
iar manierele de gentleman desăvârșit și amabilitatea lui o cuceri- 
seră pe loc. 

Perioada în care el îi făcuse curte pe ea o mulțumise, iar altora le 
stârnise invidia. Făceau câte o plimbare în Hyde Park. Mergeau la 
operă. La câte o cină. La o plimbare cu trăsura. Nimic nemaivăzut. 
Avuseseră mereu o însoțitoare, așa cum se cuvenea. Iar el păruse 
mereu la fel de mulțumit de ea pe cât era ea de el. Torie chiar con- 
sidera că se potrivesc. Acum însă nu mai era sigură. De ce era deo- 
dată atât de distant? De ce nu se putea vorbi cu el? Nu crescuse în 
cercurile pe care el era obișnuit să le frecventeze şi era îngrijorată 
că, în ciuda tuturor lucrurilor care dovedeau contrariul, nu avea să 
devină o ducesă potrivită. El era departe de a-și arăta entuziasmul 
la care ea sperase după căsătorie. Era cumva vina ei? 


- Dar tu te temi că va veni o zi când vei regreta că te-ai însurat cu 
mine? indrăzni să {l întrebe. 

Sau poate că nu îndrăznise să pună întrebarea cu voce tare. 
Poate pusese întrebarea doar în mintea ei. Pentru că el nici nu păru 


să o asculte, nici să răspundă. Continua să fie atent la orice, mai 
puţin la ea. 


Capitolul 5 
HENO 


Robert avu neplăcutul sentiment că urma să ardă în iad pentru 
tot ce făcuse în această zi. Şi pe bună dreptate. 

Fusese convins că femeia aceea voia doar să se mărite cu ducele 
de Killingsworth, că îi păsa doar de titlul dobândit prin căsătorie, 
că o interesau doar prestigiul și avantajele sociale. Însă felul în care 
ea îl privea, îi vorbea și, chiar în acea clipă, îi atingea cu afecțiune 
braţul în timp ce stăteau în salon, întâmpinând oaspeţii care so- 
seau în casa părinţilor ei, îi demonstra că se înşelase în privința 
intențiilor ei. Nu avea nici cea mai mică îndoială. 

Fusese un nesăbuit. Ea ținea la el. Cu ardoare. De fapt, nu ţinea 
câtuși de puţin la el, se mustră el gând. Ţinea la John, cel care se 
dăduse drept Robert în toţi acești ani. Ținea la fratele lui, la cel care 
îi spusese că John plecase în America să-şi caute norocul. Dintre 
toate locurile posibile, se dusese tocmai în Virginia, unde avea o 
plantație. Și îi scria scrisori despre faptele sale. Ce plan diabolic! 

Robert se gândi totuși că măcar acum începuse să înţeleagă cum 
îi fusese explicată absenţa, deși încă nu înțelegea prea bine cum de 
reușise John să își pună în aplicare planul cu atâta succes. Părinţii 
lor probabil întrebaseră de ce unul din fii nu se mai întorsese acasă 
după o noapte de benchetuială. Servitorii, prietenii, cunoștințele, 
cu taţii probabil se miraseră și își spuseseră că nu era chiar lucru 
curat cu povestea asta. 

Weddington sigur avusese bănuieli şi... 

- Nu-i așa, dragul meu? 

Se uită în ochii femeii care îl privea cu o expresie de adorație 
aproape sfâșietoare. 

- Îţi cer scuze. Am fost distras pentru o clipă. 

O undă de îngrijorare ti umbri privirea, apoi zâmbetul ei deveni 
şi mai luminos. 

- Lady Catherine spunea că părinţii ei regretă câ nu au putut Jua 
parte la ceremonie. Am asigurat-o că avem de gând så le facem o vi 
zită cât de curând și te intrebam dacă eşti de acord cu sugestia mea. 

Cine Dumnezeu erau părinţii lui Lady Catherine? Chipul ei i se 
părea vag cunoscut, dar singura Catherine pe care o ţinea minte era 
o verișoară îndepărtată despre care tatăl lui îi vorbise cândva, spe- 
rând că avea să fie o posibilă viitoare soție. Însă la scurtă vreme 
după aceea, fata îl lovise pe John și îi dăduse sângele pe nas, iar 
discuţiile despre căsătorie se opriseră, din fericire, în acel punct. 
Fetei îi plăcea să se urce în copaci și să se joace cu broaștele. Nu su- 
porta ceaiurile și zorzoanele. Sigur, n-avea decât 12 ani... 

- Lady Catherine, murmură el. 

Ea îi zâmbi. Clar nu mai avea 12 ani. 

- Trebuie să-i transmiţi fratelui tău că nu e nevoie să stea as- 
cuns din cauza mea. Nu îi port câtuși de puţin pică şi m-aș bucura 
să îl revăd. Poate de data asta am să-i dau sărutul pe care şi-l dorea, 
în loc de un pumn în nas, spuse Lady Catherine. 

- Îi voi transmite. Şi vom veni în vizită, dar nu prea curând. Eu 
şi soția mea vom fi destul de ocupați o vreme. 

Lady Catherine îi zâmbi larg. 

- Sigur, sigur, așa e normal. 

După ce Lady Catherine se retrase, soţia lui îl strânse ușor de 
braț și îi şopti: 

- La un moment dat, va trebui să-mi povestești despre asta. 
Chiar îmi pare rău că nu l-am cunoscut niciodată pe fratele tău. 

Înainte ca Robert să poată comenta ori să reflecteze asupra 
ironiei și neadevărului spuselor ei, se trezi în faţa unui domn care 
îi solicita atenţia. Se lăsă din nou pradă amintirilor și se gândi 
la Weddington. 

Oare de ce nu se gândise la el mai devreme, de ce nu își pusese 
întrebări despre absenţa lui de la un eveniment atât de important? 

Weddington fusese cel mai bun prieten al lui. Cum de uitase 
de el? Poate pentru că de atâta amar de vreme nu se mai gândise 
la nimic în afară de evadare şi răzbunare. 

Dar acum, că se bucura de luxul unor momente de reflecţie, îşi 
dădu seama că, în mod normal, Weddington ar fi trebuit să fie pre- 
zent. Cu toate acestea, nu îi fusese cavaler de onoare la biserică. 
E drept că, dacă se căsătorise între timp, nu ar fi putut să-i stea 
alături. Totuşi, indiferent de starea lui civilă, tot ar fi trebuit să fie 
acolo, în biserică. Sau la dejun, ca să le ureze mirilor o viaţă plină 
de bucurii. De ce nu era acolo? Oare chiar se însurase? Oare mu- 
rise? Era bolnav? Plecase în străinătate? 

Pe cine putea întreba despre el? Pe nimeni, pentru că ar fi tre- 
buit să ştie răspunsul. Însă nu îl ştia. Nu mai știa nimic despre viaţa 
prietenului său. La drept vorbind, nu știa nimic nici despre viaţa so- 
ției sale. 

Nu știa nimic nici despre toţi acei oameni din încăpere. Sau 
despre starea naţiunii. Ce se întâmplase oare pe durata detenţiei 
lui? Ce războaie se purtaseră? Mai deținea Anglia supremaţia? 
Presupuse că Victoria era în continuare regină, dar își dădu seama 
că nu se putea baza pe presupuneri ca să scape de acest coşmar. 

Crezuse că va avea ceva timp la dispoziţie ca să se readapteze 
la viaţa în societate. În schimb, se trezise în postura de a fi obligat 
să se poarte normal când nu avea nici cea mai vagă idee despre ce 
însemna normalitatea. 

Simți că se sufocă. Simți o strânsoare și o apăsare în piept şi i se 
păru că cineva încearcă să îl sugrume. Fusese singur, izolat atâția 
ani. Visase la momentele de libertate, la momentele când avea să 
fie din nou înconjurat de oameni, atins, când avea să i se vorbească 
din nou. Acum descoperi că, dacă cineva stătea prea aproape de el, 
inima i-o lua razna, palmele îi transpirau, pielea îl mânca. Nu găsea 
nimic de spus în afară de „Mulţumesc“, „Mă bucur să vă văd“, „Vă 
mulțumesc că aţi venit“. Cum putea să poarte o conversație nor- 
mală când el ar fi vrut să spună doar „Vorbește-mi. Spune-mi ceva, 
orice. Lasă-mă să mă bucur de sunetul vocii tale“? 

Voia să se bucure în special de vocea soţiei lui. Îi plăcea sunetul 
ei melodios, și-ar fi dorit ca lumea să discute doar cu ea, să îl lase 
să se concentreze asupra acelor sunete dulci. Era atâta blândețe 
în glasul ei, se simțeau atâta afecțiune şi devotament, încât cel că- 
ruia îi vorbea părea unica persoană pe lume care conta pentru ea. 
Avea un dar nemaivăzut de a face oamenii să se simtă speciali, să 

simtă că au parte de întreaga ei atenţie. Își dăduse seama de ce o 
alesese John. 

El, Robert, s-ar fi mulțumit doar să o privească, să îi inspire mi- 
reasma dulce, să îi audă vocea, să îi atingă părul lucios de culoarea 
mahonului şi să îi simtă atingerea mătăsoasă, să se piardă în ochii 
ei căprui, iar ea să se piardă în lui. În loc de toate astea, era nevoit 
să stea la distanță, pentru că tânjea din cale-afară după tot ceea ce 
o femeie îi putea oferi unui bărbat... Și nu avea nici un drept să le 
primească de la ea. Erau legaţi prin jurăminte și acte, dar inima ei 
nu îi aparținea. 

Se așteptase la cu totul altceva. Fusese convins că ea nu-și dă- 
ruise încă inima şi crezuse că, în timp, putea să își găsească un loc 
în inima ei. Dar ea i-o dăruise deja altuia - dacă nu în întregime, 
măcar în parte. Iar el îl dispreţuia pe bărbatul căruia i-o dăruise. 

Existența ei complica toată situația. Era nevoit să facă tot ce 
putea, cât de repede cu putinţă, ca să se asigure că avea să își păs- 
treze titlul. Cheia problemei rămânea felul în care urma să do- 
vedească cine este cu adevărat. El şi fratele său aveau trăsături 
identice. Nici unul nu avea vreun semn particular. Totul se reducea 
la cuvântul lui contra cuvântului lui John. 

Robert era convins că, în toți acești ani, John avusese ocazia să 
își construiască o apărare solidă. Lucru pe care Robert, în cei opt 
ani de izolare în care nu schimbase o vorbă cu nimeni, nu avusese 
cum să îl facă. Privaţi de compania altor ființe, bărbaţii din în- 
chisoare ajungeau adesea să îşi piardă minţile. Poate că și el şi le 
pierduse din moment ce crezuse că își putea recăpăta atât de Ușor 
dreptul ce îi revenea. 

Invitaţii veneau și plecau, făcând tânărului cuplul toate urările 
de bine. I se păru că pe unii îi recunoaşte, dar nu îşi putea aminti 
numele lor. Cei cu care fusese coleg de şcoală și cei cu care fusese 
prieten lipseau, iar absenţa lor nu trecuse neobservată. Se întrebă 
dacă nu cumva John îi îndepărtase în mod deliberat. 

Era normal să nu vrea să aibă în preajmă persoane care fuseseră 
apropiate de Robert, pentru că faţă de ele şi-ar fi putut trăda ade- 
vărata identitate. lar acum Robert se afla în fața aceleiași dileme. 
Cum era să pară că îi cunoştea pe toți aceşti oameni, că ştia detalii 

despre viețile lor, că se distraseră împreună la club în cursul săptă- 
mânii fără să dea de gol cine era cu adevărat? 

Le era cumva recunoscător bărbaţilor care, văzând cât era de 
distrat, îi zâmbiră complice ca şi cum ar fi știut motivul, dându-i 
de înţeles că era firesc să se simtă așa când avea alături o mireasă 
atât de încântătoare. 

lar Victoria chiar îi distrăgea atenţia. Cu greu își putea lua ochii 
de la ea. Era uimit de felul cum reușea să acorde atenţie fiecărui 
oaspete în parte. Era o gazdă desăvârșită și promitea să devină 
o ducesă remarcabilă. Dar cum avea să se simtă când urma să afle 
că nu-i era dat să fie ducesă? Căci nu avea să devină ducesă dacă 
inima ei îi aparţinea lui John, iar această șaradă de căsătorie avea 
să fie desfăcută. 

Robert se întrebă dacă în acel salon era cineva căruia i-ar putea 
face confidenţe, căruia să-i ceară părerea. Ce avea să urmeze după 
ce toată lumea afla cum îl înlăturase pe John? Avea să dea soco- 
teală, așa era normal. Ştia că soluţia la care se gândise nu era cea 
mai bună, dar nu era ușor să gândești limpede după opt ani de 
temniţă grea şi izolare. 

Nu era ușor nici când aveai lângă tine o tânără soție din cale-a- 
fară de încântătoare. Avea un profil delicat, iar când zâmbea, făcea 
gropiţe în obraji. Asta îl fascina, cum de altfel îl fascina totul la ea. 
Se întreba ce discutaseră în perioada în care fratele lui îi făcuse 
curte şi dacă John îi făcuse promisiuni pe care el trebuia să le ono- 
reze în această noapte. 

Robert își imagina ce promisiuni i-ar fi făcut el. Să o iubească, 
să o cinstească și să o preţuiască erau promisiuni ce păleau în 
comparaţie cu ce i-ar fi spus el. l-ar fi promis că urma să o iubească 
din tot sufletul, cu pasiune și pentru totdeauna. Că avea să o cin- 
stească și să o prețuiască la fel de mult. Voia să îi fie devotat în în- 
tregime. Ştia că nu avea pe ce să se bazeze caracterizând-o astfel și 
se îndoia că, după atâția ani petrecuți de unul singur, era tocmai 
priceput în a-i judeca pe alții. Dar ea avea ceva ce trecea dincolo de 
aparențe. Nu-și putea explica de ce și în cel fel, dar intuia în ea o 
forță incredibilă, hotărâre și drăgălășenie. 

Poate că senzația venea din lipsa de ezitare din vocea ei. Din 
felul absolut natural în care întâmpina fiecare invitat cu mare 

bucurie, fiindu-i recunoscătoare fiecăruia pentru timpul și atenția 
oferite. Poate că venea din felul în care ştia să îi facă să se simtă în 
largul lor. 

Sau din contrastul evident dintre ea şi mama ei, care stătea de 
cealaltă parte a salonului, discutând cu tatăl ei, vorbind tare, cu în- 
cântare, de parcă prezența oaspeţilor se reflecta cumva asupra ei, 
în vreme ce Victoria Alexandria Hawthorne lăsa impresia că ea era 
cea onorată de prezenţa invitaţilor. 

Nu era nici arogantă, nici lăudăroasă sau vanitoasă, iar înfăţi- 
şarea și comportamentul ei nu aveau nimic ţipător sau deplasat. Îl 
fascina, pur și simplu. 

- Robert? 

Îşi dădu seama că de ceva vreme o privea ţintă și, cu toate că ea 
îi vorbise, el nici nu deschisese gura, atât de pierdut era în propriile 
gânduri. Ea roși de jenă și își înclină ușor capul spre bărbatul din 
faţa lui Robert. 

- Lordul Ravenleigh ar vrea să știe dacă ai veşti de la John. 

Lordul Ravenleigh? Da, acum îl recunoștea. Sigur, era contele de 
Ravenleigh, iar lângă el stăteau cei doi fii ai săi. Gemenii. Cum îi 
chema? Nu reuși să își aducă aminte. Erau cu mai bine de zece ani 
mai tineri decât el. Se întrebă dacă s-ar fi cuveni să-i avertizeze că 
într-o bună zi unul dintre ei l-ar putea trăda mișelește pe celălalt. 

- Fratele meu ne-a transmis salutări, spuse Robert cu mari 
eforturi. 

- Recunosc că aventurile prin care trece fac o lectură foarte in- 
teresantă. Sper că veţi aduce următoarea scrisoare la club, ca să ne 
încântați pe toți. 

Robert își drese glasul. 

- Desigur. Îmi va face mare plăcere să vă arăt scrisorile lui, în 
caz că-mi va mai scrie. 

Doar că John nu mai era în libertate ca să le poată scrie, iar 
Robert se îndoia că avea să mai sosească o astfel de scrisoare. Soția 

lui îl atinse pe braț, iar atingerea ei i se păru diferită de cele de 
până acum. 

- Sper că-l veţi ierta pe soțul meu pentru că nu va mai veni o 
vreme la club. Plecăm la conacul Hawthorne imediat după dejun. 

Deși ştia că avea să afle acea informație la un moment dat, era 
bucuros că o aflase acum. Vestea îl ajuta să scape de o mare parte 
din tensiunea pe care o resimțea. Dejunul era o neplăcere trecă- 
toare, nu avea să dureze prea mult. lar odată încheiat, puteau să-și 
vadă de drum. Slavă Cerului că nu urma să rămână în Londra! Avea 
nevoie să se retragă undeva să-și cântărească opţiunile. 

— Desigur, spuse Ravenleigh, făcându-i cu ochiul lui Robert. 
Rămâne, așadar, pentru când veţi veni în Londra. 

Contele se aplecă și îi șapti Victoriei ceva la ureche. 

Robert nu auzi ce îi spusese Ravenleigh soției sale, dar văzu 
că ea se îmbujorează și mai tare. Apoi contele se îndepărtă, iar fiii 
lui îi felicitară pe miri. Robert observă o cicatrice sub bărbia unuia 
dintre gemeni. O urmă de arsură. Își aduse aminte, ca prin vis, 
că auzise despre conte că îl marcase astfel pe cel dintâi dintre fii 
chiar la naștere, ca să îi poată deosebi în viitor. Robert regretă că 
tatăl lui nu procedase la fel. Nu l-ar fi deranjat dacă ar fi rămas 
toată viaţa cu un semn distinctiv ca să se știe că el era primul 
moștenitor. Acele câteva momente de suferință de care oricum 
nu avea să își aducă aminte l-ar fi scutit de ani de agonie pe care nu 
urma să îi uite vreodată. 

Gemenii erau ultimii invitați care sosiseră și ultimii care 
plecaseră. 

Mama Victoriei se apropie. Chipul îi radia de fericire, de parcă 
ar fi fost anunţată că avea să urce pe tron. 

- Tu și Victoria îi veți conduce pe invitaţi în bibliotecă, acolo 
vom servi dejunul. 

Nu avea nici o idee unde anume era biblioteca și nici dacă ar fi 
trebuit să ştie. 

- Voi fi onorat să vă urmez. 

Femeia clipi nedumerită. 

— Dar nu se face aşa. Mirele și mireasa deschid calea, iar oaspeții 
îi urmează. 

- Şi dacă sunt distras de frumuseţea fiicei dumneavoastră şi mă 
rătăcesc? 

- Victoria se va îngriji să ajungeţi fără probleme. 

Nu se alesese mare lucru din încercarea uşor nătângă de a-și 
masca neștiinţa despre împărțirea casei. 

Doamna Lambert se duse să îi instruiască pe ceilalți, să 
explice cine pe cine trebuia să urmeze. El o privi pe Victoria şi îi 
oferi brațul. 

- Mergem? 

- Vorbeai serios când ziceai că te temi să nu te rătăcești? 

- Mârturisesc că ziua asta m-a copleșit. Mă mir că mai știu cum 
mă cheamă. 

~- Dar ce a fost greu a trecut. 

„Nu, draga mea. Mă tem că greul abia va începe când vei afla 
adevărul. Cum aș putea să te cruţ de scandalul care va izbucni?” 

- De-abia aştept să plecăm la conacul Hawthorne, murmură el. 

Ea roși din nou. Robert coborâse glasul pentru că nu voia să 
fi jignească pe invitaţi, dar își dădu seama că ea luase schimbarea 
de ton drept semn că își dorea să fie cât mai repede singur cu ea, să 
fie împreună ca soț și soție. 

Când ea își puse mâna pe braţul lui și îi șopti „Potriveşte-ţi 
pasul după al meu” , nu putu decât să îi fie recunoscător și decise 
că avea să se gândească mai târziu la ce urma să facă. Ea îl conduse 
pe hol, apoi intrară în bibliotecă. În centrul încăperii, era o masă 
mare încărcată cu mâncăruri și flori, iar de-a lungul pereţilor erau 
așezate mese mai mici. Soarele inunda camera prin ferestrele cât 
camera de înalte. Se gândi că avea să prefere întotdeauna sticla în 
loc de lemn sau de piatră. 

- Trebuie să-ți mărturisesc că încă am stomacul ghem, nu cred 
că pot mânca. 

El se uită înspre ea. 

— Parcă spuneai că a trecut ce a fost mai greu. 

- Un gentleman adevărat nu ar folosi cuvintele unei doamne 
împotriva ei. 

Avea pe chip o expresie jucăușă, iar Robert nu putu să nu se în- 
trebe dacă nu flirta cu el și dacă nu cumva chiar el pornise flirtul, 
din greșeală. 

Cândva fusese foarte priceput în a fermeca fetele. Fusese pri- 
ceput la multe. Lipsa exerciţiului îl făcea să se poticnească acum la 
fiecare pas, să fie incapabil să dea o replică potrivită până când... 

- Poate că nu sunt tocmai un gentleman. 

Spuse cu glas tare, cuvintele nu erau câtuși de puțin la fel de spi- 
rituale cum păreau când le rumega în minte. Își dori să le fi lăsat 
acolo, în gând, şi să nu le fi arătat ca pe niște rufe murdare. 

Reacţia ei întârzie o clipă, dar când vorbi, cuvintele nu fură 
deloc cele la care s-ar fi așteptat el. 

- Eşti singurul gentleman desăvârşit pe care îl cunosc. Cred 
că tocmai asta mi-a atras atenţia în ceea ce te priveşte. Manie- 
rele tale impecabile. Am fost fermecată din primul moment când 
te-am văzut. 

Splendid! Deci John se pricepuse de minune să îi sucească min- 
tile. Deloc surprinzător, totuşi. Înainte să fie închis, Robert de- 
monstrase, la rândul lui, că avea farmecul necesar să cucerească 
fetele. Din nefericire, se părea că farmecul lui nu reușise să evadeze 
odată cu el. 

— Şi eu am fost fermecat încă din clipa în care te-am văzut, în- 
drăzni să dezvăluie. 

Veselia ei era contagioasă, iar el trase concluzia că momentele 
petrecute alături de ea calmau un bărbat mai repede decât câteva 
păhărele de alcool. 

Oamenii se plimbau prin cameră, oprindu-se din când în când 
în dreptul uriașei mese din centru. Domnii puneau mâncare pe far- 
furii şi le duceau doamnelor care îi însoțeau. Totul părea incredibil 
de civilizat. Dar şi de intimidant. Trecuse mult timp de când luase 
parte la evenimente sociale. Văzu câteva carafe pe masă. 

- Bem un pic de șampanie? 

Ea încuviință din cap, iar el îi făcu semn unui servitor să le 
aducă două pahare. 

— Cred că nu se cuvine să începem înainte de toast, spuse el. Hai 
să ne așezăm un pic mai în margine. 

De fapt, ar fi vrut să se ascundă într-un colţ sau să fugă afară pe 
ușile franțuzeșşti din celălalt capăt al bibliotecii. 

Invitaţii tot intrau, iar Robert îi privi cu atenţie, străduindu-se 
să îşi amintească tot ce uitase. Toată eticheta, toate regulile de 
comportament. 

- Mama ta pare foarte încântată, murmură. 

- Normal. Azi a obținut ce și-a dorit dintotdeauna. 

- Şi anume? 

- Prestigiu. 

- Dar tu? Tu ce ţi-ai dorit dintotdeauna? 

Ea îl privi ţintă, de parcă el i-ar fi cerut să-și dea jos veșmintele, 
iar el își dădu seama că trebuia să știe răspunsul. Sigur îi mai pu- 
sese întrebarea, iar ea îi răspunsese. Din moment ce o curtase, 
sigur vorbiseră despre asta, pentru numele lui Dumnezeu! Sigur 
ştia o mulțime de lucruri despre ea. 

Ea îi atinse braţul, expresia de surpriză transformându-se în 
îngrijorare. 

- Eu nu mi-am dorit prestigiu. Nu sunt ca mama. Nu m-am mă- 
ritat cu tine pentru că ești duce. M-am măritat cu tine pentru că... 

- Îți sunt drag. 

Ea încuviinţă din cap. 

- Știu că poate ți se pare ciudat să țin la tine din moment ce am 
petrecut atât de puţin timp împreună. 

„Cât de puţin?“ 

- Știm atât de puţine unul despre celălalt, continuă ea. 

„Atât de puţin?!“ 

- Dar părem foarte potriviţi. Sunt sigură că simți la fel, altfel 
cum m-ai fi cerut de soţie? Sunt sigură că nu doar zestrea mea 
te-a interesat. 

Robert nu avea nici o idee despre zestrea ei. Valora oare mult? 
Implica proprietăți? Bani? Orice ar fi însemnat, un lucru putea 
spune cu mâna pe inimă: 

- Te încredințez că aș fi fost atras de tine și dacă nu aveai de- 
loc zestre. 

Cuvintele lui o făcură să se îmbujoreze de plăcere, iar lui Robert 
îi păru rău că nu își ținuse gura. Conversaţia nu făcea decât să 
înrăutățească lucrurile. 

Atenţia le fu distrasă de clinchetul unui pahar. Un bărbat mai 
în vârstă și destul de rotofei stătea în picioare şi ridică spre ei un 
pahar cu vin. Robert era destul de sigur că respectivul este ducele 
de Kimburton. Din moment ce se pregătea să ţină toastul, se pre- 
supunea că era cel mai înalt în rang dintre nobilii prezenți. 

- Să bem în sănătatea ducelui şi a ducesei de Killingsworth, și 
pentru fericirea lor, spuse el. 

Toată lumea ridică paharele, iar Robert se întrebă dacă acel cog- 
mar avea să se termine vreodată. 

Luă o înghițitură de şampanie și îi savură gustul. Avea de gând 
ca În ziua asta și în noaptea ce urma să vină să se bucure de toate 
plăcerile ce îi fuseseră răpite. Băutura era una dintre ele, dar ce Își 
dorea el cel mai mult... 

Tocmai asta nu putea obține, pentru că acum avea o soție, dar nu 
se putea atinge de ea. lar astfel i se refuza din nou ceva ce își dorea. 

Cum era posibil ca un frate să îi ia celuilalt absolut totul, vreme 
de opt ani? Oare John avusese de gând să îi înapoieze tot ceea ce 
îi răpise? 

Robert ştia deja răspunsul înainte să își pună această între- 
bare. Fratele său îi luase locul și intenţionase să-l păstreze pentru 
totdeauna. Fără îndoială, John își acoperise bine urmele, dar pe 
undeva tot trebuia să fie vreo fisură, iar Robert avea de gând să o 
descopere şi să se folosească de ea. Avea să găsească o cale să re- 
cupereze tot ceea ce îi aparținuse și urma să o facă fără să își țină 
fratele întemnițat. 

Poate că soluţia întregii chestiuni era chiar femeia care îi stă- 
tea alături în acel moment. Poate că fratele lui urma să îi fie atât 
de recunoscător că o înapoia neatinsă, încât avea să recunoască 
faptul că nu era adevăratul duce de Killingsworth. Poate, de ce nu, 
John urma să plece în America, luând cu el ceva bani, iar el și soţia 
lui aveau să fie fericiţi acolo. Urmau să se ducă pe o plantație din 
Virginia. Lucrurile s-ar fi potrivit cum nu se poate mai bine. 

Indiferent ce plan avea să urzească, nu voia să rănească per- 
soane nevinovate. Lupta se ducea între el şi fratele lui. Nimeni alt- 
cineva nu trebuia să aibă de suferit. 

În acel moment, își dădu seama cu groază că ea îl privea și că 
aștepta ceva din partea lui. Ca prin minune, realiză ce are de făcut. 
Îşi ciocni paharul de al ei și spuse: 

- În sănătatea ta, Victoria! Sper să fii fericită. 

Ea îi zâmbi cu atâta afecțiune, că Robert simți nevoia să se nă- 
pustească afară din cameră și să lase în urmă toată şarada, toată 
inşelătoria. Însă nu era el era de vină pentru acea șaradă. Din cauza 
fratelui său se întâmplase totul. 

O privi pe Victoria cum își sorbea delicat șampania, plimbându-și 
apoi limba peste buze ca să prindă și ultimele bule strălucitoare 
şi acidulate. Se gândi că i-ar plăcea să i le şteargă el de pe buze cu 
propriile lui buze, cu limba, cu... 

Își drese glasul şi luă o înghiţitură zdravănă din delicioasa li- 
coare. Nu-și putea îngădui să se piardă în faţa frumuseţii ei, să se 
lase vrăjit de inocenţa și de feminitatea ei. 

- Acum, că suntem soț şi soție, nu mai e nevoie să mi te adresezi 
atât de formal, spuse ea. 

- Formal? 

Ea râse și își dădu ochii peste cap. 

— Așa ai de gând să-mi spui? Victoria? 

Ah, Dumnezeule! Înseamnă că fratele lui nu-i spunea Victoria. 
Dar oare cum oalinta? Victoria... Vickie? Nu, nu arăta ca o Vickie, deși 
oricum nu îi era prea clar cum ar arăta o Vickie. Vic? Ochi căprui? 
lubito? Dragostea mea? Frumoasa mea? Posibilităţile erau nenu- 
mărate. Ce era de făcut? Cum avea să afle, cum să pună întreba- 
rea fără să pară un nătâng? Nu avea cum, aşa că tot ce îi dădu prin 
minte fu să se forțeze să zâmbească. 

- Nu, sigur că nu, dar mă gândeam că un toast în cinstea ta tre- 
buie să fie un pic formal. 

Ea se încruntă, iar pe chipul ei se citea îngrijorarea. 

- Pari foarte diferit azi. Nu te porţi ca de obicei. 

- Ți-am zis şi mai devreme, pur şi simplu nu știu ce comporta- 
ment s-ar cuveni să am în calitate de soţ. 

- Fii tu însuți. 

- Încerc. Încerc din răsputeri. 

- Nu te mai strădui atât de mult, îi zise ea zâmbind. 

Observă cu coada ochiului că cineva se îndrepta spre ei. Se în- 
toarse și o privi cu atenţie pe tânăra care se apropia. Își aminti de 
ea. Era una dintre domnișoarele de onoare ale Victoriei. Acum văzu 
și o asemănare între cele două și trase concluzia că erau rude, poate 
chiar surori. lată alt amănunt pe care ar fi trebuit să îl știe. 

Tânăra se opri în dreptul lor şi le zâmbi. Surâsul ei semăna 
foarte bine cu cel al soției lui. Erau surori. acum era sigur. Dar câte 
surori o mai fi având Victoria? Avea oare și vreun frate? 

- Spuneţi-mi, Excelenţă, de acum incolo trebuie să-i spun și lui 
Torie Excelenţa Voastră? întrebă ea cu un zâmbet ştrengăresc prin 
care parcă îl provoca. 

Însă provocarea pe care tânăra i-o aruncă în joacă era ultimul 
lucru care îl interesa. Era încântat că reuşise că descifreze misterul. 
Aflase că soției lui i se spune Torie. De la Victoria. Deci așa îi plăcea 
să i se spună. | se potrivea de minune, atât de bine, că nu înţelegea 
cum de nu își dăduse seama mai devreme. 

- Nu e nevoie să ne formalizăm chiar atât de mult în familie, îi 
răspunse surorii Victoriei. 

— Atunci pot să-ţi spun Robert? 

- Cred că deja nu te formalizezi prea mult, Diana, spuse Torie. 

— Vreau să ştiu ce părere are ducele, replică Diana privindu-l și 
provocându-l fățiș. 

Ce relație avea oare John cu sora Victoriei? La ce se aștepta oare 
Diana din partea ducelui din fața ei? 

- Putem discuta despre cât de formali e cazul să fim abia după 
ce ne întoarcem din voiajul de nuntă, răspunse el, evitând să ia o 
decizie clară. 

- Bun, am înţeles. A, și îmi pare rău că John nu a putut veni. 
Mi-ar fi plăcut să îl cunosc. Poveştile lui sunt absolut fascinante. 
Cum l-au prins indienii, apoi cum a deveni cel mai bun prieten al 
căpeteniei de trib... Alţii în locul lui s-ar mulțumi să trândăvească 
şi să risipească banii, dar el chiar a realizat ceva. Remarcabil bărbat! 

- E, într-adevăr, un individ remarcabil, murmură Robert. 

Era uimit de fanteziile pe care le plăsmuise John ca să ascundă 
adevărul despre ceea ce făcuse. 

- Drept să spun, mama m-a trimis să te întreb dacă ești gata să 
te schimbi în ținuta de călătorie, îi spuse Diana lui Torie. 

Torie se uită mai întâi spre el înainte de a-i răspunde suro- 
rii sale. 

- Da. Sunt foarte nerăbdătoare să plecăm. 

- Asta e frumuseţea acestor dejunuri în picioare. Se ține un sin- 
gur toast și nu eşti nevoit să aștepți până ce e adus fiecare fel de 
mâncare. Sunt aduse toate odată, zise Diana. 

- Pe mine te rog să mă scuzi, rosti Torie, atingându-l ușor pe braţ 
și privindu-l în ochi. Nu voi lipsi mult. 

- Fii liniştită, stai cât timp ai nevoie. 

Se uită în urma celor două surori care se îndepărtau și se întrebă 
ce anume văzuse Torie când îl privise cu atâta intensitate. Un im- 
postor? Nu, pentru că adevăratul impostor era cel căruia îi fusese 
promisă. Se întrebă cum ar reacționa când ar afla adevărul dacă el 
ar decide să îi mărturisească totul. 

Îşi dădu seama în aceeași clipă că nu putea mărturisi nimic ni- 
mănui până nu avea să își dea seama în cine putea avea încredere şi 
cine era de evitat. Acum era în lumea de afară, liber, înconjurat de 
oameni, dar la fel de singur cum fusese în închisoare. 


Capitolul 6 
HEXEN 


- Acum înțeleg la ce te refereai. 

- Ce tot spui? întrebă Torie, aşteptând cu răbdare, în fața oglin- 
zii, ca, în cele din urmă, camerista să îi încheie ultimii nasturi ai 
ţinutei de călătorie. 

- Vorbeam despre ducele tău. Despre felul cum rămâne une- 
ori cu privirea pierdută. Nu băgasem de seamă. Câteodată, are o 
expresie de parcă tocmai a fost trimis în Franţa sau în alt loc la fel 
de plictisitor. 

- Credeam că îţi place Franța. 

- Îmi place cum sărută francezii. 

- Când te-ai sărutat tu cu un francez? 

- Ai vrea tu să-ți spun! 

Torie îi prinse privirea în oglindă. 

- Dacă tu te-ai sărutat cu un francez, atunci eu nu sunt virgină. 

- Şi ce surpriză ar avea soțul tău să descopere asta! 

Charity, camerista ei, își drese vocea. 

~ Mă tachinezi, replică Torie. 

~ Oare? 

- Dacă într-adevăr te-ai sărutat cu un francez, atunci spune-mi 

tot ce nu ştiu despre sărut. 

- De ce mă dai mereu de gol? 


Lorraine Heath ———— 


— Pentru că mereu faci asta, răspunse Torie privindu-se în oglindă, 
urmărind-o pe Charity aranjându-i părul ca pălăria să- 
pe cap. Cred că îi e dor de fratele lui, continuă ea. 

— Cui? 

- Ducelui, răspunse Torie, dându-și ochii peste cap. Nu despre 
el era vorba? Serios acum, uneori cred că e ceva în neregulă cu tine. 
Treci de la un subiect la altul şi uiţi ce ai început să spui. 

- Sunt așa pentru că mă plictisesc de moarte. Aşa că vreau 
mereu să trec la următorul lucru. Deci crezi că-i e dor de fratele lui? 

Diana avea obiceiul să treacă la alt subiect, apoi să revină pe 
neașteptate la primul. Când stăteau de vorbă, Torie era nevoită să 
fie mereu în gardă ca să ţină pasul cu sora ei mai mică. 

- Da, cred că e motivul pentru care nu pare în apele lui azi. Am 
vorbit despre fratele lui şi pe drum. Gemenii au o legătură spe- 
cială. Cred că din cauza asta le e foarte greu când sunt despărțiți. 
Nu crezi? 


— Cred că o să-mi fie cumplit de dor de tine când n-o să mai fii 
aici. Şi nu suntem gemene. 

- Din fericire. Ai un nas nostim, spuse Torie, dornică să nu lase 
atmosfera să se încarce cu tristețea despărțirii, mai ales că nicio- 
dată nu plecase singură de acasă. 

— Prefer să am un nas nostim decât să am o gaură în obraz, re- 
plică Diana. 

— Se numește gropiţă. 

- Ducele se holbează de parcă n-a mai văzut așa ceva în viaţa lui. 

— Te uiţi cam mult la ducele meu. 

- Aha, deci acum e al tău, replică Diana, încrucișându-și braţele 
la piept. Văd că îndoielile ţi s-au risipit. 

- Nu s-au risipit, dar mi-am dat seama că e prea târziu ca să țin 
cont de ele. 


i stea perfect 


Charity se îndepărtă, iar Torie se întoarse către sora ei, deschi- 
zând larg brațele. 


- Şi mie îmi va fi cumplit de dor de tine. 


- Să mă chemi imediat ce vei putea, zise Diana, îmbrăţişând-o 
strâns. 


- Imediat ce ne așezăm la casa noastră. Fii bună cu mama în 
lipsa mea, o rugă Torie, desprinzându-se din îmbrățișare și strån- 
gându-i cu afecțiune mâinile. 

- Tu chiar vrei să-mi răpeşti orice sursă de distracție. 
- Şi ai grijă cu francezii! Am auzit că sărută cu limba. 
- Aşa e, îi răspunse Diana cu un zâmbet obraznic. 


- De-abia aştept să ajungem la reședința familiei tale, spuse 
Torie când trăsura în care se aflau traversa Londra. Mi-ai vorbit 
atât de des despre conacul Hawthorne, încât simt că ştiu deja fie- 
care hol și fiecare încăpere. 

- De-abia aştept să-mi împart casa cu tine, răspunse Robert, 
ştiind cât de meschine și lipsite de importanţă erau cuvintele pe 
care tocmai le rostise. 

Nu îi era deloc de folos faptul că ea știa atât de puţine lucruri 
despre el. Într-un fel, asta sporea riscul de a face un pas greșit. 
Cunoscând atât de puține detalii, ea le reținuse pe toate şi le re- 
ţinuse perfect. 

Se vedea că răspunsul lui o dezamăgise, dar nu o putea învi- 
novăți. Era atât de vie, de plină de viaţă, încât îl făcea să se simtă ca 
un cadavru azvârlit pe bancheta din faţa ei. 

Ținuta ei de călătorie era de un verde-închis. Purta o pălă- 
rioară împodobită cu pene ce atârnau într-o parte. Pletele îi erau 
strânse sub pălărie. Robert ar fi vrut să îi atingă părul, să îi atingă 
obrajii, dar se temea că o singură atingere nu avea să îi fie vreo- 
dată îndeajuns. 

- Aşa vrea să o invităm pe Diana la noi după ce ne instalăm. 

- Desigur. 

- Crezi că ea și John s-ar înțelege? 

- Mă îndoiesc profund. 

- Chiar așa? De ce? 

„Pentru că dacă l-ar fi interesat, ar fi ales-o pe ea.“ 

- După atâţia ani în America, bănuiesc că a ajuns să aprecieze 
femeile mai puţin civilizate. 

- Crede-mă, Diana poate fi teribil de necivilizată dacă își pro- 
pune. Chiar de dimineaţă a întărâtat-o cumplit pe mama cu o în- 
treagă discuție stupidă despre faptul că nu se va mărita niciodată. 

- Spui asta de parcă ar fi o prostie ca o femeie să nu se mărite. 

~ Asta cred. Pentru o femeie, cel mai important scop în viață 
este să caute o căsnicie cât mai avantajoasă. 

- Deci măritându-te cu mine, ţi-ai atins scopul. 

Ea își ridică privirea spre plafonul trăsurii. 

- Cred că niciodată nu am făcut o asemenea gafă... Își îndreptă 
privirea spre el și continuă: Nu, nu era scopul meu în viaţă să mă 
mărit cu tine. Scopul meu... Se încruntă, apoi spuse: Nu sunt toc- 
mai sigură care e scopul meu în viaţă. Poate să fiu o soție bună, o 
mamă exemplară, o ducesă desăvârșită. 

- Sunt convins că îţi vei atinge scopurile în mod strălucit. 

- Nu mi-am dat seama până acum că ai atâta încredere în mine. 

— Dacă nu aveam, nu te luam de soţie. 

Robert începu să nu își mai dea seama ce gândea el cu adevărat 
și ce bănuia că ar gândi și ar spune fratele lui. Nu voia să devină o 
reflexie a lui John. 

— După ce ni se va face portretul oficial, aș vrea să îi trimitem lui 
John o copie de mărime mai mică, spuse ea. 

- Portretul oficial? 

Ea îi zâmbi cu îngăduinţă. 

- Da. Doar tu mi-ai spus că după căsătorie fiecare duce și ducesă 
pun să li se facă portretul și îl expun în galeria de familie. 

- A, da. 

- Mi-ai spus că vrei să ni-l facem și noi foarte repede, fiind du- 
cele și ducesa de Killingsworth. 

-~ Foarte repede, dar nu chiar imediat, zise el. Nu mi-a plăcut 
niciodată să pozez pentru portrete. 

Pe lângă asta, ce sens avea să i se facă ei portretul câtă vreme nu 
urma să fie vreodată expus în galerie? Nu îi putea promite că avea 
să rămână ducesă. La drept vorbind, erau șanse foarte mici ca ea să 
păstreze titlul. Jurămintele pe care le rostise azi erau adresate altui 
bărbat, iar Robert nu urma să îi ceară să le respecte. 

- E o îndeletnicire cam plictisitoare, nu? întrebă ea. Știu că 
detești să te plictisești. 

Era o trăsătură pe care el și fratele lui o împărtășeau. lar la 
Pentonville nu exista decât plictiseală. 

- Cred că până și lui Witherspoon îi e greu să mă ajute să-mi 
fac toaleta de dimineaţă, pentru că nu reuşesc să stau locului prea 
multă vreme, comentă el, mulțumit pentru că reținuse numele va- 
letului său. 

Avusese o sclipire de geniu când, ajunși la reședința londoneză 
ca să schimbe trăsurile, chemase toți servitorii şi insistase ca fie- 
care dintre ei să i se prezinte ducesei. Încercase astfel să rețină 
şi el cât mai multe dintre numele pe care majordomul le rostea. 
Reţinuse, așadar, că pe valetul lui îl chema Witherspoon, iar infor- 
maţia îi era chiar foarte utilă, întrucât acesta îl însoțea la moșie, că- 
lătorind în trăsura din spate, şi chiar nu ar fi fost potrivit ca Robert 
să nu îi spună niciodată pe nume. 

Torie o luase cu ea pe Charity, camerista, o fată foarte tânără, 
dar pricepută şi foarte atașată de stăpâna ei. 

- Drumul e destul de lung, din câte am înţeles, spuse ea. 

- Da. 

- Nu vrei să jucăm unul dintre jocurile noastre ca să treacă tim- 
pul mai uşor? 

„La naiba! Aveau jocurile lor!“ 

- Putem juca alfabet și geografie. Zi-mi o literă. 

- O literă? 

- Da, o literă din alfabet. Ştii tu, zici „W“, iar eu spun „Mă duc 
la Windsor să beau un whisky“. Pe urmă eu zic o literă. Știu că ţi se 
pare mai amuzant când sunt mai mulți jucători, dar cred că merge 
şi în doi. 

— Nu vreau să te dezamăgesc, dar a fost o dimineaţă lungă și 
sunt epuizat, spuse el, în loc să îi mărturisească cinstit că nu ştie 
nimic despre jocurile de cuvinte pe care ea şi fratele lui le jucau 
și că, deși cel în discuţie părea destul de ușor, nu îl interesa câtuşi 
de puţin. 

Jocurile pe care ar fi vrut să le joace împreună cu ea implicau 
buzele lor căutându-se, atingându-se, unindu-se. Se gândea la jo- 
curi de adulți, între bărbați și femei, nu la jocuri copilăreşti. 

- Desigur. Ce nesăbuit din partea mea. A fost o dimineaţă lungă 
pentru amândoi. Încerci să adormi? 

- Cred că da. 

Torie se uită pe geam cu un zâmbet stins, iar Robert se temu 
că o rănise. Era atât de frumoasă, iar mirosul ei era atât de dulce, de 
aţâţător, ca al unei flori care își strângea petalele, pentru ca la veni- 
rea dimineţii să înfiorească pe deplin, imbătând aerul din jur cu mi- 
rosul care o făcea specială, unică. 

R3 

Parfumul ei de trandafiri și liliac se simţea în toată trăsura. El 
{l inspira iar și iar, savurându-i dulceața, indepărtând mirosul greu 
care ti umpluse nările vreme de opt ani. Ceea ce baia de dimineață 
nu reușise să facă reușea simpla ei apropiere: îi dădea un sentiment 
de normalitate. 

Se gândi că poate ar fi trebuit să o lase la Londra, sub un pre- 
text oarecare, dar ce bârfe ar fi stârnit dacă și-ar fi abandonat soția 
imediat după rostirea jurămintelor! Lumea i-ar fi pus la îndoială 
bărbăţia. El, în schimb, își punea la îndoială sănătatea mintală. Ce 
om întreg la minte ar sta de bunăvoie departe de ea fie și pentru o 
zi, ca să nu mai vorbim de o noapte? 

Cu toate acestea, acum stătea la zeci de centimetri de soția lui în 
loc să se cuibărească lângă ea, șoptindu-i la ureche cuvinte tandre, 
acoperindu-i gâtul cu sărutări. Ca să-i poată săruta gâtul, ar fi fost 
nevoie să desfacă niște nasturi, pentru că încheiată până în gât. 
Erau căsătoriţi, dar se presupunea că el avea să respecte tradiţia și 
să facă primul pas. 

Oare femeile știau exact ce se întâmplă în noaptea nunţii? Nu 
era ca și cum puteau afla vizitând mai înainte un bordel şi infor- 
mându-se cu privire la toate aspectele. O singură dată vizitase o 
astfel de casă de toleranţă, în noaptea când împlinise 18 ani, dar 
nu se putuse bucura de oferta localului, căci fusese drogat și dus 
departe. De-a lungul anilor, avusese parte de nenumărate nopți de 
singurătate în care se gândise ce ar face cu o femeie. Nu prea avea 
experienţă, dar imaginație avea din plin. lar acum, în prezența 
Victoriei, îi venea foarte greu să își țină imaginaţia în frâu. Mintea 
lui își lua libertăţi pe care el nu și le putea lua, iar asta îi făcea, până 
la urmă, plăcere. 

Ea reprezenta o tentaţie care fi era interzisă. Se simțea bine- 
cuvântat de simplul fapt că era cu ea în trăsură. Că nu era singur. 
Chiar dacă între ei se așternuse tăcerea, nu era singur. 

În acel moment, un gând oribil începu să-i dea târcoale: nu 
cumva se trăda nevorbind cu ea? De fiecare dată, ea dăduse tonul 
conversaţiilor, asta dacă un schimb de câteva propoziţii putea trece 
drept conversaţie. 

Îşi dădu seama că nu prea se bucura de priveliștea de dincolo de 
fereastră. Părea tristă și la fel de singură ca el. 

Trebuia să facă ceva, să găsească niște subiecte de discuție care 
să nu prezinte riscuri. Sau, de ce nu, să încuviințeze să joace acel 
joc ridicol. Privi şi el pe fereastră, sperând să vadă ceva care să îl 
inspire, când ceva îi atrase atenţia. 

- Oprește! strigă. Opreşte trăsura! 

- Ce e, Robert? Ce s-a întâmplat? întrebă ea, devenind brusc 
neliniștită. 

Nu-i putea explica, așa că doar clătină din cap. Trăsura se opri. 

- Durează doar o clipă, spuse el și, fără a-l mai aştepta pe lacheu, 
deschise portiera și sări din trăsură. 

Se îndepărtă câțiva metri, ca nimic să nu-i stânjenească vederea. 
Privită din afară, clădirea era la fel de amenințătoare și înspăimân- 
tătoare ca văzută dinăuntru. Era deopotrivă rău prevestitoare și 
respingătoare. O sudoare măruntă îl năpădi. Putea să jure că aude 
uşile trântindu-se cu zgomot, că aude pașii târşâiți ai deţinuţilor 
aliniaţi în şir pentru plimbarea zilnică sau pentru rugăciunea din 
capelă. I se părea că aude până și lipsa vocilor... 

- Ce te fascinează atâta de mult la Pentonville? 

Robert simți că îi stă inima la auzul neașteptatei întrebări și din 
pricina neașteptatei ei apropieri. Nu o auzise coborând din trăsură, 
nici nu simţise când se apropiase de el. Cu toate acestea, iat-o lângă 
el, observându-l cu atenție. Nu era sigur ce avea să vadă la el, ce 
trăda expresia feței lui, așa că își îndepărtă privirea și se strădui să 
alunge orice urmă de emoție din glas. 

- Ce te face să crezi că mă fascinează? 

Ea încercă să râdă, dar fu un râs sugrumat. 

- Pentru că și în alte două dăţi când am ieşit la plimbare ai făcut 
exact același lucru: i-ai cerut vizitiului să oprească, te-ai dus chiar 
în acest loc și te-ai uitat lung la închisoarea asta oribilă. 

Carevasăzică, fratele lui se oprise de două ori să se uite la în- 
chisoare, când se plimba cu ea. Robert se întrebă de câte ori o fi 
venit John în acel loc când nu era cu ea. Dacă stătuse vreodată în 
preajma zidurilor lugubre, cuprins de vină și remușcări, ştiind că a 
obținut tot ce avea sacrificându-și fratele, pe adevăratul moştenitor 
al titlului și al averii. 

Avusese oare John vreun moment în care fusese tentat să îi 
mărturisească Victoriei ceea ce făcuse? Sau doar stătuse acolo, 

privind închisoarea, pentru a savura succesul cu care își înlocuise 
fratele? La ce se gândise stând acolo? Și ce i-ar putea spune Robert 
acum tinerei sale soții, ce explicaţii i-ar putea da? 

- Nu îmi dau seama de ce mă fascinează. În orice caz, e o fas- 
cinație morbidă. 

Ca atunci când te uiţi la casa unde ai locuit, căutând amintiri 
plăcute când, de fapt, ele n-au existat. 

— Am văzut un desen cu prizonierii ieșind la plimbare. Erau 
legați unii de ceilalți şi... 

~ Nu sunt legaţi, o întrerupse el. De fapt, sunt obligaţi să se țină 
de o sfoară înnodată din metru în metru, ca să nu se apropie prea 
mult unii de ceilalți. Distanţa îi împiedică să vorbească între ei. 

- În desenul pe care l-am văzut, aveau niște glugi pe cap. 

- Da, o întrerupse el din nou, pentru că nu mai voia să audă de- 
taliile cu care era atât de dramatic familiarizat. E un fel de glugă cu 
o mască inutilă, 

- De ce spui că e inutilă? Îmi imaginez că îi scutește pe deținuți 
de jena de a fi văzuți. 

- Cine să-i vadă? o întrebă, ţinându-și cu greu furia în frâu. 
Ceilalţi deținuți? Alţi condamnaţi? Imaginează-ţi cum ar fi să-ți 
trăieşti fiecare zi la un bal mascat unde toată lumea poartă aceeași 
mască. Când toţi din jur arată la fel, îți poți pierde minţile. Când 
toată lumea iese din celule, parcă ies albinele din stup. Nu-i poți 
deosebi între ei. Sunt la fel. Totul e la fel. Aceeași celulă de 4 pe 
2 metri. Aceleași veșminte, aceleași măști, aceleași... 

Glasul i se frânse. N-ar fi vrut să spună atâtea lucruri, dar 
suferința și durerea ce se impregnaseră în toată ființa lui în peri- 
oada petrecută acolo se zbăteau să iasă, să evadeze cu aceeași dis- 
perare cu care el însuși dorise să evadeze din acel loc al ororilor. 

- Impresia mea era că acest nou sistem penitenciar este mai bun 
decât cel de dinainte. E curat și modern. Chiar dacă măștile sau 
glugile acelea, oricum li se spune, par destul de neplăcute, eu, dacă 
aș fi între zidurile acelea, m-aș bucura că nimeni nu ştie cine sunt 
și nu mi se vede fața. M-aș bucura să am parte de anonimat în timp 
ce aş aștepta să fiu transportată în Australia. 

- Dar ţi-ai pierde anonimatul în dimineaţa în care ai fi dusă la 
vapor. Acolo și atunci, chipurile tuturor deţinuţilor sunt descope- 
rite, deci la ce bun au fost acoperite până atunci? 

Ea își încruntă ușor fruntea delicată. 

- Da, înţeleg ce spui. Acum chiar pare o practică prea puţin ne- 
cesară, dar sunt sigură că decizia de a o aplica nu a pornit dintr-un 
simplu capriciu. Sunt convinsă că există un motiv la care nu 
ne-am gândit. 

- Eu chiar nu mă pot gândi la vreunul. 

- Dar asta nu demonstrează că el nu există. Doar că nu-l putem 
găsi noi. Sunt sigură că toate deciziile sunt luate cu multă înţelep- 
ciune și după multă chibzuială. Deci, spune-mi, de unde fascinația 
asta a ta pentru acest loc? 

Se așeză în faţa lui, așa că nu avea încotro, trebuia fie să o pri- 
vească în ochi, fie să-și lase privirea să treacă pe deasupra ei. Alese să 
se uite în ochii ei și regretă decizia luată. Vedea în ei o rugăminte pe 
care nu o înţelegea. Privirea îi alunecă mai în jos, spre buzele ei, 
și își dădu seama că făcea greșeală după greşeală, pentru că buzele 
ei îi aminteau cât de aproape fusese de a o săruta cu câteva ceasuri 
înainte, în biserică. 

Chiar în acea clipă, ea își umezi buza de jos cu limba, iar 
trupul lui se încordă. El își ridică privirea deasupra ei, către în- 
chisoare, închisoarea-model, mândria întregii Anglii. Era absolut 
nedrept că petrecuse opt ani acolo. Era nedrept că John avea să pe- 
treacă acolo doar câteva nopţi. Era nedrept că această femeie ţinea 
la fratele lui. 

Ea îi apucă ușor bărbia, obligându-l să se uite iar la ea. 

- Nu mă părăsi, îi spuse încet, cu glas rugător. Nu ştiu încotro 
te poartă mintea când te uiţi la clădirea aceea cumplită, dar cumva 
te duce departe. Eşti chiar în faţa mea, dar nu eşti cu mine. Eşti în 
altă lume. Te rog, hai să plecăm acum! 

Îşi puse mâna peste mâinile ei. Erau atât de mici, de calde și 
delicate! Le simţea căldura chiar și prin mănuși. Încuviinţă ușor 
din cap şi îi sărută căușul palmei, inspirându-i parfumul. Probabil 
picurase un pic și pe încheietură, iar el se întrebă în ce alte zone 
ale corpului mirosea la fel de îmbietor. Poate pe gât, între sâni, în 
spatele genunchiului. Ar fi vrut din tot sufletul să o sărute peste 
tot, indiferent de zonele unde putea simți aroma de trandafir 
şi liliac. 

Se intoarse de teamă că ea avea să simtă dorința ce mocnea înă- 
untrul lui. De opt ani nu mai atinsese o femeie, nu auzise glasul 
unei femei, nu mai avusese parte de blândețea pe care o femeie o 
aducea în jurul ei. În schimb, fratele lui avusese parte de toate aces- 
tea. Oare John o aprecia așa cum o aprecia Robert sau o considera 
ceva care i se cuvenea? 

Îi oferi brațul şi o conduse înapoi la trăsură. După ce se ur- 
cară, iar vizitiul mână caii, o privi intens pe soţia lui, pe iubita 
fratelui său. În el se răzvrăti din nou furia. Era furios din cauza 
nedreptăţilor care continuau să se abată asupra lui, iar sentimentul 
era mai intens ca oricând. 


Odată ajunși înapoi la trăsură, Torie își pierdu dispoziţia de a 
începe o conversaţie. Părea sfârşită, aşa cum și spusese că e. Se tre- 
zise în zori ca să înceapă pregătirile pentru nuntă. 

Era, fără doar și poate, cumplit de dezamăgită că Robert nu se 
arătase încântat de nici unul dintre subiectele cu care încerca să îi 
atragă atenţia. În acelaşi timp, se vedea nevoită să recunoască fap- 
tul că asta se întâmpla din cauză că el era la fel de obosit și epuizat, 
nu din pricină că nu ar mai fi găsit-o pe placul lui. 

De fiecare dată când se aflaseră împreună în public, el fusese 
tăcut şi rezervat. Pe de altă parte, singurele lor momente petre- 
cute impreună fuseseră întotdeauna în public sau cu o însoţitoare 
în preajmă, chiar în apropierea lor. Complet singuri, doar ei doi, nu 
fuseseră niciodată. 

lar ea sperase că după căsătorie avea să îl cunoască pe bărbatul 
din spatele comportamentului reținut din public. Nu se așteptase 
să îl descopere chiar mai rezervat decât înainte. Crezuse că, odată 
ce aveau să fie în sfârșit doar ei doi, urmau să se cunoască mai bine 
şi să trezească unul în celălalt pasiunea care lipsea din relația lor. 
Fuseseră mereu politicoși și amabili unul cu celălalt, dar acum până 
și atmosfera aceea tihnită dispăruse. 

- E ciudat, nu crezi? îndrăzni să întrebe, în cele din urmă. 

El o privi, în sfârşit. 

- Ce anume? 

- E prima dată când suntem complet singuri. Mă așteptam să 
fie altfel. 

- În ce fel? 

Ea își mușcă ușor buzele, neștiind dacă putea să îndrăznească 
sau nu să spună ce are pe suflet. 

- Credeam că vei dori să mă ai cât mai repede. 

Era greu să își dea seama de la distanţa la care se afla, dar avu 
impresia că soțul ei roşise. 

- Sunt sigur că nu-ţi doreşti să fac asta în trăsură, spuse el cu 
glas aspru, de parcă s-ar fi chinuit să-și alunge din minte imaginile 
pe care vorbele ei le stârniseră. 

- Îmi imaginez că ar fi destul de ciudat. 

Deși, la drept vorbind, nu era tocmai sigură de asta. Se întrebă 
dacă ar fi cu putinţă să o facă a lui stând pe bancheta trăsurii. Sau 
oare era obligatoriu să fie întinși? Unde mai pui că, oricât de bine 
întreținută era trăsura lui, drumul era plin de hârtoape. 

- Clar ar fi ciudat, comentă el scurt. 

- Ai făcut-o vreodată... în trăsură? întrebă ea. 

El privi pe fereastră. 

- Nu. Și chiar dacă aș fi făcut-o, nu aș vorbi despre asta de față 
cu o doamnă. 

- Să-nţeleg că e posibil ca acum să mă minți ca să mă menajezi? 

El întoarse brusc capul. 

- Nu te mint. 

— Chiar dacă nu aveai de gând să mă seduci, ai putea măcar să 
stai lângă mine, din moment ce de acum suntem soţ și soţie. Ar fi 
un gest firesc. 

- Dacă m-aș așeza lângă tine, nu sunt sigur că aș rezista tentaţiei. 

De data aceasta, ea fu cea care roși. 

- Nu vrei să te pun la încercare? 

- Mai degrabă nu. 

- Așadar, fiorul tentaţiei te face să stai acolo, în loc să stai aici, 
lângă mine. 

El încuviință iute din cap. Fereastra și peisajul de dincolo de 
ea erau din nou în centrul atenţiei lui. Torie se gândi că măcar știa 
că era dorită. 

lar decizia lui de a nu se pune la încercare deveni absolut clară 
când trăsura se opri în fața unui han, iar ea și Robert fură conduși 
imediat într-o cameră numai a lor. Inima îi bătea să îi sară din 

piept la gândul că el nu mai putuse îndura așteptarea și hotărâse să 
o facă a lui fără întârziere. Dar în încăperea unde ajunseră nu li se 
pregătise patul, ci masa. lar masa, se gândi ea, nu avea cum să fie 
decât pentru mâncat, căci nu-și imagina că ar fi mai confortabilă 
pentru alte lucruri decât trăsura. 

Robert ajunsese deja în cealaltă parte a camerei și se uita pe 
geam, în timp ce servitorii aduceau mâncărurile și le aranjau fru- 
mos pe masă. Părea că hangiul era obișnuit ca ducele să tragă la 
el în drumul său către conacul Hawthorne, căci, când se retrase 
din încăpere, îi dădu asigurări ducelui că îi fuseseră pregătiţi cai 
odihniţi pentru restul călătoriei. 

Torie stătea într-un capăt al mesei, în timp ce soțul ei ocupa 
locul de la celălalt capăt. Și-ar fi dorit să poată savura mâncarea cu 
aceeași poftă cu care o făcea el, dar simţea noduri în stomac şi în 
gât. Se tot întreba când avea el de gând să o facă într-adevăr a lui. 
Se temea că, dacă încerca să mănânce, avea să se pună în situaţia 
ridicolă de a nu putea înghiți mâncarea. 

- Cât timp vom rămâne aici? îl întrebă în cele din urmă. 

El ridică privirea din farfurie şi se uită la ea cu o expresie de 
nedumerire și confuzie de parcă uitase cu totul de prezenţa ei. Mes- 
tecă încet, de parcă ar fi căutat un răspuns. Până la urmă, înghiți 
îmbucătura şi îi răspunse: 

- Până când vor schimba caii. 

- Înţeleg că cei de aici te cunosc. 

I se păru că vede un fior de teamă în ochii lui, dar numai pentru 
o clipă. Dispăru atât de repede în spatele măștii pe care o afișa de 
obicei, încât Torie crezu că totul se întâmplase doar în mintea ei. 

- Cu mult timp în urmă, bunicul meu a aranjat cu diverși hangii 
să ne țină câţiva cai, ca să îi putem schimba atunci când cei din fa- 
milia noastră călătorea cu trăsura din Londra către proprietățile de 
la țară. Acum ne bucurăm de aranjamentul lui. 

- Unde vom înnopta? 

- Dacă nu ești prea obosită, mă gândeam că poate conti- 
nuăm călătoria fără să ne mai oprim. Sunt nerăbdător să ajung la 
Hawthorne. 

Ea își dori ca el să fi spus că era nerăbdător să fie singur cu ea. 
Dar poate avea să se simtă mai în largul lui la el acasă, iar acolo 

lucrurile aveau să o ia pe făgașul normal, cel pe care îl cunoștea și la 
care se aștepta. 

- Nu mă deranjează să călătoresc noaptea. 

- Splendid. _ 

Robert se concentră din nou asupra mâncării, tăind cu grijă 
bucăţile de carne, ducându-le la gură şi mestecându-le cu ochii 
închiși, de parcă niciodată nu mâncase ceva mai gustos. Își tăie şi 
ea o bucată, dar când gustă, nu i se păru că avea ceva special. Nici 
glazură picantă, nici condimente de sezon. Era surprinsă să îl vadă 
savurând niște bucate banale, știind că el avea gusturi deosebite, 
neobișnuite. Începu să-și dea seama că aflase mult prea puține lu- 
cruri despre el în perioada în care îi făcuse curte. 

Auzea ciripitul păsărilor din curte, sunetul făcut de furculița de 
argint în timp ce atingea farfuriile de porțelan, iar tensiunea din ea 
începu să sporească. Era enervant și înspăimântător sentimentul 
că nu știa exact la ce să se aștepte. Asta avea să-i rezerve viitorul? 
Așa va arăta viața ei? O soție ignorată? O soţie care nu avea să afle 
niciodată la ce se gândea soţul ei, ce simţea și la ce visa? 

- Mai ţii minte seara când ne-am cunoscut? decise ea să întrebe. 

El termină de mestecat îmbucătura, înghiți, apoi luă o gură 
de apă. 

- Nu o să uit niciodată clipa în care te-am văzut întâia dată. 

Cuvintele lui o făcură să roșească. Erau potrivite cu stilul lui de 
a cocheta cu ea, erau peste așteptările ei. 

El mai luă o înghiţitură de apă. 

- M-ai speriat! 

Robert își duse pumnul la gură și tuși de câteva ori, până când 
ochii i se umplură de lacrimi. 

- lartă-mă. Cred că m-am înecat cu mâncarea. 

Își drese vocea, își șterse buzele cu şervetul alb de bumbac și 
se uită din nou în farfurie și pe masă, parcă întrebându-se dacă ar 
fi în regulă să continue să mănânce. Apoi ridică ochii înspre ea. 

- De ce întrebi? 

- Pentru că atunci păreai atât de încrezător, de sigur pe tine. 

- Ei bine, poate n-ar fi trebuit... să fiu așa de sigur pe mine. 

- Dar e o calitate pe care o admir la tine. Nu ai niciodată îndo- 
ieli, ești sigur de fiecare gest, de fiecare decizie. 

- Crede-mă, Torie, am o mulțime de indoieli. 

Se lăsă pe spate în scaun și o studie de parcă ea ar fi știut răs- 
punsul la ce voia el să afle, orice ar fi fost acel lucru. 

- Mă îngrijorează, de pildă, faptul că sentimentele tale faţă de 
mine se vor schimba cu timpul. 

Ea râse ușor. 

— Sigur că se vor schimba. Vor deveni mai profunde pe măsură 
ce vom petrece mai mult timp împreună, pe măsură ce ne vom 
cunoaște mai bine. 

Se aplecă peste masă și își puse mâna peste a lui. 

- Vreau să te cunosc mai bine. 

- Mă tem că asta e cu neputinţă. 

Torie simți că îi stă inima auzindu-l și văzându-l că își retrage 
mâna de sub a ei și se ridică în picioare. 

— Te rog să mă ierţi, dar nu am obiceiul să îmi împărtășesc sen- 
timentele și gândurile, spuse el încet, trecându-și mâinile prin păr 
cu o reacție de uimire, de parcă nu s-ar fi așteptat ca degetele să lui 
întâlnească pletele negre. Așadar, a ajunge să mă cunoşti mai bine 
nu e o opțiune. lar în clipa asta, trebuie să mă ocup de alte lucruri. 
Îţi sugerez să te odihnești puțin și să ne întâlnim apoi la trăsură. 
Vreau să plecăm cât mai repede. Acum te rog să mă scuzi, adăugă 
el, înclinându-și capul spre ea. 

leşi din încăpere, lăsând-o pe Torie confuză și tremurând. Oare 
ce făcuse să îl supere așa de tare? 

Nu înţelegea nici ce îi spusese despre refuzul de a-i împărtăși 
ce simte și gândește, căci asta nu fusese o problemă până în acea 
dimineaţă. Nimic nu se mai lega. Cum era posibil ca jurămintele de 
nuntă să schimbe atât de mult un bărbat? 


Capitolul 7 A . M. 
HNO 


Robert nu reușea să-și ia ochii de la soția lui, cu toate că își 
dorea nespus de mult să poată șterge din minte imaginea chipu- 
lui ei uluit și a dezamăgirii care o copleşise la auzul cuvintelor lui. 


72 


—_———— Masa dragostei 


Era greşit din partea ei să creadă că avea să îl cunoască mai bine, 
pentru că asta însemna că deja îl cunoștea puțin. Îl realitate insă, 
nu îl cunoştea câtuși de puţin. Pe John îl ştia și tot pe John avea 
să îl cunoască mai bine. Se gândi o clipă că poate ar trebui să îi vor- 
bească degrabă și să îi dezvăluie cum stăteau lucrurile cu adevărat. 
Însă își dădu seama că, dacă ar fi făcut-o, în ochii ei ar fi fost doar 
un impostor. Își dorea cu ardoare să îi spună tot adevărul, dar îi era 
teamă că înșelătoria lui avea să fie dată în vileag. Încă nu voia să se 
afle că el era ducele de drept, și nu bărbatul cu care ea crezuse că 
se mărită. 

Pentru John fusese mai uşor să îl imite pe Robert, pentru că fu- 
sese mereu în preajma fratelui său geamăn și îi observase felul de a 
vorbi, de a se purta, modul cum li se adresa celorlalți şi cum ceilalți 
i se adresau lui. Robert se simţea pierdut, sufocat de necunoscute 
și incertitudini. 

Simţea că se poate trăda chiar și cu cea mai nevinovată afir- 
maţie, dacă o făcea fără să o fi cântărit bine înainte. 

El și Torie nu își mai vorbiseră de când ea i se alăturase din nou 
în trăsură și își continuaseră călătoria. Tânăra nu își dezlipea pri- 
virea de la geam. Chiar și după lăsarea întunericului, rămăsese cu 
faţa spre fereastră, în vreme ce căderea nopții întuneca tot mai 
mult conturul profilului ei delicat. La un moment dat, își scoase pă- 
lăria și o puse lângă ea, pe banchetă. 

Supărarea o făcuse să nu mai scoată un cuvânt. Arăta ca o crea- 
tură rănită care își găsise un refugiu și încerca să își oblojească ră- 
nile. Robert ar fi vrut cu ardoare să îi ceară iertare, dar într-un fel 
era mai bine așa. În curând, ea avea să îi fie recunoscătoare că el 
străduise și reuşise să o ţină la distanţă. 

Avea un profil minunat, dar cum era să fie altfel când întreaga 
ei făptură era îngerească? Era un înger care se măritase cu diavolul 
în persoană. 

O parte din el simţea că ar fi trebuit să o deteste pentru acest 
lucru. Dar el simţea doar că era fermecat de frumuseţea ei. 

Parfumul ei încă persista. Razele lunii îi luminau trăsăturile 
perfecte. O văzu cum își lăsă capul să cadă uşor, apoi tresări și îl 
ridică. Aţipise, deşi încercase să rămână trează. 

El se gândi să îi spună să se lase purtată de somn, dar se temu 
că ea va pomeni de alte călătorii făcute impreună. Și cum avea să 
răspundă? Nu-și amintea de seara în care se cunoscuseră pentru că 
nu exista o seară când o văzuse pentru prima dată. Nici nu erau 
la bal, iar el nu era câtuși de puţin încrezător şi sigur pe el când 
o cunoscuse. 

Lucrurile aveau să stea cu totul altfel la conacul Hawthorne. 
Aveau să locuiască în aripi diferite ale casei. Dar pentru asta tre- 
buia să găsească repede o explicaţie. Se putea preface bolnav, dar 
dacă ea voia să îl îngrijească? 

La naiba! Apariţia ei complicase situaţia, iar el nu avea nevoie 
de asta. 

Și cum avea să justifice refuzul de a se culca cu ea? Nu o refuza 
pentru că n-ar fi dorit-o. Era cât se poate de dornic să o facă a lui. 

Trupul lui tânjea după împlinirea pe care i-o putea oferi trupul 
unei femei. Femeia aceasta îl atrăgea dincolo de puterea lui de a 
se stăpâni. 

În cele din urmă, Torie aţipi cu capul ușor lăsat pe un umăr. 
Robert petrecuse nenumărate nopți dormind în acea poziţie deloc 
confortabilă și știa din experienţă că în ziua următoare ea avea să 
sufere din cauza poziției capului și a gâtului. 

Asta nu era treaba lui. Ea nu era treaba lui. Era doar o neplăcere 
ivită pe neașteptate. 

Cu toate acestea, se așeză lângă ea pe banchetă. Închise ochii 
şi își aduse aminte de călătoriile pe care le făcuse împreună cu 
părinții lui. Îşi aminti cum tatăl lui își petrecea braţul după umerii 
mamei lui și o trăgea spre el ca să se poată odihni sprijinită de el. 
Făcut de tatăl lui, gestul îi păruse mereu absolut natural, Doar că 
tatăl lui o iubea pe soția sa și adesea păreau să comunice fără a fi 
nevoie să îşi vorbească. 

În schimb, Robert abia o cunoscuse pe femeia de lângă el. Nu 
știa cum să o tragă mai aproape de el, dar își dădu seama că era ne- 
voită să doarmă într-o poziţie atât de dificilă din cauza lui, pentru 
că el voia să ajungă acasă cât mai degrabă. Nu i se păru drept ca ea 
să aibă de suferit din cauza lipsei lui de considerație. Ar fi trebuit să 
accepte să înnopteze la han. 

O cuprinse cu blândețe cu un braţ, iar cu celălalt îi potrivi ușor 
capul în scobitura gâtului lui. Perfect. Ca și cum acolo era locul ei. 

Își ţinu respirația când ea murmură ceva în somn şi se apro- 
pie mai mult de el. Era caldă, incredibil de caldă și de grațioasă. 
Probabil că era uşoară ca un fulg. Mâna i se odihnea pe obrazul ei 
şi nu rezistă tentației de a o mângâia. Avea pielea moale şi mătă- 
soasă. Fără cusur. 

Apoi se întâmplă un lucru foarte ciudat. Ochii începură să-l us- 
ture. Clipi de mai multe ori ca să scape de acea senzaţie. Nici o clipă 
nu crezuse că era cu putinţă să îi vină să plângă din pricina bucuriei 
aduse de un gest atât de nevinovat. 

- Robert? 

Înțepeni la auzul vocii ei blânde precum o atingere mângâie- 
toare în miez de noapte. 

- Robert, îmi pare rău dacă am făcut ceva ce nu ţi-a fost pe plac, 
spuse ea atât de încet încât cuvintele abia răzbăteau până la el. 

- N-ai făcut nimic ce nu mi-a fost pe plac, Torie. 

- Pari atât de diferit. 

„Spune-i! Spune-i adevărul!“ Era momentul perfect. Cu ea. Aici. 
Însă avea să o piardă de tot, pentru totdeauna, odată ce urma să îi 
spună tot adevărul. Odată ce avea să afle că nu era el bărbatul care 
îi ceruse mâna. 

De ce nu s-ar mai bucura de câteva momente în care să o ţină 
în brațe? 

- Pot să-ţi fac o mărturisire? şopti ea. 

O mărturisire? Una la fel de nevinovată ca ea? Ce-ar putea avea 
ea de mărturisit? Că doar se prefăcuse că mânca toate legumele din 
farfurie când era mică? 

- Sigur că da, murmură el. 

- Mă gândeam de dimineaţă că poate ne căsătorim prea repede 
și că nu sunt încă pregătită. Am crezut că ai citit asta în ochii mei, că 
mi-ai văzut îndoielile şi întrebările când m-ai privit la biserică. 

- N-am văzut nici o umbră de îndoială. 

- De dimineaţă, pur și simplu am simțit că nu am avut timp să ne 
cunoaștem, că nu am petrecut deloc timp împreună fără să fie și alții 
de faţă. Nici măcar nu m-ai sărutat vreodată cum se cuvine. 

- Nu? 

- Nu, răspunse ea fără să îl privească. 

- În cazul acesta, ar trebui să remediez situaţia, nu crezi? 

Vorbise fără să gândească. Mai mult o simți decât o văzu cum 
încuviinţează ușor din cap. 

Apoi ea își întoarse faţa spre el. Abia ti distinse trăsăturile tn- 
văluite în penumbra nopții și luminate doar când și când de razele 
argintii ale lunii. Nu-i văzu expresia de pe chip, dar asta îl mulțumi, 
întrucât însemna că nici ea nu o putea vedea pe a lui. 

Îi mângâie obrazul și își plimbă un deget pe buzele ei. 

- A trecut ceva vreme de când n-am mai sărutat o lady, dar cred 
că o să-mi aduc aminte cum se face. 

- Eu n-am sărutat niciodată un bărbat. 

Robert scoase un geamăt înăbușit la auzul cuvintelor ei. Nu 
putu să nu observe că buzele lui Torie îl aşteptau întredeschise, 
că limba ei îi atingea ușor degetul. Știa că era pe punctul să facă o 
greşeală teribilă, dar nu se putea înfrâna. 

Se aplecă spre ea, iar buzele li se întâlniră. 

Nu simţise niciodată atingerea unor buze mai moi. Gura ei se 
deschise ușor, invitându-l înăuntru şi copleșindu-l cu o dulce căl- 
dură care îi transmise fiori în tot corpul. Îi exploră gura cu limba, 
savurându-i moliciunile şi asprimile. 

Își înclină uşor capul, ca să își potrivească mai bine buzele 
peste ale ei, şi fu întâmpinat de o undă de parfum ce venea din spa- 
tele urechii ei. Şi-o imagină aplicând cu grijă câteva picături ici și 
acolo, în timp ce se pregătea pentru nuntă. Vru să o sărute chiar acolo, 
în spatele urechii, dar îi era greu să se dezlipească de acea gură care îl 
ațâţase întreaga zi, vorbindu-i și surâzându-i, și care putea, ca la un 
semn, să-i sape gropiţe în obraji. Se gândi să îi sărute gropița, 
să îi sărute fiecare centimetru de piele, dar își dădu seama că ceea ce 
ajunsese să își dorească atât de fierbinte nu avea să devină nici- 
când realitate. 

Nu avea nici un drept să facă ceea ce făcea. Însă ea îi ceruse fără 
ocolișuri să o sărute și trecuse prea mult timp de când i se adre- 
sase o asemenea invitaţie, şi încă din partea unei tinere atât de fru- 
moase. Aşa că acceptă ceea ce i se oferi şi alungă sentimentul de 
vinovăţie. La urma urmei, era doar un sărut. 

Doar un sărut. 

Gândul acesta îl făcea să pară un gest nesemnificativ, dar, în rea- 
litate, nu era nici pe departe așa. Sărutul ei îi străbătea întreaga 

ființă şi umplea uriașul gol din inima lui. Îl smulgea din ghearele 
întunericului, din bezna disperării cu o atingere îndrăzneață cu vår- 
ful limbii. Nu era timidă. Oferea mai mult decât primea și îi arăta 
cu îndrăzneală drumul către inima ei. 

Inima pe care i-o păstra, de fapt, fratelui său. 

O sărută și mai profund, se adânci și mai mult în ea, savurân- 
du-i căldura, bucurându-se de dulceața ei. Era a lui, fie doar pentru 
un moment. Era soția lui, ducesa lui, seducătoarea lui. 

Se retrase ușor, sărutându-i un colț al buzelor, apoi pe celălalt. 
Ea se cuibări din nou la pieptul lui. Robert îi ascultă răsuflarea agi- 
tată și, în același timp, simți că îi bubuie tâmplele. 

Ei bine, făcuse încă o greșeală teribilă. 

- A fost absolut... minunat, spuse ea când răsuflarea i se domoli. 
Nu înţeleg deloc de ce societatea are ceva împotriva sărutului. 

Pentru că era mult mai ușor pentru un bărbat să își înfrâneze 
dorinţa pentru o femeie al cărei gust nu îl simţise încă. Acum, că 
gura lui se înfruptase din a ei, Robert nu ştia cum avea să se înfrâ- 
neze în viitor. 

- Încearcă să dormi, îi spuse. 

- Ţie ţi-a plăcut? întrebă ea. 

- Peste poate. 

- Mă întreb de ce oamenii nu își petrec tot timpul sărutându-se. 

- Problema cu sărutul este că poate duce la alte plăceri intime, 
și nu toţi bărbaţii au tăria să reziste tentaţiei de a experimenta. 

- Odată căsătorit, nu mai e nevoie să reziști. 

- Aşa e. 

- Mâine ajungem la reședința Hawthorne? 

- Cel mai probabil, da. Bine ar fi să te culci acum. 

Nu voia să discute despre ce își imagina ea că avea să se întâm- 
ple odată ajunși la reședința de la țară a familiei lui. Ea îi dăduse 
oricum de înţeles ce și-ar dori, dar el ştia că asta nu era cu putinţă. 
Nu dacă era vorba să i-o înapoieze lui John. 

Îi simți trupul relaxându-se sprijinit de al lui şi se lăsă cuprins 
de plăcerea pe care i-o provoca senzația de abandon. Avea atâta în- 
credere în el și era atât de nevinovată! 

Robert şi-ar fi dorit să se întindă pe bancheta trăsurii, cu ea ală- 
turi, să stea lipiți unul de celălalt. Nu conta dacă ar fi fost complet 

îmbrăcați. Tot ce conta era să-i simtă trupul strâns lângă al lui. 
O senzaţie incredibilă. După atâta amar de vreme, în sfârșit nu mai 
era singur. 

Și, deși ştia că era doar o senzație fizică, ce îi dădea impresia 
că exista și afecţiune, se bucura de senzațiile de care avea parte. 
Se bucura să fie din nou în lume, să călătorească în trăsură, unde și 
când poftea, să aibă în braţe o femeie frumoasă și să se gândească 
la ce posibilităţi i se deschid. 

Își ridică mâna şi își trecu degetele prin părul ei. Era ca de mă- 
tase. Ori satin. Se simţea ispitit să îi scoată acele de păr și să se 
bucure de bogăţia şuviţelor ei îmbătătoare. Razele lunii se reflectau 
în părul ei negru, în pielea ei ca de fildeş, făcând-o să arate ca de pe 
alte tărâmuri. 

Ea oftă, iar Robert se întrebă cine îi apărea în vis. Visa oare la 
bărbatul la care ținea cu ardoare? Sau la cel care o sărutase? 

El, unul, nu avea de gând să se lase pradă somnului, căci visul 
pe care îl trăia cu ochii deschiși era mult peste orice şi-ar fi putut 
imagina, peste ce-ar fi putut mintea lui să plăsmuiască în timpul 
somnului. 

Îl tenta să îi devină soț în deplinătatea cuvântului. Legea îi 
dădea acest drept, iar asta însemna mai mult decât îi dăduse fratele 
lui. Era soția lui. Trupul ei îi aparținea. Inima însă... îi aparţinea, 
pare-se, fratelui său. 

Departe de el gândul de a o face să sufere pentru păcatele lui 
John, deși, pe măsură ce minutele treceau, își dădea seama că toc- 
mai asta făcea. Asta făcuse acceptând să o ia de soţie, asta făcea 
acum ascunzându-i adevărul. 

Și, ținând-o în braţe, nu-și putu înfrâna gândul că își dorea ca 
ea să fie cu adevărat a lui. 


Capitolul 8 
Dacie E 


Într-un colț al celulei întunecate, prizonierul D3-10 stătea pe 
podeaua rece, cu privirea pierdută în beznă. Când îşi revenise în 

simţiri, se trezise acolo, singur, Într-o celulă fără ferestre, fără pic 
de lumină, cu nenorocita de mască pe faţă. Încă nu şi-o scosese. 

li era teamă că vreun gardian ar deschide pe neaşteptate ușa de 
fier şi l-ar surprinde fără sinistrul acoperământ. l-ar vedea chipul, 
acel chip pe care îl detesta şi care arăta întocmai precum cel al fra- 
telui său. 

Se tot întreba ce-o fi făcând acum fratele lui. Mai mult ca 
sigur nu mersese mai departe cu nunta. De fapt, sigur o făcuse. 
Dintotdeauna fratele lui voise să aibă totul. Tot ce nu i se cuve- 
nea. Prin urmare, avea să o dorească şi pe viitoarea ducesă de 
Killingsworth. 

Cu un geamăt prelung, prizonierul D3-10 izbi cu pumnul 
în podea. 

„Nu, nu o poate avea! Ea a mea! Îmi aparţine! Totul îmi apar- 
ţine mie!” 

Se ridică în picioare și începu să umble prin celulă. Auzea che- 
marea străbunilor. Îi dezamăgise. 

Trebuia să scape, să evadeze. Trebuia să recapete ce era al lui 
de drept. 


Razele soarelui îi aruncau sclipiri de aur pe pleoape, dar Torie 
nu voia să se trezească. Voia să rămână acolo unde era. Era atât de 
plăcut, de confortabil. Se simțea în siguranţă, apărată, protejată. 
Şi, mai presus de toate, se simţea preţuită. 

Negura somnului începea să se risipească, iar Torie își dădu 
seama că era protejată, cuibărită ca într-un cocon - între moli- 
ciunea banchetei şi căldura bărbatului de lângă ea. 

Soțul ei. 

Își ținu respiraţia ca să nu îi tulbure somnul și își mișcă ușor 
capul până ce îi putu privi chipul. Dormea, așa cum dormea și cu 
câteva clipe în urmă. 

Capul îi era înclinat într-o poziţie ciudată, iar ea era convinsă că 
avea să-și simtă gâtul înțepenit tot restul zilei. Părul lui nu mai era 
aranjat, iar câteva șuviţe îi acopereau fruntea. Avea un braţ petre- 
cut în jurul ei, iar celălalt se odihnea lângă trupul ei, într-o poziţie 
absolut nevinovată. 

li studie chipul şi privi cu atenție trăsăturile pe care credea că le 
cunoştea deja foarte bine. Însă cum stătea așa, adormit, Torie avu 
impresia că privește un străin. Buzele îi erau uşor întredeschise. 
Genele lungi și dese îi adumbreau obrajii. Nu observase până in 
acel moment câte riduri avea în colţurile ochilor și ale gurii. Și cât 
de adânci erau, de parcă i le-ar fi săpat greutățile și suferința, nu 
bucuriile şi plăcerile vieții. 

Ridică ușor o mână și îi mângâie bărbia nerasă. Niciodată nu [l 
vazuse atât de neingrijit, dar se simți mai atrasă de el ca oricând. 
Ca şi cum aerul lui dezordonat îi era mai pe plac decât prezenţa no- 
bilă și controlată pe care o ştia atât de bine. 

Torie se gândi că aşa ar vrea să îl vadă în fiecare dimineaţă, tot 
restul vieții. 

Cu dosul palmei atinse firele de păr scurte şi negre. Chiar atunci, 
pleoapele lui tresăriră, ochii i se deschiseră, iar ea se trezi cu privi- 
rea pierdută în albastrul lor ca de noapte. În acei ochi se citea însă 
tristeţe, tristeţea celui care, în Ajunul Crăciunului, vedea în vitrina 
unui magazin întocmai ceea ce își dorea, dar nu putea avea. 

El își trecu un deget peste obrazul ei, cu o nesfârșită tandrețe. 

— Ai cea mai moale și delicată piele. 

Vocea îi era răgușită, ca după somn, dar în expresia cu care o 
privea se vedea că între ei se născuse o intimitate, după ce își pe- 
trecuseră noaptea unul în braţele celuilalt. Și nu lipsi mult ca acele 
braţe să o cuprindă din nou, iar buzele lui să le întâlnească iar pe 
ale ei... 

- Castravete. 

El se încruntă. 

- Poftim? 

Ea simţi cum pielea i se înfierbântă la atingerea lui. 

- Mă dau cu o cremă specială care conţine castravete. 

- Dintotdeauna mi-a plăcut castravetele, dar în farfurie, nu pe 
faţă. Ciudate mai sunt femeile, spuse el, dând ușor din cap. 

- Cred că nu-mi place comentariul, spuse ea, apoi își trecu dege- 
tele peste tâmplele lui. Nu pari să fi dormit foarte bine. 

- În cea mai mare parte din timp, m-am uitat la tine cum 
dormeai. 

- Cred că ai murit de plictiseală. 

- Am fost fascinat de ceea ce vedeam. Lumina lunii atingåndu-ți 
fața... N-am văzut în viața mea ceva care să-mi provoace atâta 
plăcere. 

Dintr-odată, păru ușor stânjenit. 

- Ar trebui să ne așezăm la locurile noastre. 

Numai că ea nu voia să se desprindă de el. 

- Hai să ne începem dimineaţa cu încă un sărut adevărat, șop- 
ti ea. 

Privirea lui alunecă repede spre buzele ei, iar degetele îi apucară 
strâns încheietura mâinii. Peste noapte, el își dăduse jos lavaliera și 
își desfăcuse primii doi nasturi de la cămașă, iar ea putu să-i vadă 
gâtul când înghiţea în sec. 

- Te rog, murmură ea, detestând faptul că vorbele ei sunară ca 
și cum l-ar fi implorat, detestând faptul că făcuse ea primul pas, în 
loc să aibă el inițiativa. 

Era bărbat și se presupunea că făcea parte din natura lui să do- 
rească o femeie. lar rolul ei trebuia să fie cel de a-l ține la distanţă, 
cel puţin până când erau căsătoriţi legal. Apoi barierele puteau să 
dispară, făcând loc pasiunii. 

Îl văzu cum închide ochii cu gene lungi și cum își apleacă încet 
capul înspre ea. Buzele lui erau la câţiva centimetri de ale ei. Îi 
simţi respiraţia și aproape imediat simţi și căldura buzelor lui lipite 
de ale ei. 

Era un sărut prudent şi cuminte, nu foarte diferit de cel de la 
biserică, deși, de data aceasta, gura lui o acoperise pe a ei, în loc 
să-i atingă doar colțurile. Simți însă că sărutarea lui era încârcată 
de ezitare, de nesiguranţă. De parcă s-ar fi temut că ea nu avea să 
fie încântată de avansurile lui. 

Nu era sigură cum și de ce își dădea seama de toate astea, dar 
era sigură de ceea ce intuia. Nu simţise din partea lui pasiune sau 
intenţii amoroase. | se păruse că nu face decât să incerce marea cu 
degetul, să iși dea seama cât de mult îl doreşte. lar acum Torie se 
întrebă dacă simte măcar un fior de dorinţă pentru ea. 

Noaptea trecută, simţise mai multă pasiune în felul în care o să- 
rutase. Fusese oare pentru că se simţea protejat de vălul întuneri- 
cului? Oare lumina zilei Il făcea să nu se simtă în largul lui, chiar și 
când voia să işi atingă buzele de ale ei? 

Gura lui parcă se juca ușor cu a ei, dar ea dorea să îl vadă că își 


pierde controlul, că o doreşte. 
- Robert, începu ea, iar el profită de prilej ca să-și strecoare 


limba dincolo de buzele ei. 

Iar din acea clipă, nimic nu mai fu la fel. Sărutul lui deveni mai 
răscolitor, mai înfierbântat. Îl auzi gemând, îi simți pieptul lipin- 
du-se de al ei și degetele încleștate aproape dureros în jurul înche- 
ieturii ei. 

Limba lui îi invadă gura, stârnindu-i pasiunea ca și cum ar fi 
aprins un chibrit. Ea auzi un scâncet și un suspin și nu mică îi fu 
mirarea să constate că ea era cauza. Își înclină capul ca să îi permită 
să își potrivească și mai bine buzele peste ale ei... 

Și în clipa următoare el se retrase, cu o expresie îngrozită de 
propriul comportament. 

- lartă-mă, îi spuse, cu răsuflarea tăiată. 

- Pentru ce să te iert? 

- Nu o să te fac a mea aici, în trăsură, ca un sălbatic. 

Ştia că ar trebui să se simtă insultată, dar se simțea absolut în- 
cântată. Aşadar, o dorea. Chiar o dorea. Oare credea că se cuvenea 
să se poarte ca un gentleman atunci când aveau să facă dragoste? 
Ce gând plictisitor! Îi trecu prin minte că ar prefera să se poarte ca 
un sălbatic. 

- Nu m-ar deranja, spuse ea cu sinceritate. 

- Nu te-ar deranja... ce? o întrebă, de parcă uitase ce spusese 
chiar el mai devreme. 

- Să mă faci a ta în trăsură. Să fim intimi, căci numai la asta 
m-am gândit în ultima vreme. Să aflu ce se întâmplă cu adevărat 
între un bărbat și o femeie. Știu că e scandalos că gândesc așa, dar 
sigur și tu ai aceleași gânduri. 

Ochii lui se întunecară. Robert păru că privește în interior, că își 
cercetează mintea și sufletul. 

- Mă gândesc la asta de când te-am cunoscut. 

Ea izbucni în râs. 

- Dar te-ai purtat mereu exact cum se cuvine. Nu am avut nici 
cea mai mică bănuială că simţi asta. Nici măcar nu mi-ai dat vreo- 
dată de înțeles că... 

- E ușor să-i ţii sub control pe cei care n-au simţit niciodată gus- 
tul libertăţii. 

- Nu înţeleg. 

- Dacă dădeam glas dorințelor mele, mi-ar fi fost mai greu să 
le controlez. Asta e natura animalică, să te ațâțe un miros, o atin- 
gere... o promisiune, spuse el atingând-o ușor pe obraz. 

- Nu te știam atât de poetic. 

- Poate că ne-ar fi mai ușor dacă te-ai preface că m-ai cunoscut 
abia ieri. 

Ea zâmbi. 

- Dar asta ar însemna să nu mai avem o istorie comună, să nu 
mai avem amintiri ale momentelor petrecute împreună. Nu pot 
face să dispară cele 12 luni de când te cunosc. Nu le pot șterge cu 
buretele și nu mă pot preface că nu au existat. Fără acele luni, n-aş 
fi ajuns ieri la altar lângă tine. 

- Desigur. 

Păru ciudat, dar simţi o undă de dezamăgire în glasul lui. 

- Însemni foarte mult pentru mine și din motivul acesta nu 
vreau să îndepărtez acele amintiri, adăugă ea, încercând să îl con- 
vingă de sinceritatea cuvintelor sale. 

- Dacă nu amintirile, atunci trebuie să mă îndepărtezi pe mine. 
Am amorţit. 

- lartă-mă, nici nu mi-am dat seama că... 

Robert încercă să schimbe poziția intimă în care stăteau, dar îşi 
pierdu echilibrul în care se ţinea la marginea banchetei și începu 
să dea din mâini, în încercarea disperată de a nu cădea de pe locul 
lui. În același timp, ea se trase ca să îi facă loc. Robert reuși, într-un 
sfârşit, să se ridice și apoi se aşeză pe bancheta de pe partea opusă. 

- La naiba! urlă deodată, sărind de pe locul lui ca împins de 
un arc. 

Sărise atât de brusc că se lovise cu capul de plafonul trăsurii. 
Îşi duse mâna la spate şi, întorcându-se spre banchetă, văzu că se 
așezase pe acul ei de pălărie. 

Ea își duse mâna la gură, străduindu-se să își înăbușe hohotele 


de râs. Era atât de caraghios cu acea expresie de confuzie întipărită 
pe chip! 

Trăsura încetini, iar el căzu înapoi pe banchetă. Când trăsura se 
opri, portiera se deschise, iar lacheul băgă capul înăuntru. 

- E totul în regulă, Excelenţă? 

- Da, totul e bine. Vreau să oprim la următorul han, sunt lihnit 
de foame. 

- Prea bine, Excelenţă. 

Lacheul închise portiera, iar Torie îl auzi discutând cu vizitiul. 
Porniră din nou la drum. 

- Pălăria dumneavoastră, ducesă. 

Îşi luă pălăria și observă că el stătuse nu doar pe ac, ci și pe 
pană, căci o turtise și o rupsese, iar acum atârna într-o parte. 

- Şi acul, adăugă el ursuz. 

Când îi luă din mână obiectul ascuțit care, între timp, se îndo- 
ise, izbucni din nou în râs. 

- Îmi pare rău. 

-~ Așa și trebuie. Nu-i frumos să râzi de răul altcuiva. 

Se opri brusc din râs, căci nu putea descifra tonul cu care îi vor- 
bise. Nu era mânios. Părea mai curând amuzat - o atitudine la care 
se așteptase. 

- Trebuie să-mi iei altă pălărie. 

- Aş prefera să te văd cu părul descoperit şi, dacă se poate, fără 
ace înfipte prin el. 

— Fără ace de păr ar fi... cam dezordonat, spuse ea ducându-și 
mâna la ceafă. 

I se păru că îi citește în ochi dorința, nerăbdarea, ceva ce nu 
putea înţelege întru totul. Se întrebă dacă nu cumva se imaginează 
răvășindu-i părul în timp ce o copleşea cu sărutări. 

Robert privi pe geam. 

- Ne apropiem de un oraș. Ne vom opri în curând. 

- Foarte bine, răspunse ea. Cred că trebuie să îmi aranjez ținuta. 

El îi aruncă o privire alunecoasă. 

- Nu te obosi pentru mine. 

I se păru un pic schimbat. Mai în largul lui, mai liniștit. La 
fel se simți și ea. Căsnicia cerea o schimbare din partea ambi- 


lor parteneri, iar ea începu să creadă că amândoi se descurcau de 
minune. 

Robert ar fi vrut să își plimbe vârfurile degetelor pe pielea ei, să 
o înghiontească ușor, să o gâdile, să o facă să râdă. Felul în care râ- 
sese mai devreme în trăsură îl făcuse să își dorească mai mult. Avea 
un râs luminos, jovial, ca o rază de soare ce reușea să se strecoare 
intr-o pădure întunecoasă, ca un semn de speranţă în întuneric. 

La naiba, era gata să își petreacă restul vieții așezându-se pe ace 
de pălărie doar ca să o audă din nou râzând! 

În timp ce stătea față în față cu soția lui la masa ce fusese pre- 
gătită la han, el se întreba cât de des râsese de faţă cu John. Dacă 
până la urmă aveau să rămână împreună, avea să încerce să o facă 
mereu să râdă, să zâmbească, să aibă acea sclipire în ochi. Ar fi 
făcut tot ce îi stătea în puteri să o facă fericită, căci acea fericire 
avea să fie și a lui. 

Şi-ar fi dorit să o poată distra chiar acum, la masă, fără însă a se 
face de râs. 

Se pare că lui Torie îi revenise pofta de mâncare, căci tocmai 
termina ultimul ou din farfurie. Ea lipsise din încăpere pentru o 
vreme. Era aproape sigur că Torie se spălase pe faţă, căci obrajii îi 
erau rozalii. Își aranjase și părul, întrucât cele câteva şuviţe care 
îi scăpaseră din strânsoare peste noapte erau din nou la locul lor. 

Păcat că făcuse asta. 

Robert nu îndura privarea de libertate, chiar dacă era vorba 
doar de câteva șuviţe rebele. Și-ar fi dorit să o vadă despletită, să îi 
vadă pletele căzând în valuri. 

- Cât de lung e părul tău? o întrebă. 

Ea ridică privirea și se încruntă, iar el se temu o clipă că ar fi tre- 
buit să ştie deja răspunsul la acea întrebare. 

- Trece până dincolo de şolduri, răspunse ea încet. Poate că ţi-ar 
face plăcere să îl perii într-o bună zi. 

El se imagină trecând nu peria sau pieptănul prin părul ei, ci 
propriile degete, iar și iar, până ce aveau să se piardă în bogăţia lui. 
Părul ei îl făcea să se gândească la lemnul de mahon bine lustruit. 
Avea un luciu atât de frumos, încât simplul gând de a o vedea des- 
pletită era suficient ca să îi stârnească dorinţa. 

~ O să mă perii și tu? întrebă el, cu intenţia de a o tachina. Însă 
căldura din privirea ei nu făcea decât să îi aprindă și mai mult 
dorința. 

- O să-mi pot folosi degetele? 

Robert simţi că rămâne fără glas. Nu putu decât să încuviințeze 
din cap. Buzele ei se deschiseră ușor, vârful limbii i se îţi o clipă, 
apoi reveni la loc. 

- În cazul acesta, da, mi-ar plăcea foarte mult să-ţi perii părul 
într-o bună zi. 

Îi susținu privirea și i se păru că momentul durează o eternitate. 
Oare femeile se schimbaseră atât de mult față de vremea când era 
el tânăr? Când deveniseră atât de îndrăznețe? Dumnezeule, fata 
asta era un pericol pe care nu își permitea să îl aibă în preajmă! 

Îşi drese vocea și se ridică în picioare cu ceva mai puţină energie 
decât la ultima lor masă. 

- Mă duc să văd dacă se fac pregătirile necesare pentru plecare. 
Scuză-mă. 

Și-ar fi dorit ca vizitiul să îi poată duce la Hawthorne înainte 
de căderea nopții, înainte să aibă din nou ocazia de a o ţine în 
braţe, căci se temea că de data aceasta nu avea să se mai înfrâneze. 


Lui Torie călătoria i se păru deodată mult mai plăcută. Îi spuse 
istorioare din tinereţea ei, lucru de care nu se arătase niciodată 
interesat. E drept că el se bază pe ea să țină conversaţia vie, dar 
păru încântat de tot ce îi spunea, de parcă îi făcea plăcere să audă 
deopotrivă şi poveștile, și vocea ei. La început, îi propusese jocuri 
de cuvinte ca să treacă timpul mai ușor, dar el se mulțumise să cla- 
tine din cap. 

- Care e prima ta amintire? vru să ştie Robert. Începe cu ea şi pe 
urmă continuă. Spune-mi totul. 

- O să ne ia o zi întreagă. 

- Avem toată ziua la dispoziţie, zâmbi el. 

- Va fi rândul tău pe urmă? 

- Poate, dar hai să începem cu tine. 

Aşa că ea începuse să îi povestească despre primele ei amintiri — 
când stătea pe umerii tatălui ei și asista la o paradă. Îi vorbi apoi 
despre toate activitățile cu care mama ei insistase să se ocupe: că- 
lăria, care îi plăcuse la nebunie, cântatul la pian, pe care îl îndurase 
cât de cât, broderia, pe care o urâse din toată inima, pictura, pe 
care mama ei o considerase drept o grozăvie. 

Când i se punea o întrebare, Robert clâtina doar din cap şi spu- 
pea: „Încă nu ai terminat de povestit“. Nu fusese niciodată cu ci- 
neva care să se arate atât de interesat de orice aspect, cât de mic, 
al vieții ei. Bărbaţii cu care se întâmplase să flirteze erau mai inte- 
resați să vorbească despre ei decât să îi pună întrebări despre ea. 
Robert însuși nu arătase nici un interes faţă de trecutul ei, cel puţin 
nu înainte să se căsătorească. Era flatată că avea parte dintr-odată 
de atâta atenţie. 

- Tu şi Diana sunteţi apropiate, spuse el la un moment dat. 

- Foarte apropiate. Îmi e mai mult decât soră, îmi e prietenă 
cu adevărat. Dar e așa o pacoste! O scoate din sărite pe mama. 
leri mă luase pe mine la tachinat, pretinzând că s-a sărutat cu 
un francez. 

- De ce ar face asta? 

- Nu ştiu. Mai ales că sunt suficienţi englezi chipeși numai buni 
de sărutat. 

- Tu vorbeşti, care ai sărutat atâţia, chicoti el. 

- L-am sărutat pe singurul care contează, replică ea strâmbând 
din nas. 

Robert îi zâmbi din nou, părând mulțumit de aprecierea ei. 

Dar, când se apropiară de finalul călătoriei, Robert deveni tot 
mai preocupat, tot mai puţin curios și interesat de ea. Se închise 
în el însuși, așa cum îl văzuse făcând de atâtea ori. Torie tăcu, 
dându-și seama că deja nu o mai asculta. 

Se înnoptase de-a binelea când ajunseră la conacul Hawthorne, 
dar Torie tot distingea chipul soțului ei. Aleea era luminată de 
torţe, la fel și treptele ce duceau la reședința impunătoare, ce părea 
că iese din pământ pe măsură ce trăsura se apropia. Privind-o, se 
simți mică, neînsemnată. La fel se simţea și când se uita la soțul ei, 
căci era înalt, bine făcut și avea un aer autoritar. 

Robert se opri lângă trăsură și privi casa cu un aer de uimire, de 
parcă nu mai fusese acolo de secole. Când se urni, în sfârșit, merse 
doar până în dreptul unuia dintre uriaşii lei sculptați în piatră care 
vegheau intrarea. Mângăâie piatra rece. 

- Când eram copil, încălecam pe una dintre aceste două fiare şi 
mă prefăceam că explorez jungla africană. 

Vocea îi suna de parcă îndepărtata amintire îi provoca deopo- 
trivă suferință şi bucurie. Urcă treptele, iar ea îl urmă îndeaproape. 
Comportarea lui i se păru ciudată, judecând după faptul că, din ce 
ştia ea, își vizitase casa de la țară chiar în acea lună. 

Din casă ieși în mare grabă un bătrân. 

- Vă aşteptam, Excelenţa Voastră! 

Se opri și se înclină ușor. 

- Mă bucur să te revăd, Whitney. 

În salutul aproape sugrumat al ducelui, Torie sesiză, fără însă a 
înţelege, o undă de îndoială combinată cu un sentiment de ușurare. 

~- lar această doamnă încântătoare este ducesa despre care ne-aţi 
informat că va sosi cu dumneavoastră? întrebă Whitney. 

Robert se întoarse spre ea, părând ușor surprins să îi remarce 
prezența alături de el. Arăta de parcă tocmai își aducea aminte că ea 
îl însoțise. 

- Ducesă, dă-mi voie să ţi-l prezint pe Whitney. Se îngrijește de 
această casă de când mă știu. 

- Whitney, spuse ea încet. 

- Excelenţa Voastră, bine ați venit la conacul Hawthorne. 

- De cât timp lucrezi aici, Whitney? vru ea să ştie. 

- Dacă ar fi să număr, ar fi 38 de ani. O să cer imediat ca baga- 
jele să fie duse în aripa familiei şi... 

- Nu. 

Amândoi, și ea, și Whitney, își îndreptară privirea către duce. 
Rostise cuvântul acela cu o hotărâre nestrămutată, de parcă major- 
domul ar fi sugerat ceva nemaiauzit. Soțul ei păru foarte stingherit 
și se uită când la ea, când la majordom, de parcă nu era sigur cui 
trebuia să îi se adreseze. 

- Am nevoie de un pic de timp singur, spuse cu glas scăzut. 
Draga mea, sper să nu te deranjeze. Pentru moment, vei fi mai 
mult decât mulțumită de condițiile din aripa de la răsărit. 

Dacă n-o deranjează? Să n-o deranjeze că o exila în aripa opusă a 
clădirii? Să n-o deranjeze că toți cei din casă aveau să îi afle situația? 
Să n-o deranjeze? Era nebun? Bineînţeles că o deranja! Ce era în 
neregulă cu el? De ce o trata cu atâta nepăsare și desconsideraţie 
când toată ziua se arătase interesat de ea? 

Înainte ca Torie să îşi revină din șoc şi să poată rosti vreun cu- 
vânt, el se întoarse din nou către Whitney. 

- Ocupă-te de ducesă. Mă duc în aripa familiei și nu vreau să 
fiu deranjat. 

- Prea bine, Excelență, rosti Whitney cu un aer solemn. 

Ducele urcă scările întocmai ca un soldat care pornea la luptă, 
lăsându-și în urmă soția și servitorii. 

Cu un simplu gest al mâinii, Whitney începu să le dea ordine 
lacheilor care apăruseră cu discreție totală la scurt timp după sosi- 
rea trăsurii. Majordomul se întoarse apoi către ea. Ochii săi verzi şi 
blânzi o priveau cu simpatie. 

- Ducele obișnuiește să petreacă o vreme singur după ce soseşte. 
Așa face mereu. 

— Adevărat? 

- Da, Excelenţă. N-a mai fost acelaşi om după ce fratele lui a 
plecat în America, iar părinții au murit de gripă. 

- În ce sens n-a mai fost același? 

Whitney clătină din cap. 

- Nu sunt eu în măsură să interpretez comportamentul duce- 
lui, vreau doar să vă asigur că nu e un lucru neobișnuit să vrea să 
fie singur. 

În mod normal, Torie ar fi fost de acord cu toate acestea. Totuși, 
chiar era firesc ca el să se poarte așa imediat după nuntă? Să își lase 
soția în prag și să dispară? 

- Cât de des a venit aici cu o soţie, lăsând-o la scară ca pe un 
bagaj abia descărcat? întrebă ea iritată. 

- Ducele este un om complicat, Excelenţă. 

- Cred că e pe cale să afle că şi soţia lui e complicată. 

- Vă pot conduce în apartamentele dumneavoastră? întrebă 
Whitney. 

Ea trase aer în piept. Nu avea de ce să își îndrepte furia către 
majordom. Vinovat de tot ce i se întâmpla și de tot ce simţea 
era doar soțul ei. Chiar nu avea nici un temei să o abandoneze în 
acest fel. | ii 

Nu putea să nu se gândească serios că ceva era cumplit de n 
locul lui. 

Robert se așeză într-un scaun somptuos, bogat ornamentat, de 
un roşu burgund, în fața patului în care dormise cândva mama lui. 
La fel ca la reşedinţa din Londra, era dezamagit că nu regâsea nici 
o urmă a existenţei ei. Parfumul ei nu se mai simţea deloc, râsul ei 
nu mai răsuna în încăperi, iar cântecele de leagân pe care i le mur- 
mura cândva amuţiseră. Nu mai găsise nici haine de ale ei pe care 
să le mângâie. Totul arăta de parcă ea nici nu existase. Însă tocmai 
amintirea ei îi fusese sprijin în lungii ani de izolare. 

Ei îi aparținuse cu adevărat, într-o mai mare mânură decât îi 
aparținuse tatălui său. Ea fusese cea care îl indrumase, îl sfătuise, 
îl consolase. Tatăl avusese şi el influenţa lui, dar mama fusese în- 
totdeauna cea pe care dorise să o facă fericită. Zâmbea la vederea 
florilor pe care i le culegea şi i le oferea, de parcă ar fi provenit din 
cele mai elegante și exotice grădini. Pentru ea desena. Aprobarea ei 
o căuta și o primea întotdeauna. 

Cum ar fi putut să mute altă femeie în camera ei? lar el cum ar 
fi putut să ocupe camera în care dormise tatâl lui? Ar fi fost ca o 
recunoaștere finală a faptului că ei nu mai erau în viaţă. 

Timp de opt ani, se rugase ca tot ceea ce i se întâmpla să fie 
doar un vis urât din care avea să se trezească la un moment 
dat. Urma să se trezească, iar părinţii aveau să fie în viaţă. Dar 
coşmarul continua şi tot continua între zidurile de la Pentonville, 
dar și dincolo de ele. 

Nu se îndoi că John preluase deja camerele tatălui lor. Robert se 
gândi pentru o clipă că urma să găsească alinare şi putere dacă avea 
să doarmă în patul unde se odihniseră cândva toți bărbaţii din fa- 
milia lui. Tatăl, bunicul, străbunicul. Până și acel pat purta tradiţia 
familiei. Cu toţii fuseseră bărbaţi buni, puternici, care își serviseră 
patria, regele, regina. Bărbaţi care își împliniseră destinele. Bărbaţi 
care își făcuseră datoria și fuseseră loiali. 

El crescuse în umbra lor, în timp ce John crescuse, se pare, în 
afara influenţei lor. 

Robert oftă și își lăsă capul pe spate. Închise ochii. Era epuizat. 
ÎI consuma cumplit încercarea de a deveni acea versiune a lui pe 
care fratele său o prezentase lumii. Totul era o nebunie. 

Trebuia să se ducă la lordul cancelar şi să își declare dreptul 
asupra titlului de duce, dar cum avea să demonstreze că el era 

Robert? Ar fi fost cuvântul unui frate împotriva cuvântului celui- 
alt frate. 

Urma să se gândească la asta a doua zi, când avea să își recapete 
puterile. 

Soţia lui era bine instalată în cealaltă aripă a clădirii și putea 
găsi o mulțime de pretexte ca să o evite. Lucru pe care trebuia 
cu orice preț să îl facă. Îl fermecase cu povestioarele ei, cu zâm- 
betele şi cu biata ei inocență pe care îi era atât de la îndemână să 
o facă țăndări doar spunându-i adevărul. Era nevoit să o evite pe 
singura persoană care l-ar fi cunoscut pe John suficient de bine 
ca să deconspire șarada lui Robert. Care, de fapt, nu era tocmai 
o șaradă. 

Într-adevăr, el era Robert Hawthorne, duce de Killingsworth. În 
ochii ei însă, n-ar fi fost decât un impostor, pentru că nu era bărba- 
tul pe care îl iubea și care o ceruse de soţie. 

Dar și la asta avea să se gândească a doua zi. 

Tot ce își dorea era să doarmă liniștit într-un pat confortabil, la 
căldură, printre lucruri care îi erau familiare. 

În acea noapte, ducele de Killingsworth se întorsese acasă. 


Capitolul 9 
CES 


Torie stătea în dreptul ferestrei. Draperiile groase din catifea 
fuseseră trase ca să poată privi afară în noapte, în timp ce ser- 
vitorii se mișcau încoace și încolo aranjându-i lucrurile. Era o 
cameră încântătoare, un pic învechită din pricină că nu prea fu- 
sese folosită. 

Tapetul era de un roșu burgund cu mici flori albe. Roșul bur- 
gund era, din ce observase, culoarea preferată la conac, alături de o 
nuanţă închisă de verde. Şi de auriu, argintiu și alb. În drumul spre 
camera ei, căzuse în profundă admirație la vederea tavanelor cu 
ornamente pătrate. În holul mare, fiecare pătrat avea în mijloc un 
medalion sculptat în nuanța fildeșului. În camera ei, fiecare pătrat 

de pe tavan avea desenaţi în centru amorezi înconjurați de flori sau 
relaxându-se într-o grădină. 

O cuvertură groasă, tot de roșu burgund, era așezată pe pat, iar 
perdelele din catifea ale baldachinului fuseseră trase. Mobilierul in- 
cludea scaune, mese și o canapea. Se vedea că totul fusese gândit 
pentru confortul și plăcerea unei femei. 

S-ar fi simţit chiar bine-venită aici dacă focul din şemineul de 
marmură i-ar fi putut încălzi şi inima, nu doar camera. Se întrebă 
dacă nu cumva Robert se jucase cu ea toată ziua punându-i acele 
întrebări despre trecutul ei. Ce joc nebunesc era acesta? Să o sărute 
cu atâta pasiune și înflăcărare, ca mai apoi să se facă nevăzut la so- 
sirea la conac? 

Cu ce-i greșise? De ce o înlătura? 

- Totul e gata, Excelenţă, spuse Charity. Doriţi să vă ajut să vă 
pregătiţi de culcare? 

Dormnică să își păstreze măcar o fărâmă de mândrie, se întoarse 
spre camerista care o slujea de câțiva ani. Fata o privea cu tristeţe. 
Chiar cu milă. Torie detesta gândul că toată lumea avea să afle că 
soţul ei nu o dorește. 

- Încă nu, răspunse cu un zâmbet plin de căldură, prefăcându-se 
că nu era indignată de comportamentul ducelui. 

Charity se încruntă ușor. 

- Doriţi să vă aduc ceva de mâncare? 

- Nu, mulțumesc. Cred că o să fac o plimbare. 

- Dar e întuneric afară. 

— O să-i cer lui Whitney să-mi găsească un felinar. 

- Mai devreme mi s-a părut că aud tunete. 

- O să fiu bine, Charity. Am și eu nevoie să fiu singură o vreme, 
la fel ca soţul meu. 


Robert se simți ca o fantomă în timp ce bântuia prin aripa casei 
rezervată familiei, deschizând uşă după ușă, intrând în fiecare 
cameră, inspirând mirosurile bine cunoscute, atingând fie ostatuetă, 
fie un bibelou sau alt obiect decorativ, tot căutând printre lucrurile 
care îi aparținuseră cândva. Fratele lui îi luase mult mai mult decât 
bănuise. Nu doar anii pe care nu avea să-i mai recupereze vreodată, 

ci şi amintirile, momentele petrecute în această casă împreună 
cu familia. 

Nu avusese nici ocazia de a lua parte la înmormântarea părin- 
ţilor. Avea să se ducă a doua zi la cavoul familiei, ca să se recu- 
leagă. Avea să-şi dea timp să îi jelească. Nu era sigur că acceptase 
cu adevărat gândul că părinții nu mai erau. Cât fusese la Londra, se 
putuse agăța de iluzia că ei ar fi fost la conacul Hawthorne. Acum 
avea senzaţia că sunt la Londra. 

Poate tocmai de aceea simţise că trebuia să ajungă acasă cât 
mai degrabă. Crezuse cumva că urma să îi găsească. Dar ei nu mai 
erau acolo. Oricât ar fi umblat prin lume, nu avea să-i mai vadă 
vreodată. 

Își încheie preumblarea prin casă în camera ce fusese cândva a 
lui. Încă nu era pregătit să se mute în fosta cameră a tatălui său. 
Dar dacă John se mutase deja acolo, cum avea Robert să explice 
faptul că dormise în vechea sa cameră? Foarte simplu: de dragul 
amintirilor. 

Nostalgia era o explicaţie plauzibilă. Era suficientă. Whitney nu 
avea să îi pună întrebări. Nici alt servitor. La urma urmei, el era 
stăpânul. Depindeau de el și de cât de bine reușeau să păstreze 
discreţia în privința vieţii lui private. 

Se pregătea să apese pe clanţă când auzi niște paşi uşori venind 
dinspre scară. Cadenţa lor îi trezi amintirile. Ştia pe cine avea să 
vadă pe ultimele trepte. 

Așa cum bănuise, Whitney își făcu apariţia. Un pic mai lent, 
un pic mai gâtuit, dar pașii lui rămăseseră iuți și hotărâți, așa cum 
își amintea. 

- Excelenţă, regret să vă deranjez, dar m-am gândit că s-ar cu- 
veni să știți că ducesa încă nu s-a întors. 

Robert își trecu degetele prin păr. Tot nu se putea obişnui cu el 
atât de scurt, Apoi înclină uşor capul, de parcă gestul l-ar fi ajutat 
să descifreze spusele lui Whitney. 

- lartă-mă, Whitney, dar nu înţeleg. Nu s-a întors de unde? 

- Ducesa a ieșit să se plimbe cu mai bine de o oră în urmă. 

-~ Noaptea? 


93 


Lorraine Heath — 


Privi spre ferestrele uriașe prin care razele soarelui sau ale lunii 
puteau să pătrundă și să lumineze holul. Văzu strălucirea unui ful- 
ger și ştiu că imediat urma un tunet. 

- Dar plouă, spuse el uimit. 

- Da, Excelenţă. Nu ploua când ducesa și-a început plimbarea, 
dar mă tem că s-a rătăcit. Părea distrasă, tulburată. A luat cu ea un 
felinar, nimic altceva. 

- Un felinar? Dacă mergea pe peluză, acolo erau lumini... 

Nu îşi continuă ideea. Nu se cuvenea să pună la îndoială com- 
portamentul soţiei lui în fața servitorilor, fie și în faţa unuia atât 
de devotat precum Whitney. 

- Adună servitorii. Mai aduceţi felinare. Pregătiți câţiva cai. 
Trebuie să plecăm în căutarea ei! 

- Prea bine, Excelenţă. 

Robert se îndreptă spre capătul holului și privi pe fereastră. Să 
fie oare el de vină pentru că soţia lui dispăruse în noapte? Plecarea 
ei oare avea legătură cu faptul că el o evitase, că o trimisese într-o 
cameră aflată în partea opusă a casei? 

Cu siguranță. Lipsa lui de atenţie o rănise profund, fără doar și 
poate. Cărei soţii i-ar fi fost pe plac să i se spună că nu era bine-ve- 
nită în aripa casei rezervată familiei? 

Fusese de bună-credinţă când se măritase cu el, iar el fusese 
atât de preocupat de propriile lui nevoi, că uitase cu desăvârșire să 
țină seama şi de ale ei. 

Chiar dacă nu îi putea fi soț, putea fi ducele pe care ea îl merita. 
Putea fi prietenul, dacă nu iubitul ei. O luă la goană pe scările de 
marmură. 

- Whitney! 

Majordomul apăru aproape imediat ce Robert ajunse în holul de 
la intrare. Ținea în mână o haină și îl ajută pe Robert să se îmbrace. 

— Spune-le să mute bagajele soţiei mele în camera ducesei. 

- În camera mamei dumneavoastră? 

- Mama nu mai e, Whitney. Avem o nouă ducesă de Killingsworth. 

- Da, Excelenţă. O să mă îngrijesc să i se mute degrabă lucrurile. 
Presupun că dumneavoastră veți dormi, ca de obicei, în camera ta- 
tălui dumneavoastră. 

Îl privi cu atenție pe Whitney, încercând să își dea seama dacă 
majordomul îi adresa o întrebare sau îi dădea, în schimb, un indi- 
ciu cu privire la cum stăteau lucrurile, în mod normal, la reședință. 
Whitney bănuia oare că Robert nu prea știa care era mersul lucruri- 
lor? Nu avea cum. Poate că pur și simplu... 

Robert era obosit. Epuizat. Nu avea de gând să încerce să ghi- 
cească motivele celorlalți sau să caute sensuri ascunse în spatele 
cuvintelor lor. 

- Da, Whitney. Ducele și ducesa de Killingsworth vor dormi în 
camerele lor. 

- Prea bine, Excelenţă. Servitorii care vor lua parte la căutări vă 
aşteaptă la grajduri. 

- Mulţumesc, Whitney. 

Se îndreptă spre ușă. 

- E bine să vă avem din nou acasă, domnule. 

Robert se opri, dar îi fu teamă să privească înapoi, căci era sigur 
că majordomul avea să citească în ochii lui întregul adevăr despre 
situația în care se afla. 

~ E plăcut să fiu din nou acasă, spuse încet. 

Apoi ieși în grabă afară, în furtună. 


Torie își pierduse orice speranță. Se rătăcise. 

Fusese atât de adâncită în gânduri, că nu prea acordase atenţie 
drumului pe care îl urmase. leşise de pe aleea pietruită și se aven- 
turase într-o pădure. lar acum, când luna era acoperită de nori 
grei, își dăduse seama că se pierduse. Lucrurile se complicaseră 
şi mai mult când furtuna izbucnise pe neașteptate. Torie era 
udă până la piele, iar frigul și umezeala o făcuseră să se simtă şi 
mai nefericită. 

Peste tot în jur vedea numai copaci, iar felinarul ei abia dacă 
lumina suficient cât să vadă unde pășește. Se rezemă cu spatele 
de un copac și se lăsă să alunece jos, fără a-şi mai putea stăpâni 
lacrimile. Nu se simţise niciodată atât de nenorocită, de neiubită 
și nedorită. 

Ce se întâmplase cu bărbatul care râdea vesel alături de ea? Nu-l 
cunoscuse bine pe Killingsworth, dar simțea că îl cunoscuse mai 
bine inainte de căsătorie decât după ce își spuseseră jurămintele. 

De ce o exilase în cealaltă aripă a casei? Nimic din ce făcea nu 
avea noimă. 

Era voiajul lor de nuntă, acea perioadă când urmau să se apro- 
pie, să își consume căsătoria. În schimb, ea era cea care iniția fie- 
care conversaţie, chiar și fiecare sărut. Vorbise în neștire despre 
viaţa ei, despre lucrurile la care visa, despre culorile ei preferate, în 
vreme ce el doar stătuse şi se uitase la ea, de parcă era un specimen 
rar conservat într-un borcan. 

Toate îndoielile din dimineaţa nunţii reveniseră îndoit, chiar 
întreit. O copleșeau. Cum să se îndrăgostească de el dacă nu stă- 
teau împreună? Cum să îl cunoască mai bine dacă el nu făcea decât 
să îi pună întrebări și să evite să răspundă atunci când era întrebat? 
Şi cum Dumnezeu avea să-i fie soţ în toată puterea cuvântului dacă 
nu era niciodată lângă ea? Ea ce ar fi trebuit să facă? Să accepte să 
fie tratată astfel sau să se revolte? 

O deruta purtarea lui. Nu era deloc ce ar fi așteptat din partea 
bărbatului care o alesese dintre toate celelalte. Nu că acum ar mai 
fi contat. Probabil că-i era dat să moară de frig chiar acolo, fără să fi 
aflat cum era să fie trupește alături de bărbatul pentru care nutrea 
o asemenea afecțiune. 

Tot ce își dorea era să trăiască și să fie iubită. Auzise că, în 
cele mai multe cazuri, căsnicia cu un aristocrat era mai curând 
dezamăgitoare, dar trăsese nădejde că a ei avea să fie una din- 
tre cele câteva căsnicii invidiate de toată lumea. Nu voia să se 
mulțumească doar cu o căsătorie de complezență. Voia emoție, pa- 
siune, trăiri intense. 

I se păru că aude în depărtare zgomot de copite, ca şi cum ci- 
neva s-ar apropia călare, iar în beznă zări niște luminiţe. 

- Victoria! 

Recunoscu vocea care o striga. Însă nu știu de ce se miră așa de 
tare că el pornise în căutarea ei. Era mirată, dar și ușurată. Până la 
urmă, poate că însemna ceva pentru el. Poate că era ceva adevăr în 
vorbele pe care i le spusese. Poate chiar avea nevoie să stea singur o 
vreme. Dar tocmai acum? Cam ciudat. Chiar după nuntă... Tocmai 
atunci nu voiai să fii singur. 

-~ Victoria! 

Important era că acum venea după ea, în ciuda purtării lui de 
dinainte. Îi era recunoscătoare pentru asta. Se ridică în picioare cu 
greu şi mișcă felinarul. 

- Aici! Sunt aici! 

Ploaia se opri la fel de brusc precum începuse. Norii se risipiră 
de pe faţa lunii, iar în razele ei Torie văzu călăreţii apropiindu-se. 
Nu-i fu deloc greu să îl recunoască pe soțul ei. Îl recunoscu după 
felul în care stătea în șa. După aerul regal. Nimeni nu îl putea lua 
drept servitor sau sătean. 

Robert descălecă degrabă și se apropie de ea, dându-și jos haina. 

- Eşti teafără? 

- Da. Eu... Am vrut să fac o scurtă plimbare, dar a început ploaia 
şi m-am rătăcit. 

Îi puse haina pe umeri, apoi o cuprinse cu braţele, strângând-o 
la piept. Victoria simţi căldura pe care haina lui o păstrase, iar căl- 
dura trupului lui o făcu să se oprească din tremurat. Îl simți puter- 
nic, robust, simţi că prezenţa lui îi făcea bine. 

- Am fost atât de îngrijorat, îi șopti el, cu capul aplecat spre ea, 
cu buzele aproape lipite de urechea ei. Am tras o spaimă soră cu 
moartea din pricina ta! 

Deși nu asta intenţionase, îi fu un pic ruşine că o bucura faptul 
că el se speriase din pricina ei. Era cu neputinţă să nu îi pese din 
moment ce își făcuse griji. 

- Îmi pare rău. Am vrut doar să ies puțin, să mă îndepărtez, să 
îmi limpezesc gândurile. Spune-mi, Robert, cu ce am greșit? De ce 
nu mă mai dorești? 

Simţi cum braţele lui o strâng tot mai tare, aproape strivind-o 
de pieptul lui. 

- Dar te doresc, îi răspunse cu o voce răgușită. Dar dacă nu am 
grijă, o să-ţi fac rău. 

- Nu sunt chiar atât de delicată cât să nu pot fi atinsă. 

El se retrase cu un geamăt prelung. 

- Hai acasă, trebuie să te încălzeșşti. 

O ridică în braţe, o duse la cal și, cu ajutorul unui servitor, în- 
călecă şi o urcă și pe ea în șa, în fața lui. O cuprinse cu braţele și 
apucă frâiele. Calul porni la pas, iar ea se sprijini de pieptul lui. 

— Am pus să ţi se mute lucrurile în aripa rezervată familiei, în 
camera de lângă a mea, o anunţă pe un ton solemn. 

- Parcă nu mă voiai acolo. 

- Locul tău e acolo. Am greșit când am decis altfel. 

- Ştiu că nu mă iubeşti, Robert, dar am crezut întotdeauna 
că măcar mă placi. Că nu te interesează doar zestrea mea. 

- Vorbim când ajungem la conac. Îmi va fi mai ușor să înțeleg ce 
spui când nu o să-ţi mai clănțăne dinţii. 

Ghici în glasul lui un ton mustrător și simţi că şi asta o mul- 
țumește. Câtă vreme îi provoca o emoție de orice fel, nu era totul 
pierdut. 


Dormitorul era somptuos. Îi aparținuse stăpânei proprietăţii. 
Focul ardea în șemineu, iar baia fusese pregătită în spatele unui pa- 
ravan de mătase. 

Soţul ei o purtase în braţe pe scări, de parcă nu ar fi cântărit 
mai mult decât un fulg. Îi ignorase protestele când îi ceruse să o 
lase jos, spunând că putea să meargă singură. Adevărul era că 
stând aşa, cuibărită în braţele lui, chiar îi făcea plăcere să fie dusă 
în camera ei, 

O așeză pe pat. Hainele lor ude erau ca doi magneţi, iar fiecare 
îl atrăgea pe celălalt spre căldura emanată de trupul lui. El ieși din 
cameră pe o altă ușă, care ducea, fără îndoială, spre camera lui. 
Îl auzi strigându-l pe Witherspoon chiar înainte ca ușa să se în- 
chidă în spatele lui. Probabil că, în timp ce camerista o ajuta pe 
ea să se pregătească, pe el îl ajuta valetul. Poate că avea să afle în 
scurtă vreme dacă mama ei avusese dreptate în ce priveşte viri- 
litatea ducelui, dacă termina repede sau greu. În vreme ce mama 
ei era adepta actului consumat cât mai rapid, Torie nu putu să nu 
se întrebe dacă nu cumva era mult mai plăcut ca totul să decurgă 
încet. Ar fi putut savura totul cu plăcerea cu care se bucura de o 
baie caldă. 

În timp ce trupul îi era răsfățat de atingerea mătăsoasă a apei, 
își aminti cât de plăcut fusese să se trezească de dimineaţă în 
brațele lui. Se întrebă dacă urma să rămână lângă ea după ce aveau 
să facă dragoste, dacă urma să adoarmă la pieptul lui. 

Ar fi rămas toată noaptea în apa caldă. Se simțea atât de bine 
acolo, după ce ploaia o udase și o înfrigurase! Însă ştia că în curând 
soţul ei avea să i se alăture și voia să fie pregătită să îl primească. 
Se aşeză la măsuţa de toaletă unde îi fuseseră deja pregătite peria, 
pieptănul şi oglinda. Charity îi descurcă pletele şi folosi un prosop 
ca să i le usuce. O ajută apoi să îmbrace cămașa de noapte roz care îi 
sublinia rotunjimile şi lăsa foarte puţine detalii în voia imaginaţiei. 
Torie se băgă în pat și trase pătura până la gât. După un moment 
de gândire, o dădu în jos până în dreptul bustului. Nu voia ca 
soțul ei s-o ia drept o desfrânată, dar nici să creadă că îi era groază 
de vizita lui. 

Auzi un ciocănit în ușă. Momentul pe care îl anticipase şi de 
care se şi temuse sosise, în sfârşit. Și, din nou, i se păru că totul se 
întâmpla prea curând. Înainte să fie întru totul pregătită. 

Își privi fix mâinile în timp ce Charity deschise ușa. O auzi pe 
cameristă îngânând ceva înainte de a ieși din încăpere. Ușa se în- 
chise, apoi auzi paşii soțului ei — mult mai apăsaţi decât ai servito- 
rilor — pe măsură ce el se apropia. 

- Cum te simţi? o întrebă cu același ton copleșit de regrete cu 
care îi vorbise mai devreme, în pădure. 

Ea îl privi și fu mirată din cale-afară să îl vadă complet îmbrăcat 
în loc să poarte ţinuta de culcare. Era în faţa ei, în cămașă și pan- 
taloni, iar în mână ţinea... o ceașcă de ceai! 

O ceașcă pe o farfurioară. 

Nu vin sau șampanie cu care să sărbătorească momentul uniu- 
nii lor sau cu care să o ajute să se relaxeze. 

Doar o ceașcă de ceai. 

- Ți-am adus niște cacao caldă, îi spuse el. 

Torie văzu că obrajii lui erau roșii ca focul. 

- Mă gândeam că o să te ajute să adormi, adăugă el. 

- Oh... 

Se ridică având grijă să rămână acoperită de pături. Când încetă 
cu foiala, el îi oferi ceașca pe farfurie, apoi făcu semn cu capul spre 
unul dintre scaunele din încăpere. 

~ Pot să iau loc? o întrebă. 

Ea încuviinţă din cap și luă o înghiţitură de cacao. Avea un gust 
divin. Fusese o mișcare inteligentă din partea lui să îi ofere cacao în 

loc de vin sau șampanie, căci o ajuta de minune să se relaxeze. El își 
trase scaunul, se aşeză și se aplecă în faţă cu coatele pe genunchi, 
palmele împreunate și privirea plecată. 

~ Trebuie să îţi cer scuze pentru cele întâmplate mai devreme, 
spuse el, ridicându-și privirea spre ea. Îţi cer scuze că am poruncit 
să fii instalată în cealaltă aripă a casei. Îmi dau seama că acțiunile 
mele te-au făcut să te simți... nedorită. Şi că plimbarea ta prin pă- 
dure a avut legătură și cu asta. 

~ Eram neatentă. Gândurile îmi zburau de la una la alta și nu 
am observat încotro mă poartă pașii, spuse ea degrabă, dornică 
să îl liniștească. 

- Ştiu, dar dacă m-aș fi îngrijit să te simţi bine-venită aici, poate 
nu ai mai fi simţit nevoia să pleci așa de departe. 

Ea puse farfurioara în poală și păru să o studieze cu atenţie 
când, în realitate, se gândea să-l întrebe de ce nu făcuse nimic să o 
facă să se simtă bine-venită, de ce era în camera ei complet îmbră- 
cat și de ce îi adusese cacao în loc de vin. 

- Camera asta a fost a mamei mele, spuse el pe un ton solemn. 
Nu eram încă pregătit să fie a altcuiva. 

- Șase luni, Robert. Ai avut șanse luni să te pregătești pentru 
acest moment. Nu vreau să par o scorpie, dar chiar ai avut timp. 

- Am fost foarte apropiat de mama, iar când a sosit momentul... 

- Nu încerc să îi iau locul. 

- Nici nu mă gândeam că ai vrea. Departe de mine gândul să 
dau de înțeles așa ceva. Doar încercam să îți explic de ce am reac- 
ţionat așa. 

~ Mă pot muta în altă cameră. Am trecut pe lângă cel puţin șase 
uși până să ajung în camera asta și nu m-ar deranja dacă... 

— Nu. 

Robert o întrerupse, ridicând mâna. Apoi își apăsă degetele pe 
buzele ei, încruntându-se ușor, pentru a spori importanța cuvinte- 
lor pe care avea să le rostească. 

- Când te-am luat de soție, ai devenit ducesa de Killingsworth, 
iar această cameră nu îi aparține mamei mele, ci femeii care poartă 
acest titlu. Toate ducesele de Killingsworth au dormit aici. A fost o 
greșeală din partea mea să nu te instalez aici de la bun început. lar 
pentru asta îţi cer iertare. 


100 


———— Masca dragostei 


— Cred că, de când ne-am căsătorit, ţi-ai cerut scuze mai mult 
decât în toate lunile de când ne cunoaștem. 

El zâmbi ușor. 

- Sunt sigur că ai dreptate. Ultimele două zile au fost... extraor- 
dinare. Drept urmare, sunt teribil de slăbit, de epuizat. Prea slăbit 
ca să fiu un soţ din cale-afară de atent și grijuliu în noaptea asta. 

- Oh! exclamă ea, trecându-și degetele pe marginea ceştii. Înţe- 
leg. Deci în noaptea asta voi dormi singură. 

- Da. Nu găsesc că împreunarea dintre soț și soție trebuie gră- 
bită în vreun fel. 

Ea îl privi cu atenţie. De data asta, nu mai avea nici o îndoială. 
Robert roșise. Apoi se ridică brusc în picioare. 

- Noapte bună, ducesă. 

- Robert? 

Era atât de grăbit să se smulgă de sub vraja ei, că făcuse deja 
câțiva pași spre ușă. Se opri când o auzi strigându-i numele și se 
întoarse spre ea. 

- Da? 

- Tu mă iubeşti? 

Robert închise ochii și oftă. 

- Ţin la tine. Niciodată nu ți-aș face vreun rău. 

- M-ai fi luat de nevastă dacă nu aș fi avut o zestre substanţială? 

El deschise ochii, se apropie de pat și își petrecu mâinile în jurul 
unuia dintre stâlpii baldachinului. 

- Te-aș fi luat de soţie și dacă nu aveai zestre deloc. 

- Ce-ţi place cel mai mult la mine? 

El se încruntă şi înclină capul într-o parte. 

- Vrei să numesc un singur lucru? 

- Da. Mi-e greu să recunosc, dar sunt foarte nesigură în legătură 
cu rolul meu în viața ta. Parcă te grăbești mereu să scapi de mine, 
Chiar și atunci când ne înțelegem bine, şi atunci... 

- Zâmbetul tău, o întrerupse el. 

Zâmbetul? Ea clătină din cap, uimită de-a dreptul. 

- Dar un zâmbet are atât de puțină însemnătate, e atât de... 

- Te contrazic. Zâmbetul tău e o bijuterie. Când zâmbeşti, obra- 
zul drept formează o gropiţă. Te face să pari în același timp şi pusă 
pe șotii, și misterioasă. Atrăgătoare. Dar și bună. Zâmbetul tău e ca 

un curcubeu aşezat invers, iar ochii tăi sunt aurul în care e înmuiat 
la ambele capete. 

- Nu te știam așa de poetic. 

- Deţinutţii aceia de la Pentonville, cei despre care discutam ieri, 
nu văd nici un zâmbet din prima până în ultima zi petrecută între 
acele ziduri. 

- Cu acele măşti pe față, nu văd nici vreo încruntătură. 

Se aşteptă ca remarca ei să îi stârnească râsul, dar el nu văzu 
deloc partea amuzantă a situaţiei, pentru că rămase serios, ca o 
stană de piatră. 

- Zâmbetul e magie pură, Torie. Înveseleşte inima. Chiar și un 
zâmbet aruncat în trecere poate aduce bucurie. Ei bine, imagi- 
nează-ţi cum ar fi ca nimeni să nu îţi mai zâmbească vreodată. Eu 
am început abia de curând să apreciez puterea şi însemnătatea 
zâmbetului. De când l-am văzut pe al tău. 

Complimentele lui o copleşeau. 

- Nici nu ştiu ce să spun. Mă lași fără cuvinte. Întotdeauna am 
considerat că am un zâmbet cât se poate de comun. 

- Nu există zâmbet comun. Doar că al tău este excepţional. Știu 
că obișnuim să ne înfrânăm zâmbetele când pozăm pentru a ni se 
face portretul, dar m-ar bucura să încalci tradiția și să devii prima 
ducesă Killingsworth care zâmbeșşte la poza pentru portret. Și o să 
cer o variantă în miniatură pe care să o port mereu la mine. 

- Un portret durează atât de mult că o să mă doară fălcile de la 
atâta zâmbit, dar o să îndur durerea de dragul tău. 

~ Uite, zâmbetul tău din această clipă! Pe acesta vreau să-l port 
mereu cu mine. 

Nici măcar nu își dăduse seama că zâmbea. 

- Și vei zâmbi și tu pentru mine? 

- Nu prea am exercițiu în privința asta, dar o să mă străduiesc. 
Somn ușor. 

Era un rămas-bun ceva mai amabil decât cel de mai devreme, 
așa că îl lăsă să plece. Se cuibări sub plapumă, sorbindu-şi încet ca- 
caua. Soțul ei îi arătase fațete pe care nici nu i le bănuise. Cine-ar fi 
crezut că acorda atâta importanță zâmbetului? 

Sau că îi păsa atât de mult de acei prizonieri nefericiţi. 

Cine era bărbatul acesta cu care să măritase? 

„Ea e ducesa de Killingsworth. Iar tu ești ducele de Killings- 
worth. E soția ta.“ „Da, dar nu sunt bărbatul care i-a făcut curte. 
Care a cucerit-o. Care i-a cerut mâna. Nu am nici un drept să tån- 
jesc aşa după ea. Absolut nici unul!“ „Dar e ducesa ta. A tal” „Da, 
dar nu are nici o vină.“ 

Robert se plimbă încoace și-ncolo prin cameră, în picioarele 
goale, purtând halatul preţios din mătase al fratelui său. Umblă 
dintr-un colț în altul al camerei, apoi în cerc, îşi ţinu mâinile pe 
urechi, dar nu reuși să oprească vocile care îi răsunau și i se contra- 
ziceau în cap. 

Oricât de tare îi displăcea să recunoască, purtase lungi con- 
versaţii cu sine însuşi în perioada petrecută la Pentonville. Le im- 
prumutase gândurilor voci diferite și, cu toate că ştia, chiar știa 
că sunt gândurile lui și că le poate controla, uneori simțea că o 
ia razna. 

Nu putea opri vocile, nu le putea reduce la tăcere, nu le putea 
interzice să se contrazică între ele, să încerce să-i dea libertatea 
de a face exact ce voia să facă. Să o facă pe Torie soţia lui în toate 
privințele. 

Încă de când Whitney îl anunţase că Torie dispăruse, Robert 
ajunsese la concluzia că își merita dreptul de a dormi în aripa re- 
zervată familiei. Dacă avea să rămână acolo, asta era deja altă po- 
veste, dar ce era corect era corect: se măritase de bună-credinţă cu 
ducele de Killingsworth, iar asta îi dădea dreptul de a dormi în ca- 
mera ducesei. 

Avusese de gând să ordone să i se mute lucrurile a doua zi. 
Văzând însă că nu se dusese la culcare, considerase că nu avea de ce 
să amâne mutarea pentru a doua zi. 

Cum fusese cu putinţă ca ceva atât de banal precum o plimbare 
la ceas de seară să se transforme într-o asemenea tevatură? 

Cum de se rătăcise? Se temuse că plimbarea ei fusese un pretext 
ca să fugă și nu ar fi putut s-o învinuiască. Căsnicia cu el avea să fie 
departe de ce iși imaginase ea. 

Abia dacă îi vorbea, iar când îi spunea totuși câteva vorbe, şi le 
găsea cu mare greutate. Era uimitor cum putuse să se transforme 
în doar opt ani. Fusese un interlocutor spiritual. În anii trecuţi, 

ajunsese să se distreze singur cu replici amuzante. Intra în dialog 
cu sine și uneori reușea chiar să își stârnească râsul. Însă acum se 
vedea cu totul nepriceput, incapabil să poarte o conversaţie oricât 
de banală. 

Vremea. Puteau vorbi despre vreme. Poate că Torie nu ar fi ieşit 
din casă dacă i-ar fi spus, când se apropiau de Hawthorne, de exem- 
plu: „Aerul miroase a ploaie. Ne paşte o furtună”. 

Chiar ştiuse că avea să vină furtuna, se simţea în aer, îi simţise 
mirosul. Numai că păstrase acele gânduri doar pentru el. Așa că ea 
plecase fără să se gândească o clipă în ce primejdie avea să se afle 
când urma să pornească furtuna. lar el plecase după ea fără să se 
gândească la ce era de făcut după ce avea să o găsească. Nici nu-i 
dăduse prin minte să ceară să-i fie prepătit şi ei un cal, iar asta se 
transformase într-o dulce tortură când fusese nevoit să o ia cu el, 
să îi simtă parfumul prin hainele ude leoarcă, să îi simtă trupul 
între coapsele lui, cu spatele lipit de pieptul lui, frecându-se de el la 
fiecare pas. 

Fusese un miracol că reușiseră să o găsească, iar datorită ace- 
lui miracol o cuprinsese în braţe când o revăzuse, o strânsese 
atât de tare, că îi simţise sfârcurile întărite de răcoarea nopții. 
Era ud leoarcă și dârdâia de frig, dar ar fi stat bucuros afară toată 
noaptea cu ea în brațe, cu trupul lipit de al ei, inspirându-i aroma 
dulce ce îi umplea nările. Nici măcar ploaia nu avea puterea să-i 
alunge mirosul. 

Se gândi că, după ce urma să îi spună tot adevărul, iar căsăto- 
ria să fie anulată, avea să se ducă în camera ei, să îi simtă prezenţa 
şi parfumul. 

Se gândi că exact în acele momente ea stătea în pat, în camera 
alăturată, și că doar o ușă o separa de el. O ușă masivă, bogat or- 
namentată, căci totul în casa aceea era bogat ornamentat și masiv. 
Nu trebuia decât să deschidă ușa și să-i spună că a mințit-o, că a 
minţit-o în legătură cu multe alte lucruri. 

Prea epuizat ca să fie atent? Sfinte Dumnezeule! Fusese nevoit 
să-și încleșteze mâinile până ce simţise că îi amorţesc, doar ca să 
nu cadă pradă tentaţiei de a şi le trece prin părul ei despletit, de a-i 
atinge ușor buza de jos, unde rămăsese un strop de cacao pe care, 
până la urmă, ea îl ştersese cu limba. 

Cu acel gest neînsemnat, aproape că îl făcuse să își piardă con- 
trolul. Trupul i se încordase şi i se învârtoșase atât de repede, că il 
cuprinsese amețeala. 

Prea epuizat? 

Și dacă ar fi fost pe patul de moarte, tot ar fi găsit energia și 
bărbăţia de a face dragoste cu ea. 

Îl fermecaseră încercările ei disperate de a se acoperi și dusese 
o grea luptă cu el însuși ca să nu smulgă păturile care o acopereau. 
Căzuseră singure, deşi nu foarte mult, când se întinsese după 
ceașcă, iar el remarcase conturul perfect al unui sân prin bumbacul 
cămăşii de noapte. Nu era nevoie să o vadă goală ca să ştie că avea 
sâni perfecţi. Nu era nevoie să îi cuprindă în palme sau să îi strângă 
ușor ca să știe că erau fără de cusur. 

Fusese de ajuns să vadă puţinul pe care îl zărise prin cămașa de 
noapte ca să ştie că i-ar fi plăcut absolut totul la ea. 

Se lăsă să cadă în fotoliul din faţa focului ce pălea în comparaţie 
cu vâlvătaia care îl cuprindea când se gândea la soţia lui. Avea ne- 
voie, fără îndoială, de încă o baie rece, ultimul lucru pe care se 
așteptase să îl îndure odată ce avea să reintre în rolul pentru care se 
născuse. Avea nevoie de o baie cu apă rece ca gheața, să-i clănţăne 
dinţii în gură. 

Dar avea nevoie de ceva care să-i tempereze ardoarea, și nu 
mai putea căuta eliberarea într-un fel pe care trupul lui l-ar fi găsi 
satisfăcător. 

Îi era cu neputinţă să se culce cu soția lui fiindcă nu pentru el se 
păstrase. Nici cu alta nu se putea culca, pentru că era însurat. Chiar 
dacă nu avea de gând să o facă a lui întru totul, ea îi jurase credinţă, 
convinsă fiind că îi vorbea celui care o ceruse de soţie. 

El avea să își respecte jurămintele pe care, la rândul lui, le fă- 
cuse, cel puțin până la desfacerea căsătoriei. 

Însă acum trebuia să se ducă la culcare, să urmeze și el sfatul 
pe care i-l dăduse ei și să doarmă neîntors. Avea nevoie de odihnă, 
pentru că a doua zi de dimineață urma să verifice registrele și ac- 
tele în căutarea unui indiciu cât de mic ce l-ar fi putut ajuta să recu- 
pereze ceea ce fratele său îi răpise. 

Două ceasuri mai târziu, când în sfârșit se culcă, după ce nu fă- 
cuse decât să se uite la foc și să se gândească la femeia din camera 
alăturată, nu visă că își recapătă titlul. 

Visă că își ținea soţia în braţe. 


Capitolul 10 
CR 

A doua zi de dimineaţă, Torie se trezi surprinzător de odihnită. 
Seara trecută, după ce își băuse cacaua, stătuse trează o vreme și 
ascultase paşii soțului său, care se plimba încoace și-ncolo în odaia 
alăturată, făcând podelele să scârțâie. Ceva era în neregulă cu el. 
Simţise din clipa în care i se alăturase în faţa altarului că era tulbu- 
rat, că nu era el însuși. Călătoria de deunăzi fusese suficient de plă- 
cută ca să îi dea speranţe că mariajul lor avea să fie, până la urmă, 
reușit, dar din clipa în care sosiseră la conac, își dăduse seama că 
se înșelase. 

El era tulburat. Chiar recunoscuse asta. Torie şi-ar fi dorit ca, 
indiferent de neliniștile și problemele care îl apăsau, Robert să i le 
împărtășească și ei. Oare de ce cred bărbaţii că trebuie să fie puter- 
nici și să ducă pe umerii lor toate problemele? 

Oftă, apoi dădu păturile la o parte și se dădu jos din pat. Tra- 
versă încăperea și trase draperiile. Soarele strălucea și ștersese 
orice urmă a furtunii de seara anterioară. Urma să fie o zi minu- 
nată. Prima ei zi ca stăpână la conacului. 

Se întoarse lângă pat, se aplecă și sună după cameristă. 

Abia reuşi să stea locului în timp ce Charity o pregătea să în- 
frunte o nouă zi. Se întreba unde era Robert. Oare își vedea de tre- 
buri undeva pe întinsa proprietate? Sau o aştepta la micul dejun? 

Nu discutaseră ce aveau să facă în acea zi, care erau planurile, 
așa că nu știa la ce să se aștepte. Era sigură însă că ziua ei avea să 
semene cu fiecare zi din viaţa mamei ei. Urma să își salute soțul, 


să stabilească ce treburi erau de făcut prin casă, ce trebuia pregătit 
pentru cină. 

îmbrăcată într-o rochie de un verde pal, făcu o plimbare prin 
reşedinţă, în căutarea încăperii unde se lua micul dejun. Se opri de 
câteva ori ca să le ceară indicaţii servitorilor. Casa era monstruos 
de mare, şi se întrebă dacă avea să ajungă vreodată să se descurce 
prin labirintul de holuri și coridoare. Crezuse că mirosurile apeti- 
sante aveau să o conducă spre salonul pentru micul dejun, dar când 
intră în încăpere, își dădu seama de ce nu simţise nici o aromă - nu 
era nici urmă de mâncare pe masă. 

Torie nu înţelegea ce se întâmplă. Nu dormise exagerat de mult, 
nici nu se trezise prea devreme. Era momentul potrivit pentru 
micul dejun. Era limpede că trebuia să preia frâiele casei și să o facă 
repede. Se uită spre lacheu. 

- Unde e bucătăria? 

— Într-acolo, Excelenţă, spuse el arătând spre o uşă. O luaţi pe 
coridor şi apoi la stânga. Nu aveţi cum să nu o găsiţi. 

Lacheul îi deschise uşa, iar Torie porni pe coridorul ce se des- 
chidea în faţa ei. Când ajunse aproape de bucătărie, îi fu clar de ce 
mâncarea nu le fusese încă servită. Din bucătărie ieșeau arome îm- 
bietoare de carne de vită, porc şi dulciuri, precum și sunetul plin al 
unui râs zgomotos și nestăpânit. Simţi că îi lasă gura apă și îşi dădu 
brusc seama cât de foame îi era. 

Dacă bucătăreasa nu ar fi fost prea ocupată să flirteze cu vreun 
servitor, ea ar fi fost acum la masă, delectându-se cu bunătăţile pe 
care acum doar le adulmeca. Era sigură că și soţul ei era lihnit de 
foame și voia ca el să găsească totul pregătit pe masă. Trebuia să 
intervină. Era ducesă, iar dorinţele soţului ei aveau cea mai mare 
importanță. Nu conta că încă nu îi fusese prezentată bucătăresei. 
Avea să își facă simțită prezenţa și să se ocupe personal ca Robert 
să găsească mâncarea pe masă. 

Ajunse în dreptul uşii și se opri. Nu mai putu să facă nici O 
mișcare, căci nu îi venea să creadă ce-i era dat să vadă şi să audă. 

Bucătăreasa râdea, într-adevăr, dar nu cu un alt servitor. Nici- 
decum. Bărbatul alături de care se distra de minune era nimeni 
altul decât ducele. Stăteau de o parte şi de alta a mesei la care mân- 
cau servitorii. 

Nu-l văzuse niciodată pe Robert atât de binedispus, în largul 
lui. Arăta de parcă era exact unde își dorea să fie. Părea, în sfâr- 
şit, acasă! 

Se opri din râs, luă o îmbucătură de mâncare, închise ochii, 
mestecă repede şi iși lăsă capul pe spate. Păru absolut în extaz, iar 
bucătăreasa, o femeie scundă și căruntă, căreia părea să îi placă să 
ofere mâncarea pentru degustare, îl privi de parcă ar fi fost fiul ei 
cel mai iubit. 

Torie îl privi uimită cum mesteca și înghițea. Purta pantaloni, 
cizme și o cămașă descheiată la primii doi nasturi, iar materialul 
lăsa să i se vadă gâtul și o parte din piept. Nu era câtuși de puțin 
îmbrăcat după regulile etichetei. 

Când deschise ochii, îi oferi bucătăresei un zâmbet în care se citi 
cea mai pură plăcere. 

— Ah, doamnă Cuddleworthy, cum faci dumneata tarta cu zme- 
ură n-o mai face nimeni! 

- Mă mir că mi-am amintit cum s-o fac. Nu mi-aţi mai cerut așa 
ceva de o grămadă de ani. 

- De-acum încolo, vreau să-mi pregăteşti în fiecare dimineață. 
Şi după-amiaza, la ceai. Poate şi la cină. Și la prânz, spuse Robert 
după câteva secunde de gândire. 

- Şi când mă gândesc că mi-ați spus să nu v-o mai prepar nicio- 
dată. Tarta asta a fost dintotdeauna preferata dumneavoastră. Nu 
v-am înţeles deloc atunci. 

- Sigur nu eram în apele mele în acea zi. 

Robert se ridică un pic de pe scaun, se aplecă în față și o sărută 
pe obraz pe bătrână. Femeia chicoti ca o şcolăriţă, iar obrajii ro- 
tunzi i se înroșiră ca două mere bine coapte. 

- N-aţi mai fost așa de drăguţ de ani de zile, Excelenţă. 

- O scăpare pe care am de gând s-o îndrept. 

Cu ochii sclipind de încântare, întinse mâna să mai ia o tartă. 
Se opri brusc, iar mâna aproape că îi îngheţă deasupra platoului. 
Simţise, probabil, prezenţa lui Torie, căci întoarse capul înspre ușă 
şi se uită fix la ea. Sări în picioare, iar scaunul făcu un zgomot surd 
pe podeaua din piatră. 

Stând în dreptul ușii, se simţi ca o intrusă urmărind acel schimb 
prietenesc de replici între stăpân și servitor. Mai mult decât atât, îi 

veni cu greu să creadă că bărbatul care stătea acum In bucătărie era 
același bărbat care îi ceruse mâna. 

Sigur, se întâmplase să îl audă râzând din când în când, îl vă- 
zuse și zâmbind, dar niciodată cu aşa o bucurie neţărmurită. 
Niciodată nu îl auzise râzând cu un abandon total, lipsit de griji, iar 
zâmbetul lui nu fusese atât de cald. lar să-l vadă sărutând pe obraz 
o servitoare, nici vorbă! La drept vorbind, întotdeauna li tratase pe 
servitori de parcă nici nu ar fi existat. 

Era oare posibil ca la Londra să fie un lord, iar la conacul Haw- 
thorne să fie altul? Era unul dintre aceia care își schimbau persona- 
litatea după locul în care erau? Sau îl schimbase căsnicia? Încă de la 
ceremonie se purtase cu totul altfel. De fapt, nu de la ceremonie, ci 
chiar dinainte ca nunta să înceapă. Felul în care o privea de parcă 
nu ar fi cunoscut-o, scuzele pe care le ceruse... 

Torie deveni brusc conştientă de tensiunea din încăpere. Atmo- 
sfera relaxată de mai devreme dispăruse întru totul. El o salută cu 
o ușoară înclinare a capului. 

- Bună dimineața, ducesă. 

- Bună dimineaţa. Vă cer scuze că v-am întrerupt, dar în camera 
de luat micul dejun nu a fost adusă mâncarea și... 

- Vă rog să mă iertaţi, Excelenţa Voastră, o întrerupse bucătă- 
reasa. Ducele a vrut să mănânce aici, în bucătărie, ca în vremurile 
când era doar un băiat. lar eu am crezut că veți dori să vă fie adusă 
mâncarea la pat, pe o tavă. Mă voi ocupa de îndată ca mâncarea să 
fie dusă în salonul pentru micul dejun. 

- Nu, nu e nevoie. E suficient dacă-mi puneţi câte ceva pe o 
farfurie. 

- Numaidecât. 

Ocupată să îl privească pe Kilingsworth, Torie nu o mai luă în 
seamă pe bucătăreasa care se agita de colo-colo prin bucătărie, pu- 
nând fel de fel de gustări pe o farfurie mare. Robert păru foarte 
stânjenit de prezenţa soţiei lui. 

- Mi se pare că eşti mult mai în largul tău aici decât la Londra, 
îi spuse Torie, deși față de ea, soţia lui, el clar nu se simțea încă în 
largul lui. 

- Întotdeauna am considerat că reşedinţa asta este acasă. 
Londra e doar un loc unde vin în vizită, de nevoie. 

- Poftiți, Excelență, spuse bucătăreasa. Dați-mi voie să vă duc 
farfuria în salonul pentru micul dejun. 

- Nu-i nevoie, spuse Torie. Pot mânca aici. 

- Sigur, Excelență. 

Torie o privi cu atenție pe bucătăreasă. 

- Doamna Cuddleworthy, așa vă cheamă, nu? 

- Da, doamnă, spuse femeia, făcând o reverență. 

I se potrivea numele’. Își imagina un copilaș stând în poala ace- 
lei femei, cuibărit la pieptul ei moale, în timp ce se delecta cu tarte 
cu zmeură, plin de cremă din cap până în picioare. Nu se îndoia că 
bucătăreasa avea moliciunea unui pat confortabil. Torie se uită din 
nou înspre soțul ei. 

- Nu te deranjează, sper. 

- Sigur că nu. Eşti stăpâna casei, ești liberă să faci orice îţi 
dorești. 

Nu era tocmai răspunsul pe care și l-ar fi dorit, căci, în ciuda 
cuvintelor pe care le spusese, era limpede că prezența ei îl deranja. 
El îi trase un scaun, iar ea luă loc la masă. Doamna Cuddleworthy îi 
puse farfuria în față. Robert se înclină, o sărută pe frunte și spuse: 

- lartă-mă, draga mea, dar trebuie să mă ocup de câteva ches- 
tiuni urgente. 

Şi se retrase, lăsând-o să se întrebe, a câta oară, de ce era mereu 
atât de nerăbdător să nu mai fie în preajma ei. Ce Dumnezeu se 
petrecea? 

Plecarea bruscă a lui Robert o surprinse la fel de mult şi pe 
doamna Cuddleworthy. Torie își privi farfuria, dorindu-și să nu fi 
spus că vrea să mănânce în bucătărie. Măcar salonul pentru micul 
dejun era mai luminos și mai spaţios. Ar fi înveselit-o mai mult 
decât încăperea în care se afla. Și avea mare nevoie de ceva care să-i 
ridice moralul în acele momente. 

— Să vă pregătesc o ceașcă de ceai? 

- Da, chiar vă rog, spuse Torie, privind-o cu recunoștință pe 
bucătăreasă. 

Luă furculița și începu să plimbe mâncarea prin farfurie, căci îi 
dispăruse pofta de mâncare. Nu înțelegea comportamentul soţului 

ei. Nu înțelegea de ce era atât de rezervat faţă cu ea. Nu înţelegea 
nici de ce o alintase şi o sărutase fugitiv înainte să plece din bucă- 
tărie. Parcă ar fi jucat teatru, parcă s-ar fi purtat nu cum voia, ci 
cum credea că i se cere. 

Tresări când i se pune ceașca de ceai în față. 

- Mulţumesc. 

- Nu vă place ce v-am pregătit? întrebă doamna Cuddleworthy. 

- E excelent, spuse Torie, forțându-se să ia o îmbucătură. 

— Trebuie să mărturisesc că mă mândresc cu tartele mele de 
zrneură. 

- Ducelui pare că îi plac la nebunie. 

- Așa este. I-au plăcut dintotdeauna. Când era copil îmi cerea 
mereu să-i fac și de aceea nu am înţeles niciodată de ce brusc mi-a 
interzis asta. 

Torie tocmai se pregătea să soarbă din ceai, dar rămase cu 
ceașca în aer, încercând să înțeleagă ce îi spusese bucătăreasa. 

- V-a interzis să-i pregătiţi tarta care îi plăcea atât de mult? 

- Da. Până azi-dimineaţă. A apărut în bucătărie înainte de răsă- 
ritul soarelui, cerându-mi să fac tarte cu zmeură. Ciudat lucru! 

Ciudat, într-adevăr, la câtă plăcere i se citise pe chip când le 
mâncase. 

- Mă întreb de ce, şopti Torie, fără a aştepta neapărat un 
răspuns. 

— N-am idee, răspunse bucătăreasa. S-a întâmplat imediat ce a 
devenit duce. Puterea și titlul i se pot urca la cap unui tânăr. S-a 
schimbat de-atunci, chiar s-a schimbat. Momentul cu tartele a fost 
doar începutul. Cine știe, poate pe atunci s-a gândit că nu se cuvine 
ca un bărbat cu responsabilităţi și îndatoriri importante să fie în- 
nebunit după un desert. lar ce îi plăcuse când era copil trebuia să 
rămână în trecut. 

- Aş fi zis că, fiind desertul preferat, l-ar fi cerut de trei ori pe zi. 
Eu mă simt mereu mai bine când mănânc ceva care-mi place. 

- Așa ai fi zis, murmură bucătăreasa, îndreptându-și atenţia 
spre oalele și cuptoarele ei. 

Încă o ciudăţenie de a lui, își spune Torie. 

L 

Robert fusese convins că, odată ce avea să scape din închisoarea 
Pentonville, urma să scape și de disperare și deznădejde. Cumva, 
reuşise asta, dar într-o mică măsură. Însă studiind documentele și 
registrele aflate dinaintea sa, disperarea îl cuprinse din nou. 

Fratele lui reușise să ajungă în pragul ruinei. Robert se gândi că 
ori citise el greșit, ori John nu se pricepuse deloc să facă bani, pen- 
tru că altfel nu iși putea explica ce se petrecuse. 

Familia lor avea o mulțime de resurse, deținea exploatări mini- 
ere, cai, făcuse investiții... 

Se lăsă pe spate în scaun și privi spre tavanul cu fresce, între- 
bându-se de ce se mai mira că fratele lui se pusese pe primul plan, în 
dauna proprietăților și numelui familiei. Între muncă și distracţie, 
John preferase dintotdeauna distracţia. Chiulea de la lecţii și le- 
nevea oricând avea ocazia. Fusese dat afară din nenumărate școli. 
Flirta cu servitoarele foarte tinere. 

Se întrebă dacă John își pusese în gând să se schimbe după în- 
surătoare sau dacă se schimbase din momentul în care se îndrăgos- 
tise de Victoria. Sigur se îndrăgostise de ea, n-avea cum să fie altfel. 
Cum era posibil să existe vreun bărbat care să nu își piardă capul 
din cauza ei? 

Robert închise ochii și o văzu parcă aievea. Îi apărea în față 
fără să fie nevoie să facă vreun efort. Strălucirea bogată a părului, 
gropița din obrazul drept, nu și în stângul, atunci când zâmbea. 
Oare de ce apărea doar într-o parte? Ce alte asimetrii îi ascundea 
trupul? S-ar fi considerat cel mai norocos bărbat dacă ar fi avut 
şansa de a-i descifra secretele, de a-i explora întreaga ființă, de a-i 
atinge chipul, de a-și plimba degetele... sau nu, limba peste adân- 
citura din obraz care se lăsa văzută doar când era din cale-afară 
de fericită. Își dorea să îi mângâie gâtul delicat şi să o acopere cu 
sărutări pe tot corpul, atât cât i-ar fi îngăduit ea. Iar dacă ea nu 

avea să-i îngăduie trupește nimic, s-ar fi mulțumi să o privească ore 
în şir. 

Ușa se deschise, iar Robert își văzu soția intrând în încăpere 
cu un pas șovăitor. Întrebându-se, fără doar și poate, de ce proas- 
pătul ei soţ nu îi acordă atenţie. Era nevoit să se gândească la o 
explicație pentru răceala de care dădea dovadă. Să spună, de exem- 
plu, că are sifilis. 

Se cutremură la gândul că s-ar fi răspândit un asemenea zvon şi 
apoi nici o femeie nu l-ar mai fi dorit. Iar el avea cu disperare ne- 
voie de o femeie. Speră că avea să reușească să ascundă dorinţa ce i 
se vedea în priviri mai bine decât cea care i se întrezărea prin pan- 
taloni. Într-o încercare disperată de a-și domoli ardoarea, aruncă 
încă o privire spre registrele cu cifre înainte de a se ridica încet în 
picioare. 

Fu mirat să observe că, lucru rar, privirea ei nu era ațintită asu- 
pra lui. Torie privea fix înspre ceva aflat în spatele lui. Înţelese ime- 
diat la ce se uita soția lui. Tabloul, desigur. Cel care o înfățișa pe 
frumoasa lui mamă alături de cei doi fii, de o parte și de alta. 

- Doamne sfinte! Acolo sunteţi tu şi John alături de mama voas- 
tră? întrebă ea. 

- Da. 

— Arătaţi exact la fel. 

- Desigur. Suntem gemeni. 

- Ştiam că sunteți gemeni, dar nu am văzut niciodată un portret 
de-al vostru. Îmi imaginasem că puteți fi totuși deosebiți cumva. 
Nu știu, poate printr-o aluniţă sau o formă diferită a bărbiei. 

- Nu putem fi deosebiți. Nici unul nu are vreun semn distinctiv. 

- Câţi ani aveaţi când a fost făcut portretul? 

- Cred că aveam aproape opt ani. 

- Nu era ciudat? 

- Ciudat? 

- Să ai un frate geamăn. Nu-mi pot imagina cum trebuie să fie 
să te uiţi la cineva care arată întocmai ca tine. 

- Nu mi se părea că e ciudat. Când mă uitam la John îl vedeam 
pe John. Faptul că arăta întocmai ca mine era... era, pur şi simplu. 
Așa arăta el. 

Ea începu să zâmbească, iar în obrazul drept i se formă gropiţa. 

- Aţi incercat vreodată să duceţi lumea de nas și să vă dați unul 
drept celălalt? 

Cum era să-i răspundă la o asemenea întrebare? Să-i spună 
adevărul? Era ocazia perfectă să-i explice situaţia, să-i vorbească 
despre ce făcuse John, despre înșelătoria pe care o pusese la cale 
acum mai bine de opt ani. Dar nu reuși să-i facă mărturisirea care 

îl apăsa. Odată ce ar fi deschis gura, ar fi pierdut-o pe Torie. Pentru 
totdeauna. Așa că se mulțumi să îi răspundă simplu: 

- Da, uneori. 

- Şi ceilalți şi-au dat seama? 

- Nu, spuse el aproape fără să se gândească. Nimeni n-a aflat 
vreodată. 

- Povesteşte-mi. Povestește-mi o situație în care aţi făcut-o și 
spune-mi cum aţi reușit. 

- N-a fost prea greu. Cum ai spus și tu, arătam exact la fel. 
Inclusiv gesturile ne erau asemănătoare. Singura persoană care ne 
putea deosebi era mama. Pe ea nu reușeam niciodată să o păcălim. 

- Dar aţi încercat, nu? 

— Foarte rar. 

- Bine. Povesteşte-mi despre o situaţie când te-ai dat drept 
John și oamenii te-au crezut. 

El clătină din cap, căci îşi aducea aminte de o poveste petrecută 
cu mulţi ani în urmă, la care nu se mai gândise de multă vreme. 

- Nu e un moment cu care să mă mândresc. 

- Rămâne între noi, nu voi povesti nimănui. 

- O să-ţi schimbi părerea despre mine. 

El își trecu degetele peste marginea biroului, privind cu atenţie 
lemnul. Ce urma să-i spună ei nu mai mărturisise nimănui nicio- 
dată. Până și John păstrase secretul, deși nu avusese nici un motiv 
să o facă. Apoi îl avertizase: „Îmi ești dator, frate!“ Dar era sigur 
că nu din pricina acelui incident îl aruncase John în celula de la 
Pentonville. 

- Robert? 

El o privi. Uitase de prezenţa ei. Ea îl mustră dând ușor din cap. 

- Unde erai? 

- Poftim? 

- Se vede în ochii tăi că gândurile te poartă departe. Devii ab- 
sent. Nu mai eşti aici. Te-am văzut așa de nenumărate ori şi mă faci 
să mă simt singură, deși ești alături de mine. 

~ Am furat un măr, spuse Robert, căci hotărâse că era mai bine 
să dezvăluie întâmplarea decât să-i explice încotro îl purtaseră gân- 
durile. Am furat un măr de la băcanul din sat. John o plăcea mult 


114 


‘Masca dragostei — 


pe fiica băcanului, iar eu flirtasem cu ea, prefăcându-mă că sunt el, 
pentru că ea îl răsplătea mereu cu sărutări. 

- Aşadar, i-ai furat sărutările. 

- Da. Şi un măr. Băcanul m-a văzut doar când am luat mărul 
şi m-a spus tatălui meu. Numai că, pentru că mă dădusem drept 
John în fața fetei, omul i-a spus tatei că John a furat mărul. lar 
tata l-a pedepsit. 

- Pentru ce? Pentru un măr? 

- Tata avea nişte principii morale foarte stricte. Să-ţi insușești 
ceva ce nu îţi aparține era, pentru el, un lucru inacceptabil. Eu și 
John aveam 14 ani. Însă tata l-a pus să întindă mâna cu care se 
presupunea că furase mărul și i-a aplicat trei lovituri de baston. 
Apoi l-a obligat pe John să plătească mărul. 

Robert își dădu seama că, în timp ce vorbea, își încleștase 
pumnul. John încasase acele lovituri, dar Robert simţise durerea 
provocată de fiecare în parte, pentru că fusese obligat să asiste la 
întreaga scenă, ca să-i servească drept exemplu. 

- Ar fi trebuit să-mi mărturisesc fapta și să nu îngădui ca John 
să fie pedepsit pe nedrept, dar nu voiam să îl dezamăgesc pe tata. 
Sau poate că eram slab de înger. Un laş. John nu avea cum să de- 
monstreze că nu el, ci eu am furat mărul. Singura dovadă era pro- 
priul lui cuvânt. 

lar acum Robert se găsea în aceeași situaţie. Ea se apropie, îi 
luă mâinile și îi descleștă cu gingășie degetele. Îi săruta palma, de 
parcă el primise acele lovituri, iar el îi atinse obrazul cu degetele. 

-A fost o farsă nevinovată, sunt sigură că au existat și momente 
în care John a pretins că e Robert, spuse ea. 

- Sunt sigur. Dar, privind înapoi, mă gândesc că poate tata 
a știut totuși adevărul și m-a pedepsit punându-mă să asist la lo- 
viturile aplicate lui John. Dacă așa au stat lucrurile, a fost o miş- 

care inteligentă din partea lui. De atunci nu am mai pretins că 
sunt John. 
Își desprinse mâinile dintr-ale ei înainte să facă un gest necuge- 
tat, cum ar fi să îi cuprindă gâtul și să o apropie de el ca să o sărute. 
- Am cerut să mi se pregătească un cal. Aș vrea să ies la o plim- 
bare călare, o anunță ca din senin, în încercarea de a schimba su- 
biectul şi de a-i da de înțeles că era cazul să se retragă. 

- Pot să vin cu tine? întrebă ea. 

- Am sifilis. 

Cuvintele îi ieșiră pe gură atât de încet, că aproape nici el nu le 
auzi. Ea ridică brusc capul. 

- Poftim? 

- Am zis că... am torticolis. Dar mi-a mai trecut. Şi aș ieși călare 
prin pădure să mă înviorez un pic. 

Ea îi oferi un zâmbet care aproape îl îngenunche, iar în acel mo- 
ment își dădu seama că și-ar uri fratele din tot sufletul dacă ar fi 
pretins că femeia din faţa lui era a lui. 

- Aș vrea și eu să mă înviorez un pic. 

Îl ispitea dincolo de puterea lui de a i se împotrivi, iar rezistența 
lui slăbea cu fiecare secundă. 

- De fapt, mai bine facem altă dată plimbarea prin pădure. Acum 
aș prefera să vizitez cavoul familiei. Nu e chiar cel mai vesel loc. 

— Aş vrea să mă reculeg şi eu la mormintele părinților tăi. 

Ce replică îi putea da? 

- O să cer să pregătească încă un cal. 

— Mulţumesc. Mă duc să mă schimb şi ne întâlnim la grajduri. 


Îl deruta, îl neliniștea, îi ameninţa planurile. Robert fu în stare 
doar să încuviințeze printr-o înclinare a capului. 
- Aştept cu nerăbdare să mă însoțeșşti. 


Capitolul 11 
SEES 


Făcură ultima parte a plimbării pe jos, cu caii de căpăstru, căci 
mausoleul familiei nu era foarte departe de conac. Ajunseră acolo 
după ce traversară mai multe grădini mici, foarte bine îngrijite. 
Torie înţelese că acele grădini fuseseră gândite ca să le aducă liniște 
și împăcare celor care treceau pe acolo, astfel ca, ajunși la mauso- 
leu, să-şi simtă inima uşoară. 

Mausoleul era absolut magnific, ca de altfel toate construcțiile 
şi detaliile pe care Torie le văzuse pe proprietatea familiei Haw- 
thorne. Era amplasat într-un luminiș, iar coloanele sale de piatră 

se intreceau în înălțime cu copacii impunători din jur. Ferestrele cu 
vitralii impodobeau clădirea rece, filtrând și colorând lumina ce pă- 
trundea în interior. 

Torie se gândi că mormintele din marmură păstrau răcoarea 
pătrunzătoare dinăuntru. Se aliniau de-a lungul pereților, iar fi- 
ecare dintre ele era ornamentat cu câte o sculptură complicată, 
înfățișând fie un bărbat, fie o femeie în floare vârstei, chiar dacă la 
momentul trecerii în neființă depășiseră cu mult acel moment. Era, 
până la urmă, o dovadă de respect faţă de cei morţi și de cei veniţi 
să îi viziteze. 

În centrul mausoleului, își dormeau somnul de veci al cincilea 
ducele și ducesa de Killingsworth, care părăsiseră mult prea de- 
vreme această lume. Părinţii lui Robert. 

El stătea lângă cripte, cu mâna pe marmura sub care zăcea 
mama lui. Închisese ochii, ca să se reculeagă. Opt ani trecuseră de 
când îi pierduse, dar era limpede că încă le jelea moartea. Era o altă 
faţă de-a lui pe care ea nu o mai văzuse, cea a unui bărbat cu sen- 
timente profunde. 

Lui Torie i se strânse inima când îl văzu cât era de îndurerat. Se 
apropie încet de el și îi atinse spatele cu mâna, într-o slabă încer- 
care de a-l consola. 

- Nu eram alături de ei când au murit, scrâșni el. 

Ea îi puse mâna pe braț, strângându-l încet, vrând să îi poată 
oferi puţină alinare, deși știa că o asemenea durere nu avea cum să 
dispară ca prin minune. 

- Prea puţini copii reușesc să fie lângă părinţii lor pe patul de 
moarte, îi spuse ea. 

- Eu ar fi trebuit să fiu. 

În vocea lui se simţea furia, însă nu-l putea învinovăţi pentru 
asta. Părinţii lui nu fuseseră chiar bătrâni când muriseră. 

- N-am cunoscut pe nimeni care să își jelească atât de mult 
dispăruţii. Cred că i-ai iubit foarte mult. 

Și spera că, într-o bună zi, avea să o iubească şi pe ea la fel 
de mult. 

- E adevărat, durerea nu m-a părăsit în toţi aceşti ani. B prima 
dată când... Până azi, nu m-am recules niciodată la mormintele 
lor, N-am reușit... să ajung. Acum, când le văd chipurile senine 

sculptate în marmură, moartea lor mi se pare, dintr-odată, ceva 
dureros de real. 

- Ei n-ar vrea să continui să îi jelești. 

- Sunt convins. Îmi permiţi, te rog, să rămân singur câteva 
momente? 

Torie ar fi preferat că el să şi-o dorească alături, să îi facă bine 
prezența ei. Însă îi înțelegea durerea. Își pierduse şi ea bunicii, 
de care fusese foarte apropiată. Îi strânse brațul și ieși din mau- 
soleu, la lumina soarelui ce strălucea pe cer, recunoscătoare pen- 
tru razele lui calde ce îi alungară fiorul rece care îi pătrunsese parcă 
până în oase. 

Trecu ceva timp până când Robert i se alătură. Avea ochii înro- 
șiți, de parcă ar fi plâns. Nu-l considerase niciodată un bărbat cu 
emoții și sentimente intense. În perioada în care îi făcuse curte, îi 
arătase doar părţile sale superficiale, de suprafaţă, iar ea își spusese 
că era tare nedrept că societatea nu le îngăduia cuplurilor necăsăto- 
rite să petreacă timp în doi, ca să poată ajunge să se cunoască mai 
bine înainte de a li se pretinde să se cunoască intim. 

El privi în jur, trase adânc aer în piept și își puse mănușile. Când 
în sfârșit o privi, Torie fu sigură că Robert plânsese. 

— Cred că ar fi cazul să trecem la activităţi mai plăcute. 

- Să facem plimbarea aceea prin pădure? 

- Da, hai într-acolo. 


Torie nu se așteptase niciodată ca soțul ei să o intrige. Era o 
contradicţie, era un mister... era total străin. 

Era cea mai nimerită descriere. Se simţea de parcă abia i-ar 
fi fost prezentat. 

Poate că aşa era în fiecare căsnicie. Perioada de curtare sigur nu 
dădea unui cuplu tânăr ocazia de a se cunoaşte, de a-l cunoaște 
pe cel căruia avea să îi dăruiască inima. Se întrebă ce anume făcea să 
se nască afecțiunea pentru cineva. 

Îşi dădea seama că, până să se mărite cu Killingsworth, senti- 
mentele faţă de el se bazaseră doar pe calităţi superficiale: felul în 
care dansa, modul în care purta o conversaţie, culoarea părului, 
forma frunţii şi a sprâncenelor, nasul parcă sculptat, bărbia fermă, 
ochii ameţitori. 

Tot ce crezuse çi simțise în legătură cu el se bazase doar pe 
aceste lucruri lipsite de importanţă și de profunzime. Nu era 
de mirare că atâtea cupluri căsătorite erau nemulțumite de alege- 
rea făcută. 

Acum începea, în sfârșit, să îl cunoască mai bine și descope- 
rea numeroasele și fascinantele fațete ale firii sale. Felul în care o 
ţinuse în braţe în trăsură. Momentul în care îi adusese în cameră 
o ceașcă de cacao fierbinte. Modul în care o tachinase pe bucătă- 
reasă. Faptul că încă își jelea părinții. 

Auzise cândva o vorbă, care spunea că apele liniștite sunt 
adânci. Abia acum începea să-i cuprindă însemnătatea şi să vadă 
complexitatea bărbatului cu care se măritase. În public, era cu totul 
altul faţă de cum era în viaţa privată. Acum Torie știa că bărbatul 
care călărea alături de ea ajunsese până la inima ei, unde niciodată 
nu crezuse că avea să pătrundă. 

Adora felul în care privea totul ca pe o minune, ca şi cum aprecia 
frumuseţea simplă a peisajului rustic care îi înconjura, în timp ce 
traversau călare un câmp. Părea recunoscător că avea ocazia să fie 
afară, în plină lumină, să cutreiere liber, cu fața scăldată în razele 
soarelui, sub cerul senin brăzdat ca de niște săgeți de zborul păsă- 
rilor cântătoare. 

Nu scosese o vorbă de când plecaseră de la mausoleu. Doar o 
privise din când în când şi îi zâmbise timid, apoi se uitase în altă 
parte. Ea se întrebă dacă îl stânjenea cumva faptul că nu își putuse 
ascunde profunda dragoste pe care încă le-o purta părinţilor lui. 
Se gândi chiar să îi explice că tocmai asta o făcea să țină și mai mult 
la el, dar se temu că vorbele ei aveau să-l îndepărteze și mai mult și 
să-l facă să îi vorbească și mai rece decât până atunci. Așa că se gândi 
să îl readucă la realitate cu o discuţie mult mai lejeră. 

— Dacă în pădure vom da peste vreo vulpe, ce vei face? 

El făcu ochii mari, apoi râse scurt. 

— A, nu, nu! Nu caut nici o vulpe. Doar că nu am mai călărit de 
multă vreme, cam de când... 

- Ai călărit noaptea trecută când ai pornit în căutarea mea. 

- Ei bine, da, numai că nu se pune. În acele momente, eram doar 
cu gândul la tine, nu la plăcerea de a goni călare pe un armăsar. 

- Am călărit împreună săptămâna trecută, îi aminti ea. 

- Da, dar asta era la Londra, spuse el încruntându-se ușor și på- 
rând că pune, de fapt, o întrebare, că cere o confirmare. 

- Da, în Hyde Park, răspunse ea. 

- Să călăreşti la țară e cu totul altceva. 

El opri calul în dreptul unui pâlc de copaci. 

- Aș vrea să o luăm pe jos de aici. 

Descălecă rapid, apoi o privi. 

- Hăţișul e destul de des pe aici şi cred că ţi-ar fi mai ușor dacă 
am merge pe jos. 

- Prea bine. 

Se uita în sus la ea fără să facă vreo mișcare. Ea aștepta. El 
aştepta. În cele din urmă, ea fu cea care vorbi: 

- Am nevoie să mă ajuţi să descalec. 

El tresări de parcă s-ar fi trezit dintr-un somn lung. 

— A, da, desigur. 

Se apropie de ea și își șterse palmele de pantaloni înainte de a o 
prinde de talie pentru a o cobori de pe cal. O atinse cu atâta grijă, 
de parcă era făcută din sticlă și ar fi putut să o spargă. Niciodată 
până atunci nu o atinsese cu atâta blândeţe și consideraţie. Nici 
măcar când dansau. 

Ea își scoase piciorul din scară și își sprijini mâinile de umerii 
lui, surprinsă să îi simtă atât de puternici și robușşti. Era un pic mai 
lat în umeri decât și-l amintea. Sau poate doar i se părea, pentru 
că era prima dată când își punea ambele mâini pe umerii lui, și nu 
doar una, ca atunci când dansau. 

El o ridică, o ţinu o clipă în aer, apoi o puse jos, privind-o drept 
în ochi. Ea simţi de parcă era prima dată când își adâncea privirea în 
ochii aceia. Simţi că îi vedea pentru prima dată. 

Privirea lui era plină de căldură și de uimire. Părea că și el o vede 
cu alți ochi, așa cum și ea îl vedea cu totul altfel. Poate că nu fu- 
sese o idee rea să nu facă dragoste atât de repede, pentru că acum 
aveau ocazia de a crea o legătură emoțională înainte de a trece la 
cea fizică. 

Când ajunse cu picioarele pe pământ, se răsuci ușor înspre el. 
Mâinile lui o ţineau în continuare de mijloc, iar ea îi simți dege- 
tele strângându-se și încovoindu-se în timp ce privirea lui cobora 

asupra buzelor ei. Era sigură că urma să o sărute, așa că fu extrem 
de surprinsă când el o eliberă brusc din strânsoare și se îndepărtă. 

- Mă duc să priponesc caii ca să fim siguri că-i mai găsim la în- 
toarcere, îi spuse. 

Torie îi urmări încercările de a lega ambii cai de un tufiș. Era ulu- 
itor felul în care timiditatea îl trăda în cele mai ciudate momente. 

El se întoarse spre ea și îi zâmbi nesigur. Nu își explica de ce, 
dar aerul lui ușor distrat o fermeca. 

- Mergem? o întrebă, arătând cu capul înspre desișul pădurii. 

- Ţi-ai tuns altfel favoriţii, remarcă ea, întrebându-se cum de nu 
observase mai devreme și dacă acesta era motivul pentru care el îi 
părea diferit întru totul. 

Înainte, favoriţii îi acopereau o bună parte din obraz și din băr- 
bia cu contur ferm. Acum, era mult mai subţiri și nu treceau de 
lobul urechii, lăsând la vedere obrajii și bărbia. 

- Da, i-am tuns de dimineaţă. Mă cam deranjau. Şi erau uşor 
țipători. 

Ea își încleștă pumnii ca să îşi înfrâneze dorinţa de a-şi trece de- 
getele peste ei. 

- Îmi plac. Arată bine așa. 

El izbucni în râs, se uită în pământ și apoi o privi din nou 
în ochi. 

— Chiar îţi plac? 

- Da. Îţi dau o imagine mai prietenoasă. Nu reușesc să explic de 

ce, adăugă ea, dându-și ochii peste cap. Dar îţi vin mai bine. 

- O să-i transmit valetului cuvintele tale de apreciere. 

- Chiar te rog. 

Stăteau unul în faţa celuilalt ca la o primă întâlnire stânje- 
nitoare, neștiind ce să-și spună şi simțind, în același timp, nevoia 
de a-și spune ceva. 

— Hai, urmează-mă, rosti el, rupând vraja și îndreptându-se spre 
pădure. 

Se grăbi să țină pasul cu el, intrigată de acest bărbat cu totul di- 
ferit faţă de cum era la Londra. De nu ar fi știut că era cu neputinţă, 
ar fi crezut că era cu totul altă persoană. 

După câţiva metri, pădurea deveni mai deasă, iar Robert so- 
coti că era cazul să se oprească şi să-și aştepte soția. Se mişca 
uşor, cu mare grijă şi graţie. O privea croindu-și drum prin desiș şi 
se întreba dacă îi mai fusese dat să vadă vreodată o făptură la fel 
de graţioasă. 

Ea se apropie şi îi zâmbi, iar în acea fracțiune de secundă în care 
nu fu atentă unde călca, se împiedică și scoase un mic țipăt. 

El îi sări imediat în ajutor şi o prinse de mână și de talie. În acel 
moment, păru că timpul stătu în loc. Deși amândoi purtau mănuși, 
simţi cum căldura mâinilor lor se împletea în răcoarea pădurii. Îşi 
dorea să o tragă lângă el, să își lipească trupul de al ei, să se umple 
de căldura ei. În același timp, ar fi vrut să o mai ţină un pic la 
distanță ca să se poată pierde în minunații ei ochi căprui. Nu mai 
văzuse ochi atât de mari și de frumoși. Când zâmbea sau râdea, în 
ei dansau toate stelele nopții. 

Înţelegea foarte bine de ce fratele lui o alesese. 

Fratele lui. 

Iar ea îl alesese pe John. 

Realitatea acelei alegeri îl lovi în moalele capului. 


— Eşti bine acum? o întrebă, dorindu-și ca ea să nu-și dea seama 
că glasul îi era sugrumat. 


Ea încuviinţă din cap. 

- Foarte bine. De aici încolo, vom merge mai încet, ca să nu mai 
avem parte de alte incidente, spuse Robert, dându-i drumul și fă- 
când un pas în spate. 

- Pe aici vă jucaţi când erați mici? 

El merse mai încet, până când simţi că ea reușeşte să îşi potri- 
vească pașii după ai lui, apoi mări un pic ritmul. Pașii ei nu erau la 
fel de ampli ca ai lui, așa că şi-i ajustă ca să îi fie şi ei mai uşor. 

Simți că pentru ea ar fi fost în stare să ajusteze orice, să se adap- 
teze la orice. Probabil că și fratele lui simţise același lucru. Însă nu 
suficient de mult ca să-l elibereze pe Robert din iadul în care trăia. 
Dacă ar fi făcut-o, John s-ar fi dat în vileag, iar femeia care credea 
că avea să devină ducesă urma să afle că nu îi era dat să poarte acel 


titlu. Ar fi fost atât de dezamăgită, încât mariajul lor sigur n-ar fi 
fost tocmai fericit. 


122 


- Masca dragostei sa atita 


- Da, îi răspunse el în cele din urmă, aducându-și aminte de 
vremurile când era fericit, când își iubea fratele și credea că și el 
era iubit. 

Se întrebă dacă și Abel crezuse la fel despre Cain. Măcar John 
nu îl omorâse pe Robert, deși fuseseră momente când Robert ar fi 
preferat să fie mort. Însă acum se bucura că era în viaţă, se bucura 
că o avea alături pe această femeie al cărei parfum dulce se ames- 
teca din când în când cu izul pădurii care îi impresura. 

- De-a ce vă jucaţi? 

- De-a războiul. John era Napoleon. 

- Iar tu erai ducele de Wellington. 

- Desigur. 

- Cred că e foarte distractiv să ai un frate geamăn. Povestește-mi 
o întâmplare când John s-a pus în locul tău. 

Tocmai îi dăduse cel mai bun prilej de a-i dezvălui adevărul. 
„Când îţi făcea curte. Când ţi-a cerut mâna.“ 

Dar nu reuși să o facă. Își spuse că nu erau într-un loc potrivit 
pentru dezvăluiri atât de importante, dar simţi că adevăratul motiv 
era altul. Ştia că, din clipa în care ea avea să afle adevărul, el urma 
să o piardă pentru totdeauna. Încă nu era pregătit să nu o mai aibă 
în preajmă. 

Îi oferise alinare la mausoleu, iar zâmbetul ei îi înseninase su- 
fletul. Așa că decise să o mai păstreze o vreme, chiar dacă doar o 
împrumuta de la fratele lui. 

- Au fost așa de multe că nici nu le mai ţin minte... 

Când erau foarte tineri, i se părea doar puțin enervant când 
John se dădea drept Robert. Îi furase primul sărut unei fete pe 
care Robert o plăcea. O convinsese pe doamna Cuddleworthy că 
Robert se dă în vânt tocmai după felurile de mâncare pe care le de- 
testa, îl provocase pe tatăl lor cu o obrăznicie de care Robert n-ar fi 
fost nicicând capabil. Însă la momentul pedepsei, John redevenea 
John, iar Robert suporta prelegerile și palma grea a tatălui lor. Încă 
de pe atunci îi fusese imposibil să demonstreze că John se pusese 
în locul lui și făcuse tot felul de farse. 

lar dacă nici propriul tată nu îl crezuse, ce șanse avea să îl creadă 
acum Întreaga Anglie? 

Desigur, Robert însuşi se dovedise a fi la fel de diabolic pretinzând 
că este John. Torie avea dreptate. Fusese amuzant să ducă lumea de 
nas, dar John împinsese jocul mult prea departe. De-acum, erau 
bărbați în toată firea și se cădea să se poarte ca atare și să nu se mai 
ţină de farse copilărești. 

- Amintiri neplăcute? 

Se întoarse și se uită înspre ea. Îl studia cu o intensitate care 
îl uimea. Se așteptase ca John să ia o femeie săracă cu duhul, dar 
cu forme ample. Nu că trupul Victoriei ar fi avut vreun cusur. Era 
suplă, fără a fi slabă. Își imagina cât de plăcut trebuia să fie să-și 
plimbe mâinile pe trupul ei. Ea se opri și îi șopti: 

- Robert, iar pleci departe. 

Pleca departe? Era afundat în gânduri pe care nu i le putea îm- 
părtăși. Se opri și el. 

- Îți cer scuze. Mă întrebai despre amintiri. 

- Da. Și începuseși să te înfurii. 

- Pur și simplu, îmi aduceam aminte de dăţile când John se dă- 
duse drept Robert și de necazurile în care mă băga. 

- Dar şi tu îi făceai la fel. 

- Da. 

- Cred că acesta e rolul fraților sau al surorilor - să ne bage 
în bucluc. 

- De acord, dar John ducea totul prea departe. Iar eu înduram 
consecinţele farselor lui, acesta fiind, cred, motivul pentru care le 
făcea. Ce urmărea el nu era să se dea drept mine şi să vadă dacă 
duce lumea de nas, ci să-mi creeze probleme. 

— lar dacă tu dădeai de necaz însemna că prefăcătoria i-a reușit, 
iar asta trebuie să fi fost marea lui victorie. 

- Așa o fi. 

- De ce crezi că... 

Robert auzi un foșnet în pădure şi își puse un deget pe buzele 
ei, ca să o facă să tacă. Se strădui să ignore căldura sufiării ei. Ar 
fi făcut orice să schimbe subiectul discuţiei și să nu mai vorbească 
despre amintirile legate de John. 

- Vino, îi şopti el. 

O luă de mână și își croi drum cu grijă prin hățiş, până ce ajun- 
seră la un luminiș ce adăpostea un mic lac. Ceea ce i se arătă în faţa 
ochilor era exact ce bănuise. 

O trase ușor în fața lui și văzu că aproape i se tăie respiraţia de 
încântare. O căprioară şi puiul ei se adăpau din heleşteu. 

Ea se întoarse spre el și îl privi cu un zâmbet încântător. Fru- 
museţea surâsului ei, gropița din obraz, bucuria din ochii ei, toate 
acestea i se datorau lui. Își scoase mănușa și îi atinse șuviţele de 
păr care îi scăpaseră din strânsoarea acelor. Pletele ei erau atât 
de mătăsoase! Apoi îi atinse obrazul, delectându-se cu fineţea și 
moliciunea pielii ei. 

- Eşti atât de frumoasă. Eşti încântătoare! 

Deși rațiunea îi striga să se înfrâneze, Robert își cobori buzele 
spre ale ei, absorbindu-i gustul, gustându-le fierbințeala și ume- 
zeala, atingându-i limba. 

Nici nu-și dădu seama când o trăsese spre el, dar era în braţele 
lui, cu rotunjimile apăsate de pieptul lui, cu braţele în jurul ume- 
rilor lui. 

Se agăță de ea ca un om pe cale să se înece și o sărută și mai pă- 
timaș, și mai adânc, dorind mai mult, și mai mult. Neîmplinirea 
trupului aproape devenise dureroasă. Toate acele dorințe nesatis- 
făcute ce fierbeau în el îl dureau. Însă nu avea dreptul de a le sa- 
tisface cu ea. 

Îi aparţinea lui John, deși pe hârtie era a lui. 

Deși John îi răpise totul, Robert nu voia să-i ia fratelui său ceea 
ce nu avea dreptul să-i ia. Se desprinse din sărut și făcu trei pași 
în spate, respirând cu greu. Ea îl privea fix, cu respiraţia întretă- 
iată, cu buzele înroșite și umflate, cu obrajii ca jarul, fără urmă 
de gropiță. 

- lartă-mă, rosti poticnit. Nu aveam nici un drept să fac asta. 

- Eşti soțul meu. Bineînţeles că ai dreptul. 

- Nu în pădure. 

Ea se apropie și își puse mâinile pe pieptul lui, chiar deasupra 
inimii, iar Robert se întrebă dacă ea îi simţea bătăile inimii, care 
erau atât de puternice, încât se temea că aveau să-i spargă pieptul. 
Văzu atunci că gropița reapăruse. 

- Nu în pădure... nici în trăsură... 

El încuviință din cap, înghițind cu greu. 

- Aşa e, pici în trăsură. 

- Și nici când eşti slăbit, epuizat. 

— Nici când sunt slăbit. 

Ea își înclină capul într-o part 

_ Dacă nu m-ai privi de parcă 
fiară în pădure, aș zice că nu te interesez 

El ridică privirea spre bolta de frunze 
dacă ar începe să le numere, frunză cu 
față de ea avea să se mai domolească. 

_ Crede-mă, Torie, sunt foarte interesat. 

_ Atunci de ce te tot lupţi să-mi arăţi contrariul? 

Gropiţa dispăruse din nou, iar în privirea ei se citea îngrijorarea. 

Cum să-i dea explicaţii fără să-i dezvăluie adevărul şi fără a-i 
spori bănuielile? 

- Cum spuneai și tu, n 
ună. Mă gândeam că ar fi mai bine să o l 
cu pas, tot mai intimi. 

Ea îi mângâie pieptul şi gâtul, apoi îi luă bărbia în palmă. 

- Nu mi-e teamă. Ştiu că nu-mi vei face rău, așa că nu mai 
amâna atât să iei... tot ce e de luat. 

Torie se întoarse cu spatele și porni la drum, lăsându-l nedume- 
rit şi întrebându-se dacă vorbele ei aveau cumva un dublu înțeles, 
dacă ea era conștientă și, în același timp, stânjenită de asta. 

Cerule mare, tocmai îl ispitise să o posede chiar acolo, pe frun- 
ziş! Să o ia şi să nu mai aibă cum să i-o înapoieze lui John. Să o țină 
în braţe fără a-și mai dori să o lase să plece. Îşi drese glasul. 

— Cred că ar trebui să ne întoarcem la conac. 

„Înainte să fac ceva ce vom regreta amândoi.” 

Ea îl privi peste umăr, cu un zâmbet jucăuş. Ceva din ochii 
ei îi spunea că știa ce luptă duce cu el însuși şi că avea să se în- 
grijească să nu o câştige, astfel încât, fiind învins, urma să fie, de 
fapt, victorios. 

Oare ea avea să simtă că, la rândul ei, urma să piardă? 
| Torie îşi îndreptă din nou atenţia spre drumul pe care veniseră, 
iar el o urmă. - 

e, cu un aer gânditor. 

ai vrea să mă devorezi pe loc, ca o 
câtuşi de puţin. 

de deasupra. Se gândi că, 
frunză, dorinţa evidentă 


-am avut parte de prea mult timp împre- 
uăm încet, să devenim, pas 


Masca dragostei Das 


Robert se gândi că trebuia să dovedească cine este cât mai aa 
rând cu putință. Era un lucru mai important decât să repună pe pi- 
cioare afacerile familiei. De treaba asta se putea ocupa mai târziu. 

Pentru moment, trebuia să scape de această femeie înainte ca ea 
să îl aducă în pragul nebuniei pe care reuşise să o evite cât stătuse 
la Pentonville. 


Capitolul 12 
RS 


Robert nu mai scoase o vorbă pe drumul către conacul Haw- 
thorne. Iar când, în sfârşit, deschise gura, spuse doar „Ne vedem 
la cină“. 

O conduse până la intrare, dar el rămase afară. Ea îl urmări de 
la fereastră. Se plimbă pe aleea largă și pietruită din fața casei. 
Mâinile îi erau împreunate la spate, capul îi era plecat. Un bărbat 
abătut. Păru groaznic de abătut și incredibil de singur. 

Oare de ce nu îi căuta compania ca să nu se mai simtă atât de 
singur? Nu înţelegea câtuși de puţin. O trăgea înspre el, pentru ca 
mai apoi să o îndepărteze. 

Torie își petrecu următoarele ore pregătindu-se pentru cină. 
Alese o rochie lila, împodobită cu dantelă de Bruxelles. La gât își 
puse un șirag de perle. Simplu, dar elegant. Își prinse părul într-o 
coafură deosebită. 

Când își făcu apariția în bibliotecă și văzu reacţia soţului ei, 
știu că izbutise să arate cât se poate de atrăgătoare. El stătea lângă 
șemineu şi strângea marginea poliței de marmură, de parcă ar fi 
fost sigurul lucru care îl putea impiedica să se repeadă spre ea şi 
să o ia în brațe. Era din cale-afară de pasionant să-i vadă dorinţa 
mocnind în priviri. 

Dintotdeauna fusese atent cu ea, dar în ultimele două zile totul 
Câpătase altă intensitate. Ştia asta și, la rândul ei, simţea la fel. Sim- 
tea o tensiune care îi trimitea furnicături spre sâni și în vintre. 
Simţea nevoia să îl atingă. Să fie atinsă, frământată. 

Fierbinţeala creștea, devenea tot mai intensă, iar ea se gândi că, 
în clipa în care aveau să fie, în sfârșit, împreună ca bărbat și femeie, 
pasiunea lor urma să fie atât de fierbinte, că patul avea să ia foc. 

- Vrei un pic de vin înainte de cină? întrebă el cu o voce venită 
parcă din rărunchi. 

- Da, te rog. 

El își desfăcu strânsoarea și se îndreptă spre o masă joasă pe 
care se aflau mai multe carafe. Deși era cu spatele la ea, Torie auzi 
clinchetul paharelor și al carafelor care se loveau unele de altele, de 
parcă cel care le mânuia nu își putea controla tremurul mâinilor. 

Robert se opri preț de câteva secunde, apoi își văzu de treabă 
în continuare. Tremuratul încetase. Se întoarse, iar ea observă cu 


mare dezamăgire că el reușise să-și înfrâneze dorința. Luă paharul 
pe care i-l oferi. 


- Pentru fericirea ta. 

— Pentru a ta, răspunse ea, studiindu-l pe deasupra paharului în 
timp ce sorbea vinul de un roșu intens. 

Robert luă o înghiţitură, apoi se îndepărtă de ea și se duse 
lângă șemineu. În mod normal, nu era necesar să se aprindă focul 
pe timp de vară, dar reședința era veche, se făcea curent și dădea 
mereu senzația de răcoare. Ea fu tentată să facă un pas spre el, ca 
să vadă dacă și el face, la rândul lui, un pas mai departe. În felul 
acesta, își spuse, ar putea face turul camerei, unul pe urmele celui- 
lalt. Renunţă la acel gând și îşi trecu un deget peste buza paharului. 

- Arăţi foarte chipeş în seara asta, îi spuse. E drept însă că mai 
toate doamnele te-au considerat dintotdeauna foarte atrăgător. 

El privi spre podea, iar ea se întrebă dacă își vedea cumva refle- 
xia în luciul pardoselii din lemn. 

- Uneori, mă uit în oglindă și constat cu surprindere cât de bă- 
trân par. 

- O, da, ești o fosilă! 

Îşi ridică privirea spre ea. 

- Uneori așa mă simt. 

Ea se apropie de foc, stând mai aproape de el, şi fu încântată că 
el nu făcuse un pas înapoi. 

- Mi se pare că bărbaţii devin mai atrăgători pe măsură ce îna- 
intează în vârstă. Nu cred că pot spune același lucru despre femei. 

- Nu mi te pot imagina altfel decåt frumoasà. 

- Dar când o să fiu ridată şi căruntă... 

- Frumusețea ta stă in ochii tâi şi în zâmbetul tău. 

- lată-te din nou poetic! 

- Adevărul are propria sa poezie. 

Ea simţi cum se îmbujorează. Un val de căldură îi pornea din 
piept şi îi făcea obrajii să ardă. 

- Nu mi-am dat seama până acum cât de rar s-a întâmplat 
să stăm cu adevărat de vorbă. Nu făceam decât să jucăm jocuri 
de cuvinte sau să bârfim despre ținuta groaznică a lui Lady Sylvia 
sau despre încercările disperate ale lordului Eastland de a-și as- 
cunde chelia pieptănându-și părul peste ea. Prefer discuţiile noas- 
tre de acum. 

- Şi eu la fel. 

Îi luă paharul și îl puse pe masă, lângă al lui. 

- Să mergem la cină. 


- Mă gândeam că poate ar trebui să începem să primim oaspeţi 
în curând, spuse Torie când cina era pe sfârșite. 

Doar zgomotul argintăriei pe vasele din porțelan trăda prezența 
cuiva în încăpere. Tăcerea din timpul cinei fusese aproape totală, 
lucru care o miră din cale-afară, căci îl ştia drept un maestru al 
conversațiilor la cine festive şi petreceri. Era surprinsă că în intimi- 
tatea casei sale prefera să nu fie deranjat cu discuţii banale. 

El tocmai se pregătea să mai ia o înghiţitură de vin, dar se opri 
înainte să ducă paharul la gură. 

- Poate peste câteva luni, după ce ne vom obişnui cu viața 
împreună. 

- Ştiu că ești bun prieten cu marchizul de Lynmore. Pe cine ai 
mai vrea să invităm? 

Robert sorbi din vin, savură licoarea, apoi vorbi: 

- Ducele de Weddington mi-a fost mereu un prieten apropiat. 

$ Mă surprinde ce spui. L-ai ignorat fățiș când ne-am întâl- 
nit întâmplător la Expoziţia Universală, la secțiunea dedicată 
mașinăriilor. Și ştii prea bine că este cel mai insultător tratament 
pe care un gentleman i-l poate aplica altuia. 

El o privi de parcă îi spusese că soarele căzuse de pe cer. Didu 
peste cap restul de vin și se ridică de la masă. 

- Vom discuta altă dată detaliile despre cine și când va fi invitat. 
Te rog să mă ierți acum, trebuie să mă ocup de ceva şi nu vreau să 
fiu deranjat. Ne vedem mâine la micul dejun. 

leși din cameră ca o furtună și, în urma lui, ea simți, a câta oară, 
că făcuse ceva din cale-afară de greșit. 


Ce Dumnezeu era Expoziţia Universală? Cât de mare era? Care 
erau exponatele? Mașinării, da, dar ce altceva? Unde era? Și de ce? 
Şi ce se mai întâmplase de când fusese întemnițat? 

Cel mai tare se temuse că nu avea să știe cum să discute cu soţia 
lui, că avea să se dea de gol că nu știa nimic din ce se petrecuse 
în țară în ultimii opt ani. Până la urmă, nu mai știa nici măcar dacă 
ţara era în continuare monarhie și nu avea nici cea mai vagă idee 
cine era prim-ministru. Ce colonii mai deţinea oare Anglia? 

Se plimbă prin bibliotecă, întrebându-se cum ar putea afla 
toate aceste detalii. Nu putea totuși să spună: „A, că veni vorba, ai 
putea să-mi povestești, în mare, cam tot ce s-a întâmplat în ultimii 
opt ani?“ 

În acel caz, soția lui n-ar fi avut cum să nu bănuiască ceva. Dacă 
nu cumva bănuia deja. 

Era peste măsură de frumoasă, iar el încă nu profitase de noap- 
tea nunții. Doar un ţicnit ar fi făcut tot ce îi stătea în puteri să o 
evite. Nu ar fi fost ironic să fi supraviețuit chinurilor de care avu- 
sese parte la Pentonville fără să o ia razna, dar să sfârșească totuși 
la ospiciu? 

Purtarea lui era ciudată. O știa și vedea asta în reacţia ei. O 
vedea cum îl testează, cum îl cântărește. Se chinuia, fără doar și 
poate, să înțeleagă ce anume îl făcea să se comporte atât de ciudat. 

Se lăsă să cadă în scaun și își puse mâinile în cap. Își dădu seama 
că luase asupra lui o sarcină imposibilă. Poate că tot ce trebuia să 
facă era să se ducă la lordul cancelar şi să-și spună povestea. 

Sfinte Dumnezeule, se simțea ca în romanul lui Alexandre 
Dumas pe care începuse să-l citească noaptea trecută, când nu avea 
somn și voia să se gândească la altceva decât la soţia lui. Doar că 

nu îi avea de partea lui pe muschetari. Nu avea cine să îl salveze. Se 
avea doar pe sine. 

Și ce jalnic se descurca în rolul de justiţiar dornic să îndrepte 
răul făcut! 


Torie își spuse că ar fi cazul să se retragă, la rândul ei. Să se în- 
toarcă în cameră și... să stea îmbufnată. Numai că niciodată nu fu- 
sese genul de persoană care să stea îmbufnată. I se părea că era un 
comportament care s-ar fi întors împotriva ei. Cu cât te imbufnai 
mai tare, cu atât simţeai o nevoie mai acută să stai îmbufnată. Aşa 
pățise, de exemplu, în seara când făcuse acea plimbare blestemată. 

Cu toate că soțul ei indicase clar că nu vrea să fie deranjat, ea 
se îndreptă spre bibliotecă. Voia să ia o carte cu care să-și omoare 
timpul cât avea să stea în pat, așteptându-și bărbatul. Căci nu avea 
nici o îndoială că în acea noapte urma să vină la ea în dormitor. 
Avuseseră o zi tare bună. Ştia că o dorea. Dar nu reușea să priceapă 
de ce discuţia despre Weddington îl făcuse să plece din salon. 

Lacheul în livrea de un roșu burgund o salută cu o plecăciune și 
îi deschise ușa, iar Torie păşi în bibliotecă. Încăperea părea să fie 
fără sfârșit. Trecu pe lângă tot felul de mese și scaune, iar atenţia îi 
fu din nou atrasă de portret. Ducesa de dinaintea ei fusese o femeie 
încântătoare, iar fii ei lăsau să se întrevadă, încă de la acea vârstă 
fragedă, farmecul ce avea s-o atragă pe Torie către unul dintre ei. 
Soţul ei stătea la birou şi se ridică la vederea ei. 

- Ți-am spus că nu vreau să fiu deranjat. 

- Vreau să iau ceva de citit, îi spuse ea. Iar asta pare încăperea 
potrivită. 

- Aș aprecia dacă te-ai mișca repede și m-ai lăsa să-mi văd de 
ale mele. 

- Şi ce presupune asta, mai exact? 

El o privi de parcă ti turnase o găleată cu apă rece în cap. 

- Nu e treaba ta. 

Poate că într-adevăr nu era treaba ei, dar era totuși curioasă. 
Și mai mult decât afacerile lui o intriga purtarea soţului ei. Se în- 
dreptă spre rafturile cu cărți. 

- Sunt așezate în vreo ordine? 

- Cărţile fac partea din colecţia tatălui meu. N-am fost nicio- 
dată atent la modul în care le ordona. 

— Dar ziceai că eşti pasionat de cărți. 

- De cărți, nu de aranjarea lor. 

Atinse cu degetele cotoarele volumelor. 

— Care e cartea ta favorită? 

- Nu am o carte favorită. 

- Nu se poate. Toată lumea are. 

- Bine, acceptă el cu un oftat. Ultimul mohican. 

— Interesant! E preferata ta pentru că e o carte de aventuri, nu? 

- Probabil. Preferata ta care e? 

Acreala din voce îi dispăruse aproape de tot, de parcă ar fi depus 
armele, acceptând că nu avea să îi fie tocmai ușor s-o expedieze. 

- Jane Eyre. 

- Mă tem că e o autoare despre care nu ştiu nimic, spuse el clă- 
tinând din cap. 

— Zău, Robert, ce-ţi mai place să mă tachinezi! Charlotte Brontë 
a scris cartea. Sora ei a scris La răscruce de vânturi, unde personajul 
principal, Heathcliff, este eroul chinuit, cu sufletul făcut vraiște. 
El e motivul pentru care cartea e preferata Dianei. Îi plac bărbaţii cu 
sufletul chinuit. 

- N-ai zice! Mi s-a părut că sora ta e o tânără încântător de 
binedispusă. 

- Așa e. Și nu, nu îi chinuiește pe bărbaţi, deşi poate că ar trebui 
să o facă dacă vreunuia îi vine ideea să o curteze. 

Continuă să caute prin rafturi ceva care să-i atragă atenţia. 

- [a te uită, tatăl tău are un exemplar din David Copperfield! 

Atinse coperta, apoi se încruntă. 

- Dar Dickens a publicat cartea asta abia după ce tatăl tău a murit. 

Se uită la Robert. Arăta, dintr-odată, nesigur și speriat, ca un 
animal prins în capcană. 

— Am cumpărat cartea după moartea lui, dar las în sarcina servi- 
torilor aranjarea cărţilor pe rafturi. 

- Dacă vrei, aș putea să cataloghez eu toate cărțile, propuse ea. 
Le-aş organiza în așa fel încât ne-ar fi ușor să găsim ceea ce căutăm. 

- Cred că prefer să fiu surprins de ceea ce găsesc, spuse el, dân- 
du-i impresia că nu se referea neapărat la cărți. 

- Îmi place să citesc cu voce tare. Ai vrea să-ţi citesc în seara 
asta? 

- Torie, chiar trebuie să mă ocup de chestiuni care îmi solicită 
toată atenția. 

- Și nu te poţi ocupa de ele în timp ce-ţi citesc? 

Părea pe punctul de a depune iar armele, de a o accepta, de a-i 
permite să se apropie. 

- Sunt singură, Robert. 

El îi trase un scaun lângă șemineu. 

- Te rog. Mi-ar face o mare plăcere să-mi citeşti, dacă ai timp. 

- De timp chiar nu duc lipsă. 

Alese David Copperfield, pentru că era la îndemână. Se așeză pe 
scaun, iar Robert i se alătură, luând loc pe scaunul din fața ei. 

- Credeam că vei continua să îţi vezi de ale tale în timp ce citesc, 
spuse ea. 

- M-am răzgândit. 

- Ce făceai înainte să vin? 

- Mă gândeam să-i trimit lui Weddington o scrisoare în care 
să-i cer permisiunea de a-l vizita, îi răspunse el, privind focul din 
șemineu. 

- Așadar, ne întoarcem la Londra? 

- Bănuiesc că e la conacul Drummond, undeva aproape de 
coastă. E la câteva ore de aici. Dar, dacă nu e la conac, atunci nu 
mergem la Londra. Nu mă simt pregătit. 

- Mai ţii minte când... 

- Parcă ziceai că-mi vei citi. 

Fu uşor stânjenită de tonul lui. Nu era mustrător, ci doar... 
parcă nerăbdător. Deschise cartea și începu să citească. 

Robert se întrebă de ce încercase să o convingă să nu-i citească. 
Poate pentru că, pe măsură ce petrecea tot mai mult timp alături 
de ea, avea să-i fie tot mai greu să renunţe la ea când urma să vină 
momentul. 

Îi plăcea tonul blând al glasului ei. Încercă să fie atent la po- 
veste, dar nu reuși decât să se piardă ușor-ușor în făptura ei. Se în- 
drăgostea de ea. Era tot mai vrăjit de ea. Și mai fără de speranţă. 
Nu flirta cu el, nu făcea pe mironosiţa, nu îl tachina. Îi citea, pur și 
simplu, cu capul aplecat deasupra cărții. lar el se gândi că avea să 

fie mulţumit dacă tot restul vieții nu ar fi fåcut altceva decât så stea 
undeva în penumbră, bucurându se de prezenţa ei. 


Torie stătea întinsă sub pătură și abia respira în timp ce as- 
culta scârțâitul podelei, semn că soţul ei se plimba 


iar prin camera 
de alături. 


Se făcuse aproape 10 seara când lăsase cartea deoparte, cu- 
prinsă de oboseală. Din clipa în care începuse să citească, Robert 
aproape că nu mai făcuse nici o mişcare. Stătuse cu cotul pe brațul 
scaunului și bărbia în palmă, cu capul ușor înclinat și 
neclintită. Aşa îl găsise de fiecare dată când ridicase priv 
carte şi se uitase la el. O asculta cu aten 
de povestire. 


Aşa că citise mai departe, chiar dacă ar fi preferat să se oprească, 
Nimeni nu se arătase vreodată atât de interesat de lectura ei. 

Apoi o condusese până în dormitorul ei, îi spusese noapte bună, 
apoi auzise uşa camerei lui deschizându-se și închizându-se. Fusese 
convinsă că, la finalul unei asemenea zile, avea să vină la ea peste 
noapte. După ce Charity o pregătise de culcare și se retrăsese, Torie 
umblase și ea de colo-colo prin încăpere, vreme de câteva minute. 
Apoi trăsese aer în piept şi se băgase în pat. Își răsfirase părul pe 
perne, își ridicase păturile până sub bărbie, spoi le coborâse până în 
dreptul mijlocului. 

Zăcea acolo ca moartă, cu lampa aprinsă, uitându-se în tavan, 
când îi auzise pașii în camera de alături. 

De ce nu venea? 

Se gândi să se dea jos din pat şi să bată la ușă, ca el să ştie că 
ea era pregătită să îl primească. 1 se păru că ar fi fost un gest prea 
îndrăzneţ. Speră în continuare că pașii urmau să se oprească, iar el 
avea să intre în camera ei. Mai trecu ceva timp, iar ea începu să-și 
miște degetele, apoi să numere pătratele de pe tavan și secundele. 

De ce nu venea? 

Ochii începură să o înțepe şi se umplură de lacrimi, dar îşi spuse 
că pățea asta pentru că citise prea mult. Când ceasul de pe hol vesti 
miezul nopții, iar paşii încetară să se audă, soţul ei tot nu i se ală- 
tură. Aşa că se așeză pe o parte și, în deplină tăcere, dădu frâu liber 
lacrimilor care începură să-i curgă pe obraji și pe pernă. 

Capitolul 13 
SES? 


Către Ducele de Weddington 


A trecut ceva vreme, prietene. Îţi solicit permisiunea de a te vi- 
zita la conacul Drummond. 
Cu sinceritate, 


Robert, duce de Killingsworth 


Către Ducele de Killingsworth 
Nu prea cred. 


Weddington 


Robert pusese misiva de la Weddington în buzunarul hainei 
și parcă îi simțea povara în timp ce trăsura îl purta către conacul 
Drummond. Ştia că dă dovadă de lașitate neducându-se singur, dar 
se gândi că Weddington nu avea să-i trântească ușa în nas chiar 
imediat dacă era și Torie cu el. 

După acea discuţie despre prieteni din care aflase că John îl 
umilise în public pe Weddington, se gândise că vechiul lui prieten 
ar putea fi acea persoană în care să aibă încredere. 

Misiva scurtă a lui Weddington îi spunea lui Robert foarte 
multe despre stadiul prieteniei lor. El și Weddington fuseseră cei 
mai buni prieteni încă de pe băncile şcolii. Navigaseră împreună. 
Faptul că prietenul lui nu voia să-l vadă... 

Ei bine, nu avea nici o îndoială că totul era din vina lui John 
și că fratele lui făcuse mai mult decât să îl insulte pe Weddington. 
Acţiunile lui John erau explicabile și logice. Îi înlocuise valetul cre- 
dincios și îi înlocuise cel mai bun prieten. 

Dacă reușea să recâștige încrederea lui Weddington, puteau găsi 
împreună o soluție care să ducă la rezolvarea situaţiei sale. Trebuia 
să treacă la fapte cât mai repede, căci îi era tot mai greu să nu des- 
chidă ușa care separa camera lui de dormitorul ei. 


135 


— Lorraine Heath 


Fiecare moment alături de ea era plăcere pură, mai puţin acele 
clipe când în ochii ei se întrezărea îndoiala, pent 
mult decât îi putea el oferi. 

De nenumărate ori se hotărâse să îi spună totul, dar, chiar fna- 
inte să deschidă gura, ea îi zâmbea, iar gândul că nu ar mai fi avut 
parte de acel zâmbet îl făcea să amâne momentul adevărului, Era un 
gest egoist din partea lui şi incorect față de ea, dar în ultimii ani din 
viaţa lui lipsise cu desăvârșire orice era frumos și uman, iar el era 
lihnit. Era ca un om aproape mort de foame, care tânjea după câteva 
firimituri de pâine și se trezea în fața unui ospăț îndestulător. 

Își tot spunea că avea să-i vorbească a doua zi, apoi amâna iar și 
iar decizia. lar acum hotărâse că avea să-i spună totul după această 
vizită la Weddington. Dacă vechiul său prieten urma să-l respingă, 
doar Torie îi putea oferi alinarea de care avea nevoie. 

- Despre soţia lui ce ştii? întrebă ea, luându-l prin surprindere 
şi întrerupându-i șirul gândurilor. 

- A cui soție? 

~- A lui Weddington. 


Nimic. Absolut nimic nu știa. Nici măcar nu știa că se însurase. 
La naiba, când fusese nunta? 


— Sunt sigur că îl iubește. E genul de bărbat pe care cred că orice 
femeie l-ar adora. 

— Cât timp aţi fost prieteni? 

-~ Ne-am cunoscut la Eton. lar când nu eram la școală, petre- 
ceam mult timp împreună din moment ce proprietăţile familiilor 
noastre erau la câteva ore una de cealaltă. Ne plăcea să navigăm, iar 
casa lui era aproape de malul apei. Cred că a învățat să navigheze 
înainte de a învăța să meargă. 

- Niciodată nu mi-ai spus prea multe despre prietenii tăi. 

- Nu am prea mulți. Pentru că eu și John aveam exact aceeași 
vârstă, nu prea am simţit nevoia să am prieteni. Cum probabil nici 
el nu a simţit. Dar cu Weddington a fost altceva, aveam încredere 
în el și îl respectam foarte mult. În timp, ne-am îndepărtat și re- 
gret asta. Ca să fiu sincer, nu prea știu cum vom fi primiți. 

- După incidentul de la Expoziţia Universală, poate că nu vom fi 
primiţi deloc. : 

- Mă gândesc că nu a fost o idee bună să îți cer să må însoţeşti. 
Dacă te stânjeneşte gândul de a merge acolo, o să-i cer vizitiului să 
întoarcă trăsura. 

- Nu. Locul meu e lângă tine. 

Cât de mult şi-ar fi dorit Robert ca lucrurile să stea întocmai! 

- N-aş fi putut alege o soție mai potrivită decât tine, spuse el 
încet. 

- Uneori, simt că nu ești deloc fericit alături de mine. 

- Prezenţa ta mă umple de o bucurie nemăsurată. 

- De ce baţi camera în lung și în lat în loc să vii la mine? 

El se uită pe fereastră. Nu dorea să o rănească, dar înțelegea 
că, dacă cineva își dorea un anumit lucru, nu era suficient doar să 
şi-l dorească. 

- Nu mi-am dat seama că mă auzi. 

- Casa e veche. Podeaua scârțâie. Ai vrea să vin eu în camera ta? 
întrebă Torie, coborând privirea asupra mâinilor înmănușate care i 
se odihneau în poală. 

- Mi-ai spus că în dimineaţa nunții ai avut îndoieli și m-am gån- 
dit că poate ai vrea să avem mai mult timp înainte să... 

Dumnezeule mare, cu greu se lăsau spuse minciunile! 

Ea își ridică privirea spre el. 

- Îndoielile mele dispar una câte una. Am descoperit la tine 
calități pe care nu le știam și am convingerea că m-am măritat cu 
bărbatul care mi-a fost hărăzit. 

- Torie... 

- Acum sentimentele mele față de tine sunt mult mai intense, 
Robert. Știu că a trecut abia o săptămână, dar țin la tine tot mai 
mult, de la o zi la alta. Tu ţii la mine? 

- Peste măsură. 

- O spui de parcă ar fi ceva rău în asta. 

Aşa și era. Era total greşit să tânjească atât de mult după ceva ce 
nu putea avea. lar acum, când se apropiau de destinaţie, era cel mai 
nepotrivit moment să îi spună lui Torie adevărul. Așa că, în schimb, 
Îi luă mâinile și îi spuse atât cât își îngădui să-i mărturisească: 

- Torie, ştiu că uneori purtarea mea ţi se pare ciudată... 

- Eu doar... 


- Șaşt! Ascultă-mă, îi zise el, strângându-i mâinile. 

Ea încuviinţă din cap. 

Robert îi ridică mâinile înmănușate, îşi lipi buzele de ele şi se 
uită adânc în ochii ei, sperând că ea ar putea să vadă ce era în sufle- 
tul lui. 

- Torie, o vreme am fost... pierdut. Cred că e cel mai potrivit cu- 
vânt. Acum, după multă vreme, simt că m-am regăsit. 

Ea zâmbi, iar în obraz i se formă gropița. 

- Ce zici tu sună ca versurile unui imn bisericesc, Milostivirea 
neașteptată, pe care îmi plăcea mult să îl cânt. 

- Da, îmi amintesc şi eu acel cântec. Dar, în cazul meu, e vorba 
de o reîntoarcere. 

- La ce? 

- La ce ar fi trebuit să fiu. 

— Nu mi s-a părut niciodată ceva în neregulă la felul cum erai. 

- Nu eram fericit, Torie. S-au schimbat atâtea din ziua în care 
ne-am căsătorit! Încă nu îmi vine să cred ce noroc am avut. Te ador 
din toată inima, sincer îţi spun! 

Îi sărută mâinile, apoi se aşeză la locul lui, cuprins de jenă pentru 
tot ce spusese. Exagerase puțin, dar voia să o asigure de afecțiunea 
pe care i-o purta, mai ales din moment ce stătea trează nopțile 
așteptându-l, în timp ce el era prea ocupat să se plimbe de nebun 
prin camera lui, în încercarea disperată de a se ține departe de uşa 
care ducea către camera ei. 

- Am ajuns, o anunţă el când în faţă le apăru aleea pe care o ştia 
atât de bine. 

Trăsura se opri. Deşi era nerăbdător să coboare şi să facă ce avea 
de făcut, așteptă ca lacheul să îi ajute pe el și pe Torie. Îi evită pri- 
virea ca un laș, nesigur de ce avea să vadă în ochii ei. Se gândi că ar 
fi preferat să trăiască fără să-i știe adevăratele sentimente, pentru că 
oricum ele nu erau faţă de el, ci față de John. 

Coborâră, îi întinse braţul, iar ea își sprijini mâna de el. Porniră 
împreună spre treptele ce duceau la intrarea în conac. Lui Robert i 
se făcuse stomacul ghem, iar când majordomul deschise ușa, ignoră 
dorinţa prietenului său și păși înăuntru. 

Odată ce intrară, se calmă. Aici se simţea la fel ca acasă, la 
Hawthorne. 

- Bine ați venit la Drummond, Excelenţă, spuse majordomul. 

Robert întinse o carte de vizită. 

- Watkins, îl anunti, te rog, pe duce că am sosit? 

- Desigur. 

Torie se uită în jur şi admiră portretele de pe pereți. 

- Eşti agitată? 

- Un pic. 

- E un tip foarte amabil. 

- Am auzit că e văr îndepărtat cu regina. 

- Şi eu sunt. 

Ea se întoarse spre el, cu ochii mari și gura căscată. 

- Nu ţi-am spus până acum? 

- Nu. 

- Nu te lăsa impresionată. Toţi aristocrații se înrudesc cumva. 

Auzi paşi pe scări, iar când se întoarse, se simţi cuprins de bucu- 
rie la vederea femeii scunde şi zâmbitoare care se îndrepta spre el 
cu braţele deschise. 

- Eleanor? 

- Bună, Robert! De când nu te-am mai văzut! 

De multă vreme, ce-i drept. Eleanor Darling era fata contelui de 
Beaumont. Se gândise să o curteze încă din clipa în care o văzuse. 
Numai că încă nu era pregătit să îi facă unei domnișoare curte, 
iar ea nu avea decât 16 ani. Nu-l miră că Weddington nu avusese 
aceleași ezitări. Îi luă mâna și i-o sărută. 

- Arăţi minunat. 

- Nu pot spune același lucru despre tine, râse ea. Eşti cam pă- 
mântiu la faţă. 

- Mă tem că de la ploile care nu mai contenesc. 

- N-a plouat chiar aşa de mult, iar azi e o zi splendidă. 

- Așa este. Dă-mi voie să ţi-o prezint pe soția mea. 

Eleanor se pricepuse mereu să primească oaspeţi, iar lucrul 
acesta nu se schimbase. Robert bănuia că şi Torie avea asemenea 
calităţi şi că urma să fie o ducesă exemplară. Chiar dacă nu pentru 
multă vreme. Când Eleanor îi acordă din nou toată atenţia, îi puse 
intrebarea care îl rodea: 

- Weddington nu vrea să mă vadă şi te-a trimis pe tine? 

~ Nu e aici. A ieșit cu iahtul impreună cu Richard. 

Se uită la el cu o expresie ce părea să spună: „Nu face faţa asta, 
știi prea bine cine e Richard“. 

- Richard, fiul nostru. 

- A, da. E cazul să vă felicit. 

- Da, cu o întârziere de cinci ani. 

- Cinci ani... 

Robert speră că Eleanor simţise unda de regret din vocea lui şi 
începu să se teamă că, în ce priveşte prietenia dintre ei, John fă- 
cuse ceva ce Robert nu putea desface. 

- Poate că nu ar trebui să fiu aici când se va întoarce. l-am scris, 
iar el mi-a răspuns că... 

- Știu ce ţi-a răspuns. Nu avem secrete unul față de celălalt. 
Faptul că totuși ai venit spune multe. Multe, adăugă ea, mângâ- 
indu-i obrazul. Și cred că e un prilej de care puteți profita ca să 
dregeţi lucrurile între voi. Haideţi să luăm ceaiul în grădină până 
când se întoarce el. 


Torie o plăcu pe Eleanor Stanbury, ducesă de Weddington. Avea 
ochii de un albastru-deschis și un zâmbet cald. Iar când vorbea des- 
pre soțul și fiul ei, dragostea pe care le-o purta se simțea în fie- 
care cuvânt. 

- Richard seamănă foarte bine cu tatăl lui. Nu o să-ți vină să 


crezi, Robert! Parcă e un Weddy în miniatură. Deja are gesturile lui. 
E ciudat. 


- De-abia aştept să-l cunosc. 
Ea se aplecă peste masă și îl bătu ușor pe mână. 


- De multă vreme voiam să-] cunoşti. Mă bucur nespus că ești aici. 


provocase ruptura dintre soțul ei şi Weddington. 
- Povestește-mi despre nunta voastră, Victoria, zise Eleanor. 
- Spune-mi Torie, te rog. 


- O, mi-ar face plăcere. Așadar, Torie, spune-mi totul. A fost 
multă lume? Gemea biserica de curioși? 


- Nici n-am băgat de seamă, recunoscu Torie. Eram atât de agi- 
tată! Ce mai, eram înspăimântată de-a dreptul. 


- Ştiu ce zici. Pentru mine a fost cea mai fericită zi, dar nu-mi 
amintesc mai nimic. Weddy a fost foarte răbdător cu mine. La fiecare 

cinci minute izbucneam în lacrimi. Nici nu ştiu de ce. Spune-mi cu 
ce ai fost îmbrăcată. 

- A, nu era nimic special. 

- Erai superbă, iar rochia era minunată, interveni Robert. Era 
din satin și dantelă, cu flori brodate la poale. 

- Ca a reginei Victoria, surâse Eleanor. A mea a fost cam la fel. 
Felul în care s-a îmbrăcat la nunta ei a schimbat cu totul imaginea 
asupra rochiilor de mireasă. Înainte să se mărite ea, nu aveai ne- 
voie decât de o rochie drăguță și de un voal care spunea „Azi mă 
mărit“, În ziua de azi, nunta înseamnă satin, dantelă de Honiton, 
perle și flori de portocal. Rochia am pus-o la păstrare în speranţa că 
intr-o zi voi avea o fiică. Dar înainte de asta trebuie să-i asigur lui 
Weddy un moştenitor de rezervă. Cam sâcâitoare treabă. Și nu mă 
refer la a avea copii, ci la faptul că lumea se așteaptă ca o femeie să 
nască doi băieţi. Dacă nu reușește, nimic altceva nu mai contează. 
Va fi privită mereu ca o ratată. 

- Nimeni nu te va considera vreodată o ratată, Eleanor, spuse 
Robert. 

Ea îi zâmbi cu multă căldură. 

- Drăguţ din partea ta. 

- Deci aveţi doar un copil? vru să ştie Torie. 

- Da. Încă sper că vom mai avea, dar au trecut deja cinci ani şi... 
nimic. E şi unul dintre motivele pentru care ne-am instalat aici, nu 
la Londra. Weddy e convins că aerul sărat, vara, e exact ce trebuie 
ca să grăbim procesul. 

- De câți ani sunteţi căsătoriţi? întrebă Robert. 

Eleanor îl privi ţintă. 

~ Mă mir că ai uitat. 

El începu să se uite când la Eleanor, când la Torie, iar ei fi 
păru rău pentru el, căci se vedea pus într-o situaţie delicată şi nu 
înțelegea de ce. 

- Îmi pare rău, începu el. 

- Suntem căsătoriţi de cinci ani şi un pic. Am făcut nunta cu 
exact opt luni inainte să-l nasc pe Richard. Eu şi Weddy am avut 
impresia că tu ai fost în mare măsură responsabil de acea bârfă care 
circula în Londra, cum că m-am căznit să 1l seduc şi să rămân însăr- 
cinată ca să nu aibă de ales și să mă ia de nevastă. 

Lui Torie i se păru că soţul ei își dori ca marea, care încă nu se 
vedea, să îl înghită într-o clipită. 

- Așa a fost? Tu ai răspândit zvonul? întrebă Eleanor. 

Torie își privi soțul, care făcea eforturi să înghită. 

- Eleanor, nu ştiu ce altceva să spun decât că îmi pare rău pen- 
tru orice cuvânt prin care v-am rănit. 

- Nu e tocmai un răspuns, nu crezi? 

- Nu este, dare tot ce pot spune în acest moment. 

Ea îi luă din nou mâna. 

- Te-ai schimbat, Robert. Te-ai schimbat după ce ai devenit 
duce. Lui Weddy îi e teribil de dor de tine. E prea mândru ca să o 
recunoască și se va înfuria dacă va afla că ţi-am spus asta. 

Se îndreptă de spate, iar pe față îi apăru un zâmbet larg. 

- lată-i, s-au întors! 

Se ridică în picioare și flutură mâna. Robert și Torie se ridicară 
și ei. Torie văzu că se îndrepta spre ei un bărbat înalt și brunet, care 
ținea pe umeri un băieţel brunet. Văzu apoi că pașii bărbatului de- 
veniră ezitanţi și încetiniră. Îl dădu pe copil jos de pe umeri, îl luă 
în braţe și apoi iuți iar pasul. Când se apropiară, Eleanor strigă: 

- Weddy, uite cine a venit în vizită! Prietenul risipitor. 

Se ridică de la masă, își sărută soţul și își luă fiul în brațe. Ducele 
îi privi cu fălcile încleștate și ochii duri precum oţelul. 

- Mă bucur să te văd, Weddington, spuse Robert într-un sfârşit. 

- Killingsworth. 

- Weddy, ţi-o prezint pe soția lui Robert, Torie. 

Weddington o privi, iar Torie simţi că Robert se apropie de ea 
de parcă ar fi simțit-o în pericol. Și chiar era posibil să fie în pericol, 
judecând după expresia de ură întipărită pe chipul lui Weddington. 

- Îmi face mare plăcere să vă cunosc, zise Weddington, deși gla- 
sul lui transmitea cu totul altceva. Ia spune-mi, Killingsworth, cam 
ce zvonuri ar trebui să răspândesc acum la Londra? Ce aș putea 
spune despre ea ca să te rănesc profund, așa cum meriţi? 

- Nu spune acum ceva ce vei regreta mai târziu, îl avertiză 
Robert. 

- Deja regret că te-am salutat. Regret că ţi-am vorbit. 

- Ne-a cerut scuze, Weddy, interveni Eleanor. 

Weddington o mângâie pe obraz, iar dragostea ce i se citea în 
ochi era atât de profundă, că lui Torie i se tăie respirația. 

— Îți datorează mai mult decât niște simple scuze, prințesa mea. 

Îl privi din nou pe Robert. 

- Dacă în mai puțin de trei minute nu eşti înapoi în trăsura care 
te-a adus aici, o să pregătesc pistoalele de duel. 

- Pregăteşte-le! 

- Și o să te provoc. 

- Provoacă-mă! 

- La un duel până la moarte. 

- Așa să fie. 

- Eşti nebun? strigă Torie. 

- Weddy, nu! scânci și Eleanor. 

- Ai cinci minute să-ţi iei rămas-bun pentru totdeauna de la 
soţia ta, spuse Weddington pe tonul liniştit al cuiva care tocmai 
ieșise la o plimbare. Ne vedem în zece minute pe faleză. 

Trecu pe lângă soția lui şi intră în casă. 

Eleanor se uită la Torie, la Robert și la copilul pe care îl ţinea 
în braţe. 

- O, Doamne, asta nu e bine, nu e bine deloc! 

Eleanor porni spre casă, apoi se opri şi se întoarse spre Robert. 

- Fii pe pace, o să-l fac să se răzgândească. 

= Nu te mai obosi, Eleanor. Are nevoie să facem asta. Merită să 
facem asta. 

- E un foarte bun ţintaș. 

- Știu. E un ţintaș excelent. 

- Îmi pare rău. E vina mea. Nu trebuia să te primesc. 

- Nu, Eleanor, nu e câtuși de puţin vina ta. Ajută-l să se pregătească. 

Eleanor scoase un oftat aproape dureros şi se grăbi spre casă. 

- Ţi-ai pierdut minţile? își întrebă Torie bărbatul. 

- Ai mai întrebat asta. 

- Nu, te-am întrebat dacă ești nebun. 

- E totuna. 

- Doar nu te gândești să mergi să te întâlneşti cu el pe faleză! 

- Ba da. 

- Nu o să ai nici măcar o secundă la dispoziție. 

- Nici nu o să am nevoie. 

- Ai tras vreodată cu pistolul? 

- Când aveam 14 ani, am furat pistoalele tatălui lui și ne-am dus 
pe faleză să vedem ce înseamnă să te duelezi. 

— Şi ce s-a întâmplat? 

- El a tras într-un pietroi. 

- Şi tu? 

- Într-un pescăruş. Am decis amândoi că e mai greu să nimereşti 
un pescăruş, pentru că e în mișcare. Și, cu toate că nu ţintisem spre 
biata pasăre, am fost declarat câștigător. 

- E cumplit de furios. Nu cred că de data asta va mai tinti spre 
o piatră. 

- Nici data trecută nu ţintise spre... 

— Nu râde pe seama mea! Te-ar putea omori. 

— Dacă mă omoară, aș vrea ca ultima mea amintire să fie un 
sărut de-al tău. 

Îi prinse faţa în palme și își apropie buzele de ale ei. Torie simţi 
gustul de ceai dulce și tartă cu zmeură. Sărutul lui era cel mai tan- 
dru de care avusese parte vreodată. Mai îndrăzneţ însă. Mai flă- 
mând. Mai devastator pentru inima ei. 

Nu voia asta. Nu voia ca degetul lui să-i mângâie colțurile gurii, 
dând sărutului şi mai multă intimitate. Sau poate limba lui crea in- 
timitatea, explorându-i gura, simțind-o în profunzime. Se aplecă 
spre el, căutându-i gura, buzele, limba, dând momentului şi mai 
multă ardoare. 

Nu era cu putinţă să creadă că avea să moară. Era o farsă, nimic 
mai mult. O farsă a unor prieteni regăsiți după atâta amar de 
vreme. Ca atunci când două doamne fac schimb de impresii despre 
cumpărături și își dezvăluie cele mai nimerite locuri de unde să-și 
ia un evantai sau o eșarfă. Numai că ei doi aveau să facă schimb 
de gloanţe. 

Se retrase din îmbrăţişare. 

- E o nebunie. 

- Știu. 

Își lipi iar gura de a ei, cu o pasiune și o nerăbdare total diferite de 
calmul cu care vorbise. Ea se referise la duel, dar avu impresia că el se 
referise la sărut. Unul dăduse naştere celuilalt. Așa că s-au legat. 

Simţi o suferință profundă. Se măritase cu un bărbat pe care 
crezuse că îl cunoştea. Descoperise apoi că nu îl cunoștea deloc, dar 
că şi-ar fi dorit să-l fi cunoscut mai bine. 

Îşi puse mâinile peste ale lui și se întrebă cum ar fi fost să o 
atingă la fel de tandru cum o săruta. Îi mărturisise că fusese pier- 
dut o vreme... iar ea nu își dădu seama dacă nu cumva trebuia să fie 
și mai înspăimântată decât era deja. Oare avea să se piardă iar? El 
se smulse din sărut și își lipi fruntea de a ei. 

- Dacă nu mă mai întorc... 

- Doar nu crezi cu adevărat că va vrea să te omoare! 

- Ducele de Killingsworth i-a insultat soţia. Cred că se cuvine să 
își ia revanșa. 

- Moartea nu e tocmai revanşa potrivită pentru o insultă. Lasă-l 
să-ți învineţească un ochi sau să-ţi dea sângele pe nas. 

Fl ti zâmbi trist în timp ce îi atingea buzele tremurânde. 

- Nu e de ajuns. Dacă aș fi în locul lui, nici pentru mine nu ar fi 
de ajuns. 

Se întoarse apoi cu spatele la ea și porni spre faleză. Iar ea ră- 
mase pe loc, singură și deznădăjduită, dându-și seama că nu îl 
cunoștea deloc pe acest bărbat. Câtuși de puţin. 

Câteva minute mai târziu, Eleanor apăru de mână cu fiul său. 

- Weddy a plecat la duel. Bei un ceai? 

Bărbaţii plecau să se lupte pe viață și pe moarte, iar femeile rămâ- 
neau pe frontul de acasă. Torie nu reuși decât să încuviințeze din cap. 

Așa că luară loc la masa din grădină. Briza ridică marginile feţei 
de masă. Ceaiul rămase neatins în ceștile de porțelan. Soarele stră- 
luci deasupra lor. Vorbiră despre cele mai noi tipare pentru rochii, 
despre flori şi vreme, despre cât de bine semăna Richard cu tatăl lui. 
Fiecare făcu tot ce îi stătu în putință să pară interesată de discuţie. 

După o jumătate de oră, din depărtare se auzi un foc de armă. 
Câteva secunde mai târziu, se auzi și al doilea. 


Capitolul 14 
HRD 


Robert stătea pe marginea malului stâncos, privind în jos, spre 
valurile care se spărgeau cu furie. Nu se gândi la apropiata lui 
moarte, ci la Torie, la soţia lui. 

îi făcuse plăcere să o urmărească în timpul vizitei la Eleanor. 
Trebuia să-i recunoască meritele lui John. Alesese o tânără exem- 
plară pentru rolul de viitoare ducesă de Killingsworth. Il fascinase 
şi văzuse în ochii ei că era cu adevărat îngrozită de gândul că l-ar fi 
putut pierde. Iar sărutul ei de rămas-bun... 

Încă îi simțea gustul. 

Dar ea îl iubea pe fratele lui. Nu se îndoia de asta și se simţi 
brusc cuprins de o disperare cum nu îi fusese dat să simtă în cei opt 
ani de temniţă. Nu avea să fie niciodată a lui. Inima ei nu putea să 
îi aparţină. 

Mai erau femei pe lume. Iar dacă avea să supravieţuiască acestui 
duel şi să reușească apoi să își revendice titlul de duce, avea să o eli- 
bereze și să își aleagă alta. Dar care femeie ar fi putut să-i semene? 
Să fie în aceeaşi măsură timidă şi îndrăzneață? Să aibă zâmbetul 
ei? Râsul ei? Uitându-se, pur și simplu, la altă femeie, putea să mai 
simtă plăcerea pe care o simţea privind-o pe ea? 

Fusese un gest egoist din partea lui să o ia cu el, dar nu se mai 
putea abține, voia să o aibă lângă el cât mai mult. 

Auzi foșnetul ierbii și zgomot de pași, de cizme care loveau pă- 
mântul cu putere. Adversarul lui sosea. Bărbatul pe care îl consi- 
derase dintotdeauna un prieten adevărat. John reușise să i-l 
răpească până şi pe el. Îi luase totul, iar în timp îi rănise pe cei la 
care Robert ţinea. 

Deși ştia, chiar știa că nu ar fi avut cum să-l oprească pe fratele 
lui, Robert tot se simţea cumva responsabil pentru cele întâmplate. 
El era adevăratul duce de Killingsworth şi, chiar dacă nu apucase 
până acum să-și poarte titlul, lui îi revenea datoria de a îndrepta 
greșelile fratelui său. 

Weddy - cunoscut drept Geoffrey Arthur Stanbury, al cincilea 
duce de Weddington - ajunse lângă el. Inspiră adânc. 

- Vine furtuna. 

- Așa e. 

Nu doar norii tot mai negri indicau apropierea furtunii, ci și mi- 
rosul din aer. 

- Eu zic să trecem la treabă. O să fii plin de sânge când o să-ţi 
car leșul înapoi la conac. Aş prefera să nu fii și ud leoarcă. 

- Mă gândeam că poate o să-mi arunci leșul în mare. 

"_ Eleanor a insistat să te duc la conac, ca să poți fi îngropat cum 
se cuvine. 

Deschise caseta cu arme. 

— Ai toată libertatea să verifici pistoalele și să-ți alegi primul 
arma. 

Robert scoase un pistol din casetă. 

- Nu-i nevoie să verific. Am încredere în tine. 

- Mergem pe aceleași reguli ca atunci când eram mici? 

- Desigur. 

- Te rog să încerci să țintești măcar un pic mai bine. Nu e cazul 
să văduvim cerul de dreptul de a fi săgetat de păsări. 

Weddington apucă celălalt pistol și aruncă apoi cutia din lemn 
sculptat. Se întoarse pe călcâie. 

- Vreau să-ţi cer o favoare, spuse Robert, privind din nou în- 
spre mare. 

- Nu-i nevoie să-mi ceri să-ți trag glonţul fix în inimă. Oricum 
asta am de gând să fac. Vei muri repede. Eleanor, în schimb, a avut 
de îndurat mult timp umilinţa pe care i-ai adus-o răspândind acele 
zvonuri oribile. 

- Nu asta voiam să te rog, spuse Robert, întorcându-se spre băr- 
batul care îi fusese cândva prieten. Dacă mă ucizi, și nu mă îndoiesc 
că vei reuși, vreau să te duci la Pentonville și să-ți foloseşti toată 
influenţa ca să-l vezi pe prizonierul D3-10. 

— Și ce să-i transmit? 

- Cred că o să-ți dai seama când o să-l vezi. 

- Îmi ceri o favoare cam curioasă, dar fie. Acum, să-i dăm drumul, 

Se așezară unul cu spatele la celălalt. 

- Zece paşi, anunţă Weddington. 

Robert numără pașii în gând. 

Unu. 

„Trebuia să-i spun adevărul lui Torie încă de la început.“ 

Doi. 

„N-ar trebui să se poată mărita cu John din moment ce a fost 
măritată cu fratele lui.“ 

Trei. 
„La naiba cu John!“ 
Patru. 

„N-am fost corect faţă de ea." 

Cinci. 

„ Ar trebui să-i spun adevărul lui Weddington.” 

Şase. 

„Dar nici măcar prietenul meu cel mai bun nu a putut să ne 
deosebească...” 

Şapte. 

„Weddington îl va demasca în mod sigur pe John şi îl va provoca 
la duel odată ce își va da seama care e adevărul.” 

Opt. 

„Oare cine ar urma în linia de succesiune dacă Weddington îl 
ucide pe John?” 

Nouă. 

„Nu exista nici un văr pe undeva?“ 

Zece. 

„Blestemate fie toate. Nu mai contează!“ 

Se întoarse. Weddington ridicase deja pistolul și ţintea înspre el 
cu o mână sigură. 

- Eşti gata? întrebă Weddington. 

- Da. 

- Foc! 

Robert aşteptă. Weddington aşteptă. Robert ridică brațul în 
sus, spre lateral, și trase spre mare. Se auzi țipătul ascuțit al unei 
păsări. Fir-ar să fie! Spera că nu o nimerise, dar nu voia să se uite 
într-acolo. Voia să privească moartea în ochi. Auzi focul de armă și 
văzu fumul ieșind din ţeava pistolului lui Weddington, dar nu simţi 
altceva decât adierea vântului. Weddington se îndreptă spre el. 

- Robert? 

- Dar cine naiba credeai că sunt? 

- Laşul ăla de frate-tău! Unde Dumnezeu ai fost? 


- Am bănuit, acum cinci ani, că John pretindea că eşti tu și răs- 
pândea zvonuri răutăcioase, dar nu aveam cum să dovedesc acest 
lucru. La fel cum nu pot dovedi acum că tu ești Robert. 

Coborâseră pe poteca ce lega malul stâncos de mica plajă și se 
așezaseră pe un bolovan, chiar la malul mării. Priveau amândoi 

înspre valurile agitate, iar Robert se minună de cât de bine semăna 
mișcarea lor cu propria lui viaţă. 

- Așadar, crezi că a plătit un gardian să te ţină la Pentonville 
fără a avea dreptul la proces? 

- Recunosc că n-am o imaginație prea bogată, deci asta e sin- 
gura explicație mulțumitoare pe care am reușit să o găsesc. În plus, 
gardianul a venit la John în miez de noapte ca să-l informeze că am 
evadat. Era foarte speriat, dar și-a revenit imediat ce i l-am înapo- 
iat pe cel despre care credea că e prizonierul D3-10. 

- Sistemul penal perfect al Angliei are, iată, câteva neajunsuri. 
Dar cum să te ţină acolo opt ani? E de necrezut că a reușit! Locul 
acela e în primul rând un centru de tranzit. Un deţinut poate sta 
acolo nu mai mult de 18 luni, după care e urcat pe vapor și trimis în 
colonii. Cum de n-ai fost îmbarcat în tot acest timp? 

- În fiecare celulă era un afiș cu informații despre deținut: nu- 
mărul, data când a fost adus și data când urmează să fie îmbarcat. 
Gardianul, un individ pe nume Matthews, îmi schimba periodic da- 
tele, pe măsură ce se apropia momentul când, în mod normal, ar fi 
trebuit să fiu mutat de acolo. 

- Și nu a observat nimeni? 

- El era șeful în acea aripă a închisorii. Cine să-l ia la întrebări? 
lar noi aveam, cu toții, fețele acoperite. Așadar, cine avea să ob- 
serve că, la ora de mișcare în curtea închisorii, apărea, de opt ani, 
același individ? Nu era ca și cum cineva putea să mă recunoască. 

- Cred că mi-aș fi dat jos nenorocita aia de mască. 

— Aşa zici, dar nu ai cum să înţelegi atmosfera opresivă de acolo 
până ce nu o simți pe pielea ta. Făceam ce ni se spunea pentru 
că era singura cale de a supravieţui. Mulţi își pierd minţile acolo, 
Weddington. Mult prea mulți. E un sistem atroce. 

- Ei, bine, acum ești liber și te-ai întors unde-ți e locul. 

- Da, dar John n-a ieșit din peisaj şi trebuie să ne socotim în cu- 
rând. Doar nu crezi că mă va accepta drept duce fără să crâcnească. 
O să încerce iar să uneltească ceva. 

- O să-i trimit vorbă gardianului-șef și O să-i cer să fie îmbarcat 
cât mai degrabă pe o navă şi dus în Australia. 

- Şi ce o să se întâmple dacă îl trimiţi în Australia? O să-mi pe- 
trec tot restul vieții privind peste umăr cu teamă, întrebându-mă 

dacă nu cumva a reușit să scape, să se întoarcă și poate să mă în- 
chidă iar undeva? Și pe urmă să scap şi să-l închid eu iar? Nu. Am 
nevoie de o soluţie care să încheie definitiv socotelile dintre noi. 

Văzu cu coada ochiului că Weddington se întorsese spre el. 

- Dar nevasta ta? Torie o cheamă, nu? 

- Da, Torie. De la Victoria. Nu ştie nimic. John e cel care a ce- 
rut-o de soție şi tot lui i-a spus „Da“ . Eu am avut ghinionul de a 
evada cu o seară înainte de nuntă. Nici nu aveam habar de nuntă. 
Şi să ştii că nu s-a consumat căsătoria. Deja nu mai ştiu ce scuze să 
inventez ca să nu mă culc cu ea. 

- Atunci nu mai căuta scuze. Chiar dacă eram mânios din ca- 
le-afară, n-am putut să nu observ că e o frumuseţe de femeie. Şi 
îmi vine greu să cred că între tine și John l-ar prefera pe el. 

- L-a preferat înainte să ne căsătorim. 

- Nu îl putea compara cu tine. Ce vei face ca să dovedeşti cine 
ești? 

— N-am nici o idee. 

- Aş fi mai mult decât dispus să te anunţ eu drept ducele de 
Killingsworth. 

— lar John îl va avea, fără îndoială, pe Lynmore de partea lui. Și 
uite așa o să ne scoatem fiecare prietenii la înaintare, iar cel cu mai 
mulți prieteni va avea câștig de cauză. 

— Nu-i rău să ai succes în felul acesta. 

- Problema e că am fost închis vreme de opt ani și nu prea mai 
am prieteni în clipa asta. Că veni vorba, cum ţi-ai dat seama că 
sunt eu? 

- Nu mi-am dat seama. Cel puţin până când ai împuşcat pasă- 
rea. Dacă n-aș fi fost atât de supărat pe tine, mi-aş fi dat seama din 
clipa în care te-am văzut. Eleanor nu merita ce i-a făcut John. 

- Mă voi revanșa față de ea. 

- E prea târziu acum. Şi nici nu e responsabilitatea ta. Dumne- 
zeule, nu credeam că o pot iubi mai mult! Eram căsătoriţi de opt 
luni când s-a născut Richard. Zvonurile circulau deja de ceva 
vreme, iar la nașterea băiatului au atins apogeul. Eleanor, fie bi- 
necuvântată, le-a făcut față, a fost puternică, le-a spus oamenilor 
că fiul nostru a venit pe lume mai devreme pentru că așa sunt toți 
bărbaţii Weddington, grăbiţi să-și facă treaba. Adevărul e că deja 

_ era însărcinată când ne-am căsătorit. A fost doar vina mea. Nu mă 
puteam ține departe de ea. Nici acum nu pot, să-ți zic cinstit. 

- Fiul tău îți seamănă foarte bine. 

- Aşa e. Dar seamănă mult și cu Eleanor. E un puşti isteț. 
Că veni vorba de puști isteţi, trebuie să te ocupi să-ţi asiguri un 
moștenitor. 

- Nu înainte să rezolv definitiv lucrurile cu John, spuse Robert 
şi se înfioră. Nici nu vreau să mă gândesc la ce i-ar putea face unui 
copil care ar moșşteni totul. 

- Aruncă-i cheia de la celulă. 

- Măcar de-ar fi aşa simplu. Stând aici de vorbă cu tine, mi-am 
dat seama că datoria mea nu e doar să dovedesc că sunt Robert. 
Trebuie să mă îngrijesc de viitorul familiei. Dar cum să fac asta? 

Simţiră primele picături de ploaie. 

- Am face bine să ne întoarcem înainte să ne ude până la piele. 

Weddington se ridică și întinse mâna către Robert. El i-o luă şi 
se lăsă ridicat în picioare, cu sufletul împăcat la gândul că prietenia 
lor rezistase în ciuda uneltirilor lui John. 

- Ai putea să-l omori, spuse Weddington. 

- Să nu crezi că nu m-am gândit la asta. Dar ce fel de om aș fi 
dacă aș face-o? 

Weddington se înclină conspirativ spre el. 

- Un om viu! 


- Îţi vine să crezi? Că mie nu-mi vine a crede. lar a împușcat o 
pasăre! exclamă ducele de Weddington. 

Torie înlemnise pe scaun la auzul celor două focuri de armă. 

- Ar trebui să mergem să vedem ce s-a întâmplat, șopti ea. 

- l-am promis lui Weddy că nu mă duc acolo orice ar fi și orice 
aș auzi. 

Torie nu făcuse nici o promisiune. Însă nu cunoştea locurile și 
nu voia să riște să se rătăcească din nou. Așa că stătu pe scaun timp 
de un ceas, îngrozită la gândul că el ar fi putut să moară. 

Când ploaia începu să cadă, îi văzu pe cei doi bărbaţi apro- 
piindu-se în grabă. Vântul le purtă ecoul râsetelor până în grădină, 
la urechile soțiilor lor. Cum ploaia nu dădu semne că avea să înce- 
teze prea curând, oaspeţii fură invitaţi să rămână la cină. 

= Nu am nici un merit că am nimerit pasărea, spuse Robert. Nu 
spre ea ţinteam. 

Ducele de Killingsworth și ducele de Weddington stăteau la ca- 
petele mesei. 

- Nu ţinteai spre nimic! râse gazda. 

- Weddy, trebuie să îți mulțumesc. A fost foarte frumos din 
partea ta să ne lași pe mine și pe Torie să ne îngrijorăm de moarte 
când tu, de fapt, nu aveai de gând să te duelezi. 

Eleanor o privi pe Torie, care stătea de cealaltă parte a mesei. 

— Cred că merită să nu-i mai primim în pat câteva zile. 

- Vai, Eleanor, nu fi nemiloasă! Știi bine cât sufăr când mă tra- 
tezi cu răceală. 

— Nu mai tare decât am suferit eu acum câteva ore, când am cre- 
zut că o să te văd fără viaţă, cărat în spate de Robert. 

- Of, prinţesă, ai măcar puţină încredere în talentul meu de a 
trage la ţintă! 

- Am auzit două împușcături, Weddy. 

- Păi, Robert doar a rănit pasărea, iar eu a trebuit să îi curm 
suferinţa. Nu o puteam lăsa să se chinuiască. 

- Cum de puteţi râde după tot ce s-a întâmplat? întrebă Torie în 
cele din urmă. | 

Nu scosese o vorbă de când ploaia începuse să cadă, când soțul 
ei venise iar lângă ea, când o asigurase că era teafăr. Apoi cei doi 
bărbaţi începuseră să facă glume despre pasărea împuşcată, după 
care constataseră că furtuna se înrăutățește. „Hai să ne prime- 
nim“, spusese Weddington, „ și pe urmă o să discutăm despre toată 
tărăşenia la cină“. : 

Numai că nu discutaseră despre ce se întâmplase, ci tot des- 
pre afurisita de pasăre, despre cum nimerise în calea gloanţelor, 
ce noroc chior, ha-ha-ha! Nici o vorbă despre faptul că ele stătu- 
seră în grădină preţ de un ceas, neștiind dacă bărbaţii lor sunt vii 
sau morți. 

- Aveţi idee cum se aude ecoul unui foc de armă? întrebă Torie. 
Ştiţi ce tăcere asurzitoare se lasă după aceea? Ştiţi cum e sentimen- 
tul acela cumplit de a nu şti ce s-a întâmplat? De a vrea să pleci în 


căutarea celui drag, doar că nu ştii încotro s-a dus, pentru că peste 
tot e plin de faleze? 

„ — Torie? zise Robert încet, punându-și mâna peste a ei. 

Dar Torie nu avea de gând să se calmeze și să tacă. Voia... Nu 
știa nici ea ce voia, știa doar că avea nevoie să vorbească, să spună 
ce avea pe suflet. 

- Soţia ta nu a putut să se ridice de pe scaun pentru că promi- 
sese că nu va merge să vă caute. Așa că am rămas amândouă în gră- 
dină ca şi cum totul era în regulă, bând afurisitul acela de ceai! 

- Torie? 

Robert îi strânse mâna. 

- E în regulă, draga mea. A fost un gest nepotrivit din partea 
noastră. 

- Cine naiba se mai duelează în zilele noastre? 

— Se pare că Weddington. 

— Şi acum te ţii de glume! 

Își duse mâna la gură, îngrozită de ceea ce spunea, îngrozită că 
se purta ca o scorpie. Soţul ei se ridică de pe scaun și se îndreptă 
spre ea. 

- Vă rugăm să ne scuzaţi o clipă. 

- Desigur, spuse Weddington. 

Robert veni lângă ea și îşi puse ușor mâinile pe umerii ei. 

- Hai să ieşim o clipă. 

- Afară încă plouă, motiv pentru care încă n-am plecat de aici! 

- Ba nu. Încă nu am plecat pentru că prietenii noştri ne-au 
rugat să rămânem. lar când am zis să ieșim, mă refeream la a ieși 
din cameră. 

Torie se ridică și o privi pe ducesă. 

- Îmi pare rău. 

- Nu ai de ce, răspunse Eleanor. Plecarea voastră îmi dă şi mie 
ocazia de a-i zice vreo două lui Weddy al meu. Aveam de gând să fac 
asta în intimitatea dormitorului nostru, dar e foarte bine și aici. 

- O să-mi strici digestia, replică Weddington. 

Soţia lui îl ţintui cu privirea, iar el oftă și lăsă jos furculiţa. 

- Mai bine îmi stric digestia decât să-i stric dispoziţia soţiei. 

Robert o conduse afară din încăpere şi o luă de mână când ajun- 
seră pe hol. Porniră împreună prin labirintul de coridoare. 

- Unde mergem? întrebă ea. 

- Undeva unde vom avea intimitate. 

Ajunseră în cele din urmă într-un hol întunecos. Un lacheu 
deschise uşa, iar Robert o trase în bibliotecă. La capătul încăperii, 
două sfeşnice aruncau scântei luminoase. Însă unde stăteau ei era 
o penumbră parcă protectoare. De îndată ce lache 
Robert o luă în braţe. 

- Îmi pare rău, Torie, cumplit de rău! 

Ea își apăsă obrazul de pieptul lui, bucurându-se de căldura pe 
care o emana, inspirându-i mirosul. După ce se întorsese de pe fa- 
leză, făcuse o baie și se schimbase în hainele oferite de Weddington, 
dar ea îi simţea mirosul chiar și prin hainele curate ale celuilalt. Se 
temuse că avea să îl piardă când auzise primul foc de armă. 

— Ştiu că mă port prosteste, 

- Nu, nicidecum, o întrerupse el. Nu sunt învăţat cu tot ce în- 
seamnă viaţa de bărbat însurat. Nu sunt învăţat să mă gândesc şi 


la altcineva în afară de propria mea persoană. Nu m-a preocupat 


deloc calvarul prin care nu mă îndoiesc că ai trecut. Ar fi trebuit să 
Ştiu că te supun unor chinuri 


groaznice. Te rog să mă ierți că am 
fost atât de nesăbuit! 


Ea făcu un pas în spate 


ul închise ușa, 


și îi privi chipul. Îngrijorarea ce se citea 
în ochii lui albaştri era sinceră. Ar fi vrut să se uite în acei ochio 
viață întreagă și își dădu seama cât de drag îi devenise şi cât de nă- 
tângă fusese să aibă îndoieli înainte să se mărite cu el. 


Robert își trecu uşor încheieturile degetelor de-a lungul obra- 
zului ei. 
— Weddington ar fi trebui să s 


știe toate astea şi să ţină cont de 
ele. E însurat de ani buni. Dacă mâine se opreşte ploaia, o să-l pro- 
voc eu la duel! 


— Nici să nu îndrăzneşti! 

O privi în ochi, apoi își lăsă capul în jos. În lumina lumânărilor, 
ea îi vedea clar chipul și ochii ce i se întunecaseră de dorinţă. 
- Să nu îndrăzneşti să-l provoci, șopti ea, 
propriei voci. Dar ai face bine să îndrăznești să 

El făcu ochii mari de mirare, iar mirarea 
gam de emoţii pe care ea nu reuşi să le desci 
acoperi pe a ei, iar Torie nu se mai putu gân 
fierbinţeala sărutului lui, atingerea 
felul încântător în care toate acestea 

li înconjură gâtul cu braţele și își înfipse degetele în părul lui. 
Cu un geamăt adânc, el o trase mai aproape, strângând-o în braţele 
lui oțelite. Ea se ridică pe vârfuri ca să-i deschidă și mai bine calea, 
să-și potrivească gura peste a ei. 

El luă bucuros tot ce i se oferea, răspunzând cu un mârâit ca de 
sălbăticiune și adâncind și mai mult sărutul. Torie simţi fiori 
pe șira spinării, fiori de plăcere care îi ajunseră până în vârful dege- 
telor. Întreg trupul i se cutremură, fiecare senzaţie fiind mai intensă 
decât cea de dinainte. 

Îl trase şi mai tare spre ea, cu degetele înfipte în părul lui, agă- 
ţându-se de el, vrând și cerând mai mult. Crezuse că îl pierduse, 
iar în clipa aceea descoperise că, de fapt, nu simţise niciodată că 
îi aparține trup și suflet. Viaţa alături de el fusese ca un mers pe 
sârmă, fiind copleșită de teama că ar fi putut face un pas greșit, în- 
cercând cu disperare să nu se lase rănită. 

Nu mai voia să se simtă în siguranţă, căci înţelesese că oricum 
nu era în siguranţă. El era un pericol pentru inima ei. Însă tot el era 
salvarea ei. 

Simţea că și el gândeşte la fel, că în sufletul lui se dădeau aceleași 
bătălii și că tocmai de aceea încă nu făcuse dragoste cu ea, căci 
simțea că nu pusese încă stăpânire pe inima ei. Iar el voia totul, o 
voia întru totul. Acum, pentru prima dată de când se cunoscuseră, 
se simți pregătită să-i ofere inima ei. Și chiar mai mult decât atât. 

Era pregătită să i se ofere cu totul, pe deplin. 

Își strecură mâna în interiorul hainei lui și o apăsă de piept. Îi 
simţi bătăile inimii. Puternice, aproape violente. 

Gura lui umedă și mai fierbinte decât își putea imagina alunecă 
pe gâtul ei, iar limba lui trasă cărări umede pe pielea ei fină. 

Apoi o sărută din nou, iar mâna începu să îi mângâie rotun- 
jimile, cuprinzându-i un sân. Fu cutremurat de un fior profund, iar 
răsuflarea lui agitată se făcu auzită în întreaga încăpere. 

Şi ea respira precipitat. Se gândi că nu trebuia să accepte o 
asemenea mângâiere, dar avea senzația că atingerea lui aproape 
miraculoasă fi făcea trupul să reacționeze ciudat - parcă sânii i se 
umflau ca să îi încapă și mai bine în căușul palmei. 

Abia după câteva momente, își luă mâinile de pe ea și făcu un 
pas în spate. O privi scurt înainte de a-i mângâia părul. 

- M-a cam luat valul. 

- Cam? 

~- Nu am de gând să mă scuz pentru cele întâmplate. M-ai 
provocat. 

- Şi de aceea ai făcut-o? Pentru că te-ai simţit provocat? 

- Te-am sărutat pentru că am vrut asta. Mi-am dorit cu dis- 
perare. la uite, ţi-am ciufulit părul, zise el și îi băgă șuvițele rebele 
sub bonetă. 

- Crezi că gazdele noastre vor observa? 

El ridică din umeri. 

- Cred că se aşteaptă să ne întoarcem la masă ușor... dezor- 
donați. Deja lipsim de ceva vreme. Am face bine să ne întoarcem 
la cină. 

- Da, cred că așa s-ar cuveni. Îmi pare rău că m-am purtat ciudat 
la masă, spuse ea. 

Zâmbetul lui îngăduitor o făcu să se simtă mai bine. 

— Cred că deja petrecem prea mult timp scuzându-ne. 

— O fi din cauza căsniciei? Uneori, nu știu cum să mă port, ce să 
spun. Nu mă simt tocmai în largul meu în rolul de soţie. 

- Nici eu nu mă simt în largul meu în cel de soţ. Părerea mea e să 
fim atenţi la Weddington şi Eleanor. Cred că ei au găsit echilibrul. 

- Îmi place de ei, spuse ea. 

— Şi mie. Cred că în clipa asta ar vrea să ne întoarcem şi să ter- 
minăm cina. 

- Desigur. 

El deschise ușa, iar ea îl urmă şi ieșiră împreună pe hol. 

— Sper că ai reținut drumul către salon. 

- Îl găsesc şi cu ochii închiși. 

Îi întinse braţul, iar ea se sprijini de el, dorindu-și, de fapt, ca în 
acele momente el să se răzgândească și să o conducă în dormitor. 


— Pe ei poate i-ai dus de nas și i-ai convins că tărășenia cu duelul 
a fost doar o farsă, dar pe mine nu mă păcăleşti așa de ușor, Weddy. 
Niciodată. Ai plecat de aici hotărât să-l ucizi. 

Weddington își privi cu atenţie soția și își dădu seama, după 
felul în care își ridică bărbia, că nu avea să se mulțumească decât 
cu adevărul. O iubea enorm și își dorea din suflet ca fiul lor să fie la 

fel de norocos să găsească o femeie pe care să o iubească măcar pe 
jumătate cât o iubea el pe ea. 

- Da, aveam de gând să-l ucid, recunoscu el, deloc mândru de 
intenţia lui inițială. 

- Şi de ce nu ai făcut-o? 

- Pentru că nu e el cel care ţi-a făcut atâta rău. 

- Deci nu a împrăștiat Robert acele zvonuri. 

- Nu. 

- John se dăduse drept Robert, așa cum ai bănuit încă de atunci? 

- Da. 

- Şi Robert unde era? 

- E complicat, Eleanor, și nu vreau ca ei să ne găsească în toiul 
discuţiei atunci când se vor întoarce la masă. E de ajuns să spunem 
că Robert a fost... blocat în toţi aceşti ani. Din nefericire, el trebuie 
să-i povestească și soţiei lui tot ce s-a întâmplat. 

- De ce? 

- E complicat. 

- Îmi tot repeți că e complicat, dar... 

- Ăsta e adevărul. 

Weddington aruncă o privire spre ușă şi îşi spuse că lui Robert 
avea să Îi ia ceva timp să își liniștească soția, așa că începu să-i po- 
vestească totul lui Eleanor. Ea ascultă fără să îl întrerupă. 

— Ce poveste cumplită! Ce situaţie grea pentru el! Și pentru ea. 
S-a măritat cu altcineva fără să aibă habar. 

- S-a măritat cu un bărbat mai bun decât cel care o ceruse 
de soție. 

Eleanor strânse buzele a nemulțumire. 

- Ştii că așa e, prinţesă. 

- Poate că așa e, dar tot trebuie să-i spună adevărul. 

- Îi va spune. 

- Când? 

- Când va fi momentul. 

- Tu chiar nu crezi că a greșit însurându-se cu ea?! 

- Ea urma să se mărite cu ducele de Killingsworth. Și asta s-a 
întâmplat. 

~- Dar s-a măritat cu alt bărbat decât cel pe care îl cunoștea. 

~ Căsătoria lor nu e problema noastră, Eleanor. 

- Îmi place de ea, Weddy. 

- Atunci fii fericită pentru ea că l-a luat pe Robert, nu pe John! 
- Voi, bărbaţii! Vă ţineţi mereu partea. 

- Pentru că voi, doamnele, faceţi mereu front comun. 

- Nu suntem la război. 


- Nu te mai gândi la asta, Eleanor. Miza e mult mai mare de atât. 

— Adică? 

- Sunt la mijloc şi titlul, proprietăţile, averea... 

- Iată o atitudine tipic bărbătească! Amestecaţi priorităţile. Dacă 
i se pare că toate astea sunt mai importante decât să fie cu ea... în- 
seamnă că n-o merită. 

- Eleanor, Robert are nevoie acum de susţinerea și de prietenia 
noastră. Nu e momentul să-l judecăm. 

Ea își ţuguie buzele, ca şi cum l-ar fi sărutat. 

- Prea bine. Nu o să mai insist în chestiunea asta. Dar, dacă nu 
îi spune adevărul în curând, o să-i cer socoteală. 

— Îl voi avertiza. 

- Că a venit vorba de avertisment, mă îngrijorează furtuna asta, 
Weddy. E din ce în ce mai puternică. Mă gândeam să îi invităm să 
rămână la noi peste noapte în loc să-i lăsăm să plece la drum pe vi- 
jelia asta. Dar am vrut să mă consult cu tine mai întâi. 

- Mi-ar plăcea foarte mult să-i avem oaspeţi, dar te rog să le 
pregăteșşti o cameră din aripa cealaltă a clădirii. Am planuri cu tine 
în noaptea asta. 

- Planuri obraznice și imorale, sper. 

- Cu siguranţă. 

Ea îi zâmbi larg, apoi se încruntă. 

- Crezi că lucrurile se vor rezolva pentru Robert? 

- Voi face tot ce îmi va sta în putinţă să-l ajut, dar mă tem că 
doar el va putea îndrepta lucrurile. Deşi, dacă mă gândesc bine, aş 
putea să-l ajut cumva. 

- Spune-mi. O să fac şi eu tot ce pot. 

- Dacă ai ocazia, l-ai putea lăuda în fața soției lui. Ai putea s-o 
ajuţi să se îndrăgostească de bărbatul cu care s-a măritat. | 

- Parcă ziceai că mariajul lor nu e problema noastră. lar ce-mi 
ceri să fac contrazice ce ai spus mai devreme. 

- Dacă sentimentele ei față de el devin mai puternice decât cele 
pe care le avea pentru fratele lui, viața lui Robert va fi ceva mai 
ușoară după ce întreaga înșelătorie va ieși la iveală. 

- E ciudat să îl considerăm pe el vinovat de înșelătorie când el e 
ducele de drept. 

- Din păcate, el nu se consideră și soţul de drept. 

- Dar e soțul mai bun. 

- Fără doar și poate. Așadar, vei face ce te-am rugat? 

Ea îi oferi un zâmbet ademenitor. 

- Doar dacă îmi promiţi să fii din cale-afară de imoral când vii 
în pat. 

El se aplecă înspre ea. 

- Voi fi exact cum vei dori. 

- Te iubesc, Weddy. 

- Nu mai mult decât te iubesc eu. 


Capitolul 15 
KEDD 

Furtuna crescu în intensitate. Torie auzi șuieratul vântului. 
După un tunet mai puternic decât toate celelalte, Eleanor plecă din 
salonul unde se retrăseseră după cină și se duse repede în camera 
copilului. Voia să se asigure că totul e bine, deși cel mic era vegheat 
de o guvernantă. I se păruse că îl aude plângând. Torie nu auzise 
decât vântul şi tunetele. 

Îl privise pe Weddington, care ridicase din umeri și zâmbise. 

- Auzul unei mame este cu totul diferit decât cel al muritorilor 
de rând. Am învățat să nu o contrazic când spune că aude ceva. 

Câteva minute mai târziu, Eleanor se întoarse cu Richard agăţat 
de ea. Copilul purta o cămașă de noapte, iar piciorușele îi erau 
goale. Părea mult mai vulnerabil decât la prânz, când apăruse pe 
umerii tatălui său. 


- Aşa cum bănuiam, nu se simțea prea bine. Furtunile îl sperie, 
spuse Eleanor. 

- Şi guvernanta nu făcea nimic ca să-l liniştească? intrebă 
Weddington. 

- Ba da, femeia își făcea treaba, îl legăna, îi vorbea încet, dar 
uneori mama e singura care îi poate aduce alinare unui copil. 

- Iar alteori, copilul e singurul care îi poate aduce alinare unei 
mame, completă Weddington, aplecându-se spre Torie. 

- Ce tot şopteşti acolo, Weddy? 

- Adevărul, dragostea mea, spuse el, făcându-i cu ochiul lui Torie. 

Torie văzu apoi o altă latură a soţului ei ce îi era necunoscută. 
Robert se ridică de pe scaunul său de lângă șemineu și se apropie 
de Eleanor, adresându-se însă fiului ei. 

- Bună, Richard, spuse el cu glas scăzut. Sunt unchiul Robert. 
Nu ni s-a făcut cunoştinţă până acum, dar mă bucur să te văd. 

— Ție ţi-e frică de furtuni? întrebă Richard. 

- Groaznic. Dar ştii ce cred? Ne-ar trebui un câine. Să ne apere. 

- Nu avem câine. 

- Eu am. E la mine în buzunar. Dar te previn că, dacă iese la 
joacă, o să iasă și celelalte animale care stau acolo. Vrei să vezi? 

Richard aprobă cu entuziasm. 

- Îmi plac câinii. 

- Şi mie. Dar câinelui meu îi place lumina. Dacă mama ta nu are 
nimic împotrivă, o să iau o lampă și o s-o pun pe jos. 

- Sigur că n-am nimic împotrivă, spuse Eleanor. Și eu sunt curi- 
oasă să-l văd pe câinele acesta al tău. 

Curioasă era și Torie. Își privi fascinată soţul. Îi urmări fiecare 
mișcare. Îl privi cum ia o lampă și o pune pe podea, lângă un pe- 
rete. Robert se așeză pe jos şi îi făcu semn lui Richard să vină lângă 
el. Băiatul sări din braţele mamei și, fără pic de teamă, veni lângă 
Robert, se așeză lângă el și îl privi cu o încredere absolută. Robert 
începu să caute prin buzunare. 

- Ah, uite-l! 

Scoase pumnii strânși din buzunare. 

- Uită-te la perete! 

Richard privi înspre perete, iar Robert desfăcu pumnii și își 
puse palmele în dreptul lămpii, astfel încât reuși să proiecteze 
pe perete umbra unui cap de câine. Richard izbucni în râs și începu să 
bată din palme. 

- E un câine! Îl văd. Tu îl vezi, mami? 

- Sigur că da, răspunse Eleanor, așezată pe canapea lângă Torie. 
Ce unchi isteţ ai! 

- Nu e cu adevărat unchiul lui Richard, nu? vru să știe Torie, 
căci începuse să creadă că nu înţelesese legătura dintre ei. 

- Nu sunt rude de sânge, ci doar printr-o alianţă a inimii. El şi 
Weddy al meu au fost cândva ca fraţii. Și ceva îmi spune că sunt 
pe cale să redevină la fel de apropiaţi. 

- Robert nu mi-a spus care a fost pricina rupturii dintre el și 
soțul tău. 

- Ei, au fost niște mici răutăți. Nu mai contează ce a fost. 

Îi era cu neputinţă să își imagineze că soţul ei ar fi putut spune 
sau face răutăți. Își aminti însă de furia care îl cuprinsese pe 
Weddington când îl văzuse pe Robert, așa că nu avu încotro decât 
să accepte că lui îi aparţinea vina pentru ruptură. Situaţia o deranja 
un pic, date fiind implicaţiile, dar se strădui să o alunge din minte 
şi să se concentreze asupra lui Robert și a tânărului său public. 

- Sper că nu ai uitat ce ţi-am spus: când câinele meu iese la joacă, 
ies şi celelalte vietăţi. Cred că le aud. Vin chiar acum, zise Robert. 

- Unde? strigă Richard, privind cu nerăbdare în jur. 

- Aici, spuse Robert, mișcându-și cu pricepere degetele. Ştii 
ce-i asta? 

- O ţestoasă. 

- Ştii povestea ţestoasei și a..., întrebă Robert și mișcă mâinile. 

- lepurașului! exclamă Richard. 

- 'Țestoasa și iepurașul, da, ai fost foarte aproape. 

- Cine mai vine? întrebă copilul, ridicându-se şi sărind pe loc. 

- Păi... ia să vedem... Cred că e ceva exotic. 

Robert își mișcă mâinile. 

- Un elefant! 

- Ce isteţ ești! 

Torie privea spectacolul pe care soţul ei îl oferea folosindu-se 
doar de lumini și umbre. Mâinile lui scoteau la iveală o gâscă, o 
căprioară, o rață, un porc... iar repertoriul umbrelor mâinilor lui 
părea fără sfârşit. Torie nu-l văzuse niciodată atât de încântat şi 
simţi o urmă de gelozie faţă de copilul pentru care soţul ei oferea 
întregul spectacol. 

- Cum ai învățat să faci asta? îl întrebă ea în cele din urmă. 

El îi răspunse fără să-și ia ochii de la umbrele pe care le zămislea. 

- Hai să spunem că într-o perioadă în care am avut destul timp 
să exersez. 

- Unele imagini sunt absolut remarcabile, comentă ea. 

Era uimită că reușitele lui Robert includeau un melc, un cal, 
două păsări... 

- Am avut mult timp să exersez. 

— Când? 

- A, puțin azi, puţin mâine. 

- Învață-mă și pe mine! interveni Richard. 

- Cu plăcere. 

ÎL trase pe băiat la el în poală și îi luă mâinile în ale lui. 

Imaginea mâinilor mari ale lui Robert îndrumând cu răbdare 
mâinile micuţe ale copilului o atinseră profund pe Torie. Chiar în 
inimă, se gândi ea, iar ochii i se umplură de lacrimi. Într-o bună zi, 
poate avea să fie la fel de atent cu copiii lor. Se gândise mult la ce 
fel de soț avea să fie Robert, dar până în acea clipă nu se gândise 
nici un moment la ce fel de tată urma să fie. Privindu-l, înțelese 
că avea să fie un părinte remarcabil şi se trezi visând la ziua când 
urmau să fie binecuvântaţi cu copii. 

Eleanor își înclină uşor capul către ea. 

— Cred că furtuna nu se va domoli prea curând. Sper că veţi ac- 
cepta invitația noastră de a rămâne peste noapte. Puteţi ocupa o în- 
treagă aripă a clădirii. Robert e deja îmbrăcat cu hainele lui Weddy 
al meu, iar mâine îi vom oferi altele. Noi două avem cam aceeaşi 
măsură şi aș fi bucuroasă să îți împrumut orice ți-ar fi necesar. 

— Nu vrem să vă deranjăm. 

- Ne-ar deranja mai tare să vă ştim pe drum în trăsură și să tre- 
buiască, cine ştie, să venim să vă scoatem din nămol. 

- Eşti sigură? 

- Absolut sigură. Ne bucurăm din tot sufletul să-l avem iar pe 
Robert în viaţa noastră. Ne-a fost dor de el. 

Un ceas mai târziu, Richard era încă în braţele lui Robert, dar 
abia mai ţinea ochii deschişi. Căscă și spuse: 

— Încă una! 

Torie deja nu mai știa de câte ori spusese băiatul că mai vrea o 
imagine și atât. Chiar se întrebă dacă nu cumva lui Robert îi părea 
rău că îi trezise interesul cu acel joc. 

Îl văzu întorcându-se cu spatele la perete, cu cel mic cuibărit în 
brațele lui. Privea copilul cu atâta tandreţe! Era limpede că îl adora, 
deşi abia îl cunoscuse. 

- Ar trebui să-l duc înapoi la culcare, spuse Eleanor, ridicân- 
du-se în picioare. 

Se îndreptă spre Robert și își ridică fiul din poala lui. 

- E un băiat grozav, zise Robert, iar ea simți în vocea lui o undă 
de tristeţe sau poate de pierdere. De dor. 

- Aşa zicem şi noi, răspunse Eleanor. 

- Vin şi eu să-l băgăm în pat, adăugă Weddington și se ridică. 

Cuplul părăsi camera, iar Robert rămase așezat pe jos, privind 
pe geam la spectacolul magnific al naturii dezlănțuite. Avea oare 
lacrimi în ochi? Își drese ușor vocea, apoi închise ochii și își apăsă 
degetele de o parte și de alta a nasului și a ochilor. 

- Te doare capul? întrebă Torie. 

- Nu, doar mă gândeam. 

- La ce? 

- La tot ce aș fi dispus să fac ca să îmi protejez copiii. 

- Şi la ce ai fi dispus? 

- La orice. La tot ce ar fi necesar. 


- N-am înţeles niciodată de ce bărbaţilor li se pare că femeile 
sunt prea delicate ca să pufăie trabucuri, să bea whisky şi să lo- 
vească bile mici de colo-colo, îi şopti Eleanor lui Torie. 

Cele două femei stăteau într-un colț al camerei unde bărbații 
lor jucau biliard și se uitau la ei cum fumează, beau şi lovesc bilele. 
Fuseseră rugate să vorbească încet ca să nu-i deranjeze în timpul jo- 
cului care, chipurile, necesita concentrare şi liniște. Lucru care nu-i 
impiedica pe cei doi prieteni să râdă și să vorbească nestingheriți. 
Femeile fuseseră primite în ceea ce Weddington numea bârlo- 
gul domnilor doar la insistenţele lui Eleanor. Torie nu putu să 
nu se întrebe dacă va veni o vreme când Robert avea să ţină cont 
de dorinţele ei la fel cum ţinea Weddington de ale soției sale. 

- Cum v-aţi cunoscut tu şi Robert? întrebă Eleanor, schimbând 
subiectul. 

- La primul bal din sezonul trecut. A fost primul duce care m-a 
invitat la dans. M-a cucerit pe loc. 

- Datorită titlului? 

Torie simţi ușoara dezaprobare din tonul lui Eleanor, dar nu o 
putea condamna pentru asta. Era atât de îndrăgostită de soțul ei, 
încât cu greu își putea imagina că există femei care nu văd dincolo 
de titlul unui bărbat. 

- La început, da, recunoscu ea. Dar era atât de fermecător şi de 
atent, încât pur şi simplu nu i-am putut rezista. 

— Ai fi simţit la fel dacă nu era duce? 

- Tot aș ţine la el. 

— Ai ţine la el? 

Eleanor sări cât colo la auzul răspunsului lui Torie. 

- L-ai iubit pe Weddington dinainte să vă căsătoriți? întrebă 
Torie pentru a ocoli răspunsul la întrebarea lui Eleanor. 

- Bineînţeles. 

- Eu nu reușesc să înţeleg cum e posibil să te îndrăgostești când 
ţi se face curte ca la carte. 

— Sunt nevoită să mărturisesc că în cazul nostru lucrurile n-au 
fost chiar ca la carte. Așadar, doar ţii la Robert? 

Torie simţi că îi ard obrajii. Nu era sigură dacă voia să-i spună 
acelei femei ceea ce încă nu-i spusese nici soțului ei. 

- Simt că am început să îl cunosc abia după ce ne-am căsătorit. 

- Şi ai început să ţii mult la el, completă Eleanor în locul ei. 

Torie încuviință din cap, iar Eleanor zâmbi. 

- Mă bucur că afecțiunea ta pentru el a sporit după ce v-aţi 
căsătorit. 

- De ce? 

- Pentru că, odată ce-ţi devine soț, bărbatul cu care te-ai căsăto- 
rit se schimbă. Nu mai e cel care te-a curtat. lar diferenţa este, cel 
mai adesea, dezamăgitoare. Cunosc multe doamne care și-ar dori 
ca logodnicii lor să nu se fi transformat în soți. 

- Cu Robert a fost tocmai pe dos, zâmbi Torie. Îl prefer, fără în- 
doială, pe bărbatul pe care l-am descoperit după nuntă. 

- Iar la cum te privește, se vede că te adoră, șopti Eleanor. 

Torie aruncă o privire înspre cei doi bărbați. Prietenia care îi 
lega era atât de evidentă! 

Îl găsea pe Weddington destul de chipeș, dar trebuia să recu- 
noască faptul că Robert îl întrecea. Își dăduse jos haina, descheiase 
primii nasturi de la cămașă și își suflecase mânecile, ca şi cum voia 
să arate că era pus pe fapte mari în confruntarea cu Weddington. Ei 
îi plăcea să îl urmărească, să-i admire concentrarea cu care privea 
bila înainte să o lovească, zâmbetul satisfăcut când trimitea bila în 
gaură, icnetul de nemulțumire şi grimasa ce i se așternea pe chip 
când rata. 

Era pur și simplu... minunat! 

- Găsesc că furtunile puternice deschid foarte bine apetitul pen- 
tru romantism, rosti Eleanor cu glas scăzut. 

Torie o privi, luată prin surprindere de afirmaţia gazdei sale. 

- Soţul tău spunea că furtunile te sperie de moarte. 

- Mă cam sperie, e adevărat. Dar neliniștea mea are și un scop. 
Bărbaţii sunt atât de naivi când vine vorba de romantism... Nu 
mi-e limpede de ce, dar trebuie dresați o vreme, ca niște căţei. 

- Îţi compari soțul cu un animal de companie? întrebă Torie, cu 
ochii mari de uimire. 

- Nu, bineînţeles că nu. Spun doar că uneori trebuie ghidaţi 
cu delicateţe spre astfel de lucruri, astfel încât la final că creadă 
că ei au avut inițiativa. Furtunile au fost pretextul perfect ca să ne 
ţinem, pur și simplu, în braţe. 

- Doar ca să vă ţineţi în braţe? 

Eleanor încuviinţă din cap entuziasmată. 

- Oamenii nu dau suficientă importanţă lucrurilor mărunte, lu- 
crurilor simple. Să te ţină în brațe când afară vuiește furtuna. Să te 
sărute până amețești. Să faci planuri de viitor în miez de noapte. Să 
te cuibăreşti în braţele lui și să fii alintată după pofta inimii. Când 
vine vorba de femei, bărbaţii nu sunt chiar cele mai luminate cre- 

aturi. Trebuie să-i educăm, să-i învăţăm că perioada de curtare nu 
se termină odată cu rostirea jurămintelor de nuntă. Uită-te la ce se 
întâmplă acum! Bărbaţii cred că e nevoie să se furișeze în altă ca- 
meră ca să-şi savureze trabucurile și băutura, de parcă ne-ar ofensa 
sau ne-ar insulta sensibilitatea. Însă mie imi face mare plăcere să-l 

privesc pe Weddy al meu cum fumează şi îşi savurează băutura. 
Ocazional, am gustat şi eu din plăcerile astea. 

-~ Nu mai spune! 

- Da. Viaţa e formată din tot felul de experienţe şi vreau să le 
încerc alături de Weddy. 

- Eşti foarte norocoasă, Eleanor. 

- Nu cred în noroc. Cred că fericirea e în mâinile noastre. În mo- 
mentul acesta, aș putea fi în cu totul altă parte a casei. Singură. Dar 
aleg să nu fiu. Aleg să fiu unde e şi el. lar partea cea mai grozavă, 
Torie, este că uneori și el alege să fie acolo unde sunt eu. Tocmai de 
aceea îmi place să fiu măritată cu el și îl iubesc. 

Torie îşi dădu seama că nu se mai auzea zgomotul bilelor. 

- Ţi-ai ieșit din mână, îi spuse Weddington lui Robert. 

— Clar, 

— Ai câștigat, Weddy? îl întrebă Eleanor. 

- Desigur, prinţesă. 

Robert o privi pe Torie, ridică din umeri 
simţit că era stânjenită de fap 
consoleze: 


și zâmbi ca și cum ar fi 
tul că fusese învins. Simţi nevoia să îl 
— Nu-i de mirare că ai câștigat, Weddington. E masa ta de bili- 
ard. Sunt convinsă că exersezi foarte des. 

- De fiecare dată când am ocazia. 

— Și acum ce facem? întrebă Eleanor. 

— Jucăm şarade? 


— Mă gândeam să mergem la casa pentru baie, 

- Mai bine nu. 

- La casa pentru baie? întrebă Torie. 

- Este un loc groaznic. E o cadă 
gheaţa, îi explică Eleanor. 

- E foarte sănătos să intri în ea, adăugă Weddington. E un ritual 


care se practică în familia mea de generații întregi. În plus, e ceva 
ce eu și Robert făceam mereu când venea aici, 


— Dar tocmai în noaptea asta, Weddy? Afară toarnă cu găleata. 
- Şi ce dacă? Oricum ne udăm. 


— Atunci nu aveţi decât să vă duceți fără noi. 


- Dacă insiști... Ei bine, doamnelor, ne vedem mai târziu, spuse 
el înclinându-se. 

uriașă plină cu apă rece ca 


——————— Masca dragostei a asa 


Robert se uită înspre Torie. 

- Te deranjează dacă mă duc? 

- Deloc. Du-te și petrece ceva timp cu prietenul tău. 

- Bine. O să dureze. Nu-i nevoie să mă aștepți. 

- În regulă. Ne vedem mâine-dimineaţă. 

Robert se aplecă stângaci și o sărută pe obraz. 

- Somn uşor. 

Torie îi urmări cu privirea în timp ce se îndepărtau și simţi în 
piept o inexplicabilă împunsătură de durere şi de dor. 

- Ai făcut vreodată baie acolo? o întrebă pe Eleanor. 

- O dată, răspunse ducesa, și se îmbujoră. A fost minunat felul 
în care Weddy m-a încălzit după aceea, dar noi n-am face asta în 
compania altor persoane, nu-i așa? 

- Presupun că nu. Mă întreb de ce li se pare atât de interesant să 
se arunce în apa rece ca gheaţa. 

- Chiar n-am idee. 


Capitolul 16 
CEZ 


- Nu ai de gând să te arunci în apă, așa-i? întrebă Robert, iar 
vocea îi răsună straniu între pereții din piatră ce înconjurau baia. 

- Bineînţeles că nu! răspunse Weddington şi se retrase în ca- 
mera pentru schimbat hainele. 

Clădirea ce adăpostea bazinul fusese construită la ceva distanță 
față de conac. Coloane de beton stăteau de o parte şi de alta a in- 
trării. Ploaia nu reușise să stingă torţele cu care cei doi prieteni îşi 
luminaseră drumul. Le prinseră de perete, iar umbre aproape ireale 
executau un dans feeric în interiorul clădirii. Un şir de trepte, tot 
din piatră, ducea către baie. Weddington se întoarse din vestiar cu 
câte o sticlă în fiecare mână. 

- O iubesc pe Eleanor din tot sufletul, dar când sunt în casă se 
ține scai de mine. M-am gândit că avem nevoie să stăm de vorbă 
doar noi doi. 

— Ca pe vremuri? 

- Ca pe vremuri. 

Se aşezară pe podea, sprijiniți cu spatele de perete. Weddington 
destăcu o sticlă şi i o dădu lui Robert, apoi o deschise și pe cealaltă. 
Ciocniră sticlele. 

- Pentru prietenii reinnodatel! 

- Pentru prietenii care au rezistat! 

Robert luă o înghiţitură, iar tăria whisky-ului aproape că-i arse 
gâtlejul. Trase aer în piept, apoi zâmbi larg. 

- Oho! Ce bunătate! 

- Şi mai am destul. 


- Crezi că tatăl tău își dăduse seama că nu veneam aici ca să ne 
îmbăiem? 


- Cred că bănuia. 
Robert mai luă o înghiţitură, îndoi un genunchi și își rezemă 


braţul pe el. Își lăsă capul pe spate și urmări dansul flăcărilor 
pe tavan. 


— Am avut câteva discuții interesante aici. 

- Așa e. Vezi că i-am spus lui Eleanor despre încurcătura în care 
te afii. 

Robert întoarse capul într-o parte ca să-și vadă mai bine prietenul. 

- M-a întrebat cum de nu te-am ucis, şi din moment ce ştia prea 
bine că asta intenționam să fac... Weddington ridică din umeri, 
apoi continuă: N-am mințit-o niciodată și nu am secrete față de ea. 
Nu va sufla un cuvânt, te asigur. 

Robert își îndreptă privirea spre tavan. 

- Întreaga tărășenie v-a făcut destul rău ție și lui Eleanor. Nu 
vreau ca și alții să aibă de suferit. 

- Îmi imaginez totuşi că de azi după-amiază până acum nu ai 
reușit să găseşti cea mai bună soluţie ca să-ți rezolvi situaţia. 

Robert duse sticla la gură, sorbi din licoarea tare şi își linse 
buzele. 

- Nu. Dar în timp ce mă jucam cu Richard nu m-am putut gândi 
decât că, dacă John va rămâne în viaţă, copiii mei nu vor fi niciodată 
în siguranță. 

- Poate dacă i-ai da asigurări că te vei îngriji întotdeauna să nu 
îi lipsească nimic... 

- M-am gândit și la asta. Nu e vorba de bani. Nici nu se punea 
problema să nu primească o alocaţie care să îi permită să trăiască 
în același stil cu care se obișnuise. Despre titlu este vorba. Despre 
toate titlurile. Despre prestigiu, putere, despre respectul ce i se 
acordă unei persoane de rang. El a dovedit deja cât de departe e 
dispus să meargă pentru a fi duce. Nu cred că îl va împiedica faptul 
că ştiu ce îi poate pielea. 

- Şi ce ai de gând să faci? 

- Nu ştiu. 

- Cred că e posibil să ai și o problemă pe care nu ai pus-o încă la 
socoteală. 

- Care ar fi aceea? 

- Soţia ta. 

_ Îmi dau seama foarte bine că asta e o problemă. 

- Dar că te iubește îţi dai seama? 

Robert râse de absurdul întrebării şi mai luă o înghiţitură de 
whisky, bucurându-se de căldura pe care i-o răspândea în tot trupul. 

- Pe John îl iubeşte. 

_ Nu de la John nu-și putea lua ochii în salon. 

- Doar pentru că mă crede John. Dacă ar afla că nu sunt bărba- 
tul care i-a cerut mâna, nici nu m-ar băga în seamă. 

- Cred că greşeşti. Cred că îi place ce vede când se uită la tine. 
Cred că tu eşti cel care o face să zâmbească. Că gândul de a te pierde 
pe tine în duel a făcut-o să sufere atât de tare. Şi știu al naibii de bine 
că şi tu o iubești. 

- Mi-e cu neputinţă s-o iubesc. 

- Dar o iubești. 

- Dar nu pot. John e cel care... 

- Tu chiar crezi că e posibil să-l fi iubit? 

-~ Da! 

Se ridică în picioare în timp ce mai luă o gură de whisky. 

_ În ziua în care ne-am căsătorit, mi-a zis cât de mult ţine la 
mine. Cu disperare, așa a spus. Şi nu se referea la mine, ci la John. 
În dimineața de după evadare, când m-am trezit, am aflat că ur- 
mează să mă însor. Până ce am realizat că nu e doar una dintre 
acele femei care vor pur şi simplu să se mărite cu un duce, afacerea 
era încheiată. Se uită în jos, la sticla pe care o ţinea între genunchi, 

apoi adăugă: Nu vreau să renunţ la ea, 
la mine când va afla adevărul. 

- Robert, am cunoscut-o abia în această du 
pot imagina că o femeie atât de dulce 
atât de lipsit de scrupule ca fratele tau. 

- Nu cred că are vreo idee despre ce a 
toată lumea că fratele geamăn al ducelui de Killingsworth a emigrat 
în America, spuse Robert ridicându-și privirea. 


- Auzisem și eu zvonurile. Ții minte cât de des spune 
se ducă în America? Pe mine nu mă mir 
o făcuse. 


dar O să vrea ea na renunţe 


pă amiază, dar nu mi 
s-ar îndrăgosti de un individ 


făcut John. A convins pe 


a Cd 0 să 
ase că până la urmă chiar 


- Numai că, de fapt, n-a plecat nicăieri. Dar să vezi ce scrisori 
trimitea, chipurile, din America! Ce de aventuri povesteal 


- Da, auzisem şi despre asta. Dă-mi voie să spun că tărășenia 
imi miroase deja a țicneală. Un motiv în plus ca soția ta să îţi rå- 
mână alături. 


Robert bău din nou, iar în minte îi reve 


ni ceva ce Torie spusese 
mai devreme. 


- Mi-a spus că a avut îndoieli - să se mărite sau nu cu mine. Sau, 
în fine, cu bărbatul care crede că sunt. E foarte derutant totul. 

- Gândește-te! John e un manipulator. A urzit plan după plan. 
Cel mai probabil, nu şi-a dezvăluit în faţa ei adevărata fire. Caz în 
care... tu chiar crezi că ea îl merită? Tu știi adevărul despre el. De 
ce ai condamna-o să își petreacă viaţa alături de un asemenea om? 
Unde mai pui că nici nu cred că poţi face asta. Le 
să se mărite cu fratele soțului. 


- Dar sunt sigur că, dacă i-o înapoiez castă, atunci căsătoria 
poate fi anulată. Aș explica în instanţă că nu a fost vina ei că s-a 
căsătorit cu fratele nepotrivit... 

- Cred că ar trebuie să te gândeşti serios la faptul că, în reali- 
tate, s-a căsătorit întocmai cu fratele potrivit. N-ar trebui să încerci 


să o împiedici să se indrăgostească de tine, de adevăratul Robert 
Hawthorne. 


gea nu îi permite 


Bine încălzit de whis 
Weddington era de bun- 

ky, lui Robert i se păru că socoteala lui 
simţ. De fapt, era aproape strălucită. 


Masca dragostei 


Odată ajuns în dormitor, se lăsă să cadă pe scaunul spre care 
îl conduse Weddington, care îi făcu apoi cu ochiul şi îi indică din 
cap că alături se afla camera lui Torie. Weddington îi mai propuse 
să îi trimită valetul, dar Robert refuză. Voia să fie singur cu gându- 
rile lui. 

Fusese atât de îngrijorat că ea putea descoperi că nu era bărba- 
tul pe care îl ştia drept Robert, încât nu îi trecuse prin minte să 
îi îngăduie să vadă ce fel de om era cu adevărat. Să-l descopere pe 
el, pe bărbatul din faţa ei. Tot nu îşi propunea să se culce cu ea. 
Dacă mariajul lor avea să fie anulat, nu voia să-i răpească un lucru 
pe care nu avea cum să i-l înapoieze, de pildă fecioria. 

Putea, în schimb, să petreacă tot mai mult timp cu ea, să-și 
cheltuiască banii pentru ea. Putea să-i scrie sonete. Sau poate ar fi 
fost prea mult. În orice caz, ar fi fost un ţel prea ambițios, căci 
nu scrisese un sonet în viaţa lui, iar de citit, le citise doar pentru 
că profesorul îl obligase. Gândurile îi rătăceau în toate direcţiile. Se 
aplecă şi încercă să se descalțe. Apucă una din cizme și trase, trase 
până când o smulse din picior și o aruncă pe jos. 

Se lăsă pe spate în scaun și ridică degetul arătător. Trebuia să 
se concentreze asupra planului. A planului, da. Așadar, sonete. Nu. 
Nu sonete. Mai bine îi citea sonetele scrise de alţii. De Shakespeare, 
de pildă. Robert își aminti că individul scrisese câteva chiar bune, 
numai bune să înduioșeze inima unei femei. 

Aşadar, trebuia să-i dedice timp, bani și sonete. Ce altceva? Nu 
știa mai nimic despre cum se curtează o femeie. Exact la vârsta când 
ar fi trebuit să înceapă, el îşi fabrica prieteni imaginari. Un talent 
prea puţin folositor la cucerirea unei femei. Auzi o bătaie ușoară la 
ușă. La naiba! Weddington nu se lăsase şi îi trimisese valetul. 

Robert se uită spre cizma aruncată cât colo şi la cea pe care încă 
o avea în picior și decise că i-ar fi de folos, la urma urmei, serviciile 
unui valet. 

- Intră! 

Uşa se deschise, dar în prag nu apăru valetul, ci chiar soţia lui. 
Era în cămașă de noapte și halat, iar de sub poalele veșmintelor i se 
vedeau vârfurile degetelor. 

- Mi s-a părut că te aud. 

- Îşi cer scuze. O să încerc să fac mai puţin zgomot. 

Planul lui de a o cuceri se ducea pe apa sâmbetei. Avusese ocazia 
perfectă să dea o replică spirituală şi, în loc de asta, el işi ceruse 
scuze, ca ultimul mototol. 

„Las-o baltă, Robert! Nu o vei cuceri niciodată!“ 

- Nu m-ai deranjat. Nu dormeam. Mă gândeam la ceva, iar tu 
mi-ai putea fi de ajutor. 

El se îndreptă de spate. De spate? De fapt, ce căuta încă pe 
scaun? În cameră intrase o doamnă. Doamna lui. Se ridică în pi- 
cioare, se clătină un pic, reuși să își țină echilibrul și îşi dădu seama 
cât de ridicol arăta, un pic înclinat pentru că purta doar o cizmă. 
Dar, desigur, el fiind un bărbat fin și degajat, ea n-ar avea cum să 
nu se îndrăgostească nebunește de el. 

— Care era problema și cum pot să te ajut? întrebă el. 

Ea făcu un mic semn cu bărbia. 

- Pentru început, cred că ar trebui să te ajut eu pe tine. Porţi o 
singură cizmă. 

— A, da, chiar așa. Ia te uită! Și eu care credeam că din cauza fur- 
tunii casa s-a înclinat într-o parte, ca o corabie pe mare. 

- Eşti băut? 

— Nu, nuuuu! Sunt vesel, pur şi simplu. 

— Vrei să te ajut să îţi dai jos cizma? 

- A, nu, mă descurc singur, mulțumesc mult. 

„Ai ratat o ocazie, Robert. Dacă acceptai să te ajute, s-ar fi apro- 
piat de tine“ 

- Deci care era problema? insistă el. 

- Mai întâi, cizma. 

— Prea bine. 

Se lăsă să cadă înapoi pe scaun, ridică piciorul şi trase de cizmă. 
Şi trase. Şi trase. 

~ Chiar ai nevoie de ajutor, spuse ea şi se apropie. 

Parfumul ei de trandafiri și liliac îl împresură şi îl ameţi întoc- 
mai ca whisky-ul cu care se delectase. Ea îngenunche, apucă cizma 
şi trase, dar nu avu mai mult noroc decât el. 

- De obicei, valetul meu reuşeşte să mă descalțe atunci când... 


Vocea i se stinse înainte de a termina fraza. Una era valetul, alta 
era ea. 

Torie îl privi cu acei ochi mari, căprui, în care se putea pierde cu 
atâta ușurință. De fapt, nu se simţea deloc pierdut în preajma ei. 
Dimpotrivă, aşa cum îi spusese cu câteva ore mai devreme, lângă ea 
simţea că se regăsește. 

- Hai, spune-mi cum procedează valetul tău. 

- Păi... el... Lasă că o scot eu. 

Încercă să își ridice iar piciorul, dar ea nu îl lăsă. 

- Tu ai încercat și nu a mers. Eu am încercat şi nu a mers. Spune 
odată cum face valetul tău! 

- Se aşază cu spatele la mine. Îmi încalecă piciorul. Mi-l ridică, 
apucă cizma, iar eu îmi proptesc celălalt picior pe fundul lui și îm- 
ping, spuse el repede. 

- Înţeleg. 

- Bănuiam eu. Acum lasă-mi piciorul, te rog. 

În loc să-l asculte, ea îi încălecă piciorul, îl ridică şi îi apucă 
cizma. Cămașa de noapte îi dezveli gambele. Erau adorabile. Ar fi 
vrut să le mângâie și să le acopere cu sărutări. 

- Hai, împinge! îi ceru ea. Mi-e tot mai greu să-ţi ţin piciorul. 

El îi privi şoldurile. Dumnezeule mare, posteriorul ei nu semăna 
câtuși de puţin cu cel al valetului său! Ar trebui să se miște repede, 
de dragul ei. 

- Hai, grăbește-te! repetă Torie. 

Fără prea multe formalităţi, el își apăsă piciorul de fundul ei 
ferm, atât de ferm și de rotund, şi împinse. Cizma ieși în sfârşit din 
picior, dar Torie își pierdu echilibrul și fu împinsă în faţă. Își recă- 
pătă însă echilibrul și se îndreptă. 

- Eşti bine? 

- Da, spuse ea ținând cizma strâns la piept. 

- Îți mulțumesc pentru ajutor. Chiar mă simt mai bine când am 
ambele picioare la același nivel. 

Ea începu să râdă, lăsând să i se vadă gropiţa. 

- Ce e? întrebă el. 

- Uneori arăţi sau te porți atât de diferit, că nici nu mai știu ce 
să cred. 

Asta era, într-adevăr, o problemă. Ușor-ușor, își revenea din 
amețeala provocată de whisky, iar sugestia lui Weddington de a-i 
face curte lui Torie i se părea brusc foarte nepotrivită. 

- Parcă spuneai că te gândeai la ceva şi că ţi-aș putea fi de ajutor. 

- A, da. 

Puse cu grijă cizma pe podea și își împreună mâinile. 

- Nu-mi aduc aminte cum reușeai să faci elefantul. 

- Poftim? 

- Am reușit să fac păsările, câinele și cerbul, cu tot cu coarne, 
dar cu elefantul nu mă descurc deloc. 

Cum pe chipul lui se citea în continuare nedumerirea, ea îi veni 
în ajutor: 

~ Mă refer la umbrele pe care le-ai proiectat pe perete, Robert. 
Mai devreme. Cu Richard. 

- A, da, elefantul! E chiar simplu, să știi. 

Privi în jur, căutând un perete gol. 

— Te deranjează dacă te rog să te așezi pe podea? 

- Nu. 

- Minunat. 

Luă o lampă aprinsă şi o așeză pe jos. 

- Hai să încercăm aici. Stai în fața mea ca să te pot cuprinde cu 
braţele, cum am făcut cu Richard. Aşa îmi va fi mai ușor să-ți arăt 
cum să miști mâinile, se simți el obligat să-i explice. 

Pe măsură ce își venea în fire cu o rapiditate de-a dreptul ui- 
mitoare, Robert își dădu seama că într-adevăr era de preferat să 
o evite pe Torie pentru că, odată ce s-ar fi lăsat în voia pasiunii, 
nu s-ar mai fi putut controla. S-ar fi simţit ca un deținut de la 
Pentonville căruia i se deschisese poarta și i se spuse că avea voie să 
facă un pas afară, dar apoi trebuia să revină între zidurile închiso- 
rii. Nici vorbă! 

Ca să o cuprindă cu brațele și să îi poată arăta cum să își fo- 
losească palmele, trebuia să stea foarte aproape de ea. lar singu- 
rul mod de a face asta era să își petreacă picioarele de o parte și 
de alta a şoldurilor ei. Din partea ei, nu simți nici o tresărire sau 
o ezitare. Dimpotrivă. Se cuibări imediat, rezemându-și spatele 
de pieptul lui. Apăreau tentaţii care îi făceau inima să-i bubuie în 
piept, iar gura să se usuce. Se gândi că, după ce avea să o ajute să 
găsească soluţia pentru aşa-zisa ei problemă, i-ar prinde bine să se 
întoarcă la scăldătoare și să plonjeze în apa rece. În picioare. În cap. 
Pe o parte. În toate poziţiile imaginabile. Și să stea în apa aproape 

îngheţată până când şi el, și bărbăţia lui aflată într-o disperată ne 
voie de atenţie aveau să se reducă la zero. 

- Elefantul? îl înghionti ea. 

- A, da, elefantul. 

li luă braţul stâng, simţindu-i pulsul agitat. Era oare la fel de 
tensionată ca el? 

- Ridică braţul, îndoaie încheietura, relaxează mâna și las-o să 
atârne pur și simplu. Ce mâini mici ai! Mici şi fine. 

Îşi trecu ușor degetul peste încheietura ei. Pielea îi era precum 
satinul. Îşi aduse aminte scenele de mai devreme din bibliotecă. 
Pielea de pe gâtul ei avea întocmai aceeași fineţe. 

- Elefantul? îi aminti aproape gâfâind. 

A-i arăta ei cum să facă umbrele nu semăna deloc cu experiența 
de mai devreme cu micul Richard. Robert se concentră cu greu 
având la îndemână atâtea ispite. Îi putea atinge urechea cu buzele, 
îi putea răsufia încet în păr. 

- Lasă-ţi în jos degetele din mijloc. Ele formează trompa, vezi? 
Apoi ridică degetul mic şi arătătorul. Iată colții elefantului! Degetul 
mare va forma conturul gurii. ÎL mişti în jos ca s-o deschidă și în 
sus ca s-o închidă. 

Îi luă cealaltă mână. 

- Acoperă-ți mâna stângă cu dreapta până ce formezi capul. 
Îndoaie-ţi ușor degetele până când doar un pic de lumină mai are 
loc printre ele. Acolo e ochiul elefantului. Şi gata. Eşti în Africa! 

- Ai fost vreodată în Africa? întrebă ea încet. 

- Doar cu gândul. 

- Eu n-am fost aproape nicăieri. Mi-ar plăcea mult să călătoresc. 

- Unde ţi-ar plăcea să mergi? 

_ Întotdeauna mi s-a părut că ar fi interesant să vizitez Egiptul. 
Nu ştiu de ce, dar chiar aş vrea să văd piramidele. 

- Poate vom merge într-o bună zi. Am putea face o croazieră 
pe Nil. 

- Cred că îţi trebuie mult curaj pentru așa o aventură. 

- Nu e chiar atât de înspăimântător când ai pe cineva alături. 

Ea se intoarse uşor, până când buzele lor fură la același nivel. 
Nu trebuia decât să se miște foarte puţin spre ea. Ea îl privi în ochi. 

- Eleanor zicea că furtunile sunt un bun prilej pentru îm- 
brățișări şi alint. Că Weddington o ţine în braţe şi o sărută până 
amețește. 

- Până ameţeșşte? Nu-s prea sigur că l-ar flata descrierea asta. 

- Îl iubește cu ardoare... lar mie mi-au amorţit brațele. 

- A, da? lartă-mă. Pune-le peste ale mele. 

Își întinse brațele sub ale ei, ca să le dea un punct de sprijin. 

- Ți-am spus vreodată că mi-e groază de furtuni? 

Dumnezeule mare, oare îi spusese? Ar fi trebuit să ştie răspun- 
sul sau era o întrebare retorică? 

- Poate mi-ai spus, dar nu îmi amintesc acum. 

Nemernic insensibil! În mod normal, şi-ar aminti fiecare vorbă 
rostită de ea din clipa în care o cunoscuse! 

- Chiar îmi e, spuse ea. Mai ales aici, unde marea e atât de 
aproape. Șuieratul vântului pare și mai puternic şi mai fioros în lo- 
curile astea. Mă impiedică să dorm. Încercam să mă liniștesc un pic 
cu umbrele astea ale tale. Ar fi însă mult mai plăcut dacă m-ai ajuta 
tu să mă liniștesc. 

Iar el nu mai avu nevoie de nimic altceva. 


Capitolul 17 
KEND 


Torie avu un moment de nesiguranță când văzu dorința 
dezlănțuită din privirea lui. Era ca și cum o ținuse de prea mult în 
el, iar acum îi dădea frâu liber. Iar ea, la rândul ei, nu putea ignora 
valul de tandrețe pe care Robert îl trezise în ea în timp ce se jucase 
cu Richard. Voia să-l cunoască întru totul. Se săturase să joace rolul 
soției răbdătoare. 

Voia să-și deschidă inima. Mâna lui îi mângâie fața, gura o strivi 
pe a ei, iar ea își dădu seama că era foarte posibil să se fi îndrăgostit 
de soțul ei. 

Niciodată nu avusese parte de o atingere mai tandră, de un 
sărut atât de ațâțător. Voia doar să i se predea, să se lase sedusă. 

Căci o seducea nu prin forţă sau prin insistențe, ci pur şi simplu 
oferindu-i ce îi ceruse și neluând mai mult de atât. 

Ea se întoarse, schimbându-și poziția astfel încât să-i permită 
să adâncească și mai mult sărutul, iar el o făcu cu înflăcărare. Îi răs- 
punse, la rândul ei, cuprinzându-l cu braţele şi abia dacă își dădu 
seama că el o întinse uşor pe covor. 

Avea un braţ în jurul ei, iar cu cealaltă mână continuă să-i mån- 
gâie faţa. Degetele i se împletiră apoi în părul ei, pe care una dintre 
servitoarele lui Eleanor îl pieptănase și îl prinsese în coadă înainte 
ca Torie să se bage în pat. 

O sărută pe bărbie, pe gât, şoptindu-i numele ca pe o binecu- 
vântare. Apoi gura lui o copleși din nou pe a ei, numai că de această 
dată în sărutul lui nu se mai simți nici o reţinere. 

Părea că nu se mai satură de ea, de buzele ei, de gustul ei, de 
mirosul ei. Părea că dorinţa îi era atât de fierbinte, încât nu avea 
să și-o potolească vreodată. Camera răsună de gemetele lui, în timp 
ce limba lui exploră, iar buzele ațâțară. 

- Spune-mi ce vrei, îi ceru el cu răsuflarea împletită cu a ei. 

- Spune-mi tu ce vrei, îi răspunse ea. 

— Vreau tot ce vrei și poţi să-mi dai în noaptea asta. 

El se trase ușor înapoi, ca ea să-i poată vedea fulgerele negre din 
ochi. Torie mai văzu însă ceva. Văzu pasiune, îndoială, dar mai ales 
afecţiune și puterea de a iubi. 

- Vreau să te văd despletită, rosti el cu răsuflarea întretăiată. 
Vreau să-ți desfaci nasturii cămășii de noapte, vreau să-ţi simt 
atingerea pe piept, pe spate, pe păr. Vreau să fim piele pe piele. 
Vreau să fim atât de aproape, încât să nu te văd întreagă atunci 
când te privesc. Dar cel mai mult vreau să dorești și tu ceea ce am 
de oferit. Spune-mi „da“, şi voi fi blând precum noaptea care cade 
peste noi. 

Să-i spună „da“ ? Ce ciudat ca un soţ să-i ceară asta soției lui. Oare 
îi lăsase până acum impresia că i-ar fi spus altceva decât „da“? Oare nu 
ea fusese cea care îl tot îmboldise? 

N-ar fi crezut că soțul ei, un bărbat de viță nobilă, un duce, s-ar 
fi îndoit că ea îl dorește. Domnea peste proprietăţi întinse, iar 
acum urma să domnească peste inima ei. Îi zâmbi cu căldură, iar el 
O sărută pe obraz. 

_ Ador când îţi apare gropiţa. Aș face orice să nu mai dispară. 

Vocea lui întretăiată o făcu să se înfioreze. Simţi cum i se strânge 
stomacul, iar inima ameninţă să-i sară din piept. 

- O, te rog, se auzi oftând. Te rog. 

Buzele lui se lipiră din nou de ale ei, iar ea își spuse că momen- 
tele pe care le trăiau acum erau preludiul unei uniuni sublime. Era 
atât de priceput, de versat, limba i se unduia și se încolăcea cu a 
ei, într-un ritm vechi de când lumea. Abia simţi când el îi desfăcu 
părul şi îl împrăștie în jurul ei, umplându-și palmele cu mătasea 
grea a pletelor de aur brun. 

- E atât de frumos și de moale... 

Își îngropă faţa în părul ei de parcă ar fi fost tot ce avea mai fru- 
mos. Un tremur îi cuprinse trupul, apoi Torie îl simţi că se încor- 
dează tot, de parcă avea nevoie de un moment să își revină în urma 
unei descoperiri epocale. 

Își întoarse capul spre ea, iar sărutările lui îi desenară linia ma- 
xilarului, apoi îi cotropiră bărbia și gâtul. Cu fiecare atingere, aprin- 
dea în ea mici focuri care parcă îi circulau prin vene, din cap până 
în picioare. Vederea i se încețoșă. Torie se gândi că, deşi mâinile lui 
erau pricepute în a crea umbre, erau chiar mai pricepute în a pro- 
voca plăcere. 

El se ridică, își dădu jos cămașa, iar ea își plimbă mâinile pe 
pieptul lui. 

- E atât de frumos şi de ferm! 

Îi zâmbi, iar el râse. Ajunsese să-i iubească râsul. Când Robert 
reveni deasupra ei, degetele începură să desfacă nasturii cămășii 
ei de noapte. Simţi în atingerea lui bucurie, nerăbdare și curio- 
zitate. Privi cu atenţie cum fiecare nasture îl apropie tot mai mult 
de imaginea trupului ei gol. Nu se grăbi. Păru că desface un cadou, 
iar fiecare gest fu un pas firesc al călătoriei la finalul căreia urma să 
i se dezvăluie conținutul cutiei, pe care apoi avea să fie liber să îl 
savureze. 

Când îi desfăcu şi ultimul nasture, ea își ținu respiraţia înainte 
ca el să desfacă marginile cămășii. Uimirea din privirea lui aproape că 
li umplu ochii de lacrimi. El își petrecu ușor mâna în jurul unui 
sân, gemu încet și fl mângâie cu nesp 


usă tandrețe. Crezuse că avea 
să se simtă stânjenită sau speriată, dar tot ce simţi era dorința 

nespusă ca mâna lui să rămână acolo pentru eternitate. Cu un gea 
măt adânc, o trase spre el, iar căldura pieptului lui îi infierbântă yi 
ei pielea. 

- Nici nu-ți imaginezi cu câtă ardoare mi-am dorit s4 te am atât 
de aproape. Mi-am dorit din clipa în care te-am văzut la altar. 

Nu apucă să îi răspundă, căci el începu să o atingă cu mâinile, 
cu buzele, cu limba, iar ea îl atinse, la rândul ei, bucurându-se de 
fermitatea mușchilor lui, de netezimea ca de catifea a pielii lui. O, 
da, asta era, asta însemna să fii iubită, să fii dorită. Să facă dragoste 
fără asemenea momente... Nu, nu credea că se poate! Era o parte 
importantă a unei relații, să caute plăcerea... 

Cineva bătu la ușă. Ea scoase un țipăt ușor când ușa se deschise 
şi cineva păși în cameră. Robert o trase lângă el și îi ținu capul 
spre pieptul lui. Îi inspiră înnebunită aroma imbătătoare, 
rușinată că aveau să fie văzuți într-o postură atât de compromi- 
ţătoare, deşi îşi dădu seama că el făcu tot posibilul să o apere, să 
o protejeze. 

- Ah, mă scuzaţi că vă deranjez, deși recunosc că sunt tare bucu- 
ros că mi-ai urmat sfatul. 

- Nu ţi l-am urmat. 

- Serios? Nu așa pare. În fine, asta nu e important. O corabie a 
naufragiat nu departe de aici. Plec chiar acum să încercăm să sal- 
văm supraviețuitorii. 

- Vin și eu numaidecât. 

- Foarte bine. Dar grăbeşte-te. Corabia e deja înclinată și... 

- Vin acum! 

- Bine. 

Ușa se trânti în urma lui Weddington, iar Robert o lăsă uşor pe 
Torie pe covor și începu să se îmbrace. 

-Îmi pare rău, trebuie să plec. 


Ea începu să își încheie la loc nasturii cămășii de noapte, pri- 


vindu-l cum își pune cămașa pe el și își trage cizmele în picioare. 
- Dar ești băut. 


- Mi-am revenit aproape complet, zise el şi îi aruncă o privire. 


Deşi trebuie să mărturisesc că săruturile tale nu sunt mai puţin 
imbătătoare. 


Același lucru îl simţea și ea despre săruturile lui. 

- Te duci să-i ajuţi? întrebă ea. 

- Da, normal. Nu fi așa de îngrijorată! Am mai fost la astfel de 
salvări. Ştiu ce e de făcut. 

Oare chiar se vedea pe chipul ei cât de îngrijorată era? Probabil 
că da, pentru că într-adevăr se temea pentru el. 

- Dar e furtună... 

- Ştiu. Tocmai furtuna a provocat incidentul. 

Îşi luă haina de pe spătarul scaunului. 

- Dar cum o să-i poţi ajuta? Dacă sunt pe un vas... 

- O să vâslim până ce ajungem la ei, o să luăm cu noi cât de 
mulți oameni vom putea, apoi pe alții și tot așa, până când îi adu- 
cem pe toţi la mal. 

- Când ai mai fost la astfel de salvări? 

- Când eram mai mici. 

Se ridică și își simţi picioarele moi și nesigure. Era îngrozită de 
furtună, mai îngrozită ca oricând, îngrozită de gândul că l-ar putea 
pierde tocmai când era la un pas să devină al ei. Trupul încă îi vibra, 
așteptând, căutând ceva ce nici ea nu înţelegea. 

Simți mici înțepături în buzele umflate, care încă purtau gustul 
lui. El se opri și o privi. 

- Ce e? îl întrebă. 

- Mă uit la părul tău. Chiar îţi trece de șolduri, ca o perdea de cati- 
fea. Nu e nici castaniu, nici negru. Are culoarea lemnului de mahon. 
E minunat! 

Cu un gest de cochetărie, ea își dădu pletele grele peste umăr. 

- O să ai grijă de tine, da? 

El îi zâmbi cu un aer nepăsător. 

- Sigur că da. 

Se apropie de ea, o luă în braţe și o sărută cu o disperare care 


aproape că o îngenunche. Se agăță de el, dornică să îl oprească, să 
nu îl lase să plece, dar el se retrase. 
- Trebuie să plec. 


- Robert? O să fiu aici când te întorci. Să te ajut să-ţi dai jos 
cizmele. 


El rânji. 
- Dacă te găsesc aici, o să te sărut până ameţești. 

Râseră amândoi. Cu toate că el pornea spre o aventură pericu- 
loasă, amândoi știau că ea avea să îl aştepta. Că urma să fie acolo 
pentru el. 


După ce el plecă, Torie se lăsă să cadă într-un scaun și stătu 
aşa preț de un minut. Își dădu seama apoi că avea să îi fie cu 
neputinţă să stea pur şi simplu într-un loc până la întoarcerea lui. 
Trebuia să poată fi de ajutor cumva. Își strânse halatul și plecă în 
căutarea lui Eleanor. Era sigură că nici ea nu dormea. Servitorii o 
îndrumară prin casa impunătoare şi, în cele din urmă, o găsi pe du- 
cesa de Weddington stând în dreptul unei ferestre uriașe, la eta- 
jul al doilea al clădirii. Privea înspre mare, iar obrajii îi erau uzi 
de lacrimi. 

- Eleanor? 

Eleanor își trase nasul și își șterse obrajii. 

- lartă-mă. Urăsc marea, știi? 

- Nu. Nici nu bănuiam. Dacă o urăști, cum de trăieşti la malul ei? 

- Pentru că Weddy o adoră. E singura care mi-l poate lua. Și mă 
tem că va veni o zi când mi-l va lua pentru totdeauna. 

Torie veni la fereastră lângă ea. La fiecare fulger ce brăzda cerul, 
marea şi nava naufragiată deveneau înspăimântător de vizibile. 

- L-am văzut cum te priveşte. Nici măcar marea nu are puterea 
de a ţi-l răpi. 

- Într-o zi, prin sat a trecut o țigancă ce ghicea norocul și am 
făcut greșeala să-i cer să-mi citească viitorul în cărțile ei de tarot. 
Mi-a spus că marea mi-i va lua pe cei doi pe care îi iubesc. 

- Poate că Weddy al tău va călători în Egipt și asta va însemna 
că marea ţi l-a luat și l-a dus departe. 

Eleanor clătină din cap. 

- Nu. Mi-a spus că-l va răpi pentru mult timp. De mii de ori 
am vrut să-i cer lui Weddy să ne mutăm, să locuim în altă casă, pe 
altă proprietate, undeva departe de mare. Însă prefer să am parte 
de mai puţini ani impreună, dar să-l văd și să-l ştiu fericit, decât să 
trăim alături ani mulți în care să-l ştiu trist. 

- Eleanor, nimeni nu poate vedea în viitor. 

~ Poate. Poate sunt naivă. Dar această teamă a mea că nu vom 
avea parte de suficient timp impreună ne face să nu intrăm în 

vârteiul vieţii sociale din Londra. Vreau ca nimic să nu ne distragă 
ia de la celălalt. Nu o să fiu niciodată pregătită să trăiesc fără 
e amintiri din care să mă hrănesc. 
Şi iată-mă devenind ursuză când avem atâtea de făcut! În curând, 
vor fi aduşi aici oameni care au nevoie de căldură, hrană și haine. 
Dacă-ţi face plăcere să ajuţi, eşti invitata mea. 

- Spune-mi ce să fac! 


atenţi 
el, dar măcar voi avea suficient 


Fură aprinse focurile în șemineuri, iar pături groase fură așe- 
zate în dreptul lor, ca să se încălzească. La bucătărie, supa fu pusă 
la încălzit. 

Când servitorii începură să aducă primii supraviețuitori, îi du- 
seră mai întâi în bucătărie, unde fusese montat un paravan pentru 
ca oamenii să se poată dezbrăca de hainele mustind de apă. Li se 
dădură apoi veşminte și pături calde și fură duși în sala de mese, 
unde li se oferi supă caldă. 

Servitorii îi duseră apoi în dormitoare, ca să se poată odihni, și 
îi asigurară că totul avea să fie bine. Fură aduse în total douăzeci 
şi şapte de persoane, pasageri și membri ai echipajului, 

Torie nu-și dădea seama ce s-ar fi făcut toţi acei oameni dacă 
proprietatea n-ar fi fost atât de mare. Din fericire, fu loc pentru toţi. 

La un moment dat, Torie își puse o pelerină şi porni cu grijă 
spre mal, ca să vadă operațiunea de salvare, convinsă că poate fi 
de ajutor mai mult afară decât în casă, unde servitorii se îngri- 
jeau de nevoile tuturor. Dar nu avea însă forță să vâslească barca 
pe care Robert și Weddington o desprindeau de corabie. Abia dacă 
avea putere să țină piept vântului. Își privi soțul, văzu cum își 
punea viaţa în pericol ca să-i salveze pe alţii, iar dragostea pentru 
el creștea precum valurile tot mai mari şi mai înspumate care se 
loveau de mal. 

Îi era atât de teamă că avea să fie ucis, încât abia putea privi sce- 
nele din fața ei. 

Se intoarse în casă și observă că plecarea ei nu făcuse decât 
să le dea și mai mult de lucru servitorilor, căci acum era nevoie să 
o usuce și să o încălzească și pe ea. Eleanor îi aduse din camera ei o 
altă cămașă de noapte. 


182 


Masca dragostei 


- Îmi pare rău. Nu gândeam, spuse Torie când, în cele din urmă, 
fu așezată în fața focului, îmbrăcată cu haine uscate şi curate. 
Cobor imediat să dau o mână de ajutor. 

- Cred că servitorii au deja totul sub control. Și să ştii că nu te 
condamn că ai coborât la mal. De când sunt aici, e abia a doua ast- 
fel de catastrofă. Dar nu am reușit să-mi fac curaj să ies să văd ce 
se petrece. 

- Era şi Robert aici când s-a mai întâmplat așa ceva? 

- De când sunt eu aici, nu. Cred că a mai fost aici la un singur 
naufragiu, pe vremea când erau mult mai tineri. Corăbiile și furtu- 
nile nu prea fac casă bună. 

- Nu-l cunosc, Eleanor, spuse Torie, privindu-şi noua prietenă. 
Am crezut că se va apuca să dea ordine în stânga și-n dreapta, că le 
va spune oamenilor ce să facă. N-am crezut că va fi în barca de sal- 
vare, luptându-se cu valurile ca să-i salveze pe acei bieţi oameni. A 
fost îngrozitor să îl văd într-un pericol atât de mare. Dar părea atât 
de sigur pe el, atât de hotărât, de neînfricat! 

Eleanor îngenunche în fața ei și îi luă mâinile în ale sale. 

- Weddy considera cândva că nu avea și nici nu va avea un prie- 
ten mai devotat decât Robert. Apoi, Robert pe care îl cunoșteam 
noi a dispărut cumva. Însă acum s-a întors. Ai încredere în inima ta 
și-l vei vedea și tu pe acel Robert pe care îl iubim cu toţii. 

Vorbele lui Eleanor i se părură cumva ciudate și misterioase. 
Torie rămase cu privirea ațintită asupra prietenei sale. 

- La ce te referi când spui că a dispărut? 

- Ah, iată-vă! Weddy! 

Eleanor sări în picioare și alergă în brațele soțului ei care făcu 
un efort să nu cadă pe spate cu ea cu tot. 

- Sunt ud și înfrigurat, Eleanor, și la fel vei fi şi tu dacă nu te 
dezlipești de mine. 

- Cred că am să rămân așa. O să ne uscăm și o să ne incălzim 
unul pe celălalt. 

El se uită inspre Torie. 

- Robert va veni imediat. Acum e la mine în cameră ca să mai ia 
un rând de haine. 

Când Robert se întoarse în dormitorul lui, descult și purtând 
doar o pereche de pantaloni, o găsi pe Torie acolo. Părea epuizat, și 
pe bună dreptate. O privi, apoi își privi picioarele desculțe. 

- Valetul lui Weddington m-a ajutat să mă descalț, explică el, 
aproape cerându-i scuze. 

- Am ieşit pe mal și te-am văzut ajutându-i pe acei oameni. 
M-am îngrozit. 

- Şi eu. 

- Cu toate astea, te tot întorceai după ei. Făceai un drum, apoi 
altul, apoi altul... 

- Aveau nevoie de ajutor, iar eu îl puteam oferi. 

- Dacă mureai? 

- N-am murit. Nu văd de ce am face speculaţii despre ce-ar fi 
fost dacă... 

- Atunci hai să facem speculaţii despre ce e acum, despre ce se 
întâmplă. Despre prezent. Eşti soţul meu, dar n-am devenit încă 
atât de intimi cât ar trebui. De ce nu mă vrei? 

- Of, Dumnezeule, dar te vreau, te vreau cu fiecare fibră a fiin- 
ţei mele! 

- Atunci ia-mă! 


Robert se gândi la invitaţia ei și o privi dezbrăcându-se. Ea în- 
cepu să își desfacă nasturii cămășii de noapte, apoi depărtă margi- 
nile și o lăsă să-i cadă de pe umeri. Când deveniseră femeile atât de 
îndrăznețe? 

Și când devenise el atât de slab? Privi cu uimire şi recunoştinţă 
spectacolul ce i se oferea în faţa ochilor. Cămașa ei de noaptea 
căzuse ușor spre podea, atingând, în trecerea fină, contururile îm- 
bietoare ale trupului ei, dezvăluind-o centimetru cu centimetru, 
înnebunitor de lent. La sfârșit, o văzu complet goală, poate ușor 
vulnerabilă, dar în mod cert uluitor de frumoasă. 

Era splendidă cu rotunjimile și liniile trupului ei care se îmbinau... 

Dintr-odată, ea se aplecă, luă de pe jos cămașa de noapte și o 
strânse la piept. 

- Nu! spuse el, ceva mai poruncitor decât și-ar fi dorit, iar ea 
rămase nemișcată. 

Expresia ochilor ei mari îi aminti de cea a unei căprioare pe care 
o observase cândva în pădure, iar ea își dăduse la un moment dat 
seama că mai era cineva în preajmă. 

- Mai lasă-mă să mă uit un pic la tine. 

Ea își linse buzele și se încruntă. 

- Credeam că, după ce mă dezbrac, treaba o să meargă repede. 
Judecând după reacţia ta, mi-am spus că probabil nu mă placi. Că 
ești dezamăgit. 

- Cum să fiu dezamăgit? 

Ea dădu cămașa un pic într-o parte, dezvelind un sân absolut 
perfect. 

- Sânii mei sunt cam... 

- Voluptuoşi? 

- Mari, mă gândeam. 

- lar eu am mâini mari. 

Ea îi privi mâinile care le ținea cu stângăcie pe lângă corp. Apoi se 
uită drept în ochii lui și lăsă din nou cămașa să cadă încet pe podea. 

Ea era o ispită. 

[ar el nu era decât un bărbat. Nu era vreun sfânt. 

Se ținuse tare și îi rezistase atâta vreme, ținând piept singură- 
tății și nebuniei. Dar în această noapte era slăbit. Obosise. Îl obosise 
lupta cu furtuna, lupta cu fratele lui, lupta cu propriile dorințe. Era 
al naibii de obosit. 

Se lăsă în voia puterii de seducţie a vocii ei, a parfumului ei, 
a prezenţei ei, a nuanței trandafirii a pielii ei dezgolite. Depuse 
armele, căci nu mai avu nici tăria, nici dorința de a se îndepărta iar 
de ea. 

Îşi desfăcu pantalonii la fel de încet precum își desfăcuse ea 
cămașa. O privea fix, gata să reacționeze la cea mai mică urmă 
de teamă sau de îndoială ce i-ar fi putut apărea pe chip. Nu văzu 
însă decât nerăbdare și, slavă Cerului, dorință! 

Weddington avea dreptate. Pe el îl dorea. Pe el, Robert. Pe cel 
care stătea în fața ei. Nu pe fratele lui. Nu pe John. 

Pe el. Poate nu avea să-i cucerească inima, dar câtă vreme 
dorinţa ei era să devină una cu el, să-şi impreuneze trupul cu al lui, 
el avea să accepte, să se bucure de ea și să se străduiască apoi ca bu- 
Curia lui să fie și a ei. 

Inspiră adânc, apoi își lăsă pantalonii să cadă, rămânând gol în 
faţa ei, dezgolit şi vulnerabil la fel ca ea. 

- Cerule mare... Eşti atât de frumos! şopti ea, privindu-l apre- 
ciativ. Nu ştiam că un bărbat poate arăta atât de... magnific. Arăţi 
ca un războinic. Sau ca un zeu. 

- Nici chiar așa... mormăi el, uşor jenat de laudele ei, dorindu-și 
pentru o clipă să-și înșface pantalonii și să-şi acopere goliciunea. 

În fanteziile lui, astfel de scene aveau loc în încăperi bine lumi- 
nate unde şi el, şi iubita lui erau complet goi. În realitate, sperase 
cumva ca totul să se petreacă la adăpostul întunericului, sub pă- 
turi, folosindu-și mâinile şi degetele ca să „vadă” trupul femeii, iar 
ea, pe al lui. 

- Eu așa te văd, spuse ea, zâmbindu-i uşor, făcând gropiţa când să 
apară, când să dispară. Ard de nerăbdare să te ating. 

Acum, că venise momentul, era sfioasă. Soţia lui era sfioasă. 

O adora pentru asta. 

- Mai întâi, lasă-mă să mă umplu de tine, îi spuse el, deşi ştia 
că în curând el avea să o umple pe ea. 

Nu voia însă ca prima lor împreunare să fie zorită, făcută 
în grabă. 

Era el însuși un pic sfios. Nu făcuse niciodată dragoste cu o fe- 
meie. Sau, cel puţin, nu își amintea să fi făcut. 

În acea noapte când plecase să sărbătorească împreună cu fra- 
tele lui, în noaptea de dinainte de Pentonville, acesta fusese scopul: 
să bea, să joace jocuri de noroc şi să meargă la femei. Își aminti de 
băutură și de jocuri. Cât despre femei... era sigur că fusese drogat 
până să ajungă acolo. Iar dacă într-adevăr apucase să aibă una, era 
sigur că avusese o prestație jalnică. 

Voia ca momentele cu Torie să fie perfecte, căci era sigur că 
şi pentru ea era prima dată când simțea atingerea unui bărbat. 
Roșeața din obraji îi cuprinse gâtul, pieptul și rotunjimile deli- 
cate ale sânilor. Iar în timp ce o privea și își nota în minte fiecare 
amănunt, fiecare curbură și fiecare moliciune, își dădu seama că 
ea făcea același lucru și că îi măsura trupul cu aceeași curiozitate 
avidă, cu aceeași poftă cu care el îl măsura pe al ei. 

— Eşti emoţionată? 

Ea încuviinţă din cap. 

- Speriată? 


Îi făcu semn că nu. 

- Asta e bine. Pentru că eu sunt. A : M - 

- De ce ai fi tu speriat? îl întrebă. 

Speriat era puţin spus. Era îngrozit la gândul că urma să facă 
vreun lucru greșit, că ei avea să nu-i placă. 

— Ştiu că femeia simte ceva durere. Nu vreau să îți fac rău și mă 
tem că, în încercarea mea de a te scuti de orice durere, voi fi neîn- 
demânatic și stângaci. 

Torie se apropie și își puse degetele pe buzele lui, făcându-l să 
tacă şi reaprinzându.-i, în același timp, focul dorinţei. Ochii ei îl pri- 
vită fix, de parcă i-ar fi pătruns până în adâncul sufletului. Gropiţa 
îi reapăru. 

— Cum se face că de obicei nu prea vorbeşti, iar acum, mai de- 


grabă aș prefera să nu spui nimic. Sunt aproape sigură că am ajuns 
să te iubesc. 


- Oh, Dumnezeule mare! 

Robert simți că i se taie genunchii și cade din picioare. Și poate 
ar fi căzut dacă n-ar fi tras-o pe Torie lângă el, lipindu-şi buzele de 
ale ei, sprijinindu-se de ea. 

Cât tânjise după un astfel de moment! şi-l imaginase vreme de 
opt ani lungi și grei. Visase la el. Dar nimic nu avea cum să îl pre- 
gătească pentru experienţa reală, pentru senzația pe care i-o ofe- 
rea trupul gol al unei femei, lipit de al lui din cap până în picioare, 
strivit de al lui, aproape pătruns de al lui. Şi nu era vorba de orice 
femeie. Nu avea în braţe o femeie pe care o plătise sau o slujnică 
pe care o siluise. Femeia aceea chiar ţinea la el. Sau cel puţin asta îi 
spusese. Că era aproape sigură. Oare ce ar fi putut să facă să o ajute 
să fie absolut sigură? 

La fel de sigură ca el. O iubea. Ar fi iubit-o chiar dacă nu i-ar 
fi dăruit momentele pe care tocmai le savuraseră împreună. Îi 
iubea zâmbetul și gropiţa din obraz. Îi iubea râsul și uimirea ce i se 
aşternea pe chip la vederea unui pui de căprioară. 

Alături de ea, tăcerile erau lesne de îndurat. Era mulțumit să fie, 


Pur și simplu, cu ea. lar a avea mai mult de atât, a avea ceea ce toc- 
mai se întâmpla... 

Era tot ce şi-ar fi putut dori. Și era decis să își apere fericirea 
cu preţul vieții. Avea să găsească o cale să demonstreze cine este cu 
adevărat şi să-l împiedice pe John să mai fie vreodată o ameninţare. 

Avea să facă toate acestea cu mintea limpede. Căci în aceste 
momente era pierdut în senzațiile pe care i le oferea apropierea ei. 
Trăia din plin minunea de a-i simţi pielea mătăsoasă, sânii tari apă- 
sându-i pieptul, uimirea cu care mâinile ei îl atingeau şi îl mângâiau 
pe umeri, pe spate, pe braţe. O sărută, iar ea îi întoarse sărutul. 

Se întinseră uşor pe pat, fără a-și dezlipi buzele, iar trupurile 
lor își găsiră repede locurile, lipindu-se şi strângându-se ca şi cum 
erau două jumătăţi care, în sfârșit, se regăsiseră într-un întreg. Ea 
se simţi întocmai unde îi era locul, sub greutatea incitantă a trupu- 
lui lui, cu părul răsfirat pe perne. 

Iar el simți, la rându-i, că ajunsese, în sfârșit, acolo unde îi era 
locul. Își ridică ușor capul, se uită adânc în ochii ei şi se simţi cu- 
prins de un val de încredere. Avea să-i provoace plăcere, să o facă să 
se simtă bine. 

Torie văzu schimbarea din ochii lui. Văzu o expresie de încredere 
şi de hotărâre pe care nu știa cum s-o explice. Își trecu degetele 
prin părul lui, peste umerii largi. 

Acolo era locul lui. Prins între coapsele ei, sprijinindu-se pe 
coate, privind-o cu o intensitate animalică. Își cobori apoi privirea 
spre buzele ei, o sărută adânc, după care cobori și mai mult și îi să- 
rută uşor sânii. 

Limba lui frământa sfârcul întărit, limba făcea mici cercuri deli- 
cioase care îi provocau fiori. Lui Torie i se păru cumplit de decadent 
ceea ce făceau, dar cu nici un preț n-ar fi vrut să se oprească. Își 
trecu mâinile prin părul lui, ținându-l aproape, savurându-i atinge- 
rea la fel de mult cum i-o savură el. 

- Eşti atât de frumoasă, șopti el în timp ce-și plimba buzele de 
la un sân la altul. 

Degetele lui mângâiau conturul sânilor, iar buzele și limba lui 
se ocupau de alte locuri care cereau mângâiere. Cobori o mână spre 
şoldurile ei unduioase, ajungând în final în interiorul coapselor ei, 
chiar în centrul feminității ei. 

Ea se gândi că poate s-ar cuveni să fie şocată de atingerea lui, 
dar totul păru atât de firesc, de natural... totul era perfect... şi 

incredibil de incitant. Trupul i se arcui spre al lui, ca și cum știa 
mai bine decât ştia ea însăși de ce avea nevoie, ce îi trebuia ca să fie 
împlinit, ca să scape de freamătul aproape dureros ce o cuprinsese. 
Se desfătă cu atingerile lui și dori să le simtă pe fiecare centimetru 
de piele cuprinsă de fierbinţeala dorinţei. Degetele lui pătrunseră 
încet în miezul umed al trupului ei, făcând-o să scâncească ușor. Se 
ridică deasupra ei. 

- În curând, Torie, în curând. 

O sărută, iar când limba i se strecură în gura ei, fermitatea 
bărbăţiei lui o pătrunse încet. Era pregătită pentru el, caldă, 
umedă, dorindu-l la limita nebuniei. Se împinse încă puțin în ea, 
până când o pătrunse întru totul. Durerea pe care bănuia că avea să 
o simtă și despre care i se vorbise nu avea nici o legătură cu ce simţi 
în acele momente. Doar o ușoară usturime, senzaţia că o barieră 
cedase și că de acum era soția lui cu adevărat, cu suflet și trup, în 
întregime. El își îngropă faţa în curbura gâtului ei. 

- E atât de bine, te simt atât de bine! Parcă ai fi făcută din cati- 
fea fierbinte, șopti el cu respiraţia sacadată. 

Ea îl auzi cum înghițea și îi simți umezeala pe pielea ei. O pică- 
tură caldă îi căzu pe piele. Erau broboane de sudoare, cu siguranţă, 
căci tot spatele lui îi era acoperit ca de o rouă delicată. Nu puteau fi 
lacrimi. Nu putea fi copleșitoarea recunoștință de a fi în sfârşit un 
singur trup. 

Stătu aproape nemișcată, dornică să simtă, să savureze fiecare 
senzaţie, fiecare clipă. Erau împreună ca unul, iar trupurile lor pă- 
reau să ceară mai mult, tot mai mult. 

El începu să-i acopere faţa cu sărutări, apoi își plimbă buzele pe 
gâtul ei, pe umeri... Începu să se miște în ea, mai întâi încet, pă- 
trunzând-o adânc și lent, oferindu-i plăcerea centimetru cu centi- 
metru, desfăcând-o și umplând-o, retrăgându-se și intrând iar. 

Se ridică pe coate, iuțind tot mai mult ritmul, concentrat, cu 
ochii țintuiți în ochii ei, cu o privire animalică, aproape înspăimân- 
tătoare. Ea îl ținu strâns în timp ce o posedă cu o pasiune sălbatică, 
își ridică şoldurile ca să-l întâmpine, să-i facă loc în ea, să-l simtă 
până în străfunduri, iar senzațiile crescură şi crescură până când 
simţi că e pe punctul să explodeze. 

lar când în sfârșit explodă, unde și fiori de incredibilă plăcere o 
străbătură, iar lumea parcă luă foc în jurul ei. 

Soţul ei trăi plăcerea în același moment și la fel de intens ca ea, 
şi parcă nimic nu mai era și nu mai putea fi la fel. 


Robert bănuise dintotdeauna că îi fuseseră răpite nenumărate 
lucruri şi experienţe, dar nu avusese decât o idee vagă despre ele, 
despre cum i-ar fi fost viaţa dacă ar fi avut parte de tot ce i s-ar fi 
cuvenit. Era întins în pat și o mângâia ușor pe Torie, care stătea 
cuibărită alături de el. Abia în acel moment înţelese dimensiunea 
reală a cruzimii fratelui său. 

Închisoarea era pentru nelegiuiţi, pentru criminali, pentru cei 
care furaseră şi uciseseră. Robert nu făcuse nimic pentru care să 
merite să fie întemnițat. 

Acum voia răzbunare şi o voia cât mai degrabă. Însă, chiar când 
acele gânduri îl împresurau, realiză că, de fapt, tot ce dorea era 
să se termine totul. Obosise. Voia să fie liber să-și trăiască viaţa 
în pace, lângă Torie. Numai că nu își dădea seama cum putea să 
facă asta. 

Nu se îndoia că John vedea situaţia cu totul diferit. John, care o 
curtase și îi ceruse mâna. Cu care crezuse că se mărită. 

Încercă să alunge sentimentul de vină care îl copleşi când rea- 
liză ce făcuse. Îşi aminti că ea îi spusese că avusese îndoieli înainte 
să se mărite. Își aduse aminte că în această noapte toate îndoielile 
i se risipiseră precum ceața la ivirea soarelui. Pe el îl dorise. La el 
ţinea. Şi nu putea nega faptul că și el ţinea la ea. Cu ardoare. 

Afară, furtuna încă nu se potolise, fulgerele încă despicau cerul, 
tunetele parcă zguduiau pământul, dar ei doi erau la adăpost într-un 
refugiu călduros și confortabil. 

- Unde te-ai dus? 

Întoarse capul spre soția lui. 

- Poftim? 

- Se vede pe faţa ta că nu mai eşti aici, cu mine. 

- Mă gândeam cât de norocos sunt că exişti, că te am în viața 
mea. Şi la tot ce sunt dispus să fac pentru ca nimeni să nu mi te 
poată lua. Ca să te păstrez. 

- N-ar trebui să-ți fie prea greu. Îmi plac ciocolata, perlele și 
florile. 

- Aha, deci eşti lesne de mituit. 

Ea se strânse și mai aproape de el, mângâindu-i pieptul. 

- Nu ţi-am zis niciodată asta? 

- Nu cred. 

- Ori ţi-am spus lucrurile astea la un moment dat, ori mă cu- 
noşti foarte bine. Că doar mi-ai dăruit colierul şi brățara din perle 
pe care le-am purtat la nuntă. 

Îi fu recunoscător că nu se uită la el și nu putuse vedea expresia 
feței. Întotdeauna urmau să existe lucruri pe care nu avea să le ştie. 
Întotdeauna. Și avea să-l pândească mereu pericolul ca ea să afle 
adevărul, să descopere totul. 

Trebuia să îi mărturisească acum, cât stătea în braţele lui, satis- 
făcută și mulțumită. Să îi spună că nu era cine credea ea, că nu era 
bărbatul cu care credea că s-a măritat. Dar nu reuși să articuleze 
nici un sunet. Nu reuși să-i spună adevărul, să-i distrugă momen- 
tul. Nici ei, nici lui. Mâine. Îi va spune totul. Mâine. 


Capitolul 18 

- N-ai decât să protestezi cât vrei, dar se vede clar că astă-noapte 
mi-ai urmat sfatul. Și încă cum! 

Robert stătea lângă trăsură, așteptând ca soţia lui să-și ia ră- 
mas-bun de la Eleanor. Ignoră fățiş cuvintele prietenului său. 

Era deja după-amiază, ploaia se oprise, iar cerul plumburiu se 
inseninase. După operaţiunea de salvare de peste noapte, Robert 
şi Weddington dormiseră până în urmă cu o oră și ceva. 

Robert ar fi fost bucuros să nu se mai dea jos din pat, căci Torie 
dormise alături de el. Îi plăcuse la nebunie să o privească dormind. 

Ea își freca ușor picioarele în timpul somnului, iar el se întrebă 
dacă astfel de mici detalii făceau ca soții și soțiile să doarmă în pa- 
turi separate. Lui îi plăcuse să o simtă aproape, iar foiala ei din tim- 
pul somnului îi adusese linişte şi alinare. 

- Nu spui nimic? întrebă Weddington. 
ând îmi dau seama ce prieten nesuferit eşti. 


- E prima dată c eş! 
_ Nesuferit, poate. De nădejde, fără îndoială. Vreau să iei astea 
cu tine, îi mai spuse Weddington, întinzându-i o cutie din lemn. 
- Nu, mulțumesc, n-am de gând să mă mai duelez prea curând. 
Lui Torie nu i-ar plăcea deloc. 
å te duelezi, ci ca să te aperi. Dacă 


— Nu ţi le dau ca să ai cu ce s 
tu ai reușit să evadezi de la Pentonville, e posibil ca și fratele tău să 


reușească. Nu e mai puţin inteligent decât tine. 

Robert nu putea nega asta. Ba chiar era de părere că, în unele 
privinţe, fratele lui era mai inteligent. Sau măcar mai viclean. 

- I-ai spus adevărul despre situaţia ta? întrebă Weddington. 

Robert se strâmbă uşor. Nu era deloc mândru de răspunsul pe 
care era nevoit să-l dea la întrebarea prietenului său. 

- Nu. 

— Mă îndoiesc că pentru ea va avea vreo importanţă, fu de pă- 
rere Weddington. 

„Cum să nu aibă“, se gândi Robert. 

- Eleanor o place, spuse Weddington. 

- Şi ea o place pe Eleanor. 

Nu trecu mult timp şi Torie fu în sfârșit gata de plecare. Robert 
îşi luă rămas-bun de la Weddington și se urcă în trăsură în urma 
lui Torie, aşezându-se lângă ea. Ea îi zâmbi timid, el o luă de mână, 
iar trăsura se puse în mișcare, lăsând în urmă conacul Drummond. 
Robert se înfrână cât de mult putu, dar fu nevoit să se recunoască 
înfrânt în faţa atracției față de soţia lui. 

Torie începea să recunoască semnele dorinţei când aceasta 
punea stăpânire pe el. După cele petrecute noaptea trecută, nu mai 
existau motive să nu dea frâu liber pasiunii. Buzele li se întâlniră 
într-un sărut insistent, dornic de mai mult, dar fără a provoca nici 
un pic de teamă. Era atâta bunătate în acest bărbat, era atâta grijă, 
dar era și un torent de pasiune. 

Cu el, totul începea ca o scăpărare de chibrit şi se transforma 
într-o flamă pustiitoare, ca un foc într-o noapte de iarnă. lar ea 
ardea, dorea să-i simtă sărutul, să-i simtă atingerea. Îl voia cu totul. 

| O trase în poala lui ca să o simtă mai aproape, iar sărutul deveni 
şi mai profund. Își trecu mâinile prin părul ei, scoțându-i acele şi 

agrafele, dornic să-i vadă iar pletele scăpate din strânsoare. lar ei 
nici că Îi păsa. 

Îi aruncă pălăria pe cealaltă banchetă, iar ea presupuse că acul 
pălăriei îi ieşise din păr și își aminti de reacţia lui când se așezase 
pe el. Doar că de data asta nu mai râse. Nu putea, căci abia mai 
avea suficient aer ca să supraviețuiască atacului pasional la care o 
supunea Robert. Îl dorea, îl dorea cu ardoare. 

- Dumnezeule, Torie, n-ar fi trebuit să încep ceva ce nu pot 
termina! 

Respirația îi era întretăiată, iar buzele îi trasau dâre de foc pe 
gâtul ei, în timp ce degetele lui îi descheiau nasturii de la rochie. 

- Dar poţi termina. Te rog. Trebuie... 

- Nu, nu aici, nu în trăsură. Vreau să te am în pat, să te simt sub 
mine. Să fim complet goi. Vreau totul. Așteptarea va fi o tortură. 
Dar o tortură dulce, care va înzeci plăcerea. 

Ea ştia că avea dreptate. Era înfierbântată, iar cu fiecare atin- 
gere a lui pasiunea și nerăbdarea creșteau. 

- Cât mai avem până acasă? întrebă cu vocea sugrumată de 
dorinţă. 

- O oră, cred. Nu mai mult. De fapt, cred că mai puţin de o oră. 

- Atunci hai să ne mai chinuim un pic unul pe celălalt până 
ajungem. 

Ştia că el se pricepe de minune la asta. Îi trase corsajul, sărutând 
fiecare centimetru de piele la care putea ajunge, pipăind, strân- 
gând, mângâind. Când își cobori capul și îi atinse sânul cu buzele, 
prinzându-l apoi cu degetele și sugându-l încet, Torie aproape că îi 
sări din poală. 

Voia să se oprească, dar şi să continue, își dorea să ajungă în pat 
cât mai repede. Chiar în clipa asta! 

Îi întoarse favorul, desfăcându-i cămașa, gustând aroma sărată 
impregnată în pielea lui. El gemu, îi șopti numele, iar mâinile lui 
se strânseră încet în jurul sânilor ei. Ea îi simţi vigoarea dorinţei, o 
simți exact sub ea, și se gândi că, dacă şi-ar fi ridicat pur și simplu 
fustele și s-ar fi întors spre el, încălecându-l, atunci acea parte din 
ea care cerșea cu disperare atenţie s-ar fi deschis exact cât trebuia 
pentru acea parte din el care pulsa de dorința de a o pătrunde, ca să 
iși facă loc în miezul fierbinte şi primitor. 


193 


Da 


Lorraine Heath 


Era instinct pur această dorinţă de a fi împreună ca unul, de a 
vibra ca un singur trup. Simţi că se stinge, că avea să moară dacă 
nu îl simţea cât mai repede între coapsele ei. Se gândi la toate 
mișcările pe care le-ar putea face deasupra lui, la felul cum şi-ar ri- 
dica şi cobori șoldurile ca să se bucure cât mai bine de tăria lui, la 
cum şi le-ar roti în căutarea plăcerii finale ce avea să o copleșească. 
Dar nu. Simţi că el avea dreptate. 

Era mai bine să nu o facă tocmai acolo, în trăsura care se clătina 
şi scârţâia. 

Vizitiul opri caii, iar el țâșni de lângă ea și privi pe geam. 

- Am ajuns, slavă Cerului! Hai să ne aranjăm. 

Ea își încheiase deja corsajul, iar el își netezea cămașa când vale- 
tul deschise portiera trăsurii. Expresia de pe chipul lui rămase im- 
pasibilă în timp ce își ajuta stăpânul ușor răvășit şi stăpâna un pic 
mai răvășită să coboare. 

Torie avea părul desfăcut. Pălăria îi era pe banchetă, dar nu mai 
catadicsi să o ia. Robert se aplecă, o luă în braţe și porni spre casă. 
Ea își lipi faţa de gâtul lui. 

- Pot merge și singură, să știi. 

— Îmi place să te port eu. 

Urcă în grabă scările, cu pași siguri. Uşa se deschise înainte să 
ajungă în dreptul ei. 

- Mă bucur că aţi revenit, Excelenţele Voastre, spuse Whitney. 

- Şi noi ne bucurăm, spuse Robert fără să se oprească, îndrep- 
tându-se spre scara ce ducea spre aripa rezervată familiei. Spune-i 
doamnei Cuddleworthy că diseară eu și ducesa vom lua masa 
la noi în cameră, dar nu vreau să fim deranjaţi până ce nu vă dau eu 
de veste. 

- Prea bine, Excelenţă. 

- Robert, o să ne iasă vorbe printre servitori. 

— N-au decât să vorbească. 


- De ce ţii mereu ochii închişi când facem dragoste? 

Torie stătea întinsă peste soţul ei, cu obrazul pe pieptul lui, ca să 
nu se vadă jena ce o cuprinsese când el îi pusese întrebarea aceea. 

- Nu-i țin mereu închiși. 

- Ba aproape mereu. 

- Tu nu-i închizi? 

- Nu. 

- Niciodată? 

- Aproape niciodată. 

Din momentul în care intraseră în dormitor și îşi smulseseră 
hainele de pe ei, nu se mai obosiseră să se îmbrace la loc. Îşi petre- 
cuseră în camera lui toată după-amiaza și toată seara. Cinaseră în 
cameră, tot goi, amuzându-se de propria decadenţă. 

- De ce? întrebă el din nou. De ce-i închizi? 

Ea ridică încet capul, apoi îl lovi cu bărbia în capul pieptului. 

- Au! strigă el, punând mâna sub bărbia ei, ca să împiedice un 
nou atac. De ce ai făcut asta? 

- Pentru că pui întrebări prea personale. 

- Prea personale, zici? Crezi că mai e loc de așa ceva între noi 
după tot ce ne-am făcut unul celuilalt toată după-amiaza și seara? 
Ce mai înseamnă prea personal? 

Fu nevoită să accepte că el avea dreptate şi că punctul lui de ve- 
dere era nu doar corect, ci şi convingător. O impresionase cât de 
aventuros se dovedise. Nu făcuseră dragoste de două ori în aceeași 
poziţie. Îi pusese perne sub șolduri, ca să i le înalțe și să schimbe 
unghiul din care o penetra. O făcuseră chiar stând așezați pe scaun. 
O făcuseră în picioare. 

Dorinţa soțului ei părea nemăsurată. 

El îi gâdilă nasul cu părul. 

- Haide, Torie! Zi-mi de ce ţii ochii închiși? 

Ea pufni, ușor iritată. 

— Pentru că mi se pare un pic prea mult să mă și uit la ce facem. 
Ştiu că facem dragoste, nu e nevoie să și văd. 

- Mie îmi place să mă uit. 

- Tu eşti un pervers, asta ești. M-am măritat cu un pervers. 

- Nu sunt deloc pervers. Sunt interesat. Curios. Dacă aş închide 
ochii, nu aș mai vedea roşeața care te cuprinde de la rădăcina păru- 
lui până în vârful degetelor atunci când ajungi la extaz. 

- A, da, sigur, tocmai roșeața mea îţi trezeşte interesul, nimic 
altceva. 

- Vreau ca data viitoare să te uiţi și tu. 

- Va mai exista o dată viitoare? 

El îi aruncă un zâmbet poznaș, iar ea simţi o împunsătură în spate. 

- Mda, se pare că va exista. 

- Deci uită-te de data asta, da? 

- De ce ţii atât de mult? 

- Nu ştiu. Gândul că priveşti, că vezi ce facem, îmi provoacă 
așa... 0... în fine, cred că se vede și se simte chiar în clipa asta cam 
ce-mi provoacă. 

- Nu cred că mă pot uita. Și să știi că n-am mereu ochii închiși. 

- Îi închizi din momentul în care intru în tine. 

~ Cum poți să vorbeşti despre asta atât de lejer? 

— Cum ai prefera să vorbesc? 

- Aş prefera să nu vorbeşti deloc. Nu despre asta. 

El se întinse și o bătu ușor peste fund. 

— Hai, ridică-te. 

— Păi credeam că o să facem... 

- O să facem. Dar vreau să îți arăt ceva mai întâi. 

Ea se rostogoli de pe el, se întinse pe spate şi îşi acoperii sânii cu 
cearșaful. 

- Nu, nu! Am nevoie de el. 

Trase cearşaful de peste ea şi îl legă de un colț de un picior al 
baldachinului. 

— Ce faci? întrebă ea, trăgându-și genunchii la piept și petre- 
cându-și brațele în jurul lor. 

- Vei vedea, îi răspunse el, legând încă un colț al materialului de 
alt picior al baldachinului. 

Ca la un spectacol, făcuse din cearșaf un perete alb, la capătul 
patului. Trase apoi o măsuţă, o lipi de pat și puse pe ea câteva lămpi 
aprinse. Îşi puse apoi mâinile în șold şi îşi privi opera cu o expresie 
de mulțumire. 

- Așa. Cred că o să meargă. 

Ea privi spre marginea patului și văzu, ca în jocul de umbre la 
care el se pricepea așa de bine, silueta unei femei stând în șezut în 
pat, cu genunchii la piept. Silueta ei. 

- O, nu! spuse ea, încercând să fugă din pat. 

Robert o prinse de gleznă şi o trase înapoi spre el. O apucă şi 
de cealaltă gleznă, îi petrecu picioarele în jurul mijlocului său și se 
aplecă spre ea, imobilizând-o. 

- Parcă îţi plăceau jocurile cu lumini și umbre. 

- Îmi place să privesc ce faci cu mâinile. 

Pe chipul lui se întipări o expresie de triumf masculin în toată 
puterea cuvântului. 

- O, fi liniştită, am de gând să fac o mulțime de lucruri cu 
mâinile. 

- Nu la asta mă refeream. 

Respira greu și nu îi venea să creadă că mica lui punere în scenă 
o aţâţa atât de tare. El își puse palma pe obrazul ei și îl împinse 
ușor într-o parte. 

- Priveşte, Torie. Nu-i nimic rău sau murdar în ce facem. 

Fa își îndreptă privirea în direcţia spre care o ghida el. Ar fi vrut 
să reziste tentaţiei, dar curiozitatea învinse. Făcu ochii mari la ve- 
derea imaginii. Erau două umbre, bărbat şi femeie, ea întinsă pe 
spate, el ridicat și aplecat spre ea. 

- Se vede ca şi cum ai fi în mine, când de fapt nu ești. 

- Deci ai observat că nu sunt în tine. 

— Ar fi greu să nu observ. 

El rânji. 

- Cum reușești să mă tachinezi, dar nu ești deloc interesată să 
priveşti? 

- Nu ştiu. 

Se uită din nou spre umbrele lor. 

- Pare cam plictisitoare scena, nu? 

Privi cum umbra de deasupra se apleacă în faţă și îl simți pe 
Robert sărutându-i zona extrem de sensibilă din spatele urechii. 

- Tot plictisitoare ţi se pare? o întrebă el cu glas scăzut, făcând-o 
să tresară și să se încordeze. 

Îi simţi limba plimbându-i-se pe piele. 

- Plictisitor, nu? 

- Nu, oftă ea, cu ochii aproape închiși. 

- Nu închide ochii. Uită-te la umbre. 

La umbre. Să se uite la umbre. 

Privi cum bărbatul se ridică în genunchi, cu spatele drept şi 
arma pregătită să-și atingă ținta. Privi cum femeia se ridică uşor, 
cât să-şi poată trece mâinile peste coapsele lui, peste abdomen, pe 

piept și înapoi, apoi jos, tot mai jos, apucând și dezmierdând ceea 
ce el îi oferea. 

Umbra tremură ușor, capul bărbatului se lăsă pe spate, iar gea- 
mătul profund care îi porni din gât reverberă în întreaga cameră. 
El ridică brațele pentru ca ea să poată vedea cum umbra femeii își 
lasă mâinile să alunece înainte și înapoi peste bărbăţia lui fermă, 
cum mâinile mângâie, freacă, apucă. Uneori imaginea era clară, în 
alte momente amănuntele nu erau atât de limpezi. 

Ea se pierdu în dansul umbrelor când bărbatul îi prinse mâinile, 
o ridică şi se lăsă pe spate, trăgând-o spre el până când îl încălecă 
și îl strânse între coapse. Se întinse deasupra lui ca o pisică leneșă, 
care se pregăteşte să se înfrupte din pradă. Se înfruptă în schimb 
din el, plimbându-și limba peste pielea lui goală, gustând, lingând, 
savurând. El gemu şi o trase spre el, până când buzele lui reușiră 
să-i apuce un sân. 

O tortură cu gingășie, la fel cum făcuse și ea, aţâţând-o cu 
mișcările pricepute ale limbii, prinzându-i în gură când un sfârc, 
când celălalt, lăsându-și apoi mâna să alunece în jos, înnebunind-o 
de plăcere. 

Ea își întoarse privirea dinspre umbre şi îl privi. Avea capul în- 
tors într-o parte şi privea cu voluptate dansul seducător aflat în 
plină desfășurare. Se privea pe el, pe ei... 

Torie simţi cum plăcerea se zbate să erupă şi exact atunci el îi 
prinse şoldurile, o ridică şi apoi o lăsă uşor în jos. Ea ţipă imediat 
ce îl simţi înăuntru, cuprinsă de un extaz instantaneu, mai intens 
decât tot ce simţise până atunci. Apoi altul. 

Gemu când el începu să se mişte în ea, împingând și ieşind, 
controlându-i mișcările cu mâinile aproape înfipte în șoldurile ei. 
Acum ea era cea care își lăsă capul pe spate şi îl întoarse ușor ca 
să privească. 

Se văzu mângâindu-şi pântecul, prinzându-și sânii în palme, 
atingându-se exact cum o atingea el deseori, înnebunindu-l cu în- 
drăzneala de care dădea brusc dovadă. Simţi o eliberare fantastică, 
plăcându-i la nebunie sentimentul că nu mai avea nici o reținere şi 
îşi îngăduise să își exprime dorinţele în deplină libertate. 

El scoase un geamăt profund, animalic, își arcui spatele, iar şoldu- 
rile lui făcură o ultimă împingere chiar atunci când ale ei coborau să-l 

întâlnească. O săgetă o plăcere intensă, dincolo de orice imaginaţie, 
atât de copleșitoare că îi dădură lacrimile. 

Văzu cum femeia din umbră se lăsă moale peste amantul ei. 

- Acum poți să închizi ochii, spuse el cu un zâmbet satisfăcut, 
cuprinzând-o cu braţele. 

Ea își întoarse capul și zâmbi cuplului care zăcea îmbrățișat în 
penumbră. lar somnul o fură chiar așa, zâmbind. 


Capitolul 19 
HERNO 


În diminețile ce urmară, Robert își petrecu timpul închis în bi- 
bliotecă sau în birou, iar Torie se ocupă de administrarea gospodă- 
riei. Își umpleau după-amiezile cu plimbări pe jos sau călare, tururi 
ale zonei, picnicuri, plimbări pe marginea râului, săruturi lungi și 
fierbinţi sub copacii unde făceau câte un popas. 

Serile luau cine delicioase, după care citeau. Mai curând ea îi 
citea lui, pentru că lui îi plăcea la nebunie sunetul vocii ei. Nu cu- 
noscuse alt bărbat atât de încântat de vocea unei femei încât să nu 
se mai sature să o asculte. 

Nopțile nu li se păreau niciodată îndeajuns de lungi. Făceau 
dragoste, dormeau, se trezeau ca să facă dragoste din nou. De 
fiecare dată când se iubeau, mișcările le erau tot mai fluide, tot mai 
în armonie. 

Torie ajunse să-i cunoască trupul aproape la fel de bine ca pe al 
ei. Ştia că şi el îl cunoaşte la fel de bine pe al ei. Ştia cum să o atingă 
pentru a provoca acele senzații minunate care o înfiorau din cap 
până în picioare. Ştia când să se retragă și să o înnebunească de 
dorință şi nerăbdare, dar și când să continue şi să-i ofere acel mo- 
ment de eliberare. Era, pur și simplu, extraordinar. 


Iubita mea soră, 


M-am gândit deseori la tine de când am pornit în voiajul de 
nuntă. Sau, mai bine zis, m-am gândit la discuţia noastră cu mama, 

cea din dimineaţa nunţii mele. Cu toate că e abia o lună de când 
m-am măritat, trebuie să-ți spun că n-am să mă plictisesc nicio- 
dată de meniul de care am parte zi de zi. 

Credeam că îl cunosc foarte bine pe bărbatul pe care urma să-l 
iau de soţ, însă fiecare zi vine cu o nouă descoperire și îmi ampli- 
fică dragostea pe care i-o port. Mi-am dat seama cu uimire și cu o 
incredibilă bucurie că n-am să mă satur niciodată să fiu cu acest 
bărbat. Chiar dacă nu facem decât să ne plimbăm împreună prin 
grădină, ca în fiecare seară înainte de cină, ceva îmi atrage mereu 
atenția și mă încântă. Felul în care râde, timbrul vocii sale, zâm- 
betul, căldura din ochii lui, din sărutul lui... 

Ah, draga mea, sărutul lui... Durează o veșnicie şi se încheie 
prea repede. Trebuie să-ţi mărturisesc că nu sunt deloc de acord 
cu ce spunea mama, că dragostea făcută încet trebuie îndurată. 
Din contră, găsesc că trebuie savurată. 

Își scriu asta tocmai ca să îți temperez temerile că o femeie 
n-ar fi mulțumită doar cu un bărbat, căci chiar dacă nu e decât 
unul, are o mulțime de stări și de fațete şi e o sursă constantă de 
mister care nu se lasă dezlegat decât încet-încet. Sunt fericită la 
gândul că îmi va lua o viaţă întreagă să... 


Torie se opri din scris. Cineva bătuse la ușă, iar ea îi acordă per- 
misiunea să intre. Majordomul apăru în prag. 

— Vă cer scuze că vă deranjez, Excelenţă, dar ducele vă roagă 
să îi acordaţi un pic din timpul dumneavoastră și să îl vizitaţi în 
bibliotecă. 

~ S-a întors deja? Nu-l aşteptam înainte de căderea nopții. 

Se întrebă dacă Robert își terminase mai devreme treburile în 
sat pentru că nu-i plăcea să stea departe de ea, aşa cum nici ei nu îi 
plăcea să stea departe de el. 

- Spune-i că vin în zece minute. 

— Da, doamnă. 

După ce majordomul închise ușa, Torie se duse la oglindă şi îşi 
aranjă ținuta. Din moment ce el se întorsese devreme acasă, ea nu 
se îndoia că nu era nevoie să petreacă prea mult timp pregătindu-se, 
pentru că în curând va avea părul despletit și rochia pe podea. 

I se păru ciudat că li ceruse să se întâlnească în bibliotecă şi nu ve- 
nise direct la ea. Spera că totul e în regulă. O presimțire nu îi dădea 
pace. Începu să se teamă că ceva nu era în ordine. 

leși degrabă pe hol și cobort scările. Apoi se îndreptă spre biblio- 
tecă. Lacheul îi deschise ușa, iar ea intră în încăpere în pași de dans. 
Își văzu soțul în picioare, lângă fereastră, cu spatele la ea, privind 
înspre grădină. 

Nu-i recunoscu hainele. Nu era îmbrăcat cu cele cu care plecase 
de dimineață. Pe el însă l-ar fi recunoscut oriunde. Postura lui, 
forma spatelui, înclinarea capului. 

Fu mirată că el nu se întoarse spre ea, că nu îi remarcase apariţia. 

- Whitney mi-a spus că vrei să ne întâlnim aici. 

El rămase cu spatele la ea. Torie se strădui să nu se lase copleșită 
de sentimentul că era ceva în neregulă şi se îndreptă spre el, pășind 
pe covoarele groase de pe podea. Îşi petrecu braţele în jurul lui și își 
puse obrazul pe spatele lui. 

- Mi-a fost cumplit de dor de tine. 

- Chiar așa? spuse el încet. 

- De ce te-ai îndoi de asta? Ție ţi-a fost dor de mine? 

- Mai mult decât îţi poţi da seama. 

Se desfăcu din strânsoarea braţelor ei şi se întoarse cu faţa spre 
ea. Ea făcu un pas înapoi. Nu ştia sigur de ce, ştia doar că instinc- 
tul îi spunea să o facă. Ceva era diferit. Cu totul diferit. Nu-şi dădu 
seama exact ce nu era la fel şi nu-și putu explica senzaţia. Ochii lui 
probabil. Ochii lui erau diferiţi, la fel și felul în care o privea. I se 
zbârli părul pe ceafă și făcu încă un pas înapoi. 

- Tu nu ești soțul meu. 

- Ai dreptate, din nefericire. Nu sunt. 

Ea încercă să zâmbească, să râdă, să înţeleagă ce se petrecea. 

- Aha, deci ai pus la cale o farsă. l-ai spus lui Whitney să-mi 
transmită că ducele a sosit şi că vrea să mă vadă, dar de fapt eşti 
John. Ai apărut neanunțat ca să îi faci o surpriză lui Robert. Va 
fi foarte încântat! A fost foarte dezamăgit că nu ai putut veni la 
nuntă. Mi-aș fi dorit totuși să ne fi anunţat că vei veni în vizită. 

El o privi de parcă ar fi fost o nebună din sat care vorbea aiu- 
rea, fără pic de sens. Îşi dădu și ea seama că vorbea ca să nu tacă. 
Nu-și putea explica însă acea apariţie neașteptată sau comportarea 

lui stranie. În mod sigur nu se comporta precum fiul risipitor re- 
venit acasă. 

- Acum îmi dau seama de ce te uiţi așa de ciudat la mine. N-ai 
nici o idee cine sunt. Sunt Torie. Soţia fratelui tău. 

- Ştiu bine cine ești. 

- Te rog, John, dă-mi voie să... 

- Nu sunt John. 

- Eşti vreun văr de-al lor? Asemănarea e remarcabilă. 

- Torie, draga mea, nu sunt nici John, nici vreun văr. 

Vocea lui avea un ton ameninţător, ca atunci când un câine latră 
când cineva se apropie. Ea simţi nevoia să facă încă un pas în spate. 

- Atunci cine ești? 

- Sunt Robert Hawthorne, ducele de Killingsworth. 

Torie rămase nemișcată, privindu-l fix pe bărbatul din faţa ei, 
încercând să pătrundă sensul cuvintelor lui. Clătină din cap, nepu- 
tând să le descifreze, deşi știa prea bine ce înseamnă fiecare dintre 
ele. Nu aveau nici o noimă. El nu avea nici o noimă. 

- Nu. Îl cunosc pe Robert. El are... 

„Are ochi mai blânzi, o anume bunătate și vulnerabilitate.“ Su- 
fletul lui era diferit de cel al bărbatului din faţa ei. Privindu-l, îl simţi 
în același timp cunoscut și străin. Clătină și mai energic din cap. 

- Dumneata, domnule, nu ești Robert Hawthorne. Nu ești 
soțul meu. 

- Aşa e, nu sunt soţul tău. El mi-a răpit această onoare, la fel cum 
mi-a furat tot restul. Făcu un pas spre ea. Privește-mă cu atenție, 
Torie. Uită-te în ochii mei, cum făceai înainte. Ca în cele şase luni 
în care am planificat nunta. Ca în cele șase luni de dinainte, când 
ţi-am făcut curte. 

- Nu! 

Făcu încă un pas înapoi. Voia să o ia la goană pe holul casei, 
ţipând de groază. 

- Nu te cunosc, domnule. Nu știu cine ești. M-am măritat cu 
bărbatul în ai cărui ochi... 

- Ba nu! 

O apucă de måini și o scutură, cu o expresie îndurerată pe chip. 

- Asta tot încerc să-ți spun! Nu te-ai măritat cu Robert, ci 
cu John! 

Torie se zbătu până când reuși să se elibereze din mâinile care 
o strângeau. Se indepărtă de el. Groaza pe care spusele lui i-o pro- 
vocaseră îi încleștase stomacul. 


- Nu, nu e cu putinţă, nu! Eu... 

Își duse mâinile la gură, iar frânturi din trecut începură să-i 
năvălească în minte. Nenumăratele rânduri în care simţea că s-a mă- 
ritat cu un străin. Nedumerirea de a-l vedea atât de reţinut față de 
ea. Însă se îndrăgostise de bărbatul a cărui soție era. Descoperise în 
el atâta bunătate și blândeţe! Îi făcea plăcere să fie în compania lui, 
îi plăceau toate aspectele vieții cu el. 

- Ştii că spun adevărul, Torie. Se vede în ochii tăi. 

Ea își spuse că, probabil, tot ce se vedea în ochii ei erau lacri- 
mile, pentru că își simțea ochii și gâtul arzând. Le simți apoi ume- 
zindu-i obrajii. Bărbatul din faţa ei îi era cunoscut. Îi era cunoscut 
dincolo de forma nasului, de plinătatea buzelor, de albastrul ochi- 
lor lui. Petrecuse timp în compania lui. De ce vedea asta acum şi nu 
o văzuse când intrase în bibliotecă, iar el era cu spatele la ea? 

- Da, se poate, spuse ea. Îmi eşti cunoscut. Nu ca un străin pe 
care l-am văzut cândva, în trecere, ci ca pe cineva de care am fost 
apropiată. 

- Cineva cu care ai dansat când purtai acea rochie albă împodo- 
bită cu dantelă şi trandafiri roșii? 

Aproape că îi stătu inima la descrierea rochiei pe care o purtase 
în seara în care îl cunoscuse pe ducele de Killingsworth. 

- Cineva care ţi-a oferit căpşune date prin zahăr la picnicul de 
pe malul Tamisei? 

Simţi o presiune cumplită apăsându-i pieptul și crezu că i se taie 
răsuflarea. 

- Cineva care ţi-a cerut să-i acorzi onoarea de a deveni ducesă 
de Killingsworth? 

Ea scoase un țipăt. O, Dumnezeule, nu avea cum să ştie toate 
aceste lucruri decât dacă le trăise alături de ea! Picioarele care ori- 
Cum îi tremurau îi cedară, iar Torie se lăsă să cadă pe un scaun. 

- Dar nu înţeleg, șopti ea, urând din tot sufletul îndoiala şi 
teama pe care şi le simţea în glas. 

- Nici nu ai avea cum, îi spuse el pe un ton blând. De când mă 
ştiu, John a încercat să obțină ceea ce-mi aparținea de drept. Fiind 
primul născut, urma să moştenesc totul. Asta e litera legii, care 
prevede că... 

- Ştiu ce prevede legea, izbucni ea, pierzându-și răbdarea, vrând 
ca el să ajungă cât mai repede la esenţa problemei. 

Încă spera că totul era o glumă proastă, o farsă oribilă. O parte 
din ea se simțea violată, dar o parte și mai însemnată voia doar să 
îşi vadă soțul, să fie în braţele lui și să audă din gura lui că totul 
avea să fie bine. Numai că nu soțul ei stătea acum în fața ei. Era alt- 
cineva, cineva din altă viaţă. El îi zâmbi slab. 

- Sigur că ştii. Dar, așa cum și-a dorit să-mi ia titlurile și averea, 
era limpede că va dori să-mi ia şi aleasa. 

Numai că lucrurile nu stătuseră chiar așa. Încercase să o evite. 
Ea fusese cea care i se tot oferise, până când el nu se mai putuse 
împotrivi. 

„Mă tentezi cu mult peste puterea mea de a rezista“, îi şoptise 
cândva. 

- Dar el nici nu mă cunoştea, îi aminti ea bărbatului care tocmai 
o anunţase că este ducele de Killingsworth. Era în Virginia. 

- Ba nu. Partea asta a fost o minciună urzită cu grijă ca să-mi 
protejez familia. 

- Dar scrisorile... 

- Eu le-am scris cu mâna mea. 

- De ce? 

El își trase un scaun și se așeză în fața ei. Era atât de aproape, 
încât Torie se simţi încolțită. Se simţi prizonieră. Inima i se zbătea 
în piept, palmele îi asudaseră. Era ca un animal hăituit care nu mai 
avea scăpare. 

- Unde este... soțul meu? întrebă ea, după o scurtă ezitare, căci 
nu era hotărâtă cum să-l numească. 

- Vede de bunul mers al afacerilor, bănuiesc. 

- Și ce se va întâmpla când se va întoarce? 

- Tu și eu trebuie să facem un plan. 

și apăsă palmele pe tâmple. 

- Nu înțeleg cum de s-au întâmplat toate astea. 

- Încerc să-ţi explic cât de bine pot. 

Îi luă mâinile și i le așeză în poală. 

- Poate o să ți se pară incredibil ce am să-ţi spun. Tatăl nostru 
îşi dăduse seama că John nu îmi va onora dreptul întâiului născut. 
Așa că în noaptea în care amândoi am împlinit 18 ani l-a întemnițat 
pe John la Pentonville. 

- La Pentonville? Asta nu e o închisoare? 

- Ba da. Cealaltă variantă era spitalul de nebuni. Tata a considerat 
că Pentonville e o alegere mai bună, pentru că era nouă. Modernă. 

- Dar e un loc unde sunt duși criminalii. Fratele tău nu comisese 
nici o crimă. 

- Dar ar fi făcut-o. Tata era sigur de asta. I-a dat unui gardian 
bani frumoși ca să îl ţină pe fratele meu închis între zidurile de la 
Pentonville. 

- Și tu ai ştiut de această nedreptate? 

- Da. 

Torie își privi îndelung mâinile, apoi ridică privirea. 

- De-asta cereai din când în când să se oprească trăsura și stă- 
teai minute în șir să te uiţi la închisoare? 

- Da. Mă chinuia gândul că fratele meu e închis acolo. Încercam 
să-mi dau seama dacă m-aș pune în pericol cerând să fie eliberat. 
S-a vădit însă că libertatea lui a însemnat iadul meu. 

Se ridică de pe scaun aproape cu furie, iar violența gestului o 
făcu pe Torie să se tragă înapoi, de teamă că o va lovi. El apucă spă- 
tarul cu mâinile și îl strânse până i se albiră încheieturile. Cu greu 
își descleștă fălcile și își continuă povestea. 

- Fratele meu a evadat. Şi nici că o putea face într-un moment 
mai nepotrivit. A scăpat chiar în noaptea de dinaintea nunții noas- 
tre. A apărut în casa din Londra și m-a trimis pe mine în locul lui 
la Pentonville. 

Privi spre tavan, de parcă și-ar fi găsit acolo șirul gândurilor. 

- Am fost plasat în regim de izolare, așa că a trecut ceva timp 
până când am reușit să vorbesc cu gardianul și să-l conving că fă- 
cuse o greşeală. Am fost eliberat acum trei zile. Se întoarse spre ea 
și continuă: Atunci a început cu adevărat iadul meu. Am întrebat 
discret în stânga și în dreapta şi am aflat că fratele meu nu anulase 

ceremonia și că eraţi soț şi soție. Așa am înţeles că John se dădea 
drept Robert și îmi răpise nu doar titlurile şi averea, ci și pe aleasa 
inimii. Judecând după reacţia ta de mai devreme, înţeleg că ţi-a 
furat și inima. 

Inima, trupul şi sufletul. În acel moment, lui Torie i se păru că 
acel bărbat o urăște până în măduva oaselor. Îi evită privirea, căci 
îi era peste putință să o îndure. Simţi că, doar uitându-se la ea, el 


avea să ghicească tot ce făcuse fratele lui cu ea, toate săruturile, 
toate atingerile... ` 


— Povestea ta e incredibilă. 

- Nu e poveste, e purul adevăr. 

Ea îndrăzni să-i înfrunte privirea. 

- Soluţia pe care tatăl vostru a găsit-o la o posibilă ameninţare 
pare foarte crudă, spuse ea clătinând din cap. De fapt, nu pare 
crudă. Chiar a fost crudă. Nu se poate să nu fi existat o altă cale de 
a proteja ceea ce spui că ți se cuvenea. 

— Ceea ce spun că mi se cuvenea? Nu, Torie, e vorba despre ce 
este al meu, al meu de drept, și urma să fie și al tău. Spune-mi, s-a 
culcat cu tine? 

Torie simţi cum se îmbujorează toată. 

- S-a culcat cu tine? 

Ea încuviință din cap. El se întoarse brusc cu spatele la ea. 

- Ar merita să-l ucid fie și doar pentru asta, murmură el. 

- Nu, spuse ea răspicat, ridicându-se în picioare. Nu merită să 
moară. Dacă ceea ce spui e adevărat... 

- Adică te îndoiești de mine? întrebă el, întorcându-se iar 
spre ea. 

- Nu ştiu ce să cred. 

- Crede-mă că nu a trecut nici măcar o singură noapte fără să 
mă gândesc la tine. Nu a trecut un moment fără să îmi fac griji în 
privința ta, fără să mă întreb ce s-a ales de tine. În fiecare secundă 
mi-am imaginat chipul tău, râsul tău, zâmbetul tău. 


Totul era o nebunie, iar Torie începu să se întrebe dacă era vreu- 
nul dintre ei întreg la minte. Ea, el, soțul ei... 


- Dar cum de nu mi-am dat seama? Cum de nu am observat 
diferențele dintre voi? Chiar dacă arătați la fel... 


- Te mai îndoiești că sunt bărbatul care ţi-a făcut curte? - 

Simţi cum ochii i se umplură iar de lacrimi. Se simţi de parcă ar 
fi fost bolnavă. La început, avusese sentimentul că se mărită cu un 
străin. Lucru care se dovedise adevărat. Scaunul căzu pe podea, iar 
el îl îndepărtă, căzu în genunchi în faţa ei și îi luă mâinile. 

- Cine sunt, Torie? 

Îşi simți gura uscată, prea uscată ca să poată vorbi, iar gâtul îi 
era blocat din pricina emopției. 

- Spune-mi, sunt bărbatul care te-a curtat? 

Îi privi cu atenţie chipul, ochii... Apoi încuviinţă din cap. 

- Sunt ducele de Killingsworth? 

Era oare? Nu ştia. Ştia doar că nu era cel cu care se măritase. 

- Vreau să-l văd... 

Voia să spună că vrea să îl vadă pe Robert, dar dacă exact la 
Robert se uita în acele clipe? 

- Vreau să-l văd pe soțul meu. 

- Mă crezi când îţi spun că sunt ducele de Killingsworth? Că 
sunt Robert? insistă el. 

- De ce m-ar minţi? întrebă ea, evitând să îi răspundă. 

- Ţi-am spus deja. Voia tot ce-mi aparținea mie. 

- Dacă e adevărat ce spui... 

Lacrimile îi umplură ochii și îi tulburară vederea, căzând apoi 
pe obraji. 

- E adevărat, Torie. Trebuie să mă crezi. De ce aș inventa o po- 
veste atât de complicată? 

- Ce aștepți acum de la mine? 

- Vreau să înţelegi că, atunci când va fi confruntat cu adevărul, 
el tot va spune că este Robert. Mă tem chiar că în mintea lui se crede 
Robert. Cred că și-a pierdut minţile. În noaptea în care a evadat... 

Ea îi simţi mâinile tremurând. 

~- Ce? Ce s-a întâmplat în acea noapte? 

- M-a legat și mi-a pus căluș la gură. 

Vedea în ochii lui că nu minţea. Îi vedea groaza încă întipărită în 
privire. 

- M-a lovit ca să îmi pierd cunoștința. Când mi-am revenit, 
eram singur, complet singur într-un loc întunecos. 

Lui Torie încă îi venea greu să creadă tot ce auzea, însă nu putea 
nega faptul că bărbatul cu care se măritase nu era cel căruia îi 

acordase mâna. Îi era limpede acum. Toate ezitările de la început 
ale soțului ei se explicau. 

— Ai de gând să-l trimiţi înapoi la Pentonville? 

- Nu. Oricum nu am fost niciodată de acord cu soluţia găsită de 
tata. O vreme, am vrut să țin cont de dorinţa lui, dar acum văd că 
l-a tratat cumplit de nedrept pe fratele meu. Cu toate astea, nu pot 
să risc ca el să încerce din nou să pună stăpânire pe ce îmi aparține. 

Tot ce putea face Torie era să încuviințeze din cap că înţelege 
situația. 

- Ce-ai vrea să fac? 

- Vreau să mă întâlnesc cu el, să stau de vorbă cu el. 

- Va sosi acasă din clipă în clipă. 

- Nu aici. Vreau să ne întâlnim departe de casă. Nu vreau să ne 
audă servitorii. Se va lăsa cu strigăte și urlete, bănuiesc, până ce 
vom reuși să lămurim lucrurile. Nu o să-i placă ce am de spus, dar, 
dacă va recunoaște că el e John, poate există speranţă pentru noi 
toți. Poate vom reuși să găsim o soluție. 

- Chiar nu înţeleg de ce nu vrei să vă întâlniți chiar aici. 

- Pentru că e posibil să devină violent. 

— Nu mi s-a părut că e o fire violentă. 

— Dar că trăiește viaţa altuia nu ţi s-a părut? 

- Nu. 

- Sunt multe lucruri pe care nu le știi despre fratele meu, Torie. 
Nu uita însă că, luându-te de nevastă, te-a trădat mai mult decât 
m-a trădat pe mine. 


Lui Robert îi făceau mare plăcere plimbările la amurg alături de 
Torie. Făcuseră un obicei din a se plimba înainte de cină, petrecând 
timp împreună, dând uitării toate grijile. De data aceasta, îi ieşise 
în întâmpinare la grajduri imediat ce se întorsese acasă. Deși era 
mereu nerăbdătoare să meargă împreună la plimbare, de data asta 
avea un aer reținut, aproape solemn. Nu era veselă ca de obicei. 

Robert știa că nu-i mai putea ascunde adevărul. Trebuia să îi 
mărturisească totul. Iar apoi să spere că sentimentele ei față de el 
nu aveau să se schimbe. 

Nu plănuise să se îndrăgostească de ea. Şi totuşi asta se întâm- 
plase. Adora totul la ea. 

Îşi petrecuse după amiaza călărind fără o destinaţie anume, In- 
cercând să și dea seama cum ar fi fost cel mai bine să-i dea veştile. 
Care ar fi fost cel mai bun moment. Înainte să facă din nou dra 
goste cu ea? Pentru că Își dorea nespus să o atingă din nou. Când 
era vorba de ea, voinţa i se topea. Sau poate ar fi fost mai bine să 
ti spună după ce făceau dragoste, când ea avea să stea liniștită în 
brațele lui, radiind de plăcere. 

Ar putea să-i spună la cină, ca să-i dea ocazia să-i interzică să 
vină în patul ei, dacă dorea să-l pedepsească astfel. Sau să-i facă 
mărturisirea dimineața, ca să se mai bucure de o noapte petrecută 
în braţele ei. 

Zi de zi, aceleași scuze, aceleași amânări. Așa că ajunsese într-un 
punct foarte dificil. Nu dorise nici o secundă să o rănească, dar 
acum se temea că tocmai asta avea să se întâmple. 

- S-a întâmplat ceva, Torie? întrebă el în cele din urmă. 

Ea îl privi şi ti zâmbi, făcând să apară gropiţa pe care el o adora. 

- Totul e în regulă. Sunt doar ușor distrată. 

- Parcă eu aveam defectul acesta, iar tu îmi tot atrăgeai atenţia. 
Nu-mi spuneai așa? Că mă pierd în gânduri până când parcă nu mai 
sunt lângă tine? 

Ea încuviință tăcut, iar lui i se păru că îi vede lacrimi în ochi, 
deşi se străduia să-și întoarcă privirea. 

- Torie? 

- Sunt bine. Mă întrebam când ne vom întoarce la Londra. 

Nu avea de ce să se întoarcă la Londra. Trebuia să rămână 
unde era și să găsească cea mai bună soluţie să rezolve situaţia cu 
John. De aceea, nu mai putea amâna, trebuia să îi spună lui Torie 
adevărul. 

Crezuse că există o cale de a-l elibera pe John, însă problema 
cea mai dificilă era să se asigure că fratele lui nu avea să continue 
cu uneltirile şi nu avea să-i mai întindă vreo capcană. Dacă nu îi 
spunea soției sale adevărul, exista riscul ca John să își facă apariția 
într-o zi, iar Torie să îl recunoască drept bărbatul care îi ceruse 
mâna. Niciodată nu-și dorise să se ajungă aici. Tot ce voise fusese 
să își reintre în drepturi. 

Se aflau deja la distanţă de casă, într-o zonă din grădină unde 
gardul viu era înalt, cu frunzișul des. 

- M-am gândit destul de mult la asta. Mă gândeam că poate... 

Robert auzi un zgomot. Un foșnet. Se întoarse, iar în acea clipă 
Torie fugi de lângă el. Fu înhățat de două matahale. Se zbătu, deşi 
era limpede că nu era chip să scape. Unul dintre bărbaţi îi aplică 
un pumn în stomac. Simţi că rămâne fără aer și căzu la pământ. 
Mâinile îi fură prinse la spate. 

- Nu-i faceţi rău! strigă Torie. 

Simţi cum o bucată de sfoară aproape că îi sfâşie pielea. 

- Ridicaţi-l! tună o-voce pe care o recunoscu numaidecât. 

Fu ridicat şi se strădui să se ţină pe picioare. Trupul său ar fi 
vrut însă să se prăbușească la pământ nu atât din pricina loviturii, 
ci a durerii care îi pulsa în inimă. Se uită la Torie, care nu păru 
deloc mirată de apariţia acelui bărbat care arăta întocmai ca soțul 
ei. Îşi dădu seama că ea ştiuse că John şi acoliţii lui stăteau acolo la 
pândă, așteptându-l. 

Trădarea femeii pe care o iubea parcă îl tăia în carne vie. 

- Torie... 

— Ştie tot adevărul, frate, spuse John. Ştie că tu ești John și eu 
sunt Robert. 

Îi ignoră cuvintele şi continuă să îşi privească soţia. 

- Torie, trebuie să mă crezi. Eu sunt Robert. Trebuie să mă 
crezi... 

- De ce nu mi-ai spus adevărul de la bun început? De ce te-ai 
prefăcut că... 

- Nu m-am prefăcut! Ecoul vorbelor sale reverbera în jur. Sunt 
Robert! 

— Te-ai prefăcut că ești cel care m-a curtat, cel care m-a cerut de 
soţie. Ai știut tot timpul că simțeam că ești altcineva. Am avut în- 
credere în tine. Ți-am încredinţat inima mea! 

- Iar eu ţi-am încredinţat absolut totul. 

- Cât de poetic, John. 

- Nu sunt John, și știi asta foarte bine, 

— Sigur că ești. 

Se chinui, fără sorți de izbândă, să scape din strânsoarea mata- 
halelor care îl ţineau. 

- Sunt Robert Hawthorne, duce de Killingsworth. 

O privi pe Torie. 

- Trebuie să mă crezi, Torie. 

- Dar de ce nu mi-ai spus? Dacă e cum zici tu, de ce nu mi-ai 
spus? 

- Te îndoieșşti că spun adevărul. 

- Cum să nu mă îndoiesc, când s-a vădit că m-ai minţit din se- 
cunda în care m-ai cunoscut? 

- Ai înşelat-o și ai trădat-o, așa cum m-ai trădat și pe mine, 
spuse John. Duceţi-l la mausoleu. 

- De ce la mausoleu? întrebă Torie. 

- Pentru că nu ar îndrăzni să profaneze acel loc încercând să 
evadeze. 

- Torie! 

Robert făcu o ultimă încercare de a-i vorbi soției lui, dar ea se 
întoarse cu spatele, iar el văzu expresia de triumf din privirea fra- 
telui său. 

- Legaţi-l bine de picioare când ajungeţi acolo, spuse John. 
Nu vreau să risc să încerce să scape, chiar și profanând amintirea 
strămoșilor noștri. La urma urmei, mi-a furat titlurile, pământu- 
rile şi iubita. 

Robert simţi că i se frânge inima când o văzu pe Torie acceptând 
braţul lui John, care o cuprinsese de umeri pentru a o consola. Înţe- 
lese că o pierduse. 


Torie simți că nu avea să uite vreodată durerea de pe chipul soţu- 
lui ei în momentul în care înțelesese că îl condusese cu bună-știință 
într-o ambuscadă. Însă nu ştiuse că lucrurile vor degenera astfel. 
Fusese la fel de surprinsă ca el, dar mintea îi era înceţoşată după 
tot ce îi fusese dat să afle în acea după-amiază. 

Acum nu mai știa ce să creadă şi pe cine. Sau ce trebuia să facă. 
Stătea așezată pe scaun în dormitorul ei, privind afară, la bezna 
care se așternea încet-încet. 

Era pur și simplu epuizată după tot ce se întâmplase. Era con- 
fuză şi îngrijorată pentru... bărbatul pe care îl trădase. 

Ambii bărbaţii pretindeau că sunt Robert Hawthorne. 

Unuia îi acceptase cererea în căsătorie, 

Cu celălalt se căsătorise. 

Pe unul îl plăcea. 

Pe celălalt îl iubea. 

Conta oare că se măritase cu John? Inimii ei nu-i păsa dacă e 
sau nu ducesă de drept. Însă, dacă el era John, avea mare nevoie 
de ajutor. 

Ușa care îi separa camera de cea a ducelui se deschise. Așteptase 
cu atâta nerăbdare ca el să vină la ea în acea noapte, iar acum nu 
voia decât ca bărbatul din fața ei să plece cât mai repede. 

Veni lângă ea și își sprijini umărul de tocul ferestrei. Îi sim- 
țea privirea. 

- La ce te gândești? întrebă el. 

- Încerc să-mi dau seama dacă sunt măritată cu cel alături de 
care am spus jurămintele la nuntă sau cu cel al cărui nume apare 
în acte. 

— Aceeaşi întrebare mi-am pus-o și eu. În orice caz, acum cea 
mai presantă chestiune este dacă porţi sau nu copilul fratelui meu. 

— Nu înţeleg, spuse ea întorcându-se spre el. 

- Nu voi veni în patul tău timp de o lună. Dacă după o lună 
vom vedea că nu ești însărcinată, vei fi soția mea, așa cum ne-am 
înţeles. În schimb, dacă ai rămas însărcinată... 

— Atunci ce? 

- Nu pot risca să dai naștere unui băiat, unui moștenitor. Voi fi 
nevoit să divorțez pe motiv că mi-ai fost necredincioasă. 

- O să divorțezi, deși nici nu te-ai căsătorit cu mine? 

- Faptul că nu am fost eu la altar nu schimbă certitudinea că 
tu și fratele meu v-aţi jurat credinţă, iar tu credeai că te măriţi 
cu mine. 

- Vom explica, pur și simplu, că... Torie nu putea să-l numească 
John pe soțul ei. Că fratele tău a pretins că era Robert. 

- Nu. N-am să îngădui ca un asemenea scandal să îmi ruineze 
familia. Tot ceea ce s-a întâmplat va rămâne între noi. 

- Găseșşti că e mai nimerit să ştie toată Londra că soția ţi-a fost 
necredincioasă? 

— Să sperăm că nu va fi nevoie să ajungem așa de departe. Poate 
nu va fi cazul. 

- Ce-ai de gând să faci cu... fratele tău? 

- Încă nu m-am hotărât. 

- Dar dacă aş reuși să îl conving să renunțe la toate astea şi 
să plece? 

- Nu va renunţa la toate astea nici măcar pentru tine, râspunae 
el râzând nervos. 

- Mi-a spus că mă iubește. 

- Ţi-a spus și că el e Robert și e duce. Minte precum respiră. Nu 
poți avea încredere în el, Torie. 

- Nu înţeleg de ce ai pus să fie încuiat în mausoleu. 

- Aveam de ales între mausoleu și închisoarea din sat. 

_ Ce vei face cu el? Nu-l poţi lăsa acolo pe vecie. E atât de frig 
înăuntru! 

- Va rămâne acolo doar până ce voi hotări care e cea mai bună 
cale de a rezolva situaţia. 

Se îndepărtă de fereastră și o prinse pe Torie pe bărbie. 

- Nu avea nici un drept asupra ta. Îl pot ierta pentru că a vrut 
să-mi ia titlul, dar nu-l voi ierta niciodată pentru că mi te-a luat. 
Pentru că și eu te iubesc, spuse el, aplecându-se spre ea până când 
fețele aproape că li se atinseră. 

Îi dădu apoi drumul și se îndreptă de spate. 

- Să mergem la cină. 

Vorbise de parcă n-ar fi știut sau nu i-ar fi păsat că inima îi era 
zdrobită și că lumea i se prăbușise. 

- Nu-mi e foame. 

- Trebuie să fii puternică. Pentru noi, chinul abia a început. 


Robert aproape că nu simţi nici frigul pătrunzător, nici foamea 
care îi chinuia măruntaiele. Iar picioarele și mâinile legate îi erau la 
fel de amorţite cum îi era inima. 

Zăcea pe o parte, întocmai cum îl aruncaseră, deloc ceremo- 
nios, cei doi acoliți ai fratelui său. Cum se făcea oare că John reușea 
mereu să se însoțească așa de bine cu toate scursurile societății? 

La Pentonville măcar era ceva lumină. Aici totul era înecat în 
beznă și disperare. 

Torie se îndoise de el, iar durerea pe care i-o provocase această 
îndoială era ca un pumnal în inimă. Fusese nevoie de toată stăpâni- 
rea de sine de care era în stare și de încă ceva pe deasupra ca să nu 
plângă văzând-o pe Torie cum se îndepărta la braţul lui John. 

Dacă Torie nu îl credea, ce mai conta dacă reuşea, până la urmă, 
să demonstreze că e moștenitorul de drept? Titlul de duce, averea, 
proprietăţile, toate i se păreau de-acum lipsite de importanţă. 1 se 
păru că vede prin geamul cu vitralii o lumină apropiindu-se de ma- 
usoleu. Apoi auzi zgomotul unei chei în broască. Ușa se deschise se 
auzi glasul dulce al soției sale. 

- Vă mulțumesc, mă descurc de-aici. Ducele mi-a cerut să vă 
spun să mergeţi la conac și să mâncaţi ceva. Voi rămâne aici până 
vă întoarceți. | 

Torie intră şi închise ușa după ea. Într-o mână ţinea un felinar, 
iar în cealaltă, câteva pături. Ca și cum n-ar fi înţeles că pentru el 
confortul fizic nu mai avea nici o importanță. El privi în jos, spre 
podea. Ar fi făcut orice numai să nu fie nevoit să o privească. Auzi 
ecoul pașilor ei, apoi zgomotul făcut de felinarul pe care îl lăsase 
pe podea. 

- Ţi-am adus niște pături, spuse ea șoptit, ca şi cum s-ar fi ferit 
să îl deranjeze. 

El se uită o secundă spre ea, apoi își întoarse privirea spre podea. 

- Vrei să te ajut să stai în capul oaselor? întrebă ea. 

— Nu. 

- Nu pot să îndur gândul că ești ținut prizonier aici, spuse ea, 
dar fratele tău se teme că îi vei uzurpa autoritatea... 

- Foarte bine că se teme, pentru că nu are nici o autoritate și 
nici un drept. 

O privi în ochi. 

- Ţi-a îndrugat tot felul de povești și te-a făcut să-l crezi. 

Ea îngenunche pe podea, strângând păturile la piept. 

— Eram în stare de șoc. Ai idee cum e să descoperi că ești căsăto- 
rit cu altcineva decât credeai? 

- Credeai că te măriţi cu ducele de Killingsworth și cu el te-ai 
și măritat. 

- Fratele tău spune altceva. 


— Minte, Torie. De ce pe el te-ai grăbit să-l crezi, iar de mine 
te îndoiești? 


- Pentru că el nu m-a minţit niciodată. 

- Ba te-a minţit, așa cum a mințit întreaga Londră, pretinzând 
că e altcineva decât este. Pretinzând că e Robert, că e ducele de 
Killingsworth. 

- lar tu puteai pune capăt înșelătoriei dacă îmi spuneai adevărul 
de la bun început, dar nu ai făcut asta. Ştiai prea bine că nu m-ai 
cerut de soţie. De ce nu ai anulat nunta? 

- Pentru că nici nu mi-a trecut prin minte că între voi e altceva 
decât o căsătorie din interes. Credeam că vrei titlul, nu pe bărbatul 
care îl poartă. 

- Un titlul nu-mi poate ține de cald noaptea. 

- Atunci nu te cunoșteam deloc, nu știam că așa simți. 

- Dar acum? 

- Acum te cunosc foarte bine, dar se pare că tu nu mă cunoşti. 

- Spune-mi tu atunci ce nu știu despre tine. 

El nu voia să-i spună nimic. Voia ca ea să-l creadă pe baza a ce 
ştia despre el în acel moment. Dacă îl iubea cu adevărat, trebuia să 
fie de ajuns. Dar își dădu seama că, din punctul ei de vedere, cere- 
rea părea rezonabilă. Pentru că, într-adevăr, era rezonabilă. 

- M-am mai gândit și aș prefera să stau totuși în capul oaselor. 

Ea puse păturile deoparte, îl apucă de braţ și se strădui să îl 
tragă până ce se ridică în șezut. Se așeză cu spatele sprijinit de mor- 
mântul mamei lui, cu genunchii ridicaţi, într-o poziție cât de cât 
comodă. 

- Vrei să te învelesc cu o pătură? îl întrebă Torie. 

- Nu. Mi-e bine așa. 

- Eşti legat fedeleș și zici că ţi-e bine. 

- Sunt legat fedeleș mulțumită invitaţiei tale de a ne plimba în 
grădină cât mai departe de casă. 

Ea își lăsă privirea în jos. 

- N-am ştiut că asta are de gând să facă. Mie mi-a spus că nu 
vrea decât să staţi de vorbă, zise ea clătinând din cap. 

— Şi cu toate astea îl crezi. Crezi că el e ducele de Killingsworth. 

Torie ridică privirea spre el. 

- Spune-mi tu ce ar trebui să știu. Spune-mi tot. 


__— Ar trebui să știi că sunt Robert fără să mai fie nevoie să o auzi 
din gura mea. 

- Să zicem că ești Robert. Asta nu înseamnă că nu m-ai minţit. 
Pentru că nu ești cel care m-a cerut de soţie. 

El oftă. 

— Ai dreptate. Dar nu plănuisem... 

„Că o să ajung să te iubesc. 

Dar lăsă cuvintele nerostite pentru că ele nici nu mai contau. 

- Mi-ai cerut să îți spun lucrurile pe care nu le știi. Nu știu 
exact ce ai aflat, așa că tot ce pot face este să îţi spun ce știu eu. 
Cu puțin înainte să împlinim 18 ani, John a sugerat să petrecem o 
noapte de dezmăț care să înceapă la asfinţit, de ziua mea, și să se 
încheie a doua zi la răsărit, de ziua lui. Aveam planul făcut, stabili- 
serăm în ce localuri vom merge. Locuri unde, mă asigurase el, vom 
fi bine-veniţi. Poate ar fi trebuit să bănuiesc ceva. Ne-am plimbat 
prin Londra, bând whisky în trăsură. Am ajuns apoi la marginea 
oraşului, la o casă pe care nu o ştiam, dar unde se părea că toată 
lumea îl știa pe John. Înăuntru, zarvă mare, băutură, distracție, 
femei. Îmi amintesc că John mi-a pus un pahar de whisky într-o 
mână, iar în cealaltă, mâna unei tinere femei. Mi-a spus să dau bă- 
utura peste cap și să o las pe acea femeie să se ocupe de restul. 

Făcu o pauză şi clătină din cap. 

- Îmi amintesc că am urcat scările, am intrat într-o cameră... 
iar următorul lucru de care îmi aduc aminte e că m-am trezit 
într-o celulă, în haine de deținut, strigând după ajutor şi luând 
bătaie pentru asta. Eram prizonierul D3-10. Când mi-am dat 
seama că sunt la închisoarea Pentonville, am știut că am dat de un 
mare necaz. Am crezut inițial că și John e închis acolo, într-o altă 
celulă. Că ne-am nimerit în cine ştie ce negoţ de sclavi. Ori cei din 
acea casă de la marginea Londrei ne foloseau ca să-și înlocuiască 
niște prieteni aflați în închisoare. Erau explicații ridicole, ca de 
altfel întreaga situație. Eram prost, naiv și incapabil să înțeleg de 
ce se întâmpla asta. Așa cum ţi-am povestit deja, trebuia să avem 
feţele acoperite cu acele măști atunci când ne scot 
chisorii. Cu toate astea, încercam să mă uit în och 
nieri, crezând că îl voi găsi pe John. Alteori, 
Ceva deținutului din faţa mea, dar din prici 
vreme la carceră. Într-o bună zi, 

trimisese o tăietură din The Times. Era necrologul ducelui și al du- 
cesei de Killingsworth. 

- Părinţii tăi, șopti ea. 

El încuviinţă din cap. 

- În plic mai era o hârtie pe care scria: „Mi-am zis că s-ar cuveni 
să afli“. Era semnată de Robert Hawthorne, duce de Killingsworth. 
În clipa aceea am ştiut că nu are sens să îl mai caut pe John prin- 
tre ceilalți prizonieri și am înţeles că sărbătorirea zilei noastre de 
naştere a fost doar un complot prin care să mă înlăture. 

- Dar de ce tocmai atunci, când nici nu erai încă duce? Plus că 
era imposibil ca dispariția unuia dintre fraţi să treacă neobservată. 

- John le spusese de nenumărate ori părinţilor noștri că vrea să 
plece în America. Cred că, dându-se drept Robert, le-a spus că John 
și-a urmat visul şi a plecat peste ocean după acea petrecere. Poate 
le-a zis că se îmbătase și plecase. Dar nu știu precis că așa a fost. 
Sunt doar bănuielile mele. 

Ea începu să-și frece braţele, iar el nu știa dacă e din cauza fri- 
gului sau a înfiorătoarei poveşti pe care o auzise. 

- Nu mă crezi, spuse cu tristețe. 

- El mi-a spus că tatăl vostru a aranjat să fii închis pentru că 
știa că într-o bună zi vei dori să-i răpeșşti fratelui tău ce-i revenea 
de drept. 

- Ce ar fi avut tata de câștigat? 

- Dar fratele tău? 

- Titlul de duce. 

- Poate, dar nu pentru totdeauna. Nu avea cum să știe că pă- 
rinţii voştri vor pieri atât de repede. 

Robert se forță să înghită și reuși cu mare greutate să spună cu 
voce tare lucrul care îl bântuia de atâția ani: 

- Asta dacă nu cumva știa deja că titlul îmi va reveni în curând... 

Ea înlemni. 

- Dar singurul mod în care putea să ştie ar fi fost... 

Robert încuviință. 


- Ar fi fost dacă planul lui includea uciderea tatălui nostru. 


Torie se înfioră, iar senzaţia nu avea cu nimic de-a face cu răcoa- 
rea pe care o răspândea marmura rece din jur. 

- De ce nu ai anulat nunta? 

- M-am gândit să o fac, dar trebuie să înţelegi că, după opt ani 
de izolare, după opt ani în care nu am avut cui să-i împărtășesc 
gândurile, mă trezisem la altar, încercând cu disperare să îmi dau 
seama cum e mai bine să fac. Nu ştiam cum să dovedesc că sunt 
Robert și îmi era teamă că, dacă anulam totul, ar fi urmat o gră- 
madă de întrebări la care nu eram pregătit să răspund. Apoi, după 
ceremonie, nu ţi-am putut zice adevărul pentru că îmi spuseseși că 
ţii cu ardoare la mine și mi-am spus că, dacă îți mărturisesc totul, 
te vei duce la autorități înainte să am ocazia să găsesc o soluţie 
pentru situația în care mă aflam. Îmi propusesem să nu mă ating 
de tine. Planul era ca, odată ce John va fi din nou liber, să găsesc 
o cale să anulez cumva căsătoria și o cale să te văd măritată cu cel 
care îți ceruse mâna. Chiar dacă ar fi fost nevoie de o dispensă din 
partea Parlamentului. 

Era atâta sinceritate în glasul lui, era atâta disperare să fie cre- 
zut și înțeles! 

- Cum ai evadat? 

Îl ascultă în tăcere, vrăjită şi fascinată de felul în care îi descria 
rutina fiecărei zile, izolarea continuă, plimbările din curtea în- 
chisorii şi mersul la capelă. Îl ascultă vorbindu-i despre singurele 
momente când atmosfera nu era încărcată de acea liniște înnebu- 
nitoare: momentele în care intonau imnurile religioase. Îl ascultă 
vorbindu-i despre cum se chinuise să evadeze prin podea. El îi po- 
vesti de domnul Matthews și despre cum procedase ca să-l trimită 
pe John în locul lui la Pentonville. 

- Deși nu era locul meu. Nu era nicidecum al meu, n-ar fi trebuit 
de la bun început să fi ajuns acolo. 

Îi văzu lacrimile pe care se lupta să le ţină în frâu. El încercă 
să-şi ferească privirea de a ei, iar mușchii gâtului i se încordau 
nebunește. 

- Torie, nu-ți poți imagina cum au fost acei opt ani. Să nu simți 
altă atingere decât îmbrâncelile, să nu poți schimba o vorbă, fie şi 
despre cel mai nesemnificativ lucru, ca de pildă vremea, culoarea 
ochilor unei femei, graţia cu care merge... ca să nu mai vorbesc des- 
pre dureri, dorinţe, speranţe. 

- Şi, cu toate astea, te-ai ținut la distanţă de mine până în acea 
noapte cu furtună, când te-am rugat să mă faci a ta. 

- Nu aveam dreptul să te ating. 

- Cu toate astea, ai făcut-o. 

- Dacă vrei să-ți cer scuze... De fapt, fie că vrei, fie că nu, meriţi 
scuzele mele. Îmi pare rău, Torie. Îmi pare rău pentru toate mo- 
mentele în care te-am rănit, te-am făcut să suferi, pentru ce ți am 
răpit fără a-ţi mai putea înapoia. 

- Cum ai de gând să dovedești cine ești? 

- Mă crezi? 

Era atâta speranţă în vocea lui, era atâta disperare de a fi crezut! 

- Tot ce ştiu e că te iubesc, recunoscu ea. 

El scoase un oftat amar și își lăsă capul în jos. 

- Nu e îndeajuns. 

Lui Torie i se frânse inima auzindu-i cuvintele. Bănuia însă că 
pe el îl rănea faptul că ea avea ezitări în a-l recunoaşte drept ducele 
de drept. Dacă îl iubea, n-ar fi trebuit oare să-l și creadă? 

Căută printre pături până ce găsi exact ce ascunsese acolo: 
un cuţit. 

- Oricine ai fi, nu meriţi un asemenea tratament. 

Începu să taie funia care îi ţinea picioarele legate. 

- Du-te la Londra şi află cu ce lorzi trebuie să discuţi pentru dis- 
pute legate de succesiune. 

- Cu lordul cancelar. 

- Dacă știai deja cu cine, de ce nu te-ai dus până acum să 
vorbești? 

- Pentru că nu-mi pot dovedi spusele. E cuvântul meu împo- 
triva cuvântului lui John. 

- Şi crezi că așa e mai bine? Să vă jucaţi de-a cine pe cine ţine 
prizonier? 

- Nu. Ai dreptate. Trebuie să am încredere în instanţe. 

Îi dezlegă și mâinile. 

- Mergi la Londra, îi porunci. 

El îi mângâie obrazul. 

- Vii cu mine? 

Oare de când dragostea ei nu-i mai era suficientă? Clătină din 
cap, cu lacrimi în ochi. 

- Nu pot. 

Torie se întoarse brusc, auzind ușa deschizându-se și aproape că 
îi stătu inima la vederea celuilalt bărbat care pretindea că e Robert. 

- Mă gândeam eu că o să te găsesc aici, scrâșni el. Imaginează-ţi 
ce surprins am fost când mi-am văzut oamenii venind spre conac. 

Soţul lui Torie înșfăcă degrabă cuțitul şi se căzni să se ridice în 
picioare. 

- Şi ce ai de gând să faci cu acesta, frate? întrebă bărbatul din 
dreptul uşii. 

- Depinde de ce mă vei forța să fac. 

- Pare-se că suntem într-un impas. Dar sunt foarte curios să 
știu cum de ai reușit să evadezi de la Pentonville? 

- Prin podeaua capelei. 

- Foarte inteligent. 

- Dar tu? 

- Eu n-am evadat. Am fost eliberat. După ce m-au readus de la 
carceră, am insistat că vreau să vorbesc cu domnul Matthews. 

- Cu şeful gardienilor. 

- Întocmai. Soarta mi-a zâmbit în noaptea în care l-am cunoscut 
pe acest domn. Mare amator de băutură și jocuri de noroc. Din pă- 
cate, cărțile nu prea ţineau cu el. Ajunsese să aibă datorii frumușele 
la diverși indivizi cam neprietenoși, așa că a fost mai mult decât 
dispus să accepte banii pe care i-am oferit. Unde mai pui că avea 
și un secret neplăcut pe care voia să-l păstreze. Tocmai faptul că 
ştiam acest secret l-a făcut pe Matthews să își dea seama că făcuse 
o greșeală îngrozitoare. Așa că a aranjat să fiu eliberat, iar acum e 
în drum spre America. 

- Foarte convenabil. Singurul martor care putea depune mărtu- 
rie despre înșelătoria pe care ai pus-o la cale a dispărut. 

John zâmbi. 

- Fac şi eu ce pot. Și ce sunt nevoit să fac. 

- Dar mama și tata? Nu și-au pus întrebări după ce numai unul 
dintre noi s-a întors în acea noapte? 

John își dădu ochii peste cap. 

- Fratele meu, n-au aflat niciodată că doar unul dintre noi s-a 
întors acasă. Nu mi-a fost ușor să fiu când eu, când tu. Dar a durat 

doar câteva zile, pentru că după aceea John i-a convins că pleacă 
să-şi caute norocul in America. 

- Şi cu Weddington cum te-ai descurcat? 

- Cu el a fost mai greu. Îmi dădea mereu de înțeles că ar ști că 
sunt, de fapt, John. Adică tu. A trebuit să tai legăturile cu el. A 
durat insă ceva vreme până ce am reușit să-l elimin total din viața 
mea. Am reușit abia când s-a încurcat cu târâtura aia mică. 

- Ai fost de-a dreptul diabolic. 

- N-aveam de ales. Tu tot insistai că ești, de fapt, moștenitorul 
de drept. 

- M-ai fi eliberat vreodată? 

- Nu știu. Matthews s-a achitat de minune de sarcina pe care 
i-am dat-o. Mă așteptasem să stai acolo doar câteva luni, după care 
urma să fii urcat pe vas și dus în colonii. Însă el se temea că, dacă 
ieşeam din sistemul acela de detenție și izolare, va ieși la iveală ce 
făcuse. Sau cel puţin asta a spus când a dat ochii cu binefăcătorul 
lui. Și iată-te acum, încercând din nou să îmi conteşti drepturile. 

- Sunt într-o poziţie dificilă, dar sunt dispus să te las să ai totul. 

- Şi pe soţia ta? 

- Nu. Pe ea nu. 

- Dar, dacă eu sunt Robert, atunci e măritată cu mine... 

- Acordă-i divorțul. 

- Divorțul înseamnă scandal. Şi oricum, dacă eu o eliberez, tot 
nu se poate mărita cu fratele meu. 

- Ba poate. În America. 

John ridică o sprânceană. 

- Vă duceţi în America? 

- Da. Cred că da. 

- O să-mi scrii? Îmi place așa de mult să citesc despre aventurile 
prin care treci pe-acolo. Dar cred că ar trebui să te stabilești mai la 
vest. Virginia începe să mă plictisească. 

- O să-ţi scriu de unde vrei. 

Bărbatul din cadrul ușii clătină ușor din cap. 

- Din păcate, fratele meu, n-am încredere în tine. 

Torie privi îngrozită cum bărbatul îndreaptă un pistol înspre 
soţul ei. 

— Nu! strigă ea. 

Sări în picioare și se aruncă în fața bărbatului ei. Şi atunci simţi 
o arsură intensă și avu senzația că ceva explodează în interiorul ei. 
Auzi ecoul pocnetului de pistol. 1 se păru atât de puternic, încât 
crezu că tavanul avea să se prăbușească, că întreg mausoleul urma 
să se surpe. Căzu la pământ. Vederea începu să i se încețoşeze, iar 
apoi o beznă tot mai intensă cuprinse totul în jur. Oare stinsese 
cineva felinarul? 

- Vai, Dumnezeule mare! Torie? Torie? 

Simţi un lichid cald curgând din ea, formând o baltă în jur. Totul 
era din ce în ce mai negru. Contururile dispăruseră. Chiar și vocea 
pe care o auzea, parcă de la mare depărtare, se stinse. Simţi că o 
înfășoară cineva cu pături şi o ridică în braţe. Braţe ferme, puter- 
nice, hotărâte. 

— Pentru numele lui Dumnezeu, omule, nu sta acolo! Du-te re- 
pede în sat și adu un doctor. Acum! 

Își dădu seama, când se cufunda în plăcuta senzaţie de abandon 
și uitare, că tocmai auzise vocea adevăratului duce de Killingsworth. 


Capitolul 21 
(Di Că 


Se relaxa într-un câmp mărginit de rugi de zmeură în floare. Soţul 
ei stătea întins alături, cu capul în poala ei. Îi culese o floare din desişul 
spinos și i-o oferi. O ţinea în palmă, iar floarea se transforma, ca prin 
minune, într-o zmeură. Îi adulmeca aroma, apoi o lipea de buzele alesu- 
lui inimii ei... 


Torie se lupta să iasă din bezna care o învăluia. Trupul o durea 
de parcă i se zdrobise de niște stânci. Se ridică ușor, iar durerea o 
săgeata la cea mai mică mișcare. O durere cruntă. Încercă să vor- 
bească, dar nu putu scoate decât un geamăt slab. 

- $șșt! Stai liniştită. Odihneşte-te. 

Simţi cum degete blânde şi delicate îi dau părul la o parte de pe 
frunte. Deschise ochii şi îl văzu pe bărbatul care veghea lângă patul 
ei. În ochii lui se citeau atâta dragoste şi grijă pentru ea, că l-ar fi 

recunoscut dintr-o sută de bărbaţi care ar fi arătat întru totul la fel 
cu el. 

El fusese lângă ea de fiecare dată când deschisese ochii, zâm.- 
bindu-i, dându-i încredere că totul va fi bine, tamponându-i frun- 


tea, dându-i supă cu linguriţa, rugând-o să se facă bine, de parcă 
asta ar fi depins de ea. 


- Robert? 

- Șșşt! îi șopti el din nou, luându-i mâna şi sărutându-i vår- 
furile degetelor. Ai trecut printr-o încercare cumplită. Ai nevoie 
de odihnă. 

La cum arăta, părea că și el trecuse printr-o încercare la fel de 
grea, iar ea nu vedea cum ar fi posibil ca a ei să fi fost mai difi- 
cilă. Era nebărbierit de zile întregi, părul îi era în dezordine, ochii 
înroșiți, cămașa descheiată la guler. 

— Ştiu cum poţi dovedi că tu eşti Robert, spuse ea încet. 

- Cerule mare! Torie, ai fost la un pas de moarte. Chiar crezi 
că mai dau doi bani acum pe afurisitul de titlu de duce? Crezi că 
îmi mai pasă de altceva în afară de tine? întrebă el cu glasul frânt 
de emoție. 

Avea ochii în lacrimi și se străduia din răsputeri să nu plângă. 
O mângâie pe obraz, iar mâna îi tremura. 

- Opt ani am fost singur, complet singur. Dar gândul că te-aș 
putea pierde, că s-ar putea să nu-ți mai văd niciodată zâmbetul sau 
gropița din obraz, că s-ar putea să nu-ţi mai aud râsul... nu-ți pot 
descrie durerea chinuitoare pe care-am simţit-o. Am fost înnebunit 
de teamă că te voi pierde. Aș renunța la tot, la titluri, la avere, la 
nume, la tot și toate doar ca să mai petrec câteva clipe cu tine. 

O podidiră lacrimile. Și-ar fi dorit să aibă forța să se întindă spre 
el și să îl cuprindă cu braţele. 

- Fără tine, lumea n-ar avea nici o însemnătate. 

Își feri privirea de a ei, iar Torie îi văzu muşchii gâtului cris- 
pându-se în încercarea de a-și ţine emoțiile în frâu. lar când o privi 
din nou, fu surprinsă să-l vadă clocotind de furie. 

- Dacă te mai pui vreodată într-un asemenea pericol... Unde ţi-a 
fost mintea când te-ai aruncat în fața mea? 

Își puse mâna peste mâna cu care el îi mângâia obrazul. 

- Am făcut-o pentru că fără tine lumea n-ar avea nici o 
însemnătate. 

El oftă adânc, îşi puse capul pe pieptul ei, iar ea îi mângâie 
părul. 

- Nu vreau să te pierd vreodată, spuse el. 

Vru să îi spună că nu are de ce să o piardă, că a găsit soluţia, 
dar se simţea tot mai slăbită. Pleoapele îi erau ca de plumb. Trebuia 
să-i spună şi lui ce avea de făcut ca să dovedească cine este, dar era 
cuprinsă de toropeală. Înainte să adoarmă la loc, reuşi să șoptească 
un singur cuvânt: 

- Zmeură... 


Zmeură. De două zile Torie tot pomenea de amărâtul de fruct. 

Robert simți cum mâna lui Torie devine moale în părul lui. 
Adormise. Dar fusese trează câteva minute, cel mai mult până 
acum. Poate că a doua zi va rămâne trează și mai mult timp. 

Crezuse că Pentonville e iadul pe pământ, dar nimic din ce i se 
întâmplase acolo nu se compara cu agonia prin care trecuse în ul- 
timele zile, la căpătâiul ei. Niciodată nu se simţise atât de neaju- 
torat. Când își dăduse seama ce făcuse Torie, ce făcuse John, când 
văzuse balta de sânge în care zăcea, trecuse printr-o explozie de 
emoţii pe care nu voia să le mai simtă vreodată. Teroare rece și 
necruțătoare... lar când trecuse... 

Se ridică ușor de lângă soția lui și văzu că Torie deschisese iar 
ochii. Îl privea cu ochii ei limpezi, cu gropiţă minusculă și un zâm- 
bet pe care se temuse că nu avea să îl mai vadă vreodată. 

- Tarte cu zmeură, spuse ea încet. 

El îi zâmbi și se aplecă spre ea. 

- Vrei să-i cer doamnei Cuddleworthy să-ți prepare câteva? 

- Nu. Cu ele vei dovedi că ești Robert, duce de Killingsworth. 

- Ce tot spui? 

- În prima dimineaţă după ce am ajuns aici, bucătăreasa mi-a 


spus că lui Robert îi plăceau la nebunie tartele cu zmeură când 
era mic. 


- Aşa e. 


- Lui John nu îi plac. Nu înţeleg de ce nu mi-am amintit asta 
mai devreme. 

- Torje, iubita mea, nu are importanţă. 

- Ba are. Tu ești ducele și o poţi dovedi foarte simplu. 

- Cu tarte cu zmeură. 

Ea surâse, și gropița deveni și mai pronunțată. 

- Atât de simplu, șopti, iar privirea ei nu mai era infierbântată 
de febră, ci de dragoste. 

El îi luă mâinile, le duse la buze și le ţinu acolo. Așadar, când 
trupul îi era răvășit de durere și de febră, mintea ei căuta soluţii să 
îi vină lui în ajutor. Să îl salveze încă o dată. 

- E chiar mai simplu de atât, îi spuse el. Tot ce trebuie să fac e să 
fiu Robert, duce de Killingsworth. 

- Nu înţeleg. Cum dovedește asta că... 

- Torie, mi-am dat seama că nu trebuie să dovedesc nimănui 
cine sunt. Când John te-a împușcat — clătină din cap, încercând să 
nu își mai amintească de sângele ce îi curgea prin haine, de groaza 
ce îl cuprinsese —, când ai apărut în faţa lui, când te-am văzut ză- 
când pe jos, pentru prima dată de când am evadat de la Pentonville, 
am fost cu adevărat ducele de Killingsworth. Nu aveam să îngădui 
nimănui pe lumea asta să mă împiedice să fac ce aveam de făcut ca 
să te salvez. 

- Te-am auzit. Atunci, în mausoleu. Și mi-am spus: „Bărbatul 
care vorbeşte este adevăratul duce“. 

Robert îi zâmbi. 

- Nimeni n-a crâcnit. Nici măcar când le-am ordonat să-l lege pe 
John. 

- Unde e? 

- Într-un loc de unde nu va mai putea niciodată să mă amenințe 
sau să-i amenințe pe cei dragi mie. 

- Unde? insistă ea. 

- Am pus să fie trimis la un azil nu departe de aici. Nu e în toate 
minţile, Torie. Cred că uneori chiar crede că e Robert. 

- Oare de ce? Ce i s-o fi întâmplat de a ajuns așa? 

El îi puse un deget pe buze. 

- Nu ştiu. Şi nu știu dacă vom afla vreodată adevărul despre 
John Hawthorne. 

Ce ştia însă erau ultimele cuvintele de despărţire pe care John i 
le aruncase. Și care îl bântuiau. 

„Pe mine m-a iubit primul!“, îi strigase. 

Iar Robert îi răspunsese ca un copil care îi răspunde unui copil 
mai mare care îl hărțuieșşte: „Tot ce mă interesează e să fiu ultimul 
pe care îl iubeşte“. 

Când ea avea să se întremeze îndeajuns, trebuia să-i pună și 
să-și pună dragostea la încercare. A ei și a lui. 


Capitolul 22 
SEI? 


Pe măsură ce își recăpăta puterile, Torie observă că soţul ei era 
din cale-afară de atent la toate nevoile ei, dar și prudent când se în- 
grijea ca ele să îi fie satisfăcute. Îi aduce personal mâncarea pe o tavă 
de argint, ca şi cum n-ar fi avut servitori care să se ocupe de asta. 
O privea în timp ce mânca, de parcă ar fi asistat la cel mai uimitor 
spectacol din lume. 

După-amiezile, o învelea cu o pătură și o purta în brațe până în 
grădină, ca să se bucure de razele binefăcătoare ale soarelui. Spre 
nespusa mirare a vrednicului grădinar al conacului, Robert petre- 
cea minute în șir culegând cele mai frumoase flori, apoi i le punea 
lui Torie în poală, până când ea părea că ţine în brațe un curcu- 
beu de culori și miresme. Apoi se așeza lângă ea şi o copleșea cu 
întrebări despre Expoziţia Universală și despre toate schimbările 
și inovațiile apărute în perioada când el fusese rupt de lume. Căci 
așa începuse să vorbească despre anii petrecuţi la Pentonville. Nu 
vorbea despre încarcerarea sau întemnițarea lui. Nici măcar despre 
cumplita urzeală a fratelui său. Spunea, pur şi simplu, că în acea 
perioadă fusese rupt de lume. Voia ca nimeni să nu afle că fratele 
lui îi luase locul o vreme. 

lar de la ea voia să audă despre toate invențiile moderne pentru 
ca, odată întorși la Londra, să se poată purta ca şi cum fusese din- 
totdeauna acolo. Torie îi povestea despre tot și toate şi se mira ea 
însăși de progresele care se făcuseră în doar opt ani. 

După-amiaza târziu, el pleca o vreme. Ei îi spunea că trebuia 
și vadă de bunul mers al afacerilor, iar ea știa că are o mulțime 

de îndatoriri care îi solicitau atenția și prezența. În acelaşi timp, 
era aproape sigură că John era motivul absențelor lui. Bănuia că în 
acele ore Robert se ducea să-și viziteze fratele. Torie ştia că soțului 
ei nu-i făcea nici o plăcere sau bucurie să îl știe închis undeva, ex- 
clus din societate. Ştia și că Robert suferea pentru că nu ştia ce îl 
făcuse pe John să se întoarcă împotriva lui, la fel cum nu ştia de ce 
fratele său ajunsese chiar să creadă că e Robert. 

Apăruseră serioase semne de întrebare legate de moartea 
părinților lor. Arsenicul era lesne de obţinut pe atunci de la orice 
spiţer, căci doamnele îl foloseau adesea ca să își pună tenul în va- 
loare. Cei care cumpărau arsenic erau obligaţi, prin lege, să își 
treacă numele într-un registru special, dar nimeni nu îi putea con- 
trola cum foloseau otrava. Pentru că nu toată lumea apela la arsenic 
doar pentru înfrumusețare. Devenise arma preferată a doamnelor 
dornice să scape pentru totdeauna de soții lor. 

Robert angajase pe cineva care umblase prin toată Londra, luând 
la bani mărunți toate registrele spițerilor. Omul găsise într-unul 
dintre ele numele lui Robert. Reieșea că procurase arsenicul cu o 
lună înainte de aniversarea lor de 18 ani. Și, cum știa că el, per- 
sonal, nu cumpărase în viața lui arsenic, era limpede că John se dă- 
duse o dată în plus drept Robert. 

Din păcate, nu putea dovedi decât că fusese cumpărat arsenic. 
Nu putea dovedi că John folosise otrava. Era limpede că nu pentru 
ten, căci, își spunea Torie, nu avea nevoie de nici o îmbunătăţire. 

Ştia că toate aceste noi informaţii îl chinuiau pe soţul ei și nu 
îi dădeau pace. Era sigură că Robert petrecea o parte din timp cu 
fratele lui, încercând să înțeleagă ce îl transformase, cum devenise 
alt om. O sarcină ce părea fără sorți de izbândă, căci Robert se în- 
torcea acasă în fiecare seară tot mai îngândurat și cu un aer tot mai 
sumbru. Ea încerca atunci să îl înveselească atât cât putea. Îi citea 
din scrisorile pe care le primea de la Diana, care povestea despre 
încercările de a găsi un bărbat care să nu o înnebunească de plicti- 
seală după o zi sau două. 

După ce Torie se retrăgea în camera ei, el i se alătura, dar nu 
făcea decât să se întindă lângă ea și să o ţină în brațe, de parcă ar 
fi fost incă prea fragilă și slăbită pentru altceva. Stăteau de vorbă 
întinși în pat, îimbrățișați. 

_ Vreau să înţeleg ce fel de om eşti. Să înțeleg ce ai avut de în- 
durat și cum te-au schimbat toate experienţele prin care ai trecut. 

- Creatură morbidă ce ești! 

_Nu mă lua în râs. Vreau să știu. Te-au bătut? Te-au biciuit? 

_ Nu. N-am avut parte de tratamente chiar atât de rele. Sigur, 
din când în când mai încasam câte o lovitură de la un gardian pen- 
tru că vorbeam sau nu-mi acopeream faţa. Cea mai grea dintre pe- 
depse era să fii dus la carceră. 

- Nu înţeleg ce diferenţă era între carceră şi regimul obișnuit de 
care aveai parte acolo. 

- Când eram în celula mea, măcar auzeam ce se întâmplă în jur. 
Auzeam zgomote, voci. Nu mă simțeam chiar singur. Știam că sunt 
şi alţii în jur. Îi auzeam gemând, plângând, mișcându-se, în timp ce 
ţeseam la mine în celulă. Căci eram norocos în privinţa asta: munca 
pe care o aveam de făcut era să ţes toată ziua. 

- Cum poţi să vorbeşti vreo clipă despre noroc în cazul tău? 

- Am supraviețuit. Deci am avut noroc. lar din când în când, ni 
se aduceau cărți. Cel mai greu era noaptea, căci atunci se lăsa o tă- 
cere mormântală. 

- Atunci ai învățat să faci umbre pe pereţi folosindu-ți mâinile? 

- Da. Fiecare celulă era iluminată noaptea cu câte o lampă cu 
gaz. Până la ora 9 seara, când paznicii stingeau lămpile, îmi pe- 
treceam timpul creând fel și fel de creaturi. Era modul meu de a 
evada dintre zidurile închisorii, chiar dacă evadam numai cu min- 
tea. Elefanții mă duceau cu gândul la Africa, iar cămilele mă pur- 
tau până în Egipt. Încercam să reproduc fiecare animal de care 
auzisem vreodată. Uneori, încercam să creez și oameni. Pot să fac o 
cotoroanță bătrână și un bărbat cu barbă. 

- Nu pot decât să îmi imaginez cât de singur trebuie să te fi 
simțit. 

- Nu vreau nici măcar să îţi imaginezi. Nu vreau să-ți imaginezi 
nimic din tot ce-ţi povestesc despre acei ani. 

Apoi veni rândul lui să îi pună întrebări 

- Vorbeşte-mi despre tine, despre cum a fost viaţa ta. Ce îți 
place, ce te bucură. Vreau să știu totul despre tine. 

- Păi, să vedem... Culoarea roșie e preferata mea. Anotimpul 
preferat e primăvara. Îmi place să fac plimbări lungi. 

Se întrema de la o zi la alta, dar începea să se teamă că motivul 
pentru care el nu făcea încă dragoste cu ea nu avea legătură cu sta- 
rea ei, ci cu faptul că înțelesese că nu el, ci fratele lui o alesese să fie 
ducesă de Killingsworth. lar prezenţa ei îi amintea în fiecare clipă 
de trădarea lui John. 

Era tot mai copleșită de îndoieli. Simțea că nu le mai poate îndura 
povara. Cel mai greu îi era noaptea, când se băga în pat întrebându-se 
dacă de această dată soțul ei avea să redevină și trupeşte al ei. 

Stătea la masa ei de toaletă, abia conştientizând mișcarea pe- 
riei ce trecea prin părul ei, și se gândea la rolul pe care îl avea ea 
în viaţa lui Robert. Își spunea că orice femeie ar fi fost mai mult 
decât fericită să aibă parte de atâta atenţie și de grijă din partea 
bărbatului ei, dar îi venea greu să se mulțumească dintr-odată cu 
mai puțin când avusese cândva totul. Și poate că acela era motivul 
nemulțumirii ei crescânde. 

La toate acestea se gândea și în acea seară, în timp ce făcea o 
baie lungă și relaxantă. Apoi, se gândi în timp ce Charity o ajuta 
să îmbrace cămașa de noapte. Chiar și după ce fata plecă, iar pen- 
tru ea începu așteptarea momentului în care soțul ei avea să îşi 
facă apariția. 

Se gândea tot mai des la divorţ. Fusese întemnițat când încă era 
foarte tânăr. Apucase să meargă doar la câteva baluri și cine. Nu 
avusese ocazia să le cunoască pe tinerele debutante ale sezonului 
monden și să o aleagă pe cea care îi era pe plac. Se însurase cu ea 
pentru că fusese cea care i se alăturase la altar. 

- Mi-ai promis cândva că o să mă lași să-ți perii părul. 

Torie își ridică privirea spre oglindă și văzu reflexia soțului ei. 
Stătea la câțiva pași în spatele ei, într-un halat de casă albastru ca 
ochii lui. 

- N-am auzit când ai intrat, spuse ea. 

- Erai adâncită în gânduri. Păreau că te poată undeva departe, 
așa cum mă acuzai pe mine că mă las purtat uneori. Unde erai? 

- Nu are importanţă, minţi ea. 

Avea să-i ceară divorțul a doua zi. Nu în noaptea asta. Voia încă 
o noapte cu el. Sau poate urma să-i spună peste încă o zi. Sau încă 
una. Oare cât de mult avea să amâne momentul adevărului? El veni 
lângă ea și îi luă cu delicateţe peria din mână. 

- Pentru mine are importanţă tot ce e despre tine, spuse el, în- 
cepând să-i treacă peria prin păr. Îmi amintesc de prima dată când 
ţi-am văzut părul desfăcut, împrăștiat pe perne. 

Ochii li se întâlniră în oglindă, iar intensitatea privirii lui 
o ameţți. 

- Era prima mea noapte aici. Când ieșisem la plimbare și mă 
prinsese furtuna. M-ai adus acasă în braţe, pe cal. lar după ce m-am 
băgat în pat, mi-ai adus cacao fierbinte. 

~ Mi-a fost teamă că mi se vor sfărâma oasele, așa de tare îmi 
încleștasem pumnii ca să nu mă las în voia dorinţei de a te atinge. 

- Dar voiam să mă atingi. 

— Da, dar mă credeai altcineva. 

— Sifilis, șopti ea, înțelegând brusc. Atunci, în prima dimineaţă, 
când am venit după tine în bibliotecă, mi-ai spus că ai sifilis, nu 
torticolis, așa e? 

- Încercam să vin cu o scuză. Să explic cumva de ce nu îmi înde- 
plineam datoria conjugală. Nu voiam să crezi că ai vreun neajuns, 
că îți găsesc vreun cusur și de aceea nu vin în patul tău. 

- Dar nu ai sifilis. 

- Nu. 

— Încercai doar să găseşti o cale de a evita să fii cu mine. 

— Nu voiam să evit să fiu cu tine, ci să evit să fac dragoste cu 
tine. Îmi intrase în cap nebuneasca idee că trebuia să i te înapoiez 
neîntinată lui John. 

Ea dădu din cap în semn că a înțeles. Un nod i se ridică în gât. 

- La asta mă gândeam mai devreme, când m-ai găsit pierdută în 
gânduri. Că e teribil de nedrept faptul că nu ţi s-a dat ocazia să îţi 
alegi soţia. 

— Şi eu mă gândeam cam la aceleași lucruri. Când acei oameni 
l-au luat pe sus, John a avut îndrăzneala de a-mi aminti că pe el l-ai 
iubit mai întâi. 

- Nu, spuse ea, întorcându-se spre el. Nu. Ți-am spus în acea 
seară, în trăsură, că aveam îndoieli. 

El îi mângâie obrazul. 

- Îmi amintesc. Dar ce vezi când te uiţi la mine? Îl vezi pe bărba- 
tul care te-a cerut de nevastă? 

Torie clătină încet din cap. 

- Nu. Îl văd pe bărbatul pe care am ajuns să îl iubesc. 

El căzu în genunchi și îi cuprinse chipul în palmele lui mari și 
puternice. 

- Îl vezi pe Robert Hawthorne, duce de Killingsworth. 

Nu. Nu văd un nume sau un titlu. Văd doar un bărbat. Un 
bărbat care m-a ţinut în braţe în trăsură o noapte întreagă, deși el 
însuși stătea într-o poziţie imposibilă. Un bărbat care a încercat 
să-și ascundă lacrimile vărsate pentru pierderea părinţilor lui. Un 
bărbat care a purtat un copil într-o călătorie magică prin jungla 
africană şi nisipurile din Egipt. Un bărbat care, în plină furtună, 
şi-a pus viaţa în pericol ca să-i salveze pe alţii. Un bărbat care în- 
cearcă să-și ajute fratele, deși acesta l-a tratat cum nu se poate mai 
rău. Un bărbat trădat de propria soţie, dar căreia, cu toate astea, 
îi citește în grădină. Îmi pare atât de rău că ţi-am pus la îndoială 
numele! Dar te rog să mă crezi că tot ceea ce simt pentru tine nu 
a fost nici o clipă sub semnul îndoielii. Te iubesc mai mult decât 
orice pe lume! 

- Oh, Torie! 

Aproape că o strivi de pieptul lui, îmbrăţișând-o. O luă de pe 
scaun şi o așeză la el în poală. 

- Nu-ţi poţi imagina ce greu de îndurat e să nu simţi nici un pic 
de dragoste, să fii izolat și singur, iar propriile gânduri să fie sin- 
gura companie de care ai parte. 

- Gândurile şi creaturile din umbre. 

O îndepărtă puţin, lăsând-o să își sprijine capul de mâinile lui 
încâlcite în părul ei, și se uită lung la ea. 

- Am crezut că-mi voi pierde minţile acolo. Îmi făcusem nenu- 
mărate planuri de răzbunare. Planuri să-l fac pe John să sufere. 
Apoi ai apărut în viața mea și, din acel moment, nu mi-am mai 
dorit nimic altceva. Tu erai tot ce-mi doream. 

Ea se uită la mușchii gâtului lui, simțind cum o strânge mai tare. 

- Te iubesc nebunește. M-am străduit să mă împotrivesc, să re- 
zist tentației de a te săruta, de a face dragoste cu tine, de a fi cu 
tine. Victoria Alexandria Lambert Hawthorne, vrei să-mi faci onoa- 
rea de a rămâne soția mea, de a fi mama copiilor mei și stăpâna 
inimii mele? 

Torie simţi cum lacrimile îi inundară ochii şi încep să i se pre- 
lingă pe obraji. Felul în care o privea era la fel de grăitor ca vorbele 
pline de dragoste şi sinceritate pe care i le spusese. Treceau dincolo 
de rațiune. 

- Da, spuse ea cu glas sugrumat. Da! 

Îşi lipi buzele de ale ei, pecetluindu-şi pentru eternitate legă- 
mântul. O sărută ca și cum nu i s-ar mai fi arătat vreodată șansa 
de a o săruta din nou. O sărută de parcă întreaga lui viaţă ar fi 
depins de asta. De parcă nu avea să se sature niciodată de ea. O 
iubea din tot sufletul și o săruta ca și cum ea era însăși rațiunea 
existenţei lui. 

lar ea îi întoarse sărutul cu aceeași ardoare. Îl iubea. 

Simţea că are în braţe tot ce îi dorea inima. Tot ce își dorise vre- 
odată -— să fie iubită, apreciată, prețuită. El însemna totul pentru 
ea, căci și ea însemna totul pentru el. 

- Cum mai e rana? o întrebă el, mângâindu-i cu buzele pielea 
moale din spatele urechii și plimbându-și apoi limba peste contu- 
rul urechii. 

- S-a vindecat complet. 

— Aş vrea să văd cum arată cicatricea. 

Ea se lăsă ușor pe spate şi îi zâmbi în timp ce își ştergea lacrimile. 

— Chiar așa? 

Robert încuviinţă, iar ea își dădu seama că probabil nu o ta- 
china, ci voia cu adevărat să vadă în ce stare îi e rana. Începu să își 
desfacă nasturii rochiei. 

- Stai. Lasă-mă pe mine, o opri el. 

Îi simţea degetele tremurând și își aminti de prima dată când 
făcuseră dragoste. 

- Ai fost închis timp de opt ani. 

- Așa e. 

- În tot acest timp n-ai avut relații cu nici o femeie. 

- Nici până atunci nu fusesem niciodată cu o femeie. 

Torie îl privi cu o expresie de uimire şi nedumerire. 

- Eu am fost prima femeie din viața ta? 

- Vei fi și ultima. 


Torie simţi că afurisitele de lacrimi îi împăienjeniseră din 
nou ochii. 

- Nu-mi vine să cred că ai dat dovadă de atâta stăpânire. Căci 
legea îți îngăduia să... 

- Legea îmi îngăduia să te am, Torie. Știu asta prea bine. Dar ar 
fi fost nedrept faţă de tine. Nu voiam să te folosesc ca să-mi poto- 
lesc poftele. lar când am venit, în sfârşit, în patul tău, n-am făcut-o 
pentru că nu mai rezistam și trebuia cu orice preţ să-mi fac men- 
drele cu tine. Își înclină uşor capul, apoi continuă: Mă rog, poate 
că am făcut-o într-o oarecare măsură. Bărbaţii nu sunt niciodată 
complet lipsiţi de pofte. 

- Mi s-a părut că ești din cale-afară de experimentat. N-aş fi zis 
niciodată că era prima dată când... 

— Am avut la dispoziție opt ani în care să-mi hrănesc imaginaţia, 
să mă gândesc în fel şi chip la cum aș vrea să fiu cu o femeie. 
Într-o bună zi, chiar aș vrea să îţi arăt niște imagini mai puţin 
convenţionale pe care le pot crea din umbre. 

- Sunt imorale? Ațâțătoare? 

- Fără îndoială. 

Era rândul ei să-și imagineze fel și fel de lucruri, în timp ce el 
îi desfăcea nasturii, unul câte unul. Își strecură apoi mâna sub 
cămașa de noapte și i-o dădu jos de pe umeri, până la șolduri. 
Avea ochii închiși și chipul crispat, ca și când ar fi îndurat o durere 
cruntă. lar când deschise ochii, expresia de durere ce se regăsea în 
ei era mai mare decât și-ar fi imaginat ea. 

- Trebuia să lași acel glonţ să mă atingă pe mine, spuse el cu gla- 
sul sugrumat de emoție. 

Robert se aplecă și apăsă ușor cu buzele rana aproape cicatri- 
zată, vizibilă în carnea moale de pe partea laterală a corpului. Glon- 
ţul intrase, dar, ca prin minune, nu atinsese nici un organ vital. 

Ea își trecu degetele prin părul lui și îl sărută pe creșştet. 

- Cum să fac așa ceva? Nici o durere fizică nu se compară cu du- 
rerea de a te pierde. 

- Dacă e să sufere vreunul dintre noi, prefer să fiu eu acela. 

- Dacă mureai, eu aș fi fost cea care suferea. 

- Gândirea ta e teribil de întortocheată, spuse el mijind ochii. 

- Hai mai bine să ne îngrijim ca nici unul din noi să nu mai su- 
fere vreodată. 

- În regulă. Îți promit că nu vei mai suferi niciodată. 

El se ridică în picioare. Ea acceptă mâna pe care i-o oferi şi se 
ridică, iar cămașa de noapte îi căzu la picioare. El se aplecă uşor şi o 
ridică în braţe. 

- Robert, sunt în stare să merg, murmură ea, petrecându-și 
braţele în jurul gâtului lui și ghemuindu-se la pieptul lui. 

- Nu vreau să-ţi irosești energia. 

- De ce? 

- Pentru că, la ce planuri am cu tine, o să ai nevoie de ea. 

Planurile pe care le avea însemnau să îi ofere plăcere absolută 
încă din clipa când o întindea pe pat. 

Se dezbrăcă încet, sub privirea ei arzătoare, și se apropie de ea. 
Era măreț, dornic şi pregătit. 

Trupurile li se împletiră, buzele li se întâlniră, mâinile lui înce- 
pură să o mângâie pe tot trupul, evitând cu grijă rana. 

- Nu-ţi face griji. Nu mă mai doare, îi spuse ea. 

- Nu vreau să te mai doară ceva. Niciodată. 

— Atunci sărută-mă! 

O expresie de uimire păru să-i treacă pe chip, ca și cum se întreba 
ce legătură are o afirmaţie cu cealaltă, dar apoi se gândi că acum nu 
mai conta. Își deschise gura peste gura ei și o sărută adânc, temei- 
nic. Erau un bărbat înfometat și o femeie lihnită, dorindu-și amân- 
doi să se înfrupte din plăcerea ce le fusese refuzată atâta vreme. 

Ea îi mângâie umerii și spatele, îi sărută gâtul, bărbia, conturul 
feţei, savurând sunetul înfundat al gemetelor lui. 

Așezat deasupra, între coapsele ei, o privi cu o expresie de 
adoraţie nemaiîntâlnită, în timp ce ea își plimba tălpile pe gam- 
bele lui. 

Își înfipse degetele în părul ei și îi ținu capul nemișcat în timp ce 
îi săruta fruntea, nasul, buzele, bărbia. 

- Eşti ca un cadou la care nu m-aș fi așteptat vreodată. Acum, 
că te-am desfăcut din ambalaj, am de gând să mă joc cu tine. 

- Ce-ai de gând să faci? 

El îi făcu șmecherește cu ochiul, apoi începu să-i parcurgă tru- 
pul de sus în jos. Îi alintă unul dintre sâni cu o ploaie de sărutări, 
apoi suflă ușor peste sfârcul deja întărit. Ea îl simţi întărindu-se și 
mai tare, la fel ca acel punct atât de sensibil dintre coapse. Se arcui 
ușor, lipindu-se de pieptul lui, tot mai dornică să se lase cuprinsă 

de valul de plăcere după care tânjea și pe care el îl refuza sau, cel 
puțin, îl amâna cu acea dulce tortură. Robert îşi plimbă ușor limba 
peste sfârc, ca apoi să-l cuprindă cu totul între buze, sugându-l, 
masându-l cu limba, sugându-l din nou. 

- Robert? 

- Mmm? 

- Te-ai jucat suficient. Acum hai, lasă-mă să mă bucur de tine! 

- Nu încă. 

Îşi mută atenţia asupra celuilalt sân, și sărutările lui lăsau în 
urmă o dâră ca de rouă. Îi acordă aceeași atenţie precum celuilalt, 
iar mâinile îi coborâră spre șoldurile ei, apoi spre coapse. Acele 
mâini mari, minunate, blânde. 

lar ea îi întoarse plăcerea, mângâindu-i umerii, spatele, piep- 
tul, şoldurile. Iubea senzaţia pe care trupul lui i-o dădea, iubea să 
îl atingă, să simtă pasiunea devenind tot mai intensă și dornică 
să scape din frâu. 

- Mă înnebunești, șopti. 

- Așa e corect, spuse el cu glas gâtuit. Tu-mi faci asta oră de oră, 
zi după zi. Doamne, Torie, cât de mult te iubesc! Mi-aș petrece tot 
restul vieții în pat cu tine. 

Buzele lui coborâră apoi tot mai jos, dezmierdându-i pântecul. 
Își continuară senzuala călătorie, ajungând la pielea atât de fină de 
pe interiorul coapselor, provocându-i fiori delicioși de încântare. 
Oare cum era posibil ca o atingere să-i facă tot trupul să vibreze? Şi 
totuși era. O făcea să vibreze din ce în ce mai tare. 

Intenţiile îi deveniră tot mai îndrăzneţe, iar Robert o privi în 
ochi ca să o asigure că avea de gând să o tortureze încă puţin, după 
care își cobori buzele spre părțile ei cele mai intime. Își folosea cu 
pricepere limba, apăsând, lingând, făcând dulci cercuri înnebuni- 
toare. Îşi trecu mâinile sub șoldurile ei, ridicând-o uşor, pentru a-i 
putea oferi o plăcere și mai mare. 

Ea apucă strâns faldurile cearșafurilor, ca şi cum ar fi încercat 
să rămână cumva în acea lume, deși el o ispitea să se ridice la cer. 
Îi strânse umerii între coapse ca într-o menghină, își ridică picioa- 
rele pe spatele lui, iar gemetele i se intensificară, transformându-se 
într-un țipăt. 

Îi striga numele, îl implora să se oprească și, în acelaşi timp, să 
continue. Trupul îi fu cuprins de convulsii, iar intensitatea plă- 
ceri depăşi tot ce crezuse că e posibil să simtă vreodată. Urmă un 
moment de liniște absolută, după care Torie simți cum o uşoară 
amorțţeală o învăluie cu totul, așa cum lava fierbinte se prelinge pe 
versantul unui vulcan. 

Când începu să-și recapete răsuflarea, își dădu seama că obrazul 
lui era lipit de pântecul ei, ca și cum ar fi ştiut că are nevoie de câ- 
teva momente să-şi recapete suflul după cutremurul pe care exta- 
zul i-l provocase în vintre. 

Își trecu degetele prin părul lui. 

- Vino, îi şopti, surprinsă să simtă că aproape că nu mai avea 
nici un strop de energie, iar letargia în care căzuse era atât de dulce, 
încât aproape că nu-și dorea să-și revină vreodată. 

El se ridică deasupra ei, și în acea clipă ea simţi că îi revin puterile. 
lar când el o pătrunse cu o siguranţă izvorâtă din dragoste şi ac- 
ceptare, ea simţi că aceasta era satisfacția supremă. Înnebunit de 
dorinţă, Robert începu să se miște ca posedat, de parcă își trăia 
ultimele momente de plăcere. 

Se unduia deasupra ei pentru plăcerea amândurora, invitând-o 
parcă prin fiecare mişcare să i se alăture, arătându-i că nu are de 
pând să ajungă la extaz fără ea. Cu un geamăt profund, o sărută, iar 
ea simţi cum tensiunea din trupul lui se intensifică, apoi vâlvătaia 
din propriul ei trup sporeşte și o împresoară cu totul. 

Nu se așteptase la o nouă explozie după ce îi fusese dat să simtă 
cu câteva minute în urmă, dar iată că era din nou sclava propriilor 
simţuri, gata să se lase din nou cuprinsă de fiori de plăcere. Își în- 
fipse unghiile în umerii lui, căutând un sprijin înainte de furtuna 
care știa că avea să pună stăpânire pe ea, pe ei amândoi. 

lar când valurile extazului îi cuprinseră la unison, îi purtară pe 
coama lor, îi subjugară şi apoi îi eliberară. Simţi cum şuvoiul fier- 
binte al seminţei lui o umple, iar trupul ei se închise în jurul lui. 
Când spasmele de plăcere încetară, crezu că nu avea să se mai poată 
mișca vreodată. El îşi lăsă capul în curbura caldă dintre gâtul şi 
umărul ei. 

Încă îi simțea micile spasme care îl traversau. 

- Relaxează-te și lasă-te pe mine, îi spuse, atingându-i ușor spa- 
tele ud de sudoare. 

- Mi-e teamă să nu te zdrobesc. 

- Nu-ţi face griji, n-o să mă zdrobești. 

- Mai lasă-mă să stau așa o clipă. 

- Nu doar o clipă. Pe viaţă. 

Râsul lui păru că vine din străfundul unui suflet sfârșit. Se așeză 
pe o parte și o trase la pieptul lui. 

- Pe viaţă? E o sentinţă pe care o accept bucuros. 

Îi promisese că nu avea să mai sufere vreodată din cauza lui, 
dar se înfioră auzindu-i ţipetele de durere, cu toate că ştia că biata 
Torie se străduia din răsputeri să nu se facă auzită. Oare când avea 
să înceteze acea agonie? 

- Nu ai de gând să te oprești? Te tot plimbi încoace și încolo și 
mă înnebunești de cap! 

Robert se uită spre Weddington, care stătea pe o bancă de pe 
holul din faţa dormitorului ducelui. Era o tradiţie de familie ca fie- 
care copil al ducelui și ducesei de Killingsworth să se nască în acea 
cameră. Era aproape de miezul nopţii când Torie îl trezise din somn 
și îi spusese că a venit momentul să o ducă în camera lui. Robert 
nu mai dormise de multă vreme acolo. Se obișnuise să petreacă 
noaptea în dormitorul ei, ținând-o în braţe, ascultându-i respirația 
liniştitoare. Acolo făceau dragoste și tot acolo își șopteau secretele 
şi îşi împărtășeau dorinţele și aşteptările. Acolo se abandona în 
braţele somnului, iubind-o tot mai mult cu fiecare zi care trecea. 

- Au trecut 18 ore! 

- Stai liniştit, nu e așa de rău precum pare. 

- Ție îţi vine ușor să vorbeşti. Eleanor a trecut prin asta doar o 
dată. Torie a trecut deja de două ori într-o singură zi și, din ce aud, 
nu îi e mult mai ușor acum decât îi era la început. 

Imediat ce îl privi pe Weddington, Robert își regretă spusele. 

- Îmi pare rău, prietene. 

- Eşti un norocos, dragul meu. Eşti norocos că ai mai mult de 
un copil şi că vin pe lume toţi odată. Să te bucuri de ei! Eleanor își 
dorește cu disperare încă un copil. Poate ne faceţi voi unul cadou. 

- Nu prea cred. Îmi pare rău pentru ce am spus mai devreme. 
Doar că... 

Țipetele lui Torie încetară, iar la scurt timp, în pragul ușii apăru 
Eleanor. 


——— Lorraine Heath ——— 


- Gata. 

Robert scoase un suspin de ușurare. 

- Deci câţi au fost până la urmă? Doi? 

- Nu. Trei! 

- Trei?! 

Ea încuviinţă şi îi zâmbi. 

- În curând, vor fi gata să își cunoască tatăl. 

- Cum se simte Torie? Când o pot vedea? 

- Nu peste mult timp. Și ea are nevoie de un pic de îngrijire îna- 
inte să poată da ochii cu tine. 

- E bine? 

- Foarte bine, în condiţiile date. 

- Cum adică? 

- În condițiile în care tocmai a născut trei prunci, râse ea. Weddy, 
spune-i, te rog, să se calmeze. 

- Am încercat, prințesă, dar nici nu vrea să audă. 

Eleanor îi trânti uşa în nas, cu un zâmbet complice. El se rezemă 
de perete, simțindu-și picioarele moi, incapabile să îl susțină. 

— Trei, repetă el. 

I se păru o veșnicie până când doctorul ieși din cameră, iar 
Eleanor îl conduse înăuntru. Torie stătea întinsă în pat, cu trei 


mogâldețe în braţe. Cumva, reușise să le cuprindă pe toate trei. 
Robert îngenunche lângă pat. 


- Vai, Robert, uite ce mici sunt! 

- Sunt trei, șopti el, uimit de prezenţa și de incredibila lor fru- 
musețe și fragilitate. 

Erau superbe, mici, roz și zbârcite. De multă vreme încetase să 
se mai gândească la lucrurile pe care le ratase din pricina fratelui 
său. Începuse, în schimb, să fie recunoscător pentru lucrurile de 
care se bucura acum: mai întâi Torie, iar acum, cele trei fiice. 

- Da. Sunt trei. 

— Slavă Cerului că sunt fete! Nici un moștenitor. 

Nu avea nici o dorinţă ca primul său născut să aibă un frate gea- 
măn. N-ar fi vrut ca băiatul să fie nevoit să îndure ce îndurase el, 
nici ca al doilea născut să treacă prin ce trecuse John. 

Robert își vizita fratele în continuare, o dată pe săptămână, dar 
fiecare întâlnire era dificilă şi dezamăgitoare, pentru că John încă 

era convins că e moștenitorul de drept și că Torie îi aparținea lui. 
Robert nu avea nici o idee cum să ajungă la sufletul lui, cum să îl 
ajute. Ciudat era că sora lui Torie începuse, la rândul ei, să îl vizi- 
teze pe John. 

„Mă fascinează“, spusese la un moment dat Diana. „Nu e nicio- 
dată acelaşi. Nu e niciodată la fel.“ 

Nimeni nu avea cu el răbdarea de care dădea ea dovadă, iar 
Robert începu să se întrebe dacă nu cumva Diana era salvarea lui 
John, căci cea mai mare dorinţă a lui era ca fratele pe care îl avu- 
sese când era copil să revină la viaţă. 

- Data viitoare, o să îndrept lucrurile, îl asigură Torie. 

El se aplecă și o sărută ușor. 

- Îți mulțumesc nespus că de data asta mi-ai dăruit numai fiice. 

- Credeam că ducii se bucură să aibă fete abia după ce li s-a năs- 
cut un fiu. Cel puţin unul. 

- Eu mă bucur de orice vine de la tine. 

- Data viitoare, chiar îți voi dărui un băiat. 

- lar dacă nu, vom continua să încercăm. 

Ea râse. 

- Vom încerca și după ce apare moștenitorul. 

- Așa vom face, îți promit. 

Ştia că era o promisiune de care urma să se ţină fără doar și poate. 


În anii ce urmară... 


S-a spus despre Robert Hawthorne, duce de Killingsworth, că a 
fost cel mai aprig și neobosit luptător pentru drepturile deținuților 
și reforma sistemului penitenciar. S-a mai spus că nici un alt băr- 
bat nu și-a iubit mai mult soția și copiii. 

